Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
១អាទិត្យធ្វើការមិនដល់១០ម៉ោង គូស្នេហ៍១គូនេះ អាចរកចំណូលបានរាប់ម៉ឺន$ ពីរបរដើមទុនតិច១នេះ	https://business-cambodia.com/articles/flipping-business	ចំណាយពេលមួយសប្តាហ៍ត្រឹមតែ ៥ ទៅ ១០ម៉ោង លោក Rob និង Melissa  អាចរកចំណូលបានប្រមាណជា ៩ម៉ឺនដុល្លារសហរដ្ឋអាមេរិក ក្នុងមួយឆ្នាំ ពីរបរកែច្នៃរបស់ចាស់ៗ ហើយលក់ឡើងវិញ។ នេះបើយោងតាមការចុះផ្សាយរបស់សារព័ត៌មាន The Sun កាលពីពេលថ្មីៗកន្លងទៅនេះ។ លោក Rob និង Melissa បានចាប់ផ្តើមរបរកែច្នៃរបស់ចាស់ៗលក់ឡើងវិញ នៅក្នុងឆ្នាំ២០១៥ ដោយពួកគេដើរទិញរបស់ចាស់ៗ តាមឃ្លាំង តាមផ្ទះ និងកន្លែងលក់ផ្សេងៗ ក្នុងតម្លៃដែលទាបបំផុត រួចពួកគេបានប្រើជំនាញដែលគេមានធ្វើការកែច្នៃឡើងវិញ រួចដាក់លក់នៅលើផ្សារអនឡាញ eBay ។ គំនិតនៅក្នុងការកែច្នៃរបស់ចាស់ៗនេះ គឺនៅពេលដែល Melissa បានទិញរទេះកូនក្មេងដែលគេប្រើប្រាស់រួច និងថែមទាំងខូចកង់មួយចំហៀងក្នុងតម្លៃ ៩0 ដុល្លារ ហើយនាងបានប្តូរកង់ថ្មី និងដុះសម្អាតឱ្យស្អាតឡើងវិញ រួចបង្ហោះលក់នៅលើផ្សារអនឡាញ បានតម្លៃរហូតដល់ ៣៨0 ដុល្លារ។ បើតាមគូស្នេហ៍មួយគូខាងលើនេះ ពួកគេក្រៅពីអាចលក់របស់ចាស់ៗដែលបានកែច្នៃឡើងវិញ រហូតដល់ជាង៥០មុខហើយនោះ ពួកគេក៏បានបង្កើតវេបសាយបង្រៀនអ្នកដទៃ នៅក្នុងការកែច្នៃឡើងវិញផងដែរ ដែលការបង្រៀននេះ អាចឱ្យគេរកចំណូលបានមួយផ្នែកថែមទៀត។ ចំពោះការលក់វិញ ពួកគេ ព្យាយាមថតរូបឱ្យបានស្អាត បង្ហោះលក់នៅលើផ្សារអនឡាញ eBay, Facebook, Tik Tok, IG និងបណ្តាញសង្គមជាច្រើនទៀត ដែលមានភាពពេញនិយម និងមានឱកាសលក់បានច្រើន ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-28T12:22:35.231Z", "category": "កំពូលអ្នកលក់", "views": 538, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
ធ្លាប់តែមានចំណូលតិច ស្រ្តីវ័យ២៨ឆ្នាំរូបនេះ ប្រើស្នៀតពិសេស៣ ជួយឱ្យរកលុយសល់ក្បែរលាន$	https://business-cambodia.com/articles/increasing-money-rule	កាលពីមុន កញ្ញា Lauren Simmons ធ្លាប់រកចំណូលបានត្រឹម ១,២០០០ដុល្លារប៉ុនណោះក្នុងមួយឆ្នាំ ប៉ុន្តែក្នុងឆ្នាំ២០២១ ចំណូលរបស់នាងកើនដល់ ៦៥ម៉ឺនដុល្លារ ហើយនាងគ្រោងនឹងយកឱ្យបាន ១លានដុល្លារចុងឆ្នាំ២០២២។ នេះយោងតាមការចុះផ្សាយរបស់សារព័ត៌មាន CNBC។ ទន្ទឹមនឹងការមានចំណូលកើនឡើង រួមជាមួយនឹងការកំណត់គោលដៅចំណូលជាក់លាក់ កញ្ញាបានបង្ហើបថា “ខ្ញុំមានទំនុកចិត្តចំពោះគោលដៅចំណូលរបស់ខ្ញុំបែបនេះ ព្រោះខ្ញុំតែងតែប្រើច្បាប់លុយ ៣យ៉ាង”។ ច្បាប់ទាំង ៣យ៉ាងនោះរួមមាន៖ ១. មិនចាយលុយដោយអន្ទះអន្ទែង Simmons បានលើកឡើងថា រាល់ចំណាយដែលមានចំនួនច្រើន ពោលគឺអាចថាលើសពី ១០០ដុល្លារ នាងតែងតែទុកពេលឱ្យខ្លួនឯងគិតឱ្យបានយ៉ាងតិច ៣ ទៅ ៦ខែ។ ការបង្កើតទម្លាប់បែបនេះអាចឱ្យនាងមានពេលវិភាគមើលបានកាន់តែច្បាស់ថា របស់នោះពិតជាចាំបាច់សម្រាប់ជីវិតនាងមែនឬទេ បើមែននាងក៏ទិញ តែបើមិនចាំបាច់ទេ នាងមិនចំណាយលុយទិញឡើយ។ ២. ពិនិត្យមើលលុយរបស់ខ្លួនជាប្រចាំ ត្រង់ចំណុចនេះកញ្ញាបាននិយាយថា “ខ្ញុំមិនខ្លាចនៅក្នុងការឆែកគណនីធនាគាររបស់ខ្លួនឯងឡើយ” ព្រោះតែមនុស្សជាទូទៅចេះតែមិនចូលចិត្តឆែកមើលលុយរបស់ខ្លួនឯង ទើបនាំឱ្យពួកគេចេះតែជ្រុលចាយលើសចំណូល។ ហេតុនេះហើយ កញ្ញាតែងតែតាមដានរាល់តួលេខចំណូល និងចំណាយរបស់ខ្លួនឯងជាប្រចាំ ដែលជាទូទៅនាងធ្វើរៀងរាល់មួយសប្តាហ៍ម្ដង។ នាងបានបញ្ជាក់ដែរថា ការធ្វើបែបនេះវាទាមទារឱ្យអ្នកស្មោះត្រង់ជាមួយខ្លួនឯង ត្រូវហ៊ានទទួលស្គាល់ការពិតប្រសិនបើ មានការចំណាយខុសខ្តង់ ត្រូវតាំងចិត្តកាត់បន្ថយចំណាយនោះឱ្យបាន។ ៣. កែសម្រួលការចំណាយជាប្រចាំ ចំពោះចំណុចទី៣នេះវិញ កញ្ញាបានពន្យល់ថា “ក្នុងនាមជាម្ចាស់លុយ អ្នកគួរតែពិនិត្យមើលជាប្រចាំថាការចំណាយលុយរបស់អ្នក ជាការវិនិយោគដែរឬទេ”។ មានន័យថា អ្នកត្រូវតែកែសម្រួលរាល់ការចំណាយដើម្បីឱ្យប្រាកដចិត្តថា លុយភាគច្រើនដែលអ្នកដកចេញទៅ អាចទាញចំណូលឱ្យអ្នកវិញ។ កញ្ញា Simmons បានបញ្ជាក់ផងដែរថា “មិនថាអ្នកជាមនុស្សកំពុងមានចំណូលតិចឬច្រើនឡើយ ការតាមដានចរន្តលុយពិតជាដើរតួនាទីយ៉ាងសំខាន់ណាស់ នៅក្នុងការផ្លាស់ប្ដូរខ្លួនអ្នកឱ្យក្លាយជាអ្នកមាន ឬនៅតែជាបុគ្គលធម្មតាដដែល គ្រប់យ៉ាងវាអាស្រ័យលើខ្លួនអ្នកតែម្នាក់គត់”៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:43", "date_created": "2022-08-28T11:23:45.783Z", "category": "ហិរញ្ញវត្ថុ", "views": 452, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ភ្ញាក់ពីគេងកុំកាន់ទូរស័ព្ទ! មេធំ Meta ថាខ្លួនមានទម្លាប់ទាំងនេះ ធ្វើឱ្យខ្លួនបាត់ស្ត្រេស	https://business-cambodia.com/articles/mark-zuckerberg-morning-routine	មនុស្សជាច្រើនមានទម្លាប់ភ្ញាក់ពីដំណកជាមួយនឹងការមើលទូរស័ព្ទ ព្រោះការងារភាគច្រើនសុទ្ធតែផ្សាភ្ជាប់ជាមួយអ៊ីនធឺណែត។ ដោយឡែកកាលពីពេលថ្មីៗនេះដែរមេធំក្រុមហ៊ុនបច្ចេកវិទ្យាខ្នាតយក្សលោក Mark Zuckerberg បានបង្ហាញអំពីទម្លាប់មួយដែលធ្វើឱ្យខ្លួនបាត់ស្រ្តេសជំនួសឱ្យការកាន់ទូរស័ព្ទពេលភ្ញាក់ពីដំណេកនាពេលព្រឹក។ នេះបើយោងតាមការចុះផ្សាយរបស់ Business Insider ។ មេធំក្រុមហ៊ុន Meta លោក Mark Zuckerberg បានថ្លែងនៅលើ Podcast មួយកាលពីថ្ងៃទី២៥ ខែសីហា នេះថាខ្លួនមានទម្លាប់អាចធ្វើឱ្យបាត់ស្រ្តេស គឺការដែលមិនកាន់ទូរស័ព្ទយកមកមើលនៅពេលភ្ញាក់ពីគេង។ ក្នុងនាមជានាយកប្រតិបត្តិក្រុមហ៊ុន Meta គឺមានតួនាទីច្រើនដូច្នេះហើយគឺលោកតែងតែក្រោកឡើងពីដំណេកមកជាមួយសារក្បែរ១លាន នៅក្នុងទូរស័ព្ទដៃដែលធ្វើឱ្យត្រូវកាន់មកមើល ដែលវាជាកត្តាមួយនាំឱ្យគាត់មានអារម្មណ៍មិនល្អ ដូចជាចុកពោះនៅពេលព្រឹកអ៊ីចឹងដែរ ។ ជាមួយគ្នានេះដែរនៅលើវេទិកា "The Joe Rogan Experience" Mark បានបន្ថែមទៀតថា ការធ្វើលំហាត់ប្រាណមួយម៉ោងឬច្រើនជាងនេះរៀងរាល់ព្រឹកគឺអាចដោះស្រាយភាពតានតឹងនៃតួនាទីរបស់គាត់ជានាយកប្រតិបត្តិនៃក្រុមហ៊ុន Meta បាន។ ក្នុងនោះគាត់បានលើកឡើងថា ខ្លួនចូលចិត្តលំហាត់ប្រាណ នាំឱ្យមានការផ្តោតអារម្មណ៍ពេញលេញ ដើម្បីដកចិត្តរបស់គាត់ចេញពីភាពស្រេ្តស។ គាត់បានបន្ថែមថា “ភ្ញាក់ពីដំណេកវាដាលពីពោះវៀនដូចចុកពោះអឹចឹងដែរ ឥឡូវខ្ញុំត្រូវកំណត់ខ្លួនឯងឡើងវិញដើម្បីអាចមានផលិតភាពការងារបានល្អ ដោយជំនួសមកវិញនៃការរត់នៅពេលព្រឹក វាធ្វើឱ្យខ្ញុំអាចគិតបានច្រើន”។  រំលឹកមកវិញផងដែរលោក Mark Zuckerberg ពីមុនចូលចិត្តការលេងកីឡាស្គីទឹក ខ្លាំងណាស់ ប៉ុន្តែគាត់បានបញ្ជាក់ថាថ្មីៗនេះគាត់បានចូលរួម MMA ដែលជាប្រភេទកីឡាក្បាច់គុនមួយជំនួសឱ្យការជិះស្គីនៅលើទឹកនៅឯកោះហាវ៉ៃ។ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:43", "date_created": "2022-08-28T08:31:23.365Z", "category": "ភាពជាអ្នកដឹកនាំ", "views": 710, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុន Dell បញ្ឈប់ការផលិតផលិតផលរបស់ខ្លួនទាំងស្រុងនៅរុស្ស៊ីបន្ទាប់ពីការបិទការិយាល័យនៅខែសីហាកន្លងទៅ	https://business-cambodia.com/articles/dell-technology	ក្រុមហ៊ុន Dell Technologies Inc បាននិយាយកាលពីថ្ងៃសៅរ៍ថា ខ្លួននឹងបញ្ឈប់ការផលិតនៅក្នុងប្រទេសរុស្ស៊ីទាំងស្រុង បន្ទាប់ពីបិទការិយាល័យរបស់ខ្លួននៅពាក់កណ្តាលខែសីហា ឆ្នាំ ២០២២ នេះ។ បើតាមចេញផ្សាយរបស់សារព័ត៌ REUTERS បានចេញផ្សាយកាលពីថ្ងៃទី២៨ ខែសីហា ក្រុមហ៊ុនកុំព្យូទ័រអាមេរិក ដែលជាអ្នកផ្គត់ផ្គង់ server ដ៏សំខាន់នៅក្នុងប្រទេសរុស្ស៊ីនេះ បានចេញសេចក្ដីប្រកាសថា ខ្លួនបានផ្អាកការលក់នៅក្នុងប្រទេសអ៊ុយក្រែន និងរុស្ស៊ីតាំងពីខែកុម្ភៈ មកម្ល៉េះ និងបានបន្ថែមថា ក្រុមហ៊ុននឹងតាមដានស្ថានភាពប្រទេសទាំងពីរនេះបន្តទៀតដើម្បីកំណត់ជំហានបន្ទាប់។ ក្នុងនោះដែរអ្នកនាំពាក្យរបស់ក្រុមហ៊ុន Dell បាននិយាយថា “នៅពាក់កណ្តាលខែសីហា យើងបានបិទការិយាល័យរបស់យើង និងបញ្ឈប់ប្រតិបត្តិការនៅរុស្ស៊ីទាំងអស់ហើយ។ បើត្រឡប់ទៅខែកុម្ភៈ វិញយើងបានសម្រេចចិត្តឈប់លក់ផលិតផលរបស់យើងក៏ដូចជា សេវាកម្មផ្សេងៗ នៅក្នុងប្រទេសនេះយូរមកហើយ" ។ គួរបញ្ជាក់ផងដែរថា បច្ចុប្បន្នក្រសួងឧស្សាហកម្មរុស្ស៊ីបានឱ្យដឹងថា អ្នកស្រាវជ្រាវ និងកម្មករជាច្រើនដែលធ្វើការឱ្យក្រុមហ៊ុន Dell ក្នុងប្រទេសរុស្ស៊ីត្រូវបានផ្តល់ការងារថ្មីរួចហើយ បន្ទាប់ពីរបាយការណ៍ប្រព័ន្ធផ្សព្វផ្សាយបាននិយាយថាក្រុមហ៊ុននេះកំពុងធ្វើការដកខ្លួនចេញទាំងស្រុង៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-28T07:31:58.333Z", "category": "ព័ត៌មានថ្មីៗ", "views": 284, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អាជ្ញាធរកំពុងស្ដារស្ទឹង១កន្លែងប្រវែង ៧៧ គីឡូម៉ែត្រ ដើម្បីការពារ និងរំដោះទឹកជំនន់	https://business-cambodia.com/articles/svay-chek-river	រដ្ឋបាលខេត្ដបន្ទាយមានជ័យបាននឹងកំពុងស្ដារឡើងវិញនូវស្ទឹងស្វាយចេក ដើម្បីការពារ និងរំដោះទឹកជំនន់ ខណៈបច្ចុប្បន្នការស្ដារនេះសម្រេចបានប្រមាណ ៣៦ គីឡូម៉ែត្រហើយ។ នេះបើយោងតាមការលើកឡើងពីលោក យឹម ប៊ុនរ៉ុប ប្រធានមន្ទីរធន ធានទឹកនិងឧតុនិយមខេត្តបន្ទាយមានជ័យ ក្នុងសន្និសីទសារព័ត៌មានស្ដីពី « សមិទ្ធផលសម្រេចបានរយៈពេល៥ឆ្នាំកន្លងមក របស់ក្រសួងធន ធានទឹក និងឧតុនិយម » កាលពីថ្ងៃទី២៥ ខែសីហា ឆ្នាំ២០២២។ ថ្លែងក្នុងសន្និសីទសារព័ត៌មានខាងលើលោកប្រធានមន្ទីរបានបញ្ជាក់ដូច្នេះថា« ឥឡូវនេះយើងបានជួសជុលហើយបានស្ដារស្ទឹងស្វាយចេកនេះឡើងវិញយ៉ាងលឿនបំផុត គឺបាន៣៦ គីឡូហើយ ឥឡូវនេះយើងកំពុងដំណើរការ ហើយយើងមានផែនការបន្តទៀត ដើម្បីស្ដារស្ទឹងស្វាយចេកឱ្យគ្រប់គោលដៅដូចជាដល់ស្ទឹងសិរីសោភ័ណនៅសល់ប្រហែល ជា៨គីឡូទៅ១០គីឡូប៉ុណ្ណោះគឺយើងដល់គោលដៅ ឥឡូវ នេះយើងបាននិងកំពុងអនុវត្តហើយ »។ លោកបន្ថែមថា ស្ទឹងស្វាយចេកមានប្រវែង ៧៧ គីឡូម៉ែត្រ ប៉ុន្តែឥឡូវអាជ្ញាធរខេត្តស្ដារបានពាក់កណ្ដាលហើយ ស្ទឹងស្វាយចេកមានអត្ថប្រយោជន៍ទី១ គឺការរំដោះទឹកជំនន់ នៅពេលដែលមានភ្លៀងធ្លាក់ខ្លាំង ព្រោះខេត្តបន្ទាយមានជ័យ និងខេត្តនៅជាប់ព្រំដែនថៃ គឺមានរយៈកម្ពស់ទឹករហូតដល់ ៣២ ម៉ែត្រ នៅពេលភ្លៀងម្ដងៗគឺហូរលឿនធ្វើឱ្យផ្ទៃរងទឹកភ្លៀងនៅប៉ែកខាងលើហូរធ្លាក់មកខាងក្រោមដូចជាស្រុកថ្មពួក ស្រុកភ្នំស្រុក សិរីសោភ័ណ ក៏ទទួលជំនន់ទឹកភ្លៀងដែរ ។ សូមបញ្ជាក់ថា បន្ទាប់ពីស្តារស្ទឹងស្វាយចេករួចរាល់គម្រោងនេះមានសក្តានុពលផ្ដល់ទឹកសម្រាប់ការស្រោច ស្រពលើទំហំផ្ទៃដីរហូតដល់ ១៧០០០ហិកតាក្នុងរដូវ វស្សា និងរដូវប្រាំងផ្គត់ផ្គងទំហំផ្ទៃដីបាន៧០០ទៅ ១០០០ហិកតា ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-28T07:23:36.800Z", "category": "ព័ត៌មានថ្មីៗ", "views": 265, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លោក សុត សុខុនឌីឧត្តម បង្ហើបរបរដើមទុនតិច១ ចាយលុយខ្ទង់២ពាន់$ អាចរកចំណូលជាង១ពាន់$ ក្នុង១ខែ	https://business-cambodia.com/articles/sot-sokhon-dyordom-	លោក សុត សុខុនឌីឧត្តម បច្ចុប្បន្នជា អ្នកគ្រប់គ្រងនៃក្រុមហ៊ុនព្រីន អឹម ភី ដែលជាក្រុមហ៊ុនព្រីនសំបុត្រអញ្ជើញឈានមុខគេមួយនៅកម្ពុជា។ ក្នុងកិច្ចសម្ភាសន៍ជាមួយ Business Cambodia លោក សុត សុខុនឌីឧត្តម ពេលនេះខាងក្រុមហ៊ុន អឹម ភី បានផលិតនូវម៉ាស៊ីនព្រីនខ្នាតតូចមួយដែលមានសមត្ថភាពខ្ពស់អាចសម្រួលដល់ការងារបោះពុម្ពបានច្រើន សន្សំសំចៃ និងងាយស្រួលប្រើប្រាស់។ ក្នុងនោះ លោក បានមានប្រសាសន៍ថា សម្រាប់ការចំណាយទៅលើម៉ាស៊ីព្រីនមួយនេះចំណាយអស់ត្រឹមតែ ២,៥០០ ដុល្លារ ឬ ១០លានរៀលលុយខ្មែរតែប៉ុណ្ណោះ ប៉ុន្តែអាចរកចំណូលក្នុងមួយបានដល់ទៅ១ពាន់ដុល្លារ ឬក៏អាចច្រើនជាងនេះប្រសិនបើមានភ្ញៀវកម្មង់ច្រើន។ លោក បន្ថែមថា ចំពោះគុណសម្បត្តិរបស់ម៉ាស៊ីនព្រីនស្នាដៃកូនខ្មែរមួយនេះ អាចផ្តល់ភាពងាយស្រួលច្រើនជាងមុនសម្រាប់ម្ចាស់រោងពុម្ព អាចកាត់បន្ថយថ្លៃចំណាយទៅលើបុគ្គលិក ហើយទទួលបានគុណភាពល្អជាងមុន និងបរិមាណច្រើនផងដែរ។យ៉ាងណាមិញ ចំពោះម៉ាស៊ីនេះវាសាកសមបំផុតសម្រាប់អ្នកមានរោងបោះពុម្ពស្រាប់ហើយចង់ចំណេញច្រើនក៏អាចពិចារណាទិញបាន ហើយចំពោះអ្នកដែលមិនទាន់មានក៏អាចសាកល្បងបានដូចគ្នា ព្រោះវាអាចបង្កើតទីផ្សារថ្មីសម្រាប់គាត់បាន។ លោក សុខុនឌីឧត្តម បានសង្កត់ធ្ងន់ថា នៅពេលណាពួកគាត់ទិញម៉ាស៊ីននេះទៅ វាក៏ដូចជាការចូលរួមចំណែកទៅដល់ការគាំទ្រផលិតផលខ្មែរ ដើម្បីឱ្យកូនខ្មែរមានកម្លាំងចិត្តនៅក្នុងការស្វែងរកអ្វីដែលថ្មីសម្រាប់ច្នៃបង្កើតជាបន្តបន្ទាប់ទៀត ក៏ដូចជាជួយបង្កើតឱកាសការងារទៅដល់កូនខ្មែរដូចគ្នាផងដែរ។មិនតែប៉ុណ្ណោះនៅពេលមានការខូចខាតណាមួយទៅលើម៉ាស៊ីនខាងក្រុមហ៊ុនលោកក៏នឹងធ្វើការជួសជុលជូនដោយមិនគិតថ្លៃនោះទេ។ គួរបញ្ជាក់ផងដែរថា ប្រសិនបើបងប្អូនចាប់អារម្មណ៍ ឬចង់សាកសួរព័ត៌មានបន្ថែមជាមួយម៉ាស៊ីនព្រីនដែលផលិតដោយស្នាដៃកូនខ្មែរមួយនេះ អាចធ្វើការទាក់ទងទៅកាន់លេខទូរស័ព្ទ ០១០ ៥០៥ ៥០៦៕ អត្ថបទ៖ សុខឡាង	{ "spider_name": "businesscambodia", "scrape_at": "2025-06-14_19:40:43", "date_created": "2022-08-28T06:26:07.150Z", "category": "ចាប់ផ្តើមអាជីវកម្ម", "views": 1215, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មកដឹងរឿងរ៉ាវនៅពីក្រោយអគារចំនួន ២ដែលរះកណ្ដាលក្រុងភ្នំពេញមានអាយុកាលលើស១០០ឆ្នាំ	https://business-cambodia.com/articles/old-building-in-phnom-penh	សំណង់អគារដែលបន្សល់ពីសម័យអាណានិគមបារាំង នៅមានសេសសល់ច្រើន ជាពិសេសនៅរាជធានីភ្នំពេញ ខេត្តកំពត និងខេត្តបាត់ដំបង។ ប៉ុន្តែអគារទាំងនេះត្រូវបានជួសជុល និងអភិរក្សឡើងវិញធ្វើជាអគាររដ្ឋបាល សាលារៀន សណ្ឋាគារ ភោជនីយដ្ឋាន និងលំនៅឋានជាដើម។ ហើយថ្ងៃនេះ Business Cambodia នឹងលើកយកអគារចំនួន ២ ដែលមានអាយុកាលលើសពី ១០០ ឆ្នាំនៅកណ្ដាលទីក្រុងភ្នំពេញក៏ដូចជាលើកយករឿងរ៉ាវមួយចំនួននៅពីក្រោយអគារទាំង២នេះឲ្យមិត្ដអ្នកអានបានដឹង។ ១. សណ្ឋានគារ HYATT REGENCY PHOM PENH Hyatt Regency Phnom Penh គឺជាសណ្ឋាគារលំដាប់ផ្កាយ៥ដែលបានបន្សល់ទុកតាំងពីជំនាន់អាណានិគមបារាំងដែលមានអាយុកាល១០០ឆ្នាំមកហើយ។ អគារនេះត្រូវបានគេហៅថា Colonail House ដោយកាលពីដើមឡើយគឺជាដំណាក់របស់ម្ចាស់ក្សត្រីខ្មែរមួយអង្គនៅដើមទស្សវត្ស៍រឆ្នាំ១៩០០។ ហើយបច្ចុប្បន្ន Colonail House ត្រូវបានជួសជុលក៏ដូចជាអភិរក្សឡើងវិញទៅជាសណ្ឋាគារផ្កាយ ៥ ដែលមានឈ្មោះថា Hyatt Regency Phom Penh។ អគារនេះត្រូវបានរក្សានៅទម្រង់ដើមរបស់សម័យបារាំងស្ទើរតែទាំងស្រុងហើយអ្វីដែលគួរឱ្យចាប់អារម្មណ៍សូម្បីតែឥដ្ឋការ៉ូក៏នៅរក្សាទ្រង់ទ្រាយដើមបានយ៉ាងល្អផងដែរ។ នៅពីក្រោយអគារនេះគឺមានអគារមួយទៀតដែលមានកម្ពស់ ១៤ ជាន់ដោយមានបន្ទប់សរុបចំនួន ២៤៧ បន្ទប់ ព្រមជាមួយនឹងសេវាកម្ម ភោជនីយដ្ឋាន កន្លែងហាត់ប្រាណ ស្ប៉ា បន្ទប់ប្រជុំ អាងហែលទឹក និង Skybar ដែលអាចមើលឃើញទេសភាពនៃព្រះបរមរាជវាំង ទន្លេមេគង្គ និងទន្លេសាបផងដែរ។ ២. PALAIS DE LA POSTE ( ធនាគាឥណ្ឌូចិន) ដើមឡើយអគារនេះគឺជាធនាគារឥណ្ឌូចិននៅក្នុងសម័យអាណានិគមបារាំង ដែលនៅសម័យកាលនោះគេហៅថាអគាររដ្ឋបាលបារាំង។ អគារនេះត្រូវបានសាងសង់ឡើងនៅឆ្នាំ១៨៦០ បើគិតមកដល់បច្ចុប្បន្នគឺមានអាយុកាលជាង១៥០ឆ្នាំមកហើយ។ អគារនេះត្រូវបានកាន់កាប់ជាច្រើនជំនាន់រហូតដល់២០០២ ដែលជាការកែប្រែចុងក្រោយ អគារនេះបានក្លាយទៅជាភោជនីយដ្ឋានមួយដែលមានឈ្មោះថា Palais De Poste ។ ហើយពេលនេះអតីតធនគារឥណ្ឌូនចិនមួយនេះត្រូវបានជួសជុលឡើងវិញដោយរក្សាទម្រង់ដើមស្ទើរតែ ១០០ ភាគរយ មិនថាទ្វារចេញចូលឬក៏បន្ទប់នៅក្នុងអគារនេះនោះទេ សូម្បីតែជណ្ដើរក៏រក្សានៅទ្រង់ទ្រាយដើមដែរ ដោយគ្រាន់បន្ថែមពណ៌និងជួសជុលផ្នែកខ្លះៗដើម្បីធ្វើឱ្យអគារនេះកាន់តែមានសម្រស់ជាងមុនតែប៉ុណ្ណោះ៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-28T04:09:14.115Z", "category": "អចលនទ្រព្យ", "views": 249, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សោកស្តាយ! អាជីវកម្មជាង៥០០ នៅតែបន្តផ្អាកនិងបិទ ខណៈខេត្ត១នេះ ប៉ះពាល់ខ្លាំងជាងគេ	https://business-cambodia.com/articles/more-than-600-businesses-close	គិតត្រឹមថ្ងៃទី៣១ ខែកក្កដា ឆ្នាំ២០២២នេះ អាជីវកម្មសណ្ឋាគារ សេវាកម្មស្នាក់នៅ និងភោជនីយដ្ឋាន នៅក្នុងប្រទេសកម្ពុជា ដែលមានចំនួន៥៨២ទីតាំង នៅតែបន្តផ្អាក និងខ្លះទៀតបានបិទ ដោយសារតែវិបត្តិនៃជំងឺកូវីដ១៩ អស់រយៈពេលជាង២ឆ្នាំមកនេះ ខណៈដែលខេត្តសៀមរាបជាខេត្តដែលរងផលប៉ះពាល់ធ្ងន់ធ្ងរជាងគេ។ នេះបើយោងតាមរបាយការណ៍របស់ក្រសួងទេសចរណ៍។ យោងតាមការចេញផ្សាយរបស់ក្រសួងទេសចរណ៍ នៅថ្ងៃសុក្រនេះ បានឱ្យដឹងថា អាជីវកម្មសណ្ឋាគារ និងសេវាកម្មស្នាក់នៅ នៅក្នុងប្រទេសកម្ពុជា មានចំនួនសរុប ៧៣៩ទីតាំង ក្នុងនោះមាន ៥២០ទីតាំងកំពុងបើកដំណើរការ, ១៩០ទីតាំងបានផ្អាកអាជីវកម្ម និង ២៩ ទីតាំងទៀតបានសម្រេចបិទអាជីវកម្មតែម្តង។ ដោយឡែក ភោជនីយដ្ឋាន ដែលបច្ចុប្បន្នមានចំនួនសរុប ២៥២៩ ទីតាំង ក្នុងនោះ មានជាង២ពាន់កន្លែងកំពុងបើកដំណើរការ និង៣៦៣ទីតាំងទៀតបានបន្តផ្អាក និងបិទអាជីវកម្ម។ បើតាមការបញ្ជាក់របស់ ឯកឧត្ដម តុប សុភ័ក រដ្ឋលេខាធិការ និងជាអ្នកនាំពាក្យក្រសួងទេសចរណ៍ បានមានប្រសាសន៍ថា ក្នុងអំឡុងពេលនៃការរីករាលនៃជំងឺកូវីដ១៩ ខេត្តសៀមរាប ជាខេត្តដែលរងផលប៉ះពាល់ធ្ងន់ធ្ងរជាងគេ ដែលមូលដ្ឋានអាជីវកម្មនៅក្នុងខេត្តនេះប្រមាណ ៩០%បានផ្អាក និងបិទអាជីវកម្ម។ ចំណែកខេត្តគោលដៅទេសចរណ៍ផ្សេងទៀត រងផលប៉ះពាល់តិចតួច។ ឯកឧត្ដមបានគូសបញ្ជាក់ថា ក្រោយពេលដែលភ្ញៀវទេសចរជាតិ និងអន្តរជាតិ ចាប់ផ្តើមកើនឡើងជាបណ្តើរៗ មូលដ្ឋានអាជីវកម្មទេសចរណ៍ នៅក្នុងខេត្តសៀមរាប រួមមានសណ្ឋាគារ ផ្ទះសំណាក់ ភោជនីយដ្ឋាន ប្រមាណ៤៦% ក្នុងចំណោមអាជីវកម្មដែលបានបិទទ្វារ ដោយសាររងផលប៉ះពាល់ពីវិបត្តិជំងឺកូវីដ១៩ បានបើកដំណើរការឡើងវិញជាបន្តបន្ទាប់។ រីឯមូលដ្ឋានអាជីវកម្មប្រមាណជាងពាក់កណ្តាលទៀត មិនទាន់អាចបើកដំណើរការនៅឡើយទេ ដោយសារតែចំនួនភ្ញៀវទេសចរណ៍ ទើបតែចាប់ផ្តើមដើរកម្សាន្ត និងមានចំនួនតិចតួចនៅឡើយ ដែលធ្វើឱ្យម្ចាស់អាជីវកម្មមួយចំនួននៅស្ទាក់ស្ទើរ មិនទាន់បើកដំណើរការ។ នាពេលបច្ចុប្បន្ននៅទូទាំងប្រទេស មានភ្ញៀវទេសចរអន្តរជាតិដែលធ្វើដំណើរកម្សាន្តមកកម្ពុជាមាន ប្រមាណ៥០០០នាក់ ក្នុងនោះនៅខេត្តសៀមរាប មានប្រមាណពី៧០០នាក់ទៅ៨០០នាក់ នៅក្នុងមួយថ្ងៃ។ ឯកឧត្តមបានបន្ថែមថា «នៅក្នុងរដូវកាលមានទេសចរណ៍ច្រើន ចាប់ពីខែតុលា វិច្ឆិកា ធ្នូ អាចថាដល់ពេលនោះ ចំនួនភ្ញៀវទេសចរអន្តរជាតិអាចនឹងឡើងច្រើន ដែលធ្វើឱ្យចំនួនមូលដ្ឋានអាជីវកម្មទេសចរណ៍ ដែលបានបិទកន្លងទៅ ក៏គាត់អាចបើកបន្តថែមទៀតដែរ»៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-27T10:39:01.364Z", "category": "ចាប់ផ្តើមអាជីវកម្ម", "views": 1289, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន ទ្រូម៉ាន់នី ដាក់ឱ្យប្រើប្រាស់កាតនិម្មិត Mastercard សំដៅពលរដ្ឋពេញវ័យកម្ពុជាដែលមិនប្រើសេវាធនាគារ	https://business-cambodia.com/articles/true-money-use-mastercard	ឥឡូវនេះ អ្នកមិនចាំបាច់មានគណនីធនាគារឡើយដើម្បីប្រើប្រាស់កាតនិម្មិតម៉ាស្ទ័រកាត (Mastercard) លំដាប់អន្តរជាតិ ដោយសារកិច្ចសហប្រតិបត្តិការរវាងក្រុមហ៊ុន ទ្រូម៉ាន់នី  (ខេមបូឌា) ដែលជាក្រុមហ៊ុនបច្ចេកវិទ្យាហិរញ្ញវត្ថុដ៏ល្បីឈ្មោះមួយនៅកម្ពុជា និងក្រុមហ៊ុនបច្ចេកវិទ្យាក្នុងឧស្សាហកម្មសេវាទូទាត់លំដាប់ពិភពលោក។ ក្រុមហ៊ុន ទ្រូម៉ាន់នីកំពុងដាក់ដំណើរការកាតនិម្មិតទ្រូម៉ាន់នីម៉ាស្ទ័រកាតដែលជាផ្នែក មួយនៃកិច្ចខិតខំប្រឹងប្រែងរបស់ក្រុមហ៊ុនក្នុងការផ្តោតលើពលរដ្ឋកមពេញវ័យកម្ពុជា ក៏ដូចជាដើម្បីលើកកម្ពស់កិច្ចប្រឹងប្រែងបរិយាបន្នហិរញ្ញវត្ថុក្នុងប្រទេសកម្ពុជា។ កាតនិមិ្មតទ្រូម៉ាន់នីម៉ាស័្ទរកាត នេះនឹងអាចប្រើប្រាស់បានសម្រាប់ពលរដ្ឋកម្ពុជាដែល “មិនទាន់ ឬមិនបានប្រើសេវាធនាគារ” ហើយក៏រំពឹងថានឹងលើកកម្ពស់បន្ថែមទៀតនូវប្រតិបត្តិការទូទាត់ មិនប្រើសាច់ប្រាក់ (cashless transaction) នៅទូទាំងប្រទេស។ កាតនិម្មិតទ្រូម៉ាន់នីម៉ាស័្ទរកាតដែលមានឈ្មោះថា “TrueMoney Mastercard”  នឹងអនុញ្ញាតឱ្យអ្នកប្រើប្រាស់កម្មវិធីទូរស័ព្ទ TrueMoney Wallet បង្កើតកាតនិម្មិតបាន យ៉ាងងាយស្រួលដើម្បីទូទាត់ភ្លាមៗសម្រាប់ថ្លៃទំនិញ និងសេវាកម្មទាំងក្នុងស្រុក និងក្រៅស្រុក។ កាតនិមិ្មតទ្រូម៉ាន់នីម៉ាស័្ទរកាតត្រូវបានគាំទ្រដោយធនាគារ ស្ថាបនាតាមរយៈ ផ្តល់ជូនលេខអត្តសញ្ញាណធនាគារ (BIN) និង Paymentology ក្នុងនាមជាក្រុមហ៊ុនដៃគូបច្ចេកវិទ្យាលំដាប់ ពិភពលោក។ អត្ថប្រយោជន៍សំខាន់មួយក្នុងចំណោមអត្ថប្រយោជន៍សំខាន់ៗជាច្រើនបស់កាតនិម្មិតទ្រូម៉ាន់នីម៉ាស្ទ័រកាតថ្មីនេះគឺថាអ្នកប្រើប្រាស់មិនចាំបាច់មានគណនីធនាគារដើម្បីបង្កើតកាតនេះឡើយ។ អ្នកប្រើប្រាស់ ក៏នឹងមិនត្រូវបានគិតថ្លៃសម្រាប់ប្រតិបត្តិការទូទាត់ផងដែរ។ ដើម្បីស្នើសុំកាតនិមិ្ម តអ្នកប្រើប្រាស់ គ្រាន់តែត្រូវការលេខទូរស័ព្ទ និងអត្តសញ្ញាណប័ណ្ណខ្មែរដែលមានសុពលភាពតែប៉ុណ្ណោះ។ លើសពីនេះ ក្រុមហ៊ុន ទ្រូម៉ាន់នី ក៏បានសហការជាមួយក្រុមហ៊ុន ព្រូដិនសល “ Prudential Cambodia”  ដែលជាក្រុមហ៊ុនធានារ៉ាប់រងអាយុជីវិត សុខភាពនិងគ្រប់គ្រងទ្រព្យសកម្មឈានមុខគេមួយនៅកម្ពុជាផងដែរ ដើម្បីផ្សព្វផ្សាយការដាក់ដំណើរការកាតនិម្មិតទ្រូម៉ាន់ម៉ាស័្ទរកាតថ្មីនេះ។ កិច្ចសហការរវាងក្រុមហ៊ុនទាំងពីរនឹងមានន័យថាអតិថិជនដែលបង្កើតកាតនិម្មិតទ្រូម៉ាន់នីម៉ាស័្ទរកាតដោយជោគជ័យនឹងមានសិទ្ធិទទួលបានការធានារ៉ាប់រងការពារគ្រោះថ្នាក់ចរាចរណ៍រយៈពេលពេញមួយឆ្នាំ ដោយមិនគិតថ្លៃស្ថិតក្រោមផលិតផល “PruMySafety” របស់ក្រុមហ៊ុន ព្រូដិនសល។ លោកស្រី ឃួន ហ្រ្វង់ដារា អគ្គនាយិកាគ្រប់គ្រងផ្នែកយុទ្ឋសាស្រ្តនៃក្រុមហ៊ុន ទ្រូម៉ាន់នី (ខេមបូឌា) មានប្រសាសន៍ថា៖ «នេះជាលើកទីមួយហើយសម្រាប់អ្នកដែលចង់បានកាតនិម្មិតទ្រូម៉ាន់នីម៉ាស័្ទរកាត ប៉ុន្តែមិនមានគណនីធនាគារ។ នេះក៏ជាការចូលរួមចំណែករបស់ក្រុមហ៊ុន ទ្រូម៉ាន់នី ផងដែរចំពោះភាពរីកចម្រើនរបស់សង្គមឌីជីថល និងការទូទាត់មិនប្រើសាច់ប្រាក់ពិតប្រាកដមួយ។ កាតនេះផ្តោតលើពលរដ្ឋពេញវ័យដែលចង់ទិញទំនិញ និងសេវាកម្មតាមអ៊ីនធឺណិត និងសូម្បីតែទិញទំនិញនៅក្រៅប្រទេស ប៉ុន្តែមិនអាចធ្វើបានដោយសារពួកគាត់ប្រហែលជាមិនមានគណនីធនាគារ។ ដោយមានការគាំទ្រពីក្រុមហ៊ុនហិរញ្ញវត្ថុលំដាប់ពិភពលោក Mastercard, ធនាគារ ស្ថាបនា, ក្រុមហ៊ុន Paymentology និងក្រុមហ៊ុន Prudential Cambodia យើងអាចផ្តល់សេវាដល់អតិថិជននៅក្នុងទីផ្សារ ដែលមិនប្រើសេវាធនាគារ ឬមិនទាន់មានសេវាធនាគារប្រើប្រាស់»។ លោកស្រី Winnie Wong ប្រធានគ្រប់គ្រងនៃក្រុមហ៊ុន Mastercard ប្រចាំប្រទេស កម្ពុជា វៀតណាម និងឡាវ មានប្រសាសន៍ថា៖ «ក្រុមហ៊ុន Mastercard តែងតែប្តេជ្ញាក្នុងការបង្កើត ពិភពលោក មួយដែលមិនប្រើប្រាស់សាច់ប្រាក់។ ដើម្បីសម្រេចបានគោលដៅនេះ ក្រុមហ៊ុន Mastercard បាននិងកំពុងធ្វើការជាមួយដៃគូសំខាន់ៗក្នុងការផ្តល់ជូនដំណោះស្រាយទូទាត់ដែលមនុស្សគ្រប់គ្នាអាចចូលប្រើប្រាស់បាននៅគ្រប់ទីកន្លែង»។ លោកស្រីបានបន្ថែមថា៖ «ក្រុមហ៊ុន Mastercard មានក្តីរំភើបរីករាយក្នុងការចាប់ដៃគូជាមួយក្រុមហ៊ុន ទ្រូម៉ាន់នីសម្រាប់គំនិតផ្តួចផ្តើមនេះដែលមិនត្រឹមតែបំពេញតម្រូវការឌីជីថលថ្មីរបស់ប្រទេសកម្ពុជាប៉ុណ្ណោះទេ ប៉ុន្តែថែមទាំងផ្តល់ជូនមធ្យោបាយប្រកបដោយសុវត្ថិភាពរលូននិងងាយស្រួល ផងដែរសម្រាប់អ្នកដែលគ្មានគណនីធនាគារដើម្បីចូលរួមក្នុងសេដ្ឋកិច្ចក្នុងប្រព័ន្ធ»។ លោក Jean Pierre Gagnon អនុប្រធាននាយកប្រតិបត្តិនៃធនាគារ ស្ថាបនា មានប្រសាសន៍ថា៖ «ភាពជាដៃគូនេះតំណាងឱ្យព្រឹត្តិការណ៍ដ៏សំខាន់មួយទៀតសម្រាប់យើងនៅធនាគារ ស្ថាបនា ក្នុងការផ្តល់ជូនសេវាធនាគារឱ្យកាន់តែមានភាពងាយស្រួលសម្រាប់អតិថិជនដែលត្រូវការធ្វើប្រតិបត្តិការតាមអ៊ីនធឺណិត និងឌីជីថលប្រកបដោយសុវត្ថិភាព និងសុន្តិសុខ។ វាក៏ជាកិច្ចសហប្រតិបត្តិកប្រកបដោយអត្ថន័យមួយផងដែរព្រោះវាជាផ្លូវមួយឆ្ពោះទៅរកបរិយាបន្នហិរញ្ញវត្ថុពេញលេញសម្រាប់ប្រជាជនកម្ពុជា»។ លោក Rowan Brewer នាយកប្រតិបត្តិក្រុមហ៊ុន Paymentology បានមានប្រសាសន៍ថា៖ «ក្នុងនាមជាក្រុមហ៊ុនបច្ចេកវិទ្យាជួយផ្តល់មធ្យោបាយដំណើរការកាតនិម្មិតទ្រូម៉ាន់ម៉ាស័្ទរកាតយើងមានក្តីរីករាយក្នុងការគាំទ្រដល់ចក្ខុវិស័យរបស់ក្រុមហ៊ុន ទ្រូម៉ាន់នីក្នុងការនាំយកសេវាកម្មហិរញ្ញវត្ថុ ដល់ទៅកាន់ដែលមិនប្រើសេវាធនាគារ ឬមិនទាន់មានសេវាធនាគារប្រើប្រាស់»។ អតិថិជនរបស់ក្រុមហ៊ុន ទ្រូម៉ាន់នី ដែលបានដាក់ដំណើរការកាតនិម្មិតទ្រូម៉ាន់ម៉ាស័្ទរកាតរបស់ពួកគេដោយជោគជ័យ នឹងអាចទទួលបានប្រាក់ត្រលប់មកវិញរហូតដល់ ៦ដុល្លារ នៅពេលពួកគេទិញទំនិញឬសេវាកម្ម។ អតិថិជនរបស់កាតនិម្មិតទ្រូម៉ាន់នីម៉ាស័្ទរកាត ក៏នឹងទទួលបានអត្ថប្រយោជន៍ពីការមិនគិតថ្លៃសេវាប័ណ្ណប្រចាំឆ្នាំផងដែរ ហើយក៏នឹងទទួលបានសិទ្ធិដូចគ្នាទៅនឹងអ្នកដែលប្រើកាតម៉ាស័្ទរកាតផ្ទាល់ផងដែរ។ អតិថិជនរបស់ក្រុមហ៊ុន ទ្រូម៉ាន់នី ដែលមានកាតនិម្មិតទ្រូម៉ាន់នីម៉ាស័្ទរកាតអាចទិញទំនិញ និងទូទាត់ប្រាក់តាមអ៊ីនធឺណិតជាមួយក្រុមហ៊ុនផ្តល់សេវាកម្មជាច្រើនដូចជា Food Panda, Nham24, L192, Grab, Agoda, Netflix, Lazada, TikTok, Booking.com, Apple store, Google store, Airbnb, Airasia, Mobile Legend, Coda Shop, Spotify, Farfix, WowNow, aliExpress, Amazon និង Apple Music។ តាមរយៈការដាក់ដំណើរការកាតនិម្មិតទ្រូម៉ាន់នីម៉ាស័្ទរកាតរបស់ក្រុមហ៊ុន ទ្រូម៉ាន់នី សង្ឃឹមថានឹងលើកកម្ពស់ការទូទាត់មិនប្រើសាច់ប្រាក់និងចំណេះដឹងផ្នែកហិរញ្ញវត្ថុនៅទូទាំងព្រះរាជាណាចក្រកម្ពុជា ពោលគឺជាគោលបំណងមួយដែលក្រុមហ៊ុន ទ្រូម៉ាន់នី ព្យាយាមសម្រេចបានតាមរយៈការធ្វើការងារជាមួយដៃគូក្នុងស្រុកជាច្រើន។ ក្នុងពេលជាមួយគ្នានេះដែរ កម្មវិធីទូរស័ព្ទទូទាត់ TrueMoney Wallet ក៏បានដាក់ដំណើរការឡូហ្គោថ្មីផងដែរ ដើម្បីឱ្យមានភាពស្របគ្នាទៅនឹងគោលការណ៍ ណែនាំថ្នាក់តំបន់ បង្កើនភាពទាក់ទាញ ដល់អតិថិជនឱ្យមើលទៅងាយស្រួលយល់ថាតើ TrueMoney Wallet បម្រើជូនសេវាអ្វីខ្លះ និងដើម្បីបន្ស៊ីទៅនឹងរបៀបរស់នៅរបស់អ្នកប្រើប្រាស់កម្មវិធីទូទាត់ TrueMoney Wallet៕ អំពីក្រុមហ៊ុន ទ្រូម៉ាន់នី ទ្រូម៉ាន់នី គឺជាក្រុមហ៊ុនបច្ចេកវិទ្យាហិរញ្ញវត្ថុអន្តរជាតិឈានមុខគេ និងជាផ្នែកមួយនៃក្រុមហ៊ុន Ascend Money ដែលជាក្រុមហ៊ុនផ្ដល់សេវាហិរញ្ញវត្ថុឌីជីថលបុត្រសម្ព័ន្ធរបស់ក្រុមហ៊ុនCharoen Pokphand Group (CP Group) និងក្រុមហ៊ុន Ant Financial (Alibaba) ដែលជាក្រុមហ៊ុនពីរធំជាងគេបំផុតនៅតំបន់អាស៊ី។ TrueMoney Group គឺជាភ្លែតហ្វមហិរញ្ញវត្ថុដ៏ពេញនិយមបំផុតមួយនៅអាស៊ីអាគ្នេយ៍នាពេលបច្ចុប្បន្ន។ ក្រុមហ៊ុន ទ្រូម៉ាន់នី បានពង្រីកវត្តមានក្នុងទីផ្សាររបស់ខ្លួនពី ១ប្រទេស ទៅជា ៦ប្រទេសក្នុងរយៈពេលដ៏ខ្លីបំផុត។ បច្ចុប្បន្ន ទ្រូម៉ាន់នី មានប្រតិបត្តិការយ៉ាងរឹងមាំ នៅក្នុងប្រទេសថៃ កម្ពុជា មីយ៉ាន់ម៉ា ឥណ្ឌូនេស៊ី វៀតណាម និងហ្វីលីពីន។ បច្ចុប្បន្ន ទ្រូម៉ាន់នី មានបណ្ដាញភ្នាក់ងារធំជាងគេបង្អស់ក្នុងតំបន់អាស៊ីអាគ្នេយ៍ ដោយមាន ៦៥.០០០ ភ្នាក់ងារ និងមានបរិមាណទូទាត់ប្រាក់ច្រើនជាងគេបង្អស់ ពោលគឺចំនួន ៨ពាន់លានដុល្លាអាមេរិក ក្នុងឆ្នាំ២០១៩។ លើសពីនេះ កម្មវិធីទូរស័ព្ទ TrueMoney Wallet  ឈរនៅលំដាប់ទី១ នៃកម្មវិធី E-wallet ទាំងអស់ក្នុងប្រទេសថៃ៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-27T08:52:25.894Z", "category": "PR", "views": 121, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រដ្ឋបាលខេត្តព្រះវិហារ ប្រកាសឲ្យប្រជាជនរកទីទួលមានសុវត្ថិភាព ខណៈទឹកស្ទឹងសែនលើសពីប្រកាសអាសន្នហើយ	https://business-cambodia.com/articles/let-the-people-find-a-safe-place-as-the-water-level-of-stung-sen-exceeds-the-state-of-emergency	មុននេះបន្តិច យោងតាមការចេញផ្សាយដោយរដ្ឋបាលខេត្តព្រះវិហារ បានប្រកាសឱ្យដឹងថា ប្រជាពលរដ្ឋក្នុងខេត្តទាំងអស់ ជាពិសេសបងប្អូនដែលកំពុងរស់នៅតាមដងស្ទឹងសែន មាត់ទន្លេមេគង្គ និងបងប្អូនដែលកំពុងតែរស់នៅតាមតំបន់ងាយរងគ្រោះដោយសារទឹកជំនន់មួយចំនួន មេត្តាប្រុងប្រយ័ត្នខ្ពស់និងស្វែងរកទីទួលមានសុត្ថិភាពដែលនៅជិតជៀសវាងកើតមានឡើងនៅគ្រោះថ្នាក់ផ្សេងៗ ខណៈនៅពេលនេះទឹកស្ទឹងសែនហក់ឡើងខ្លាំងលើសពីកម្រិតប្រកាសអាសន្នហើយ។ លិខិតដដែលបន្តទៀតថា ផ្អែកតាមសេចក្តីប្រកាសរបស់ក្រសួងធនធានទឹក និងឧតុនិយម ស្ដីពីស្ថានភាពអាកាសធាតុ ជ្រលងសម្ពាធទាបឥណ្ឌា នឹងរំកិលធ្លាក់ចុះមកជាមួយនឹងសម្ពាធទាប (ITCZ) ដែលអូសបន្លាយនៅភាគខាងជើងប្រទេសថៃ ឡាវ និងវៀតណាម ដោយភ្ជាប់ជាមួយនឹងសម្ពាធទាបស្ថិតក្នុងសមុទ្រចិនខាងត្បូង និងរបបខ្យល់មូសុងនិរតីក្នុងកម្រិតពីមធ្យមទៅបង្គួរ។ ស្ថានភាពបែបនេះ បានធ្វើឱ្យខេត្តព្រះវិហារមានភ្លៀងធ្លាក់ក្នុងកម្រិតមធ្យមទៅខ្លាំងជាប់ៗគ្នាក្នុងរយៈពេលប៉ុន្មានថ្ងៃនេះដែលបានធ្វើឱ្យទឹកស្ទឹងសែនមានកម្ពស់ ១១,៦០ ម៉ែត្រ លើសពីកម្រិតប្រកាសអាសន្ន ០,១០ ម៉ែត្រ។ ដូច្នេះហើយក្នុងករណីបងប្អូនប្រជាពលរដ្ឋដែលជួបគ្រោះទឹកជំនន់ សូមមេត្តារាយការណ៍ និងផ្តល់ព័ត៌មានឱ្យបានឆាប់បំផុតដល់អាជ្ងាធរ ភូមិ ឃុំ សង្កាត់ ក្រុង ស្រុក ខេត្តជាបន្ទាន់ ដើម្បីមានលទ្ធភាពចាត់វិធាការដោះស្រាយ ការពារនិងសង្រ្កោះបានទាន់ពេលវេលា៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-27T07:03:34.251Z", "category": "ព័ត៌មានថ្មីៗ", "views": 883, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនចាញ់បរទេស! ខេត្ដ ២ នេះបាននឹងកំពុងសាងសង់សំណង់អស្ចារ្យមិនធ្លាប់មាននៅខ្មែរ	https://business-cambodia.com/articles/top-project-in-two-provinces	បើនិយាយអំពីសំណង់ស្ថាបតយកម្មធំៗនៅខ្មែរ បច្ចុប្បន្នមានច្រើនទាំងអគារកម្ពស់ខ្ពស់ ផ្លូវល្បឿនលឿន ស្ពានឆ្លងកាត់ទន្លេ និងសំណង់ជាច្រើនផ្សេងទៀត។ ប៉ុន្ដែបច្ចុប្បន្នអ្វីដែលកំពុងចាប់អារម្មណ៍ខ្លាំងគឺសំណង់នៅក្នុងខេត្ដពោធិ៍សាត់ និងខេត្ដបាត់ដំបង ដែលកំពុងសាងសង់ ខណៈសំណង់ទាំងនោះមិនធ្លាប់មានពីមុនមកឡើយនៅកម្ពុជា។ ១. ស្ពានកម្ពស់ ៧៥ ម៉ែត្រតភ្ជាប់ផ្លូវជាតិលេខ១០ ស្ពានតភ្ជាប់បណ្ដោយផ្លូវជាតិលេខ ១០ ស្ថិតនៅក្នុងខេត្ដស្ថិតនៅក្នុងខេត្ដពោធិ៍សាត់នេះ មានកម្ពស់រហូតដល់៧៥ម៉ែត្រ បណ្តោយ៥៣០ម៉ែត្រ និងទទឹង១០ម៉ែត្រ នឹងត្រូវបានចាត់ទុកជាស្ពានខ្ពស់ជាងស្ពានទាំងអស់នៅក្នុងព្រះរាជាណាចក្រកម្ពុជា។ ស្ពាននេះជាស្ពានសំខាន់ជាងគេ ក្នុងចំណោមស្ពានចំនួន ២៣ កន្លែង ដែលបង្កប់នៅក្នុងគម្រោងផ្លូវជាតិលេខ ១០។ ហើយស្ពាននេះនឹងដាក់ដំណើរការផ្លូវការនៅពេលការស្ថាបនាផ្លូវជាតិលេខ១០ សម្រេចរួចរាល់។ បើតាមការគ្រោងទុកគម្រោងផ្លូវជាតិលេខ ១០ នឹងត្រូវបញ្ចប់ការសាងសង់នៅក្នុងឆ្នាំ២០២៣ ខាងមុខរបរដែរ។ ២. ប្រព័ន្ធធារាសាស្រ្ដដូនទ្រី  គម្រោងមួយក៏អាចចាត់ទុកថា ជាគម្រោងមួយដ៏អស្ចារ្យមួយ និងមិនធ្លាប់មានផងដែរនៅកម្ពុជា ដោយសារការសាងសង់ប្រឈមនឹងឧបសគ្គច្រើន ព្រមទាំងមានការជីកថ្ម និងខួងភ្នំជាដើម។ ប្រព័ន្ធធារាសាស្រ្ដនេះមានម្ងាយប្រមានចម្ងាយប្រមាណ ៩០ គីឡូម៉ែត្រ ភាគពាយ័ព្យពីក្រុងបាត់ដំបង។ តាមការបញ្ជាក់ពីលោក ឡុង ផលគុណ ប្រធានមន្ទីរធនធានទឹក និងឧតុនិយមខេត្ដបាត់ដំបង បានឲ្យដឹងថា គិតមកដល់ពេលនូវ ប្រព័ន្ធធារាសាស្រ្ដនេះសម្រេចចការសាងសង់បាន ៦៤ ភាគរយហើយ ក្រោយពីចាប់ផ្ដើមការសាង់ក្នុងអំឡុងឆ្នាំ២០១៨មក ហើយគ្រោងបញ្ចប់នៅឆ្នាំ២០២៤ផងដែរ។ នៅពេលបញ្ចប់ការសាងសង់ គម្រោងអភិវឌ្ឍន៍ទំនប់ដូនទ្រី អាចស្តុកទឹកបានប្រមាណ១៦៣លានម៉ែត្រត្រីគុណអាចផ្គត់ផ្គង់ទឹកសម្រាប់ការ ស្រោចស្រពលើផ្ទៃដីស្រូវវស្សាបាន ចំនួន៣៣. ០០០ ហិកតា ផ្ទៃដីស្រូវប្រាំងបានចំនួន ៤.៥០០ ហិកតា៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-27T07:01:19.861Z", "category": "អចលនទ្រព្យ", "views": 6962, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ទទួលបានកម្ចីទិញផ្ទះនៅបុរី PR Property រហូតដល់៩០% ពីធនាគារ PPCBank និងទទួលបានប្រាក់កម្ចីចាប់តាំងពីសំណង់បុកគ្រឹះដំបូង	https://business-cambodia.com/articles/pr-property-mou-with-ppc-bank	រាជធានីភ្នំពេញ៖ ធនាគារ PPCBank នៅព្រឹកថ្ងៃទី២៦ ខែសីហា ឆ្នាំ២០២២ នេះបានប្រារព្ធពិធីចុះហត្ថលេខាលើ អនុស្សារណៈយោគយល់គ្នាស្តីពីកិច្ចព្រមព្រៀងភាពជាដៃគូ ក្នុងការផ្តល់ឥណទានគេហដ្ឋានជាពិសេស ជាមួយនឹងក្រុមហ៊ុន PR Property (Cambodia) Co,.Ltd ។ អនុស្សារណៈនៃការយោគយល់គ្នានេះ ត្រូវបានចុះហត្ថលេខារវាងលោក ញ៉ក់ គឹមស្រូយ នាយកប្រតិបត្តិ រងជាន់ខ្ពស់របស់ធនាគារ PPCBank និងលោក ទេស ភារុន អគ្គនាយកក្រុមហ៊ុន PR Property (Cambodia) Co,.Ltd ។ យោងតាមកិច្ចព្រមព្រៀង ធនាគារ PPCBank នឹងផ្តល់ប្រាក់កម្ចីសម្រាប់ទិញផ្ទះរហូតដល់ ៩០% នៃតម្លៃ ផ្ទះ និងរយៈពេលកម្ចីរហូតដល់ ២០ឆ្នាំ សម្រាប់អតិថិជនដែលមកទិញលំនៅដ្ឋាននៅគម្រោងបុរី PR Property ។ លើសពីនេះទៅទៀត អតិថិជននឹងទទួលបានលក្ខខណ្ឌប្រាក់កម្ចីពិសេសមិនធ្លាប់មាន ដោយទទួលបានការអនុម័តប្រាក់កម្ចីចាប់ពីសំណង់ផ្តើមបុកគ្រឹះដំបូង ព្រមទាំងផ្តល់នូវការអនុម័តប្រាក់ កម្ចីកាន់តែងាយស្រួល និងរហ័សជាងមុន បន្ថែមពីលើលក្ខខណ្ឌអនុគ្រោះជាច្រើនផ្សេងទៀតផង។ លោក ញ៉ក់ គឹមស្រូយ នាយកប្រតិបត្តិរងជាន់ខ្ពស់នៃធនាគារ PPCBank ថ្លែងថា៖ “ការទិញលំនៅដ្ឋានគឺ ជាការសម្រេចចិត្តផ្នែកហិរញ្ញវត្ថុដ៏ធំបំផុតរបស់មនុស្សគ្រប់រូប។ តាមរយៈកិច្ចសហការនេះ ធនាគារ PPCBank និងគម្រោងបុរី PR Property បានតាំងចិត្តយ៉ាងមុតមាំក្នុងការផ្តល់ប្រឹក្សាប្រាក់កម្ចី និងសាងសង់សំណង់ដ៏មានគុណភាព ដើម្បីឲ្យអតិថិជនទទួលបានគេហដ្ឋានក្នុងក្តីស្រមៃរបស់ពួកគេ។” លោកថ្លែងទៀតថា “អតិថិជនរបស់បុរី PR Property ទាំងអស់ នឹងទទួលបានការស្នើសុំប្រាក់កម្ចីសម្រាប់ទិញផ្ទះកាន់តែងាយស្រួល និងលឿនជាងមុនតាមរយៈការប្រើប្រាស់សេវា FAST ACCOUNT ដែល អតិថិជនគ្រាន់តែតម្លើងកម្មវិធី PPCBank Mobile បន្ទាប់មកទៀតពួកគាត់អាចបើកគណនីរបស់ធនាគារ PPCBank បានដោយខ្លួនឯង និងអាចធ្វើការផ្ទេរប្រាក់មកក្រុមហ៊ុន PR Property បានកាន់តែរហ័សដោយ មិនអស់កម្រៃសេវាតាមរយៈកម្មវិធី KHQR ផងដែរ”។ លោក ទេស ភារុន អគ្គនាយកក្រុមហ៊ុន PR Property (Cambodia) Co,.Ltd ថ្លែងថា៖ “កិច្ចសហប្រតិបត្តិការ ជាមួយធនាគារ PPCBank ជាកិច្ចសហការមួយដ៏រឹងមាំ និងយូរអង្វែង ដោយហេតុថាធនាគារ PPCBank ជា ធនាគារដំបូងបង្អស់មួយនៅប្រទេសកម្ពុជា ដែលបានផ្តល់លក្ខខណ្ឌវិនិយោគពិសេសសម្រាប់អ្នកអភិវឌ្ឍន៍ផ្នែកអចលនទ្រព្បនៅប្រទេសកម្ពុជា និងផ្តល់កម្ចីដល់គ្រប់ស្រទាប់អតិថិជនទាំងអស់។ ជាមួយ គ្នានេះដែរ តាមរយៈការចុះអនុស្សារណៈយោគយល់ថ្មីនេះ អតិថិជនរបស់បុរី PR Property ទាំងអស់ដែល មកជាវគម្រោងថ្មីៗនឹងទទួលបាននូវលក្ខខណ្ឌអនុម័តប្រាក់កម្ចីដ៏ពិសេស គឺទទួលបានកម្ចីចាប់តាំងពីសំណង់ចាប់ផ្តើមបុកគ្រឹះលើកដំបូង ជាមួយទំហំប្រាក់កម្ចី ៩០% និងរយៈពេលសង ២០ឆ្នាំ ព្រមទាំង ទទួលបានការបញ្ចុះតម្លៃពិសេសពីគម្រោងបុរី PR Property ផងដែរ”។ សម្រាប់ព័ត៌មានបន្ថែមសូមអញ្ជើញមកកាន់ការិយាល័យលក់របស់បុរី PR Property ដើម្បីសាកសួរ ព័ត៌មានលម្អិត ឬទាក់ទងលេខទូរស័ព្ទ៖ 086 758 889 / 061 758 889 / 060 758 889 ៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-27T06:51:16.682Z", "category": "PR", "views": 93, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
Similac Gain IQ បង្ហាញពីផលិផលអភិវឌ្ឍថ្មីជាមួយរូបមន្ត 5G ក្នុងកម្មវិធីប្លែកភ្នែកមួយនៅ ផ្សារទំនើប អ៊ីអនម៉ល សែនសុខ	https://business-cambodia.com/articles/similac-gain-iq-introduces-new-development-product-	ស្របពេលដែលពិភពលោកកំពុងអភិវឌ្ឍយ៉ាងលឿន ក៏ដូចជាការរីកចម្រើនក្នុងវិស័យបច្ចេកវិទ្យា ម៉ាក់ៗគ្រប់រូបតែងតែយកចិត្តទុកដាក់ក្នុងការរៀបចំអនាគតរបស់កូនៗ របស់ខ្លួនឱ្យសមស្របទៅនឹងបរិបទថ្មីនៃការរស់នៅ និង ការសិក្សា ។ ទន្ទឹមនឹងការវិវត្តដ៏លឿននៃពិភពលោក Similac Gain IQយល់ច្បាស់អំពីតម្រូវ ការអាហារូបត្ថម្ភរបស់កុមារសម័យថ្មីដើម្បីជាជំនួយក្នុងការលូតលាស់ដ៏ត្រឹមត្រូវដូច្នេះហើយSimilac Gain IQ បាននាំយកមក កម្ពុជានូវរបកគំហើញថ្មីដ៏ល្អបំផុតរបស់ខ្លួនជាមួយនឹង ការអភិវឌ្ឍរូបមន្ត 5G សាកសមសម្រាប់កុមារសម័យថ្មី ដែល បានបង្ហាញក្នុងកម្មវិធីពិភពកុមារវៃឆ្លាត 5G ដែលបានរៀប ចំឡើងរយៈពេល 3  ថ្ងៃ នៅផ្សារទំនើប អ៊ីអន ម៉ល សែនសុខ ស៊ីធី កាលពីថ្ងៃទី 12 ដល់ 14 សីហា ឆ្នាំ 2022 កន្លងទៅនេះ។ ផលិផល  Similac Gain IQ ជាមួយរូបមន្ត 5G នេះបានបន្ថែមនូវសារជាតិចិញ្ចឹមល្អៗ កាន់តែប្រសើរសម្រាប់កុមារ ដែលមានដូចជា សារធាតុហ្គេងឃ្លីអូសាយ(Gangliosides) ដែលជំនួយដល់ខួរក្បាល និងបង្កើនកម្រិត IQ របស់កុមារ សារធាតុ 5HMO ដែលជួយពង្រឹងប្រព័ន្ធភាពស៊ាំកាន់តែរឹងមាំ និងប្រូបាយអូទិក BB-12® សម្រាប់ជំនួយសុខភាពពោះវៀននិងប្រព័ន្ធភាពស៊ាំផងដែរ។ មិនតែប៉ុណ្ណោះផលិតផល ថ្មីនេះក៏មាននូវ សារធាតុល្អ 3 ប្រភេទទៀត ដូចជា DHA លូទីន និង វីតាមីន E ធម្មជាតិ ដែលជួយដល់ការលូតលាស់ខួរក្បាល និងភ្នែករបស់កុមារផងដែរ។ កម្មវិធីដ៏ពិសេសនេះ ទទួលបានការចាប់អារម្មណ៍ យ៉ាងខ្លាំងពីសំណាក់មាតាបិតា និងកុមារតូចៗផងដែរ ជាមួយនឹងល្បែងកំសាន្តប្លែកៗទំនើបៗ មានអត្ថប្រយោជន៍សម្រាប់កុមារ ក៏ដូចជាការបង្ហាញ និង ផ្តលនូវផលិតផលសាកល្បងរបស់ ផលិតផល Similac Gain IQ ថ្មីនេះផងដែរ។ កាន់តែគួរឱ្យចាប់អារម្មណ៍ផងដែរនោះ ពួកយើងក៏សង្កេតឃើញនូវវត្តមានតារាល្បីៗ ដែលមានកូនៗចូលរួមផងដែរ។ ចងដឹងថាអំពីព័ត៌មានលម្អិតនិងអ្វីដែលពិសេសជាមួយផលិតផលថ្មីនេះ សូមចូលទៅកាន់ ហ្វេសប៊ុក ផេកផ្លូវការរបស់ Similac Gain Cambodia ៖ www.facebook.com/SimilacGainCambodia/ ឬ ទាក់ទងមកកាន់លេខទូរស័ព្ទ ៖ 012 333 538៕ Reference: *5 Great Nutrients: Gangliosides, 5HMOs, DHA, Lutein and NVE. ^Prodi-G contains 10 key brain nutrients and Gangliosides. Gangliosides have been clinically shown to support higher IQ as compared to control group (Gurnida et al. 2012). #“5HMOs (Specifically 2’-FL at 0.2.g/L)” (Reverri et al. Nutrients 2018.) and “BB-12” (Chouraqui et al. J Pediatr Gastroenterol Nutr. 2004.).	{ "spider_name": "businesscambodia", "scrape_at": "2025-06-14_19:40:43", "date_created": "2022-08-27T03:34:44.421Z", "category": "PR", "views": 220, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ម្ចាស់ហាងសាច់អាំង តារានី បង្ហើបគន្លឹះរកស៊ីពីតូច មានតែ៥តុ រហូតអាចពង្រីកខ្លួនបាន ១១សាខាធំៗ	https://business-cambodia.com/articles/darany-bbq	លោក អ៊ូច អំណត់ ជាស្ថាបនិករបស់យីហោ “តារានីសាច់អាំង” លោកបានចាប់ផ្តើមអាជីវកម្មលក់សាច់អាំងនេះចាប់តាំងពីឆ្នាំ ២០១៨ មកម្លេះ ដោយចេញរកស៊ីដំបូងគឺមានត្រឹមតែ ៥ តុតូចៗតែប៉ុណ្ណោះ តែក្រោយមកហាងសាច់អាំងរបស់លោកចាប់ផ្តើមទទួលបានការគាំទ្រយ៉ាងខ្លាំងពីសំណាក់អតិថិជនរហូត ធ្វើឱ្យការរកស៊ីកាន់តែរីកធំឡើងបន្តិចម្តងៗរហូតលោកអាចពង្រីកបាន១១ សាខាធំៗបន្ថែមទៀត។ ហើយពេលនេះយីហោសាច់អាំងល្បីឈ្មោះមួយនេះបានឈានដល់ការលក់ហ្វ្រេនឆាយថែមទៀតផង។ ក្នុងកិច្ចសម្ភាសន៍ជាមួយក្រុមការងារ Business Cambodia លោក អ៊ូច អំណត់ បានថ្លែងប្រាប់ឱ្យដឹងថា មូលហេតុដែលធ្វើឱ្យអាជីវកម្មសាច់អាំងរបស់លោកវិវត្តខ្លួនពីអាជីវកម្មលក្ខណៈគ្រួសារដែលមានត្រឹមតែ ៥តុ ក្លាយជាអាជីវកម្មដែលអាចពង្រីកសាខាបានច្រើនកន្លែងបែបនេះ ដោយសារតែក្បួនរកស៊ីធំៗ ៣នេះ ៖ ១.ការរក្សាអតិថិជនចាស់ៗ លោក អំណត់ បានមានប្រសាសន៍ថាឱ្យដឹងថា គន្លឺះជោគេជ័យដែលធ្វើឱ្យ តារានីសាច់អាំង អាចឈរជើងបានរឹងមាំ និងអាចប្តូរពីការលក់ក្នុងផ្ទះតូចមួយក្លាយជាហាងធំបាន ក៏ដោយសារតែភាពរួសរាយរាក់ និងការរក្សាអតិថិជនចាស់ៗជានិច្ច នៅពេលដែលយើងរក្សាអតិថិជនចាស់បាន នោះភ្ញៀវថ្មីៗនឹងមកតាមក្រោយ ព្រោះតែអតិថិជនចាស់ជាទំនុកចិត្តសម្រាប់អតិថិជនថ្មីៗ ហើយក៏ជាអ្នកផ្សព្វផ្សាយដ៏ល្អបំផុតផងដែរ។ ២.រសជាតិ អនាម័យ សហគ្រិនវ័យក្មេងរូបនេះបានបន្ថែមថា ក្រៅពីមានទំនាក់ទំនងល្អហើយ រូបមន្តចងចិត្តភ្ញៀវមួយទៀតគឺ ធ្វើយ៉ាងណាឱ្យអាហារមានរសជាតិឆ្ងាញ់ និងរក្សាអនាម័យជាចម្បង ព្រោះបើមានតែទំនាក់ទំនងតែគុណភាព អាហារមិនល្អក៏គ្មានអ្នកណាគាំទ្រយើងដែរ។ហេតុនេះគ្រប់ម្ចាស់អាជីវកម្មដែលរកស៊ីខាងវិស័យអាហារត្រូវយកចិត្តទុកដាក់ឱ្យបានខ្ពស់ត្រង់ចំណុចនេះបើចង់ឱ្យមានភ្ញៀវពេញហាង។ ៣.តម្លៃ លោក អ៊ូច អំណត់ បានបញ្ជាក់ទៀតថា បន្ថែមពី ការរក្សាអតិថិជនចាស់ៗ និងរសជាតិ អនាម័យបានហើយនោះ អ្វីដែលសំខាន់បន្ទាប់ទៀតគឺ តម្លៃ យើងត្រូវធ្វើយ៉ាងណាឱ្យសមស្របទៅតាមកម្រិតជីវភាពប្រជាជនក្នុងប្រទេសកម្ពុជាយើង ដោយមិនកំណត់ខ្ពស់ពេកឬទាបពេកឡើយ។ជាក់ស្តែងដូចហាងរបស់លោក គឺកំណត់តម្លៃសមរម្យ សាកសមសម្រាប់សិស្ស និស្សិត បុគ្គលិកធ្វើការអាចញ៉ាំបាន៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T12:23:08.512Z", "category": "ចាប់ផ្តើមអាជីវកម្ម", "views": 287, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សូម្បី Elon និង Bezos ក៏មិនស្មើ! មហាសេដ្ឋីលេខ១ឥណ្ឌា ១ថ្ងៃកើនលុយជិត១ពាន់លាន$ លើគម្រោងរកស៊ីថ្មី	https://business-cambodia.com/articles/gautam-adani-wealth	បន្ទាប់ពីបានប្រកាសថាខ្លួនគ្រោងទិញទូរទស្សន៍ដ៏ល្បី New Delhi (NDTV) កាលពីថ្ងៃពុធថ្មីៗកន្លងទៅនេះ បានធ្វើឱ្យលោកមហាសេដ្ឋីឥណ្ឌា Gautam Adani បានកើនប្រាក់ចំណូលជិត ១ពាន់ដុល្លារក្នុងមួយថ្ងៃ ដែលចំនួននេះសូម្បីតែលោកមហាសេដ្ឋី Elon Musk និង Jeff Bezos ក៏មិនស្មើដែរ។ នេះបើយោងតាមការចុះផ្សាយរបស់សារព័ត៌មាន BENZINGA កាលពីពេលម្សិលមិញនេះ។ តាមប្រភពដដែលបានបន្តទៀតថា ទ្រព្យសម្បត្តិសុទ្ធរបស់ Adani បានកើនឡើងចំនួន ៩២៨ លានដុល្លារកាលពីថ្ងៃពុធ ខណៈដែលនាយកប្រតិបត្តិក្រុមហ៊ុន Tesla របស់លោក  Elon Musk ធ្លាប់រកចំណូលបានត្រឹមតែ ៥៣២ លានដុល្លារ ក្នុង១ថ្ងៃ ហើយស្ថាបនិក Amazon លោក Jeff Bezos កើនចំណូលត្រឹមតែ២០៤លានដុល្លារតែប៉ុណ្ណោះ នេះបើយោងតាមគេហទំព័រ Bloomberg ។ ទន្ទឹមនឹងនេះ បន្ទាប់ពីក្រុមហ៊ុនបានប្រកាសពីចេតនារបស់ខ្លួនក្នុងការទិញភាគហ៊ុន ២៩.១៨% នៅក្នុង NDTV ដែលជាប្រព័ន្ធផ្សព្វផ្សាយសំខាន់របស់ប្រទេសឥណ្ឌា ហើយក្រុមហ៊ុនក៏មានបំណងទិញភាគហ៊ុន ២៦% បន្ថែមទៀតផងដែរ។ ដូច្នេះហើយទើបធ្វើឱ្យភាគហ៊ុនរបស់លោក មានការកើនឡើងខ្លាំងរហូតជិត១ពាន់លានត្រឹមរយៈពេលត្រឹមតែមួយថ្ងៃ។ គួរជម្រាបផងដែរថាលោក Gautam Shantilal Adani គឺជាមហាសេដ្ឋីជនជាតិឥណ្ឌា ដែលសព្វថ្ងៃរូបមានទ្រព្យចំនួន ១៣៩.៤ ពាន់លានដុល្លារ និងកំពុងគ្រប់គ្រងជំនួញធំៗចំនួន៧  ដោយក្នុងនោះសំខាន់ៗរួមមានដូចជា៖ រោងចក្រថាមពល កំពង់ផែ និងអាកាសយានដ្ឋាន៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T11:03:50.929Z", "category": "កំពូលអ្នកលក់", "views": 306, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធ្វើការមួយឆ្នាំ ចាយមួយជីវិត! មកដឹងប្រាក់ខែរបស់ Tim Cook ក្នុងនាមជា CEO ក្រុមហ៊ុន Apple	https://business-cambodia.com/articles/ceo-apple-salary	លោក Tim Cook  នាយកប្រតិបត្តិក្រុមហ៊ុន Apple ដែលបានបន្តវេនពីស្ថាបនិក ទូរស័ព្ទម៉ាក់ផ្លែប៉ោមលោក Steve Jobs កាលពីឆ្នាំ២០១១ នៅពេលដែលស្ថានភាពសុខភាពស្ថាបនិករូបនេះជួបបញ្ហាធ្ងន់ធ្ងរ។ ក្នុងនាមជានាយកប្រតិបត្តិបន្តវេនលោក Tim Cook អាចទទួលបានប្រាក់ខែចំនួន៣លានដុល្លារក្នុងមួយឆ្នាំបូករួមជាមួយប្រាក់អត្ថប្រយោជន៍ផ្សេងទៀត ស្មើនឹង១០០លានដុល្លារក្នុង១ឆ្នាំ នេះបើយោងតាមការផ្សាយចេញពីកាសែត The Guardain ។ នាយកប្រតិបត្តិវ័យ ៦១ឆ្នាំ រូបនេះមានទ្រព្យសម្បត្តិប្រមាណ ២ពាន់លានដុល្លារ ជាមួយនឹងប្រាក់ខែចំនួន៣លានដុល្លារ ក្នុងនោះបូករួមជាមួយកញ្ចប់ចំណាយផ្សេងៗ ដែលក្រុមហ៊ុន Apple បានផ្តល់ឱ្យលោក  Tim Cook រួមមានការធានាសុវត្ថិភាព ការហោះហើរជាលក្ខណៈឯកជន ប្រាក់សម្រាប់ចូលនិវត្តន៍ ប្រាក់សម្រាប់ថ្ងៃសម្រាកដែលលោកមិនបានប្រើប្រាស់ និងការធានារ៉ាប់រងអាយុជីវិត ដែលសរុបជាសាច់ប្រាក់ប្រមាណ ១០០លានដុល្លារអាមេរិកក្នុងមួយឆ្នាំ។ យោងតាមរបាយការណ៍ពីក្រុមហ៊ុនអេបផលបានឱ្យដឹងដែរថា ប្រាក់ខែរបស់លោក Tim Cook មានចំនួនច្រើនជាងបុគ្គលិក ១,៤៤៧ ដងដែលជាមធ្យមបុគ្គលិកម្នាក់អាចទទួលបានប្រាក់ខែត្រឹមតែ ៦៨,២៥៤ ដុល្លារប៉ុណ្ណោះ។ សូមបញ្ជាក់ផងដែរថា លោក Tim Cook បានចូលកាន់តំណែងជានាយកប្រតិបត្តិនៃក្រុមហ៊ុន Apple កាលពីថ្ងៃទី២៤ សីហា ឆ្នាំ២០១១ ក្រោយលោកបានចូលបម្រើការងារនៅក្រុមហ៊ុនមួយនេះចាប់តាំងពីឆ្នាំ១៩៩៨ មកម្ល៉េះដែលមានតំណែងជា អនុប្រធានជាន់ខ្ពស់សម្រាប់ប្រតិបត្តិការទូទាំងពិភពលោក៕ អត្ថបទដោយ៖ ពីង ជូអេង (កូនត្រចៀកកាំ)	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T10:39:31.501Z", "category": "ភាពជាអ្នកដឹកនាំ", "views": 291, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធនាគារ ស្ថាបនា ចាប់ផ្តើមដំណើរការ កម្មវិធីបណ្តុះបណ្តាល 'ខ្ញុំមានចំណេះដឹងផ្នែកហិរញ្ញវត្ថុ' ជាផ្លូវការ ដើម្បីគំាទ្រ និងលើកកម្ពស់ស្រ្តីក្នុងវិស័យអាជីវកម្ម និងសហគ្រិនក្នុងប្រទេសកម្ពុជា	https://business-cambodia.com/articles/sathapana-bank-launches-official-i-have-financial-literacy-training-program-to-support-and-promote-women-in-business-and-entrepreneurship-in-cambodia	រាជធានីភ្នំពេញ ថ្ងៃទី២៦ ខែសីហា ឆ្នាំ២០២២៖ ធនាគារ ស្ថាបនា ដែលជាធនាគារពាណិជ្ជឈានមុខគេមួយក្នុងព្រះរាជាណាចក្រកម្ពុជា ចាប់ផ្តើមដំណើរការកម្មវិធីបណ្តុះបណ្តាល 'ខ្ញុំមានចំណេះដឹងផ្នែកហិរញ្ញវត្ថុ' ជាផ្លូវការ ដែលមានការចូលរួមសហការជាមួយដៃគូយុទ្ធសាស្រ្តរបស់ខ្លួនមានដូចជា សហគ្រិនខ្មែរ សាជីវកម្មធានាឥណទានកម្ពុជា និងក្រុមហ៊ុន មេនូឡាយហ្វ៍ ខេមបូឌា ដើម្បីផ្តល់នូវវគ្គបណ្តុះបណ្តាល និងអភិវឌ្ឍន៍អាជីវកម្ម និងឱកាសភ្ជាប់បណ្តាញទំនាក់ទំនងអាជីវកម្មសម្រាប់ជួយដល់ស្រ្តីក្នុងវិស័យអាជីវកម្ម មីក្រូសហគ្រាស សហគ្រាសធុនតូច និងមធ្យម។   កម្មវិធីបណ្តុះបណ្តាល 'ខ្ញុំមានចំណេះដឹងផ្នែកហិរញ្ញវត្ថុ'នេះ គឺបង្កើតឡើងដើម្បីចូលរួមលើកកម្ពស់ និងផ្តល់នូវចំណេះដឹងផ្នែកហិរញ្ញវត្ថុឱ្យកាន់តែប្រសើរឡើងសម្រាប់សហគ្រិនស្ត្រី និងម្ចាស់អាជីវកម្មតាមរយៈការផ្តល់វគ្គបណ្តុះបណ្តាលដ៏មួយនេះ។ ធនាគារ ស្ថាបនា ពិតជាមានកិត្តិយសណាស់ដែលបានសហការជាមួយ សហគ្រិនខ្មែរ សាជីវកម្មធានាឥណទានកម្ពុជា និងក្រុមហ៊ុន មេនូឡាយហ្វ៍ ខេមបូឌា ដែលជាដៃគូសហការដែលមានចក្ខុវិស័យដូចគ្នា ក្នុងការផ្តល់ឱកាស និងលើកកម្ពស់ស្រ្តីក្នុងវិស័យអាជីវកម្មនៅក្នុងប្រទេសកម្ពុជា។ កម្មវិធីបណ្តុះបណ្តាលនេះមានបញ្ចូលវគ្គសិក្សាដូចជា ការអភិវដ្ឍន៍ជំនាញបច្ចេកទេស ជំនាញទន់ និងជំនាញគ្រប់គ្រងអាជីវកម្មសម្រាប់សហគ្រិន ការគ្រប់គ្រងគម្រោង ការគ្រប់គ្រងហិរញ្ញវត្ថុ ផ្នែកទីផ្សារ និងលក់។      លោក Fung Kai Jin ប្រធាននាយកប្រតិបត្តិ ធនាគារ ស្ថាបនា បានមានប្រសាសន៍ថា៖  “យើងពិតជាមានសេចក្តីរំភើបជាខ្លាំងដែលកម្មវិធីបណ្តុះបណ្តាលនេះបានកើតចេញជារូបរាងជាផ្លូវការ សម្រាប់ផ្តល់ជូននូវដំណោះស្រាយដល់សហគ្រិនស្រ្តីដែលមានឧបសគ្គក្នុងការរក្សាស្ថិរភាពអាជីវកម្ម និងបន្តពង្រីកអាជីវកម្មរបស់ពួកគាត់។ ភាពជោគជ័យនៃកម្មវិធីនេះនឹងបង្កើតនូវផលជាវិជ្ជមានរយៈពេលវែងទៅដល់សង្គម និងសេដ្ឋកិច្ចជាតិ ក៏ដូចជាប្រជាជនកម្ពុជា និងសហគមន៍ទាំងមូលផងដែរ។   កញ្ញា Jennifer Lee អគ្គនាយិកាប្រតិបត្តិ អភិវឌ្ឍន៍ បានមានប្រសាសន៍ថា៖ “នៅធនាគារ ស្ថាបនា យើងដើរតួនាទីយ៉ាងសកម្មបំផុតលើការលើកកម្ពស់សហគ្រិនស្រ្តី និងគាំទ្ររាល់គម្រោងដែលពង្រីកដល់ការប្រើប្រាស់សេវាហិរញ្ញវត្ថុ និងមិនមែនសេវាហិរញ្ញវត្ថុ។ កញ្ញាបានបន្ថែមទៀតថា៖ “ជាមួយនឹងកម្មវិធីបណ្តុះបណ្តាល 'ខ្ញុំមានចំណេះដឹងផ្នែកហិរញ្ញវត្ថុ' យើងមានគោលបំណងបង្កើតថ្នាក់រៀន និងសហគមន៍មួយដែលមានសារៈប្រយោជន៍ក្នុងការបង្វិល និងផ្តល់ការយកចិត្តទុកដាក់ទៅលើសហគ្រិនស្រ្តី។ តាមរយៈកម្មវិធីនេះ យើងសង្ឃឹមយ៉ាងមុតមាំថា សហគ្រិនទាំងអស់នឹងមានវត្តមានចូលរួមសិក្សា ដើម្បីមកទទួលយកចំណេះដឹង និងបង្កើតបណ្តាញទំានក់ទំនងទៅវិញទៅមក។”      កម្មវិធីបណ្តុះបណ្តាល 'ខ្ញុំមានចំណេះដឹងផ្នែកហិរញ្ញវត្ថុ' នឹងផ្តល់ជូននៅវគ្គសិក្សាចំនួន ៥ក្រុម ដែលនឹងត្រូវចាប់ផ្តើមពីថ្ងៃទី០៣ ខែកញ្ញា ឆ្នាំ២០២២ ដែលមានចំនួន ៤វគ្គក្នុងមួយក្រុម។ ក្រុមនីមួយនឹងត្រូវបានបង្រៀនដោយអ្នកជំនាញបណ្តុះបណ្តាលផ្នែកហិរញ្ញវត្ថុ និងការគ្រប់គ្រងអាជីវកម្មចំនួនពីររូប។ សម្រាប់ក្រុមទីមួយនឹងធ្វើការទទួលពាក្យចាប់ពីថ្ងៃទី២៦ ខែសីហា ឆ្នាំ២០២២ នេះតទៅ ដោយអាចធ្វើការចុះឈ្មោះតាមរយៈតំណរភ្ជាប់ via https://forms.microsoft.com/r/dNausSrKxK ដែលមាននៅលើទំព័រ Facebook របស់ធនាគារ ស្ថាបនា។ អំពីធនាគារ ស្ថាបនា ធនាគារ ស្ថាបនា គឺជាធនាគារពាណិជ្ជឈានមុខគេមួយនៅកម្ពុជា ដែលមានទ្រព្យសកម្មសរុបជាង ២,៤ ពាន់លានដុល្លារអាមេរិក និងមានបុគ្គលិកជាង ៤.០០០នាក់។ យើងមានបណ្តាញសាខាយ៉ាងទូលំទូលាយនៅទូទាំងប្រទេសដែលមានសាខាជាង ១៧០សាខា ស្ថាបនា ព្រីមារណ៍ចំនួន ៣ និងម៉ាស៊ីនអេធីអឹមជាង ២៥០។ យើងផ្តល់ជូនសេវាធនាគារយ៉ាងពេញលេញដូចជា៖ សេវាឥណទាន សេវាដាក់ប្រាក់បញ្ញើ សេវាiBanking ធនាគារចល័ត ប័ណ្ណឥណពន្ធ និងប័ណ្ណឥណទាន សេវាផ្ទេរប្រាក់ក្នុងស្រុក និងក្រៅប្រទេស សេវាផ្ទេរប្រាក់ឆ្លងប្រទេសងជាមួយ SWIFT និងសេវា Visa B2B Connect Western Union ហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងទៀត។  ក្រៅពីនេះ យើងក៏មានផ្តល់ជូនសេវាប្រមូលពន្ធ និងសេវាទូទាត់ថ្លៃសេវាសាធារណៈជាមួយក្រសួងសាធារណការ និងដឹកជញ្ជូន និងក្រសួងការងារ និងបណ្តុះបណ្តាលវិជ្ជាជីវៈ។ ទន្ទឹមនឹងនេះ យើងក៏មានការសហការជាមួយក្រុមហ៊ុនផ្តល់សេវាទូទាត់ចល័តផ្សេងទៀតដូចជា ៖ វីង ផាយផេ ទ្រូម៉ាន់នី លី ហួរ វេលុយ អ៊ីម៉ាន់នី និងបាគង ដើម្បីផ្តល់ជូនភាពងាយស្រួលបន្ថែមទៀតដល់អតិថិជនរបស់យើង។ ថ្មីៗនេះ ធនាគារ ស្ថាបនា ទើបតែទទួលបានពានរង្វាន់ Best Mobile Banking App ឆ្នាំ២០២២ និង Mobile Banking & Payment Initiative of the Year ពីទស្សនាវដ្ដី Global Brands Magazine  របស់ប្រទេសអង់គ្លេស និង Asian Banking & Finance Retail Banking Awards សម្រាប់កម្មវិធីស្ថាបនា ម៉ូបាល រចនាបទថ្មី ដែលផ្ដល់នូវសេវាកម្មរហ័ស ងាយស្រួល និងសុវត្ថិភាពជាងមុនជូនដល់អតិថិជន។ ពានរង្វាន់ទាំងពីរនេះគឺជាសក្ខីភាពបង្ហាញពីកិច្ចខិតខំប្រឹងប្រែង និងការប្ដេជ្ញាចិត្តរបស់យើងដើម្បីបម្រើអតិថិជនឱ្យបានកាន់តែល្អប្រសើរ។	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T10:19:40.567Z", "category": "PR", "views": 404, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ផ្លូវទឹកការពារការជន់លិចភ្នំពេញ និងកណ្ដាល ពេលនេះសម្រេចការស្ដារឡើងវិញបានជាង ៦០%ហើយ	https://business-cambodia.com/articles/prek-traot-river	ការស្តារស្ទឹងព្រែកត្នោត ដែលជាផ្លូវទឹកដ៏សំខាន់សម្រាប់រំដោះការជន់លិចពីទឹកជំនន់នៅរាជធានីភ្នំពេញ និងខេត្ដកណ្ដាល គិតមកដល់ពេលនេះសម្រេចបានជាង ៦០ ភាគរយហើយ។ នេះបើតាមការលើកឡើងពីឯកឧត្តម ម៉ៅ ហាក់ អនុប្រធានអាជ្ញាធរទន្លេសាប នៃក្រសួងធនធានទឹក និង ឧតុនិយម ក្នុងសន្និសីទសារព័ត៌មានស្ដីពីសមិទ្ធផលសម្រេចរយៈពេល ៥ ឆ្នាំ របស់ក្រសួងធនធានទឹក និង ឧតុនិយម កាលពីថ្ងៃទី២៥ ខែសីហា ឆ្នាំ២០២២។ ថ្លែងក្នុងសន្និសីទសារព័ត៌មានខាងលើ ឯកឧត្ដមបានបញ្ជាក់ថា «យើងប្រឹងប្រែងដោះស្រាយធ្វើយ៉ាងម៉េចរំដោះទឹកនេះឱ្យបាន ធ្វើម៉េចការពាររាជធានីភ្នំពេញ និងតំបន់មួយចំនួនក្នុងខេត្តកណ្ដាល ពីជំនន់ស្ទឹងព្រែកត្នោត។ រហូតមកដល់ថ្ងៃនេះ ពីខែមុនដែលខ្ញុំ បានចុះទៅពិនិត្យគឺបាន៦៤ភាគរយហើយ អ៊ីចឹងយើងនៅបន្តធ្វើបន្តទៀតការងារមួយចំនួន ប៉ុន្តែការងារដែល សំខាន់ដែលយើងត្រូវគិតពិចារណា ការពារជំនន់នៅខាងមុខនេះ យើងជម្រាបថា ខែ៩ ខែ១០ហ្នឹង ព្រែកត្នោតត្រូវត្រៀម សង្ឃឹមថាមិនអីចុះឆ្នាំនេះ »។ សូមបញ្ជាក់ថា គម្រោងស្ដារឡើងវិញនូវស្ទឹងព្រែកត្នោត ក្នុងគោលបំណងកាត់បន្ថយគ្រោះមហន្តរាយ ទឹកជំនន់ ដែលតែងតែយាយីដល់រាជធានីភ្នំពេញ និងបណ្តាខេត្តដែលទទួលឥទ្ធិពលពីរបបទឹក ស្ទឹងព្រែក ត្នោត។ ស្ទឹងព្រែកត្នោត គឺជាស្ទឹងដ៏វែងមួយក្នុងប្រទេសកម្ពុជាដោយហូរចេញពីតំបន់ជួរភ្នំឱរ៉ាល់ ខេត្តកំពង់ស្ពឺ ដល់ព្រំប្រទល់ខេត្តកោះកុង ហូរឆ្ពោះទៅ ចូលទន្លេបាសាក់ តាមរយៈព្រែកកំពឹស ដល់ក្រុងតាខ្មៅ ខេត្តកណ្តាល។ យ៉ាងណាដើម្បីរំដោះទឹកជំនន់នៅស្ទឹងព្រែកត្នោតនេះ កាលពីពេលកន្លងមកក្រសួងបានបង្វែរការសាងសង់ទំនប់អាងទឹកចំនួន ៣ ស្ថិតក្នុងស្រុកឱរ៉ាល់ ខេត្ដកំពង់ស្ពឺផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T09:53:04.066Z", "category": "អចលនទ្រព្យ", "views": 228, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រកស៊ីយូរៗគេជំពាក់ជុំទិស! វ៉ាក់សាំង៣នេះ អាចការពារអ្នកពីជំងឺជំពាក់ និងមានម៉ូយកាន់តែច្រើន	https://business-cambodia.com/articles/how-to-stop-indebted-customer	អាជីវកម្មក៏ដូចជាមុខរបរលក់ដូរ ភាគច្រើនត្រូវបានដួលរលំដោយសារតែការជំពាក់ ខណៈដើមហេតុនៃការជំពាក់គឺកើតឡើងពីការយោគយល់និងមនោសញ្ចេតនារាប់អាន។ ក្នុងនោះដែរគេសង្កេតឃើញថា ភ្ញៀវភាគច្រើនឱ្យតែបានជំពាក់ហើយចេះតែពិបាកសង និងលែងហ៊ានមកទិញកន្លែងដែលខ្លួនជំពាក់នោះទៀត ធ្វើឱ្យអ្នករកស៊ី លក់ដូរយូរៗបាត់ទាំងដើមបាត់ទាំងចុង បាត់សូម្បីតែភ្ញៀវទៀតផង។ ពាក់ព័ន្ធនឹងបញ្ហានេះ អ្នកស្រី ឃុន សុភាព ជាម្ចាស់ឱសថស្ថានKON3 បានបង្ហាញអំពី វ៉ាក់សាំងពិសេស ៣ ដែលអាចការពារអ្នកជំងឺជំពាក់លុយរបស់ភ្ញៀវបាន។ វ៉ាក់ទាំង ៣នោះរួមមាន៖ ១. បង្កើតទំនុកចិត្ត អ្នកស្រីបានលើកឡើងថា “ធ្វើជាអ្នកលក់ត្រូវសាងទំនុកចិត្តឱ្យភ្ញៀវជឿជាក់លើយើង” ហើយជាទូទៅទំនុកចិត្តកើតឡើងនៅពេលដែល យើងលក់ដូរដោយប្រើបេះដូង។ ការប្រើបេះដូង គឺស្ដែងឡើងតាមរយៈសកម្មភាពមួយចំនួនដូចជា និយាយរួសរាយរាក់ទាក់ប្រកបដោយស្នាមញញឹម សួរទុក្ខធុរៈពេលគេមកទិញ ជាពិសេសគឺត្រូវយកចិត្តទុកដាក់ចំពោះបញ្ហារបស់ភ្ញៀវ។ ការធ្វើបែបនេះជារឿយៗ ភ្ញៀវរបស់អ្នកនឹងមកទិញអ្នកដោយទំនុកចិត្ត និងទទួលអារម្មណ៍ថាអ្នកជាមិត្តរបស់គេ ពួកគាត់នឹងទុកអ្នកជាម៉ូយហើយលែងទិញអ្នកណាផ្សេងក្រៅពីអ្នក។ ២. ក្បួនចិត្តដាច់បែបមានមេត្តា អ្នកស្រីសុភាព បាននិយាយប្រាប់ Business Cambodia ថា “ខ្ញុំលក់ដូរជាង៧ឆ្នាំហើយ ប៉ុន្តែ៥ឆ្នាំមុនខ្ញុំពិបាកខ្លាំងណាស់ ព្រោះខ្ញុំតែងតែឱ្យគេជំពាក់ ទើបតែ២ឆ្នាំចុងក្រោយនេះទេខ្ញុំបានធូរខ្លួនវិញព្រោះតែចេះពីវិធីបដិសេធ”។ អ្នកណាៗក៏ដឹងដែរថា ការឱ្យគេជំពាក់ជារឿងមិនល្អ អ្នកស្រីក៏ប្រឈមនឹងអ្នកជំពាក់មិនសងហើយឈប់ចូលទិញ ប៉ុន្តែមិនហ៊ានបដិសេធពេលគេសុំជំពាក់ព្រោះខ្លាចគេលែងមកទិញ ចុងក្រោយនៅតែបាត់ម៉ូយដដែល។ ប៉ុន្តែ២ឆ្នាំចុងក្រោយនេះអ្នកស្រីលែងឈឺក្បាលរឿងអស់ហ្នឹងហើយ ព្រោះតែរាល់ពេលភ្ញៀវណាសុំជំពាក់ គាត់តែងតែតបទៅវិញថា “ខ្ញុំសុំទោសផងណាបង ដោយសារតែខ្ញុំលក់ដូរប្រើដើមតិចតួច បើឱ្យបងជំពាក់អ្នកផ្សេងទៀតគេក៏សុំជំពាក់តាមដែរ អ៊ីចឹងខ្ញុំបានលុយឯណាបង្វិលដើមទៅបង”។ ការឆ្លើយបែបនេះនឹងមិនធ្វើឱ្យម៉ូយយើងខឹងទេ ហើយគេនឹងបានយល់ច្បាស់ថា មិនមែនអ្នកលក់ម្នាក់នេះគ្មានចិត្តជួយម៉ូយរបស់ខ្លួនទេ ប៉ុន្តែអ្នកលក់ដូរក៏ចាំបាច់ត្រូវការទុនបង្វិលដូចគ្នា។ ៣. រឹតចំណងឱ្យកាន់តែមាំ ក្បួនសំខាន់ចុងក្រោយ គឺយើងត្រូវតាមដានមើលថាភ្ញៀវដែលត្រូវយើងបដិសេធគេត្រឡប់មកទិញវិញទេ បើគេមកទិញយើងជាអ្នកលក់នេះត្រូវទទួលរាក់ទាក់គេឱ្យបានល្អ។ ជាធម្មតាមនុស្សធ្លាប់ត្រូវបដិសេធតែងតែមានអារម្មណ៍រអៀសខ្លួន ដូច្នេះជាអ្នកលក់មិនគួរបង្ហាញទឹកមុខអន់ចិត្ត ឬឈប់និយាយស្ដីរកគាត់នោះទេ។ ផ្ទុយទៅវិញ អ្នកត្រូវសួរនាំគាត់យកចិត្តទុកដាក់ចំពោះគាត់ និងធ្វើឱ្យគាត់ទទួលអារម្មណ៍ថា អ្នកមិនប្រកាន់នឹងរឿងដែលគាត់សុំជំពាក់ អ្នកនៅតែទុកគាត់ជាម៉ូយដ៏ល្អដដែល។ អ្នកស្រីបានគូសបញ្ជាក់ផងដែរថា “ជាអ្នករកស៊ីត្រូវតែចិត្តដាច់ មិនថាបងប្អូន ឬមនុស្សចិត្តស្និទ្ធិឡើយ ឱ្យដឹងឱ្យ ខ្ចីដឹងខ្ចី កុំច្រឡូកច្រឡំគ្នា ព្រោះបើអ្នកជាម្ចាស់អាជីវកម្មច្រឡូកច្រឡំរឿងលុយកាក់ហើយ មិនយូរទេបុខរបរនឹងខ្ទេចខ្ទីមិនបានឡើយ”។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T09:30:00.793Z", "category": "ហិរញ្ញវត្ថុ", "views": 1392, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
តៃវ៉ាន់រកឃើញមីកញ្ចប់របស់វៀតណាម មានសារធាតុដែលអាចបង្កឱ្យកើតជំងឺមហារីក	https://business-cambodia.com/articles/omachi-noodle-	តៃវ៉ាន់បានប្រគល់មីកញ្ចប់ ដ៏ល្បីមួយដែលមានឈ្មោះថា Omachi របស់វៀតណាម ចំនួន ១,៤៤ តោនទៅឱ្យវៀតណាមវិញ ក្រោយខ្លួនបានរកឃើញសារធាតុម្យ៉ាងដែលអាចបង្កឱ្យកើតជំងឺមហារីក។ នេះបើយោងតាមសារព័ត៌មាន VNEXPRESS បានចេញផ្សាយកាលពីថ្ងៃទី២៥ ខែសីហា ឆ្នាំ២០២២។ ប្រភពដដែលបានឱ្យដឹងផងដែរថា រដ្ឋបាលចំណីអាហារ និងឱសថរបស់តៃវ៉ាន់បានកំណត់ថាមី Omachi ដែលនាំចូលដោយក្រុមហ៊ុនចិន Qianyu មានផ្ទុកសារធាតុ អេទីឡែនអុកស៊ីដ (Ethylene oxide) ចំនួន០.១៩៥មីលីក្រាម ដែលលើសពីស្តង់ដាររបស់តៃវ៉ាន់។ ក្នុងនោះដែរ រដ្ឋបាលផ្នែកចំណីអាហារនិងឱសថរបស់តៃវ៉ាន់បានឱ្យដឹងថា សារធាតុនេះត្រូវបានហាមមិនឱ្យដាក់ក្នុងចំណីអាហារដាច់ខាត ដោយសារអាជ្ញាធរចាត់ទុកវាជាសារធាតុដែលអាចបង្កជំងឺមហារីកនិងជំងឺសរសៃប្រសាទមួយចំនួនផងដែរ។ ទន្ទឹមនឹងនេះប្រធានផ្នែករបស់ក្រុមហ៊ុនផលិតមីវៀតណាមបានបញ្ជាក់ថា មី Omachi របស់ខ្លូនគឺបំពេញតាមស្តង់ដារអាហាររបស់ប្រទេសវៀតណាម និងមានសុវត្ថិភាពសម្រាប់អ្នកប្រើប្រាស់បានយ៉ាងត្រឹមត្រូវ។ ហើយពេលនេះក្រសួងឧស្សាហកម្ម និងពាណិជ្ជកម្មវៀតណាមកំពុងពិនិត្យមើលបញ្ហានេះ។ គួរបញ្ចាក់ផងដែរថា កាលពីខែសីហា ឆ្នាំមុន ផលិតផលមីកញ្ចប់មួយចំនួនរបស់អាជីវកម្មវៀតណាមក៏ត្រូវបានសហភាពអឺរ៉ុបហៅមកវិញផងដែរសម្រាប់កម្រិតអេទីឡែនអុកស៊ីតដែលកើនឡើង។ ហើយកាលពីខែកក្កដាក្នុងឆ្នាំនេះ ប្រទេសអាល្លឺម៉ង់ក៏បានចេញការព្រមានអំពីផលិតផលមីកញ្ចប់វៀតណាមនាំចូលមួយចំនួនដែលមានកម្រិតអេទីឡែនអុកស៊ីតកើនឡើងផងដែរ៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T06:17:02.332Z", "category": "ព័ត៌មានថ្មីៗ", "views": 531, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
វិបត្តិធំយ៉ាងណា ក៏ក្រុមហ៊ុនជប៉ុនខ្លះ អាចរស់ដល់៣០០ឆ្នាំ ព្រោះមានអាថ៌កំបាំងសម្ងាត់ធំៗ២យ៉ាងនេះ	https://business-cambodia.com/articles/japanese-300-years-companies	ប្រទេសជប៉ុនត្រូវបានគេចាត់ទុកថាជាប្រទេសដ៏អស្ចារ្យមួយ ដែលមានប្រជាជនមានអាយុវែងលើសពី១០០ឆ្នាំច្រើនបំផុត។ មិនត្រឹមតែប៉ុណ្ណោះ ប្រទេសនេះក៏មានអ្នករកស៊ីពូកែៗច្រើនដែលដឹកនាំអាជីវកម្មឱ្យរស់រានតជំនាន់ ជាក់ស្ដែងមានអាជីវកម្មខ្លះអាចរស់ដល់៣ជំនាន់មនុស្ស ឬ៣០០ឆ្នាំក៏មាន។ ប៉ុន្តែបើទោះបីជាប្រទេសមួយនេះមានភាពលេចធ្លោជាច្រើនវិស័យក៏ពិតមែន ប៉ុន្តែប្រទេសនេះក៏ទទួលរងនូវគ្រោះធម្មជាតិជាច្រើនប្រភេទផងដែរដូចជាខ្យល់ព្យុះ រញ្ជួយដី រលកយក្សស៊ូណាមិ ធ្វើឱ្យមានប្រជាជនស្លា.ប់ មានការជម្លៀ.ស និងប៉ះពាល់ដល់អាជីវកម្មផងដែរ។ ប៉ុន្តែតើកត្តាអ្វីខ្លះដែលជួយធ្វើឱ្យក្រុមហ៊ុនជប៉ុនមួយចំនួនអាចរស់ឆ្លងផុតគ្រាមានវិបត្តិ និងខ្លះរស់ដល់៣០០ឆ្នាំ? បើតាមការបញ្ជាក់ឱ្យដឹងពីសាស្តា្រចារ្យ Hirotaka Takeuchi នៃសាកលវិទ្យាល័យ Harvard Business School បានបង្ហាញនូវហេតុផលសំខាន់ទី១ ដែលធ្វើឱ្យក្រុមហ៊ុនជប៉ុនមួយចំនួនអាចរស់រានឆ្លងផុតគ្រាមានវិបត្តិគឺ នៅក្នុងគ្រាមានវិបត្តិ ម្ចាស់ក្រុមហ៊ុនតែងតែធ្វើការយកចិត្តទុកដាក់ចំពោះតម្រូវការរបស់បុគ្គលិក និងសហគមន៍របស់ពួកគេមុនគេបង្អស់ ដែលនេះវាឆ្លុះបញ្ចាំងឱ្យឃើញពីសីលធម៌ក្នុងការបម្រើប្រយោជន៍រួមជាធំ។ មួយវិញទៀតក្រុមហ៊ុនភាគច្រើនហ៊ានក្នុងការកាត់បន្ថយថ្លៃដើមផលិត នៅក្នុងគ្រាមានវិបត្តិ ដើម្បីជួយសម្រួលដល់អតិថិជនរបស់ខ្លួនផងដែរ។ លោកបានបន្ថែមថា ក្រុមហ៊ុនជប៉ុនជាច្រើនមិនផ្ដោតលើការទទួលបានប្រាក់ចំណេញខ្ពស់ និងបង្កើនតម្លៃម្ចាស់ភាគហ៊ុនអតិបរមាជាធំនោះទេ ពោលគឺពួកគេធ្វើអាជីវកម្ម ដើម្បីបង្កើតឱ្យមានការផ្លាស់ប្ដូរក្នុងសង្គមនៅរយៈពេលយូរអង្វែង។ នេះបើយោងតាមការចេញផ្សាយដោយ HBSWK.HBS.EDU ។ តើអ្វីជាផលតបស្នងត្រឡប់មកវិញ ក្រោយពេលដែលក្រុមហ៊ុនជប៉ុនភាគច្រើនរកស៊ី ដោយមិនផ្ដោតលើប្រាក់ចំណេញតែមួយមុខបែបនេះនោះ? ចម្លើយគឺអាជីវកម្មទាំងនេះមាននិន្នាការរស់នៅបានយូរអង្វែងបំផុត។ បើយោងតាមការស្រាវជ្រាវរបស់លោកតាកែវជីបានបង្ហាញថា ក្រុមហ៊ុនចំនួន ៤០ ភាគរយដែលមានអាយុកាលជាង ៣០០ ឆ្នាំមានទីតាំងនៅក្នុងប្រទេសជប៉ុននេះឯង។ ប៉ុន្តែឈប់សិន តើការដែលផ្ដោតទៅលើការជួយបុគ្គលិក និងសហគមន៍ពិតជាអាចជួយឱ្យក្រុមហ៊ុនរបស់ពួកគេអាចរស់រានឆ្លងផុតគ្រាមានវិបត្តិ និងខ្លះរស់ដល់អាយុរាប់រយឆ្នាំដោយរបៀបណា? បើយើងនិយាយឱ្យងាយយល់គឺរកស៊ីត្រូវការអ្នកទិញ ហើយប្រសិនបើអ្នកទិញដែលជាក្រុមមនុស្សនៅក្នុងសហគមន៍ ដែលយើងកំពុងធ្វើអាជីវកម្មកំពុងតែមានបញ្ហា សេដ្ឋកិច្ចគ្រួសារធ្លាក់ចុះ រស់ក្នុងភាពច្របូកច្របល់ តើអតិថិជនទាំងនោះនឹងមកទិញផលិតផល ឬសេវាកម្មរបស់ក្រុមហ៊ុនយើងទេ? ចម្លើយគឺប្រាកដជាអត់ ហើយអាជីវកម្មដែលលក់មិនចេញ អតិថិជនមិនទិញគឺចុងក្រោយនឹងក្ស័យធន។ អាស្រ័យហេតុនេះការជួយបុគ្គលិក ឬជួយសហគមន៍គឺមិនខុសអីពីការជួយខ្លួនឯងនោះទេ។ អាស្រ័យហេតុនេះហើយទើបរាល់ពេលដែលមានវិបត្តិម្ដងៗប្រជាជនជប៉ុនស្រុះដៃស្រុះជើងជួយគ្នាខ្លាំងណាស់ ក្រុមហ៊ុនធំៗជួយឧបត្ថម្ភស្បៀង ថ្នាំសង្កូវ សម្ភារៈសម្រាប់រស់នៅ និងរបស់របរសំខាន់ៗជាច្រើនទៀតជួយដល់ប្រជាជនដែលរងគ្រោះពីវិបត្តិផ្សេងៗ។ ក្រុមហ៊ុនខ្លះទៀតក៏បានជួយសាងសង់កន្លែងសម្រាប់ស្នាក់នៅ ឬជួយជួសជុលអគារដែលខូចខាតពីវិបត្តិទាំងនោះជាដើម។ ក្នុងអំឡុងពេលគ្រោះមហន្តរាយស៊ូណាមិផ្នត់គំនិតសំខាន់របស់នាយកប្រតិបត្តិគឺ៖ “យើងត្រូវយល់ចិត្តអ្នកដទៃ” ហើយក្រុមហ៊ុនដទៃទៀតក៏គួរតែធ្វើដូចគ្នាដែរ ក្នុងកំឡុងពេលមានវិបត្តិបច្ចុប្បន្នដោយយល់ចិត្តអ្នកដែលកំពុងរងទុក្ខហើយព្យាយាមរកវិធីជួយពួកគេ។ អាថ៌កំបាំងទី២ជួយឱ្យក្រុមហ៊ុនជប៉ុនអាចរស់បានយូរអង្វែងគឺ ការរៀបចំផែនការរយៈពេលវែង។ ជាក់ស្ដែងក្រុមហ៊ុនក្រុមហ៊ុនជាច្រើនជាប់គាំងក្នុងរយៈពេលខ្លី ដោយសារតែផ្តោតលើការរៀបចំផែនការយុទ្ធសាស្ត្រសម្រាប់តែរយៈពេល៥ ឆ្នាំជាដើម ។ ប៉ុន្តែក្រុមហ៊ុនជប៉ុន ជាច្រើនគិតអំពីផែនការយុទ្ធសាស្ត្រត្រៀមខ្លួនរហូតដល់ទៅ ១០០ ឬ ២០០ ឆ្នាំចាប់ពីពេលរកស៊ី ហើយស្រមៃមើលពីអនាគតដែលពួកគេចង់បង្កើត។ ជារួមមកវិញ អាថ៌កំបាំងធំៗទាំង ២នេះហើយ ដែលជាដើមចមជួយឱ្យក្រុមហ៊ុនជប៉ុនមួយចំនួនអាចរស់រានបន្តឆ្លងផុតគ្រាមានវិបត្តិ និងខ្លះទៀតអាចបន្តភាពរីកចម្រើនបានយូរអង្វែងរហូតដល់ទៅ ៣ជំនាន់មនុស្សក៏មាន៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T06:05:20.641Z", "category": "ភាពជាអ្នកដឹកនាំ", "views": 290, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
រកឃើញ២៨ឆ្នាំ មកស្គាល់ប្រវត្តិបុរសខ្លាំង អ្នកបង្កើត QR code ដំបូងគេលើលោកថាជាអ្នកណា	https://business-cambodia.com/articles/masahiro-hara-inventor-qr-code	នារយៈពេលប៉ុន្មានឆ្នាំចុងក្រោយនេះ ស្របពេលដែលពិភពលោកត្រូវបានរាតត្បាតដោយជំងឺកូវីដ១៩ បានធ្វើឱ្យការប្រើប្រាស់បច្ចេកវិទ្យា QR Code កាន់តែមានការពេញនិយមកាន់តែខ្លាំងទ្វេដង ព្រោះវាមានភាពលឿន រហ័ស និងងាយស្រួល។ បច្ចេកវិទ្យាសាមញ្ញៗ ប៉ុន្តែក៏មានភាពទំនើបបង្កប់ចូលផងនោះ ត្រូវបានគេរកឃើញ២៨ឆ្នាំមកហើយ ប៉ុន្តែនរណាជាអ្នកបង្កើតវាងឡើងមក? បច្ចេកវិទ្យា QR code (Quick response code ) ត្រូវបានរកឃើញឡើងនៅឆ្នាំ១៩៩៤ ដោយបុរសជនជាតិជប៉ុនឈ្មោះ Masahiro Hara មកពីក្រុមហ៊ុនជប៉ុន Denso Wave ដែលជាក្រុមហ៊ុនផលិតរថយន្តរបស់ជប៉ុន។ ការរចនាដំបូងត្រូវបានជះឥទ្ធិពល ការលេងហ្កេមបំណែកខ្មៅ និងសនៅលើបន្ទះ Go Board។ មុនពេលដែលនឹកឃើញគំនិតនេះ លោកមានប្រសាសន៍ថា ក្នុងនាមជាអ្នកដែលបានជួយអភិវឌ្ឍកម្មវិធីអានបាកូដនៅដើមទសវត្សរ៍ឆ្នាំ១៩៨០ ខ្ញុំដឹងថាវិធីសាស្ត្រនេះមានដែនកំណត់របស់វា។ លោក Hara ដែលជាប្រធានវិស្វករនៅក្នុងក្រុមហ៊ុនបាននិយាយនៅក្នុងបទសម្ភាសន៍តាមអ៊ីនធឺណិតពីទីស្នាក់ការកណ្តាលរបស់ខ្លួននៅខេត្ត Aichi ភាគកណ្តាលប្រទេសជប៉ុនថា “ការអានបាកូដជាច្រើនក្នុងមួយថ្ងៃគឺគ្មានប្រសិទ្ធភាពទេ ហើយកម្មករមានការធុញទ្រាន់នឹងការស្កេនប្រអប់ជាច្រើនដង" ។ "យើងបានបង្កើតកម្មវិធីអានបាកូដអស់រយៈពេល១០ ឆ្នាំមកហើយ ដូច្នេះយើងមានចំណេះដឹងច្រើនអំពីវា។ ខ្ញុំកំពុងសម្លឹងមើលក្តារបន្ទះ ហើយគិតថារបៀបដែលថ្មដាក់ជាជួរនៅតាមក្រឡាចត្រង្គ… អាចជាមធ្យោបាយដ៏ល្អក្នុងការបញ្ជូនព័ត៌មានជាច្រើនក្នុងពេលតែមួយ”។ ដូច្នេះគំនិតដែលផុសចេញពីការលេងអុកនោះ ក៏នាំឱ្យ QR Code ចាប់ផ្ដើមចាប់កំណើតឡើង។ ចំពោះគោលបំណងដំបូងនៃការបង្កើតវាឡើង គឺដើម្បីតាមដានដំណើរការយានយន្តកំឡុងពេលផលិត។ វាត្រូវបានបង្កើតឡើងដើម្បីអនុញ្ញាតឱ្យស្កេនសមាសធាតុដែលមានល្បឿនលឿន។ ក្រោយមកបច្ចេកវិទ្យានេះ ត្រូវបានគេយកមកបំបែកប្រើប្រាស់លើវិស័យជាច្រើនទៀតដូចជា ក្នុងការទូទាត់ប្រាក់ ការប្រើប្រាស់ក្នុងការផ្សព្វផ្សាយ ការបង្ហាញម៉ឺនុយ និងប្រើលើកិច្ចការងារជាច្រើនទៀត។ ចំពោះប្រវត្តិរបស់ស្ថាបនិកបច្ចេកវិទ្យានេះវិញ លោក  Masahiro Hara បានកើតនៅឆ្នាំ១៩៥៧ គាត់បានសិក្សាផ្នែកវិស្វកម្មអគ្គិសនី និងអេឡិចត្រូនិចនៅសាកលវិទ្យាល័យ Hosei  ព្រមទាំងបានបញ្ចប់ការសិក្សានៅឆ្នាំ១៩៨០។ ក្រោយមកលោកក៏បានបម្រើការងារជាវិស្វករ នៅក្នុងក្រុមហ៊ុន Denso Wave ដែលជាទីកន្លែងដែលធ្វើឱ្យលោករកឃើញរបកគំហើញថ្មីនេះផងដែរ។ បច្ចុប្បន្ន របកគំហើញរបស់លោក បានធ្វើឱ្យលោកមានភាពល្បីល្បាញ និងត្រូវបានរោចចក្រសហគ្រាសនានាបានយកទៅប្រើប្រាស់បន្តរហូតដូចបច្ចុប្បន្ន ព្រមទាំងទទួលបានពានរង្វាន់ លើរបកគំហើញរបស់លោកពីសហគមអឺរ៉ុប ឈ្មោះថា European Inventor Award ផងដែរ៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T05:41:43.684Z", "category": "ភាពជាអ្នកដឹកនាំ", "views": 1564, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អ្នកនាងងួន សុឆេង៖ សុំមុខផ្ទះគេដើម្បីយករកស៊ី រហូតអាចលក់កាហ្វេដាច់ជាង១ពាន់កែវក្នុងមួយថ្ងៃ	https://business-cambodia.com/articles/ask-in-front-of-their-house-to-do-business-until-they-can-sell-more-than-1-000-cups	គ្រាន់តែនិយាយទៅដល់សុខឆេងកាហ្វេមានមនុស្សមិនតិចទេដែលបានស្គាល់ ពីព្រោះហាងកាហ្វេមួយនេះបានបើកជាផ្លូវការជាង ៨ឆ្នាំមកម្លេះដែលមានទីតាំងនៅក្រោយសាលាវ៉ាន់ដាមានអតិថិជនគាំទ្រយ៉ាងភ្លក់ទឹកភ្លក់ដីតាំងពីលក់នៅតូបតូចមួយធម្មតា រហូតអាចពង្រីកបានធំជាងមុននិងមានសាខាថ្មីផងដែរ។ អ្នកនាងងួន សុខឆេង ព្រមទាំងដៃអាជីវកម្មមួយទៀតគឺអ្នកនាងជិន ឈាវលាភ ដែលជាម្ចាស់អាជីវកម្មសុខឆេងកាហ្វេបាននិយាយប្រាប់សារព័ត៌មាន Business Cambodia ថា ចំពោះហាងកាហ្វេរបស់អ្នកនាងបានបើកដំណើរកាលចាប់តាំងពីចុងឆ្នាំ ២០១៣ មកម្លេះដោយអ្នកនាងបានចំណាយដើមទុនដំបូងអស់១ពាន់៥រយដុល្លារ ដោយអំឡុងតែដែលយើងបើកដំបូងនោះគឺជួបផលលំបាកជាខ្លាំងយើងត្រូវសុំខាងមុនផ្ទះគេដើម្បីជួលលក់។ អ្នកនាងបានបន្តទៀតថា ព្រោះតែកាហ្វេយើងមានរសជាតិឆ្ងាញ់នោះគ្រាន់តែបើកភ្លាមគឺទទួលបានការគាំទ្រយ៉ាងខ្លាំងខ្លា ដោយក្នុងអំឡុងចុងឆ្នាំ២០១៣នោះ យើងលក់កាហ្វេដាច់ក្នុងមួយថ្ងៃតហូតដល់ទៅ៥០០ ទៅ ៦០០កែវឯណោះ។ ម្ចាស់អាជីវកម្មសុខឆេងកាហ្វេបានបន្ថែមទៀតថា ចំពោះអាជីវកម្មកាហ្វេអ្នកនាងពិតជាស្រលាញ់ខ្លាំង ដូច្នេះចំពោះរសជាតិកាហ្វេដែលអ្នកនាងដាក់លក់ជូនអតិថិជនមិនមែនចេះតែលាយរសជាតិតាមតែចិត្តនោះឡើយ ពោលមុននឹងអ្នកនាងបានបើកដំណើរកាហ្វេនេះអ្នកនាងបានទៅរៀននៅក្រៅប្រទេសមកម្លេះ ហើយប្រទេសដែលអ្នកនាងទៅរៀននោះគឺមានប្រទេសថៃ បន្ទាប់ពីរៀនចេះនិងបានបើកហាងកាហ្វេលក់ខ្លួនឯងមកជារៀងរាល់ឆ្នាំអ្នកនាងតែងតែទៅរៀននៅប្រទេសក្រៅបន្ថែមទៀតគឺប្រទេសវៀតណាម ម៉ាឡេស៊ី និងប្រទេសចិនផងដែរ។ ព្រោះតែរសជាតិឆ្ងាញ់ សេវាកម្មក៏ល្អ អ្នកនាងសុខឆេង បានសង្កត់ធ្ងន់ថា ឥលូវហាងសុខឆេងកាហ្វេកំពុងតែមានការគាំទ្រហើយអតិថិជនក៏ទិញច្រើនដូចគ្នា ដោយក្នុងឆ្នាំ២០២១ នេះហាងកាហ្វេរបស់អ្នកនាងលក់ដាច់បានរហូតដល់ទៅ១ពាន់កែវ ដល់ទៅ១ពាន់៥រយកែវហើយចំពោះទឹកកកវិញហាងសុខឆេងកាហ្វេក៏មិនមែនយកពីតាមរទេះនោះឡើយដោយអ្នកនាងមានដៃគូសហការជាមួយអ្នកផលិតទឹកកកផ្ទាល់ដោយក្នុងមួយថ្ងៃអ្នកនាងលក់ដាច់ខ្លាំងប្រើទឹកកកពី ៣០បេទៅ៧០បេ ប្រសិនជាថ្ងៃលក់មិនសូវដាច់ខ្លាំងពី៤០បេទៅ៥០បេ។ ក្រោយពីមានការគាំទ្រពីអតិថិជនកាន់តែច្រើនពីមួយថ្ងៃទៅមួយថ្ងៃនោះ នៅក្នុងខែ១២នេះជាថ្ងៃគម្រប់ខួប ៨ឆ្នាំរបស់សុខឆេងកាហ្វេ ដូច្នេះហើយអ្នកនាងងួន សុខឆេង ព្រមទាំងដៃអាជីវកម្មមួយទៀតគឺអ្នកនាងជិន ឈាវលាភ ក៏បានសម្រេចចិត្តលក់ហ្រ្វេនឆាយកាហ្វេដំបូងជូនដល់អតិថិជនដែលស្រលាញ់និងពេញចិត្តហាងហាងកាហ្វេរបស់អ្នកនាងដោយអ្នកនាងលក់ត្រឹមតែ ១០កញ្ចប់តែប៉ុណ្ណោះ ក្នុងមួយកញ្ចប់អតិថិជនត្រូវចំណាយដើមទុន ៧៥០០ដុល្លារផងដែរ។ សូមជម្រាបថា បច្ចុប្បន្ននេះសុខឆេងកាហ្វេបានពង្រីកបាន ២ សាខាហើយ ដោយសាខាទី១គឺស្ថិតនៅក្រោយសាលាវ៉ានដា ផ្លូវ ៤០២ កែងផ្លូវ១៨៧ ចំណែកសាខាទី២វិញ គឺស្ថិតនៅជិតស្ពានដែកចំការដូង បត់តាមហាងនំបុ័ងស្ទឹងមានជ័យ ប្រហែល ២០០ម៉ែត្រ អ្វីដែលកាន់តែពិសេសសម្រាប់សុឆេងកាហ្វេនោះមិនត្រឹមតែមានរសជាតិឆ្ងាញ់ឡើយពោលតម្លៃក៏ធូរថ្លៃមានចាប់ពី ៣ពាន់រៀលឡើងហើយអ្នកឆុងកាហ្វេក៏ឆុងជូនអតិថិជនដោយក្តីស្រលាញ់ ក្តីពេញចិត្តផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T05:14:31.859Z", "category": "ចាប់ផ្តើមអាជីវកម្ម", "views": 174, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
តើហេតុផលអ្វីដែលធ្វើអោយម៉ូតូ Royal Enfield ក្លាយជាជម្រើសម៉ូតូដែលល្អបំផុត?	https://business-cambodia.com/articles/what-makes-royal-enfield-the-best-motorcycle-choice	នៅពេលអ្នកធ្វើការទិញម៉ូតូ តើរឿងអ្វីខ្លះដែលអ្នកគិតមុនដំបូងគេ? អ្នកប្រហែលផ្តោតសំខាន់លើចំណុចបីយ៉ាងនេះ៖ គុណភាព/ការរចនា ការសន្សំសំចៃ និងតម្លៃ។ គុណភាពនិងការរចនានៃផលិតផលជាកត្តាទីមួយដែលអ្នកត្រូវគិតព្រោះវាបង្ហាញពីរយ:ពេលនៃការប្រើប្រាស់ក្រោយពេលអ្នកទិញវាហើយវាក៏ជាអ្វីដែលធ្វើឱ្យអ្នកសំរេចចិត្តទិញនៅពេលឃើញភ្លាមបូករួមជាមួយនឹងការរចនារបស់វាផងដែរ។ ជាមួយនិងការកើនឡើងនៃតំលៃប្រេងឥន្ទនះបានចោទជាបញ្ហាក៏ដូចជាការព្រួយបារម្ភសម្រាប់ម្ចាស់ម៉ូតូគ្រប់គ្នាផងដែរ។ ជាពិសេសសម្រាប់អ្នកធ្វើការដែលប្រើប្រាស់ម៉ូតូជាមធ្យោបាយធ្វើដំនើរប្រចាំថ្ងៃ កត្តាសាំងសម្រាប់ការសន្សំសំចៃជាចំនុចមួយដែលពួកគាត់ត្រូវគិត។ ចុងក្រោយអ្នកត្រូវគិតពីតម្លៃរបស់វា តើអ្នកអាចមានលទ្ធភាពទិញម៉ូតូដែលអ្នកចូលចិត្តបានឬទេ? ជាលទ្ធផលអ្នកនឹងមានការភ្ញាក់ផ្អើលចំពោះម៉ូតូ Royal Enfield ដែលមានឥទ្ធិពលយ៉ាងខ្លាំងលើលក្ខណ:សំខាន់ទាំងបីចំណុចនេះ និងកាន់តែពិសេសទាក់ទងទៅនឹងគុណភាពនៃការផលិតរបស់វាដោយផ្ទាល់។ ម៉ូតូ Royal Enfield ពិតជាម៉ូតូដែលបានត្រួសត្រាយផ្លូវដ៏ល្អនិងត្រឹមត្រូវតាំងពីដំបូងជាមួយនិងការសម្រិតសម្រាំងផលិតអំពីលោហះដែកដំបូងមកម្លេះ។ ដែកដែលមានគុណភាពជាមួយនឹងការបាញ់ថ្មាំពណ៌ដែលនឹងមិនច្រេះ ជាមួយការគិតដ៏ម៉ត់ចត់ អតិថិជននឹងមិនចាំបាច់ព្រួយបារម្ភច្រើនទេថាម៉ូតូនឹងងាយខូច ឬងាយច្រែះ ព្រោះត្រូវចាំថាសម្រាប់ម៉ូតូ Royal Enfield អ្វីដែលបានធ្វើឡើងដោយភាពជោគជ័យ វាមិនមែនធ្វើឡើងដោយភាពងាយស្រួលនោះឡើយ។ ជាឧទាហរណ៍ជាក់ស្តែងដែលមានស្រាប់ផលិតផលដែលផលិតដោយក្រុមហ៊ុន Royal Enfield យើងអាចក្រឡេកមើលទៅកាន់ប្រវត្តិសាស្រ្ត ក្នុងកំឡុងពេលសង្គ្រាមលោកលើកទី ២ ក្រុមហ៊ុនបានផ្គត់ផ្គង់ម៉ូតូទៅកាន់កងទ័ពឆ័ត្រយោងរបស់ចក្រភពអង់គ្លេស ជាមួយម៉ូតូដែលសាងសង់ដើម្បីទម្លាក់ចេញពីយន្តហោះ ដោយត្រូវបានគេហៅថា“ Flying Flea” ។ បន្ថែមពីនេះក៏បានផ្គត់ផ្គង់ម៉ូតូរបស់ខ្លួនដល់កងទ័ពអង់គ្លេស និង RAF ជាមួយម៉ូដែល Bullet (ផលិតឡើងក្នុងឆ្នាំ ១៩៣១)ផងដែរ។ នៅឆ្នាំ ១៩៤៨ ម៉ូតូ Bullet បានក្លាយជាម៉ូតូជនជាតិអង់គ្លេសដំបូងគេ ដែលបំពាក់ជាមួយស៊ុម Swingarm ខាងក្រោយ ដោយផ្តល់នូវសម្ថភាពជិះនៅលើផ្លូវដ៏លំបាក(Off-Road)យ៉ាងល្អឥតខ្ចោះ។ ជាមួយការផលិតម៉ូតូជាង ១លានគ្រឿងក្នុងមួយឆ្នាំ Royal Enfield ដើតួរយ៉ាងសំខាន់ក្នុងទីផ្សារម៉ូតូ សម្រាប់ការរចនាយ៉ាងពិតប្រាកដ។ នេះមិនមែនជាការងាយស្រួលនោះទេ ដែល Royal Enfield ត្រូវព្យាយាមរក្សាជំហររបស់ខ្លួនដោយមិនអោយមានភាពច្រំដែល និងស្វែងរកនូវការផ្លាស់ប្តូរថ្មីៗសមស្រមនឹងសម័យកាលបច្ចុប្បន្ន។ ជាមួយការពិត ក្នុងការជម្រុញអោយយុវជនចូលចិត្តម៉ូតូ គឺជាគន្លឹះមួយសម្រាប់ឧស្សាហកម្មទាំងមូលផងដែរ វាត្រូវបានមើលឃើញថាជាការផ្លាស់ប្តូរដ៏ល្អមួយសម្រាប់អតិថិជនក្មេងៗ ជាមួយនឹងម៉ូឌែល Interceptor និង Continental GT ដោយសារម៉ូឌែលទាំងពីនេះធ្វើអោយក្មេងៗវ័យជំទង់ចូលចិត្តព្រោះមានតំលៃសមរម្យ និងងាយស្រួលក្នុងការបន្ថែមស្ទីលថ្មី(Customized)បន្ថែមផងដែរ។ ទន្ទឹមនឹងនេះផងដែរប្រសិនបើអ្នកប្រើប្រាស់មធ្យោបាយធ្វើដំនើរដោយម៉ូតូជារៀងរាល់ថ្ងៃ អ្នកអាចសំលឹងមើលម៉ូឌែល Classic 350 រឺ Meteor 350 ជាមួយនិងកម្រិតត្រឹម 2.5 លីត្រកន្លះក្នុងរយះចំងាយ 100 គីឡូម៉ែត្រ។ ជាទូទៅម៉ូតូ Royal Enfield មានការសន្សំសំចៃសាំងច្រើនសូម្បីតែម៉ូតូប្រភេទ off-road, Royal Enfield Himalayan 411. Royal Enfield គឺជាយីហោផលិតម៉ូតូជាលក្ខណ: សកល ដែលបានបង្កើតឡើងតាំងពីឆ្នាំ ១៩០១ មកម្លេះ។ ជាមួយនឹងទំហំនៃសេដ្ឋកិច្ច Royal Enfield បានផ្តល់នូវតម្លៃម៉ូតូរបស់ខ្លួនក្នុងតម្លៃចាប់ផ្តើមពី 3900 ដុល្លារទៅ 5600 ដុល្លារ ដែលជាតំលៃទាបប្រសិនបើប្រៀបធៀបជាមួយនិងម៉ាកយីហ៊ោម៉ូតូធំផ្សេងទៀត។ គួរឱ្យភ្ញាក់ផ្អើលក្នុងការនិយាយអំពីតម្លៃសមរម្យនេះ អ្នកក៏នឹងទទួលបានការផ្តល់ជូនពិសេសពីក្រុមហ៊ុនដូចជា ការបញ្ចុះតម្លៃ, ការដូរជាច្រើន នឹងកាន់តែពិសេសគឺសេវាកម្មរោងជាង (Service Center) ដែលមានភាពរួសរាយរាក់ទាក់និងជួយដោះស្រាយរាល់បញ្ហាម៉ូតូរបស់អតិថិជនជានិច្ច។	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T05:01:55.114Z", "category": "PR", "views": 114, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
Khaby Lame បង្ហើបពីធាតុផ្សំធំ៤ ធ្វើឱ្យខ្លួន អាចប្រែពីមនុស្សអត់ការងារធ្វើក្លាយជាសេដ្ឋីទាំងវ័យក្មេង	https://business-cambodia.com/articles/khaby-lame-success-secret	khaby Lame សេដ្ឋីវ័យ២២ឆ្នាំ ដើមកំណើតសេណេហ្គាល់ ដែលត្រូវបានគេស្គាល់ថាគឺផ្តើមចេញពីកម្មករោងចក្រត្រូវគេបញ្ឈប់ពីការងារ ក្នុងកំឡុងពេលវិបត្តិសកលកូវីដ១៩។ យោងតាមកិច្ចសម្ភាសន៍ជាមួយកាសែត New York Time កំពូលតារាដែលមានអ្នកតាមដានច្រើនបំផុតនៅលើ Tiktok រូបនេះបានបង្ហើបធាតុផ្សំ៤ដែលនាំឱ្យខ្លួនជោគជ័យក្លាយជាសេដ្ឋីទាំងវ័យក្មេង។ ១. សាមញ្ញជាធាតុផ្សំខ្វះមិនបាន ព្យាយាមធ្វើជាខ្លួនឯង រក្សាភាពសាមញ្ញ ការអនុវត្តធ្វើឱ្យល្អឥតខ្ចោះមិនបានជួយអ្វីច្រើននោះទេ។ លេងសើចជាមួយជាអ្នកនៅក្នុងប្រព័ន្ធផ្សព្វផ្សាយសង្គមឱ្យដូចជីវិតពិតៗ។ Khaby បាននិយាយថា “ខ្ញុំគិតថាវាទាក់ចិត្តមនុស្សជាខ្លាំង អារម្មណ៍ដែលមើលទៅមិនព្យាយាមខ្លាំងពេក ជាអ្វីដែលមានអារម្មណ៍ថាពិត»។ ២.អំណាចនៃទំនុកចិត្ត ពេលដែលចាប់ផ្តើមបង្ហោះវីដេអូនៅលើ Tik Tok មានតែមនុស្សពីរនាក់ប៉ុណ្ណោះដែលបានមើលរូបលោក ឪពុករបស់គាត់ និងអ្នកជិតខាងរបស់គាត់។ នៅពេលដែលយើងជឿជាក់និងមានទំនុកចិត្តលើសមត្ថភាពរបស់យើងនោះ វានឹងធ្វើឱ្យចំណង់ចំណូលចិត្តយើងដំណើរការដោយជោគជ័យ។ ការមានទំនុកចិត្តលើខ្លួនឯងជាធាតុផ្សំដែលខ្វះមិនបានទោះរូបរាងខាងក្រៅមានភាពខុសពីគេយ៉ាងណាក្តី។ ៣.ចាប់ផ្តើមពីអ្វីដែលខ្លួនមាន នៅពេលដែលគាត់ចាប់ផ្តើមដំបូងក្នុងនាមជាអ្នកលេង Tiktok មួយរូបគាត់មានត្រឹមទូរស័ព្ទចាស់មួយប៉ុណ្ណោះ។ ក្នុងនាមបុរសចំណាកស្រុកមកប្រទេសអ៊ីតាលីដើម្បីស្វែងរកជីវិតដែលល្អប្រសើរមួយ។ប៉ុន្តែភាពច្នៃប្រឌិត និងភាពប៉ិនប្រសព្វ បានដើរតួនាទីយ៉ាងសំខាន់ដើម្បីសម្រេចភាពជោគជ័យរបស់គាត់។ ទោះបីជាពេលនោះការចាប់ផ្តើមរបស់លោកមិនមានកាមេរ៉ាទំនើបឬសម្ភារៈថ្លៃៗ ប៉ុន្តែទេពកោសល្យគឺជាអ្នកជំរុញលោកទៅរកភាពជោគជ័យ។ ៤.មនុស្សក្រោយខ្នង នៅពីក្រោយភាពជោគជ័យរបស់ Khaby Lame គឺមានលោក Riggio Alessandro ដែលជា Influencer មួយរូបដែលបានទទួលស្គាល់ភាពខ្លាំងរបស់ Khaby ដើម្បីក្លាយជាតារារះទោះបីជាគាត់មានអ្នកតាមដានត្រឹមតែ ១០០០ នាក់នៅពេលពួកគេស្គាល់គ្នាដំបូងក៏ដោយ។ ពិតណាស់ការដែលមានមនុស្សម្នាក់នៅក្រោយខ្នងចាំជួយលើកទឹកចិត្ត ជំរុញការគាំទ្រគឺជាកត្តាមួយដ៏មានឥទ្ធិពលក្នុងសម្រេចកិច្ចការនានា ដែលសូម្បីតែអ្នកវិទ្យាសាស្រ្តក៏យល់ស្របផងដែរ។ គួរជម្រាបផងដែរសព្វថ្ងៃនេះ  Khaby Lame មានអ្នកតាមដាន ៧៨.៨ លាននាក់នៅលើ Instagram និង១៤៨.៩លាននាក់តាមដាននៅលើ Tik Tok របស់ លោកដោយសារគាត់អាចបង្ហាញពីការដោះស្រាយបញ្ហាប្លែកៗ ទៅកាន់អ្នកតាមដាន ដោយមិនបាននិយាយអ្វីមួយម៉ាត់សោះ ប៉ុន្តែអាចធ្វើឱ្យមនុស្សយល់ជាសកល។ ជាមួយនឹងអ្នកតាមដានរាប់លាននាក់បែបនេះបានធ្វើឱ្យរូបលោកដណ្តើមតំណែងជាតារាឯកលេខ១លើតិកតុកបានយ៉ាងជោគជ័យកាលពីខែមិថុនា ឆ្នាំ២០២២ កន្លងទៅនេះបើយោងតាមការចុះផ្សាយរបស់ The Verge ៕ អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T04:40:54.612Z", "category": "ភាពជាអ្នកដឹកនាំ", "views": 374, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មកដឹងប្រវត្តិមេធំ នៅពីក្រោយភាពជោគជ័យធនាគារអេស៊ីលីដា ដែលមិនសូវមានអ្នកស្គាល់	https://business-cambodia.com/articles/mr-chhay-soeun-chairman-bod-acleda	គ្រាន់តែឮឈ្មោះធនាគារអេស៊ីលីដា ប្រាកដជាបងប្អូននឹកឃើញនូវឃ្លាដ៏មានអត្ថន័យតំណាងឱ្យធនាគារនេះថាជា “ប្រជាធនាគារដែលលោកអ្នកជឿទុកចិត្ត” ជាក់ជាមិនខាន។ អេស៊ីលីដា គឺជាធនាគារក្នុងស្រុកដ៏ល្បីឈ្មោះមួយ ដែលបានរកស៊ីនៅពាសពេញរាជធានីខេត្តទូទាំងប្រទេសកម្ពុជាហើយ ថែមទាំងអាចពង្រីកខ្លួនចេញទៅរកស៊ីដល់ក្រៅប្រទេសរួមមានប្រទេសឡាវ និងមីយ៉ាន់ម៉ាថែមទៀតផង។ ថ្វីត្បិតតែមានមនុស្សជាច្រើន ទទួលស្គាល់កិត្តិនាមធនាគារក្នុងស្រុកមួយនេះ ប៉ុន្តែប្រហែលមិនទាន់មានមនុស្សច្រើននៅឡើយនោះទេ ដែលបានស្គាល់ពីប្រវត្តិសង្ខេបរបស់ប្រធានក្រុមប្រឹក្សាភិបាល ដែលជាក្បាលម៉ាស៊ីនដឹកនាំដ៏សំខាន់ ដែលជួយឱ្យអេស៊ីលីដារីកចម្រើនដូចបច្ចុប្បន្ន។ បុគ្គលដ៏សំខាន់ម្នាក់ដែលនៅពីក្រោយភាពជោគជ័យរបស់ធនាគារនេះគឺ លោក ឆាយ សឿន ជាប្រធានក្រុមប្រឹក្សាភិបាល គណៈកម្មាធិការក្រុមប្រឹក្សាភិបាល នៃធនាគារអេស៊ីលីដា។ លោកគឺជាជនជាតិខ្មែរ កើតក្នុងខែមេសា ឆ្នាំ១៩៥៤ និងបានចូលបម្រើការជាមួយអេស៊ីលីដា ចាប់តាំងពីខែមករា ឆ្នាំ១៩៩៣ រហូតដល់ចូលនិវត្តន៍នៅថ្ងៃទី១០ ខែមេសា ឆ្នាំ២០១៤។ តួនាទីចុងក្រោយមុនចូលនិវត្តន៍របស់លោកនៅក្នុងធនាគារ អេស៊ីលីដា ភីអិលស៊ី ជាអនុប្រធាននាយកប្រតិបត្តិ និងជាគណៈប្រធាននាយកប្រតិបត្តិហិរញ្ញវត្ថុ ។ លោកធ្លាប់ធ្វើជាគណនេយ្យករ និងជាអនុប្រធានគណនេយ្យករនៃមន្ទីរពាណិជ្ជកម្មខេត្តកំពត ពីឆ្នាំ១៩៨០ ដល់ឆ្នាំ១៩៩២ ។ បច្ចុប្បន្នលោកជាប្រធានក្រុមប្រឹក្សាភិបាលនៃធនាគារ អេស៊ីលីដា ភីអិលស៊ី សមាជិកក្រុមប្រឹក្សាភិបាលនៃធនាគារ អេស៊ីលីដា ឡាវ និងសមាជិកក្រុមប្រឹក្សាភិបាលនៃស្ថាប័នមីក្រូហិរញ្ញវត្ថុ អេស៊ីលីដា មីយ៉ាន់ម៉ា ។ លោកបានបញ្ចប់ថ្នាក់អនុបណ្ឌិតប្រតិបត្តិគ្រប់គ្រងពាណិជ្ជកម្ម ជំនាញហិរញ្ញវត្ថុ និងគណនេយ្យ ពីសាកលវិទ្យាល័យ Preston នៅសហរដ្ឋអាមេរិក ។ លោកក៏បានបញ្ចប់វគ្គសិក្សាស្តីពីអភិបាលក្រុមហ៊ុន ពីវិទ្យាស្ថានអូស្ត្រាលីសម្រាប់អភិបាលក្រុមហ៊ុន (GAICD) ដែលនេះហើយគឺជាប្រវត្តិសង្ខេបរបស់លោក។ យ៉ាងណាមិញ បើយើងក្រឡេកទៅកាន់ជំហានដំបូងនៃការកកើតធនាគារអេស៊ីលីដាវិញ គឺចាប់ផ្ដើមឡើង ដោយមានការជួយគាំទ្រពីអង្គការពលកម្មអន្តរជាតិ (ILO) និង កម្មវិធីអភិវឌ្ឍន៍អង្គការសហប្រជាជាតិ (UNDP) អេស៊ីលីដា ត្រូវបានបង្កើតឡើងនៅក្នុងខែមករា ឆ្នាំ១៩៩៣ ក្នុងនាមជាអង្គការក្រៅរដ្ឋាភិបាលមួយ មានទិសដៅអភិវឌ្ឍន៍មុខរបរខ្នាតតូចបំផុត និងខ្នាតតូច តាមរយៈការផ្តល់ឥណទានដោយស្ថាបនិកមួយក្រុមដូចខាងក្រោម ។ តាំងពីពេលចាប់ផ្តើមដំបូង អេស៊ីលីដាបានទទួលការគាំទ្រពីភ្នាក់ងារអភិវឌ្ឍន៍អន្តរជាតិសំខាន់ៗជាច្រើន។ ការពង្រីកបណ្ដាញប្រតិបត្តិការគ្របដណ្ដប់គ្រប់ខេត្ត-រាជធានី ក្នុងព្រះរាជាណាចក្រកម្ពុជា និងសមត្ថភាពរបស់ធនាគារ ក្នុងការរកប្រាក់ចំណេញដែលធានានូវនិរន្តរភាព គឺជាកត្តាធំពីរ ដែលធ្វើឱ្យក្រុមប្រឹក្សាភិបាល និងដៃគូអន្តរជាតិរបស់ខ្លួនសម្រេចថា ធនាគារ អេស៊ីលីដា គួរធ្វើការកម្លាយខ្លួនទៅជាធនាគារពាណិជ្ជ ។ ការធ្វើបែបនេះ មិនត្រឹមតែជួយពង្រឹងស្ថិរភាពរចនាសម្ព័ន្ធផ្នែកច្បាប់ សម្រាប់បំពេញកាតព្វកិច្ចរបស់ខ្លួនពីមុនមកនោះទេ វាថែមទាំងផ្តល់ឱ្យធនាគារនូវជម្រើសកាន់តែច្រើនក្នុងការរកទុនបន្ថែម (ដូចជាការបន្ថែមដើមទុន ការទទួលប្រាក់បញ្ញើសាធារណៈ ឬការទទួលប្រាក់កម្ចីពាណិជ្ជកម្ម រវាងធនាគារដូចគ្នា) សម្រាប់គាំទ្រដល់ការពង្រីក ការផ្តល់សេវាមីក្រូហិរញ្ញវត្ថុ ដែលជាអាជីវកម្មស្នូលរបស់ខ្លួន ។ ដោយមានការជួយជ្រោមជ្រែងពីស្ថាប័នមួយចំនួនដូចជា ភ្នាក់ងារអភិវឌ្ឍន៍អន្តរជាតិនៃសហរដ្ឋអាមេរិក (USAID) កម្មវិធីអភិវឌ្ឍន៍វិស័យឯកជនតំបន់ទន្លេមេគង្គ (MPDF/IFC) និងកម្មវិធីអភិវឌ្ឍន៍អង្គការសហប្រជាជាតិ (UNDP) ធ្វើឱ្យកម្មវិធីកម្លាយខ្លួនរយៈពេលបីឆ្នាំមួយ ត្រូវបានលើកឡើងនៅឆ្នាំ១៩៩៨ ហើយសម្រេចជោគជ័យ ដោយទទួលបានអាជ្ញាប័ណ្ណជាធនាគារឯកទេស នៅក្នុងខែតុលា ឆ្នាំ២០០០  ព្រមទាំងបន្តអភិវឌ្ឍន៍ខ្លួនជាបន្តបន្ទាប់រហូតមកដល់ចំណុចបច្ចុប្បន្ននេះ៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T04:08:57.507Z", "category": "ភាពជាអ្នកដឹកនាំ", "views": 2366, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ត្រៀមប្រើ! SpaceX ចាប់ដៃជាមួយក្រុមហ៊ុនយក្សអាល្លឺម៉ង់ ផ្តល់អ៉ីនធើណេតពីលើមេឃ ទៅតំបន់ខ្វះសេវា	https://business-cambodia.com/articles/spacex-tmobile-new-internet	ក្រុមហ៊ុន SpaceX របស់មហាសេដ្ឋីល្បីឈ្មោះ Elon Musk បាននឹងកំពុងចាប់ដៃគ្នាជាមួយក្រុមហ៊ុនចែកចាយសេវាទូរគមនាគមន៍ចល័តរបស់អាល្លឺម៉ង់ T-Mobile លើការផ្តល់សេវាទៅគ្រប់តំបន់ដែលខ្វះខាត ដោយប្រើផ្កាយរណបពីលើមេឃជំនាន់ទី២របស់ Starlink និងកម្រិតបញ្ជូនសេវាគុណភាពខ្ពស់របស់ T-Mobile ។ នេះបើយោងតាមការចុះផ្សាយរបស់សារព័ត៌មាន CNBC កាលពីម្សិលមិញ។ តាមការចុះផ្សាយរបស់សារព័ត៌មានដដែល បានឱ្យដឹងថា ដើម្បីឱ្យគម្រោងផ្តល់សេវាអ៉ីនធើណេតពីលើមេឃនេះដំណើរការ ក្រុមហ៊ុន SpaceX បានធ្វើការបាញ់បង្ហោះចានផ្កាយរណបប្រមាណ ២,៧00គ្រាប់ឯណ្ណ្ណោះ ខណៈដែលក្រុមហ៊ុន T-Mobile ក៏បានធ្វើការបំពាក់បំណែក “mid-band PCS spectrum” ដើម្បីដាក់បញ្ចូលទៅក្នុងផ្កាយរណប Starlink ដែលនឹងចាប់ផ្តើមនៅឆ្នាំក្រោយនេះ។ ថ្លែងនៅឯមជ្ឈមណ្ឌល SpaceX ក្នុងទីក្រុង Boca Chica រដ្ឋតិចសាស់ កាលពីយប់ថ្ងៃព្រហស្បតិ៍ម្សិលមិញនេះ នាយកប្រតិបត្តិក្រុមហ៊ុន T-Mobile លោក Sievert បានបញ្ជាក់ថា នៅពេលដែលគម្រោងនេះ ដំណើរការហើយ អ្នកប្រើប្រាស់ទាំងអស់នឹងអាចប្រើប្រាស់ការផ្ញើសារ MMS និងកម្មវិធីផ្ញើសារមួយចំនួនទៀត ពីតំបន់ឆ្ងាយៗទាំង៤៨ ដែលរាប់បញ្ចូលទាំងរដ្ឋអាឡាស្កា ព័រតូរីកូ និងរដ្ឋហាវ៉ៃ ជាដើម។ ជាមួយគ្នានេះ បើតាមការបញ្ជាក់ពីមហាសេដ្ឋី Elon Musk ក៏បានឱ្យដឹងដែរថា ការផ្តល់ជូនសេវាអ៉ីនធើណេតទៅកាន់តំបន់ដាច់ស្រយាលនេះ គឺជាការដំណើរការជាមួយនឹងផ្កាយរណបជំនាន់ទីពីររបស់ Starlink ដែលមានអង់តែនធំ ហើយនឹងអាចបញ្ជូនដោយផ្ទាល់ទៅកាន់ទូរស័ព្ទអ្នកប្រើប្រាស់ ដែលអនុញ្ញាតិឱ្យអ្នកប្រើប្រាស់ផ្ញើរសារ មើលរូបភាព ឬក៏អាចមើលវីដេអូផ្សេងៗថែមទៀតផង។   គួរបញ្ជាក់ថា ក្រុមហ៊ុន T-Mobile គឺជាក្រុមហ៊ុនទូរគមនាគមន៍ចល័តដ៏ធំមួយរបស់អាល្លឺម៉ង់ ដែលបានរកស៊ីនៅអាមេរិក និងប៉ូឡូញជាដើម។ ក្រុមហ៊ុននេះ មានទ្រព្យសរុបប្រមាណជាង ១៨២ពាន់លានដុល្លារ ខណៈ Starlink គឺជាក្រុមហ៊ុនថ្មីមួយរបស់ SpaceX រកស៊ីលើការបាញ់បង្ហោះចានផ្កាយរណបអ៉ីនធើណេតទៅលើមេឃ ដែលបច្ចុប្បន្នមានតម្លៃខ្លួនប្រមាណជា ១២៧ពាន់លានដុល្លារ ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T03:54:02.002Z", "category": "កំពូលអ្នកលក់", "views": 239, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
ក្រុមហ៊ុន Honda នៅប្រទេសជប៉ុនគ្រោងកាត់បន្ថយការផលិតផលិតផល ៤០% ដោយសារបញ្ហាទាំងនេះ	https://business-cambodia.com/articles/honda-supply-disruption	ក្រុមហ៊ុនHonda គ្រោងកាត់បន្ថយការផលិត ផលិតផលរបស់ខ្លួន៤០ ភាគរយក្នុងរោងចក្រនៅប្រទេសជប៉ុននាដើមខែកញ្ញា ខាងមុន។ នេះបើយោងតាមការចេញផ្សាយរបស់សារព័ត៌មាន Reuters កាលពីថ្ងៃទី២៥ ខែសីហា ឆ្នាំ ២០២២។ ប្រភពដដែលបានឱ្យដឹងថាចំពោះបញ្ហាដែលបានបណ្ដាលឱ្យមានការកាត់បន្ថយការផលិតក៏ព្រោះតែក្រុមហ៊ុនជួបបញ្ហាកង្វះខាតគ្រឿងបន្លាស់ និងបញ្ហាទៅលើការដឹកជញ្ជូនជាដើម។ ក្នុងនោះដែរ ក្រុមហ៊ុនក៏បានបញ្ជាក់ថា មូលហេតុចម្បងដែលបណ្ដាលឱ្យកើតមានបញ្ហាទាំងនេះក៏ដោយសារតែការអូសបន្លាយនៃជំងឺកូវីដ ១៩ ។ ការកាត់បន្ថយការផលិតនេះអាចនឹងប៉ះពាល់ដល់ការផលិតរថយន្តចំនួន៣ ម៉ូដែលដែលមានដូចជា Honda Vezel, Honda StepWGN  និង Honda Civic ជាដើម។ ទាក់ទងនឹងបញ្ហានេះក្រុមហ៊ុន Honda បានបញ្ជាក់បន្ថែមថា ខ្លួនរំពឹងថានឹងផលិតរថយន្តប្រហែល ៨៥០.០០០ គ្រឿងនៅទូទាំងពិភពលោកក្នុងខែកញ្ញា ហើយនឹងស្វែងរកការបង្កើនផលិតកម្មរហូតដល់ខែវិច្ឆិកា ប៉ុន្តែរឿងទាំងនេះអាចទៅរួចបានគឺអាស្រ័យលើការផ្គត់ផ្គង់ក៏ដូចជាបុគ្គលិកផងដែរ។ គួរបញ្ចាក់ផងដែរថាក្រុមហ៊ុន Honda Motor Co., Ltd. គឺជាក្រុមហ៊ុនសាជីវកម្មសាធារណៈចម្រុះជាតិសាសន៍របស់ប្រទេសជប៉ុន ដែលផលិតរថយន្ត ម៉ូតូ និងឧបករណ៍ថាមពល ដែលមានទីស្នាក់ការកណ្តាលនៅទីក្រុងតូក្យូ ប្រទេសជប៉ុន៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T03:47:02.346Z", "category": "ព័ត៌មានថ្មីៗ", "views": 202, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ជីកថ្មផង ខួងភ្នំផង ទីបំផុតគម្រោងប្រវត្ដិសាស្រ្ដមិនធ្លាប់មាននៅខ្មែរ១នេះសម្រេច ៦០% ហើយគ្រោងបញ្ចប់ឆ្នាំ២០២៤	https://business-cambodia.com/articles/irrigation-system	ក្រោយដំណើរការសាងសង់យ៉ាងសស្រាក់សស្រាំ ដោយជីកថ្មផង ខួងរួងភ្នំផង ពេលនេះគម្រោងអភិវឌ្ឍន៍ទំនប់ដូនទ្រី ដែលជាប្រព័ន្ធធារាសាស្រ្ដប្រវត្ដិសាស្ដ្រថ្មីមួយមិនធ្លាប់មាននៅកម្ពុជា សម្រេចបាន ៦០ ភាគរយហើយ។ នេះបើតាមការលើកឡើងពីលោក ឡុង ផលគុណ ប្រធានមន្ទីរធនធានទឹក និងឧតុនិយមខេត្តបាត់ដំបង នៅក្នុងសន្និសីទសារព័ត៌ មានស្តីពី «សមិទ្ធផលសម្រេចបានរយៈពេល៥ឆ្នាំកន្លងមក របស់ក្រសួងធនធានទឹក និងឧតុនិយម» កាលពីថ្ងៃទី២៥ ខែសីហា ឆ្នាំ២០២២។ ថ្លែងក្នុងឱកាសនោះប្រធានមន្ទីរខាងលើបានបញ្ជាក់ថា «អាងទឹកដូនទ្រីនេះ ឥឡូវនេះយើងកំពុងចាប់ដៃគូជាមួយភាគីកូរ៉េហើយភាគីកូរ៉េកំពុងធ្វើការសាងសង់ ហើយឥឡូវនេះសាងសង់បានប្រហែល៦០ ភាគរយនិងគ្រោងបញ្ចប់ការសាងសង់នៅឆ្នាំ២០២៤ ប្រព័ន្ធនេះមានសក្តានុពលខ្លាំង បើប្រៀបធៀបប្រព័ន្ធទូទាំងប្រទេស ប្រព័ន្ធនេះគឺជាប្រព័ន្ធស្វ័យប្រវត្តិទំនើបបំផុតនៅទូទាំងប្រទេស គឺយើងលុងភ្នំតែម្ដង» ។ សូមជម្រាបផងដែរថា គម្រោងអភិវឌ្ឍន៍ទំនប់ដូនទ្រី មានទីតាំងស្ថិតនៅចម្ងាយប្រមាណ ៩០ គីឡូម៉ែត្រ ភាគពាយ័ព្យពីក្រុងបាត់ដំបង ហើយក៏ជាគម្រោងមួយក្រោមហិរញ្ញប្បទានសម្បទានរបស់សាធារណរដ្ឋកូរ៉េ ។ គម្រោងនេះ បានចាប់ផ្តើមធ្វើការសាងសង់កាលពីថ្ងៃទី២៥ ខែមិថុនា ឆ្នាំ២០១៨ ហើយគ្រោងនឹងបញ្ចប់នៅក្នុងឆ្នាំ២០២៤ ។ បន្ទាប់ពីការសាងសង់ត្រូវបានបញ្ចប់ គម្រោងអភិវឌ្ឍន៍ទំនប់ដូនទ្រី អាចស្តុកទឹកបានប្រមាណ១៦៣លានម៉ែត្រត្រីគុណអាចផ្គត់ផ្គង់ទឹកសម្រាប់ការ ស្រោចស្រពលើផ្ទៃដីស្រូវវស្សាបាន ចំនួន៣៣. ០០០ ហិកតា ផ្ទៃដីស្រូវប្រាំងបានចំនួន ៤.៥០០ ហិកតា ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-26T03:01:20.936Z", "category": "អចលនទ្រព្យ", "views": 11370, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សណ្ឋាគារលំដាប់ផ្កាយ៥ ហៃយ៉ាត់ រីជិនស៊ី ភ្នំពេញ បានចុះ MOU ជាមួយវិទ្យាស្ថានជាតិសហគ្រិនភាព និងនវានុវត្តន៍ (NIEI) ដើម្បីផ្តល់កម្មសិក្សាដល់និស្សិតជំនាន់ក្រោយ	https://business-cambodia.com/articles/hyatt-regency-phnom-penh-signed-mou-with-niei	កាលពីព្រឹកថ្ងៃទី២៥ ខែសីហា ឆ្នាំ២០២២ សណ្ឋាគារហៃយ៉ាត់ រីជិនស៊ី ភ្នំពេញ បានផ្តល់ឱកាសដល់និស្សិតជំនាន់ក្រោយ នូវមុខជំនាញបណ្តុះបណ្តាលផ្នែកបដិសណ្ឋារកិច្ច តាមរយៈកិច្ចសហការថ្មីជាមួយវិទ្យាស្ថានជាតិសហគ្រិនភាព និងនវានុវត្តន៍ (NIEI) របស់កម្ពុជា។ ក្នុងនាមជាសណ្ឋាគារប្រណិតលំដាប់អន្តរជាតិថ្មីបំផុតនៅក្នុងរាជធានីភ្នំពេញ ហៃយ៉ាត់ រីជិនស៊ី នៅថ្ងៃនេះបានចុះហត្ថលេខាលើអនុស្សរណៈនៃការយោគយល់គ្នា (MOU) ជាមួយវិទ្យាស្ថានជាតិសហគ្រិនភាព និងនវានុវត្តន៍ (NIEI) ជាផ្លូវការ។ តាមរយៈកិច្ចព្រមព្រៀងដែលនឹងមានរយៈពេលពីរឆ្នាំ សណ្ឋាគារនឹងផ្តល់ធនធាន សិក្ខាសាលា ការបណ្តុះបណ្តាល ការប្រឹក្សាបច្ចេកទេស និងកម្មវិធីសិក្សាដល់និស្សិត NIEI ដើម្បីអភិវឌ្ឍបេក្ខជន ការផ្តល់កម្មសិក្សានេះ គឺដើម្បីជួយកសាងជំនាញរបស់ពួកគេនៅក្នុងផ្នែកសំខាន់ៗនៃបដិសណ្ឋារកិច្ច។ ថ្លែងក្នុងពេលចុះអនុស្សរណៈ លោក Juan Mercadante អ្នកគ្រប់គ្រងទូទៅនៃសណ្ឋាគារ ហៃយ៉ាត់ រីជិនស៊ី ភ្នំពេញ មានប្រសាសន៍ថា៖  “គុណសម្បត្តិដ៏មានឥទ្ធិពលបំផុតមួយរបស់កម្ពុជាគឺបដិសណ្ឋារកិច្ចរបស់ប្រជាជនបែបធម្មជាតិ។ តាមរយៈការកែលម្អជំនាញតាមរយៈកម្មសិក្សានៅសណ្ឋាគាររបស់យើង យើងពិតជាអាចបង្កើនធនធានមនុស្ស ផ្តល់ជូននិស្សិតនូវបទពិសោធន៍ និងឱកាសដ៏មានតម្លៃក្នុងការបង្កើនអាជីពរបស់ពួកគេ”។ ការរៀបចំរវាង សណ្ឋាគារ ហៃយ៉ាត់ រីជិនស៊ី ភ្នំពេញ និងវិទ្យាស្ថានជាតិសហគ្រិនភាព និងនវានុវត្តន៍ (NIEI) គឺស្របតាមកម្មវិធីសកលរបស់ Hyatt RiseHY ដែល RiseHY គឺជាកម្មវិធីសកលថ្មីមួយដែលត្រូវបានបង្កើតឡើង ដើម្បីផ្តល់ឱកាសការងាររបស់ឧស្សាហកម្មបដិសណ្ឋារកិច្ចដល់និស្សិតវ័យក្មេង។ ផ្អែកលើគំនិតផ្តួចផ្តើមនេះនៅត្រឹមឆ្នាំ ២០២៥ សណ្ឋាគារ ហៃយ៉ាត់ ជុំវិញពិភពលោក ប្តេជ្ញាថានឹងផ្ដល់ឱកាសការងារដល់យុវជនដែលមិនមានសមត្ថភាព និងឱកាសគ្រប់គ្រាន់ក្នុងការទទួលបានការអប់រំនៅសាលា ឬឱកាសធ្វើការ ចំនួន ១០,០០០ នាក់ ដែលមានអាយុចន្លោះពី១៦ ទៅ២៤ឆ្នាំ។ យោងតាមអង្គការពលកម្មអន្តរជាតិ យុវជនជាង ៤០ ភាគរយនៃពិភពលោកគឺគ្មានការងារធ្វើ ឬរស់នៅក្នុងស្ថានភាពលំបាក។ “យើងយល់ពីបញ្ហាប្រឈមដែលយុវជនកំពុងប្រឈមមុខ ហើយសណ្ឋាគារ ហៃយ៉ាត់ មានទីតាំងពិសេសដើម្បីជាផ្នែកនៃដំណោះស្រាយ។ គួរបញ្ជាក់ថា បដិសណ្ឋារកិច្ច គឺជាឧស្សាហកម្មមួយ ក្នុងចំណោមឧស្សាហកម្មផ្សេងទៀត ដែលឱកាសកម្រិតចូលរៀនតែងតែនាំទៅរកការបំពេញការងារបានពេញមួយជីវិត ដែលអាចផ្លាស់ប្តូរគន្លងនៃជីវិតរបស់នរណាម្នាក់ នេះបើយោងតាមប្រសាសន៍របស់លោកស្រី Malaika Myers ប្រធានផ្នែកធនធានមនុស្ស។ លោកស្រីបានបន្ថែមថា “ជាមួយនឹងការចាប់ផ្តើមនៃកម្មវិធី RiseHY សណ្ឋាគារ Hyatt នឹងទាញយកថាមពលនៃបច្ចេកវិទ្យាតាមរបៀបដែលឧស្សាហកម្ម មិនធ្លាប់មានពីមុនមក ដើម្បីធ្វើមាត្រដ្ឋានឱកាសការងារ នាំមកនូវការយល់ដឹងដល់អាជីពផ្នែកបដិសណ្ឋារកិច្ច និងបង្កើតបេក្ខជនសម្រាប់ភាពជោគជ័យតាំងពីដំបូង ខណៈដែលវាពង្រីកកម្មវិធីបណ្តុះបណ្តាលជាផ្លូវសម្រាប់ការងារ”៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T12:31:58.484Z", "category": "PR", "views": 166, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មហាសេដ្ឋីលេខ១វៀតណាមមុនបង្កើតក្រុមហ៊ុនឡានអគ្គិសនីធ្លាប់រកស៊ីសល់លុយ១៥០លាន$ នៅអ៊ុយក្រែន	https://business-cambodia.com/articles/vinfast-founder-bio-vietnam	កាលពីកន្លងទៅថ្មីៗនេះ ក្រុមហ៊ុនផលិតអគ្គិសនី របស់វៀតណាម VinFast បានដើរចូលទីផ្សារសហរដ្ឋអាមេរិកបានសម្រេចបន្ទាប់ ពីមហាសេដ្ឋីវៀតណាមលោក Phạm Nhật Vượng ជាសេដ្ឋីកំពូលនៅវៀតណាមបានបោះទុន វិនិយោគពាន់លានដុល្លារលើវិស័យរថយន្តអគ្គិសនីមួយនេះ។ យោងតាមប្រភព Forbes បានឱ្យដឹងថាមហាសេដ្ឋីលេខ១ រូបនេះមុនបង្កើតក្រុមហ៊ុន VIN Group និងឡានអគ្គិសនីVinfast មួយនេះឡើងគឺលោកធា្លប់ទៅរកស៊ីនៅអ៊ុយក្រែនសល់លុយ១៥០លានដុល្លារ ពីការលក់ក្រុមហ៊ុនមីរបស់ខ្លួនជាទុនវិលមកប្រទេសកំណើតដើម្បីកសាងអាណាចក្រផ្ទាល់ខ្លួន។ ថ្លែងអំពីដំណើរជីវិតមហាសេដ្ឋីរូបនេះ លោកបានកើតនៅឆ្នាំ១៩៦៨ ក្នុងគ្រួសារមានជីវភាពមធ្យមមួយនៅទីក្រុងហាណូយនិងត្រូវបានជាប់អាហារូករណ៍ទៅរៀននៅទីក្រុង Moscow ប្រទេសរុស្សី លើមុខជំនាញរ៉ែជីវសាស្រ្ត។ លោកបានបញ្ចប់ការសិក្សានៅឆ្នាំ១៩៩៣ និងបានផ្លាស់ប្តូរទៅរស់នៅទីក្រុងគៀវនៃប្រទេសអ៊ុយក្រែន។ ក្នុងពេលគាត់ទៅរស់នៅក្នុងទីក្រុងគៀវ ប្រទេសអ៊ុយក្រែន លោកនិងភរិយា បានចាប់ផ្តើមអាជីវកម្មជាលើកដំបូង លើការបើកភោជនីយដ្ឋាន លក់មី ដោយខ្ចីលុយមិត្តភក្តិ និងគ្រួសារ។ មិនយូរប៉ុន្មានលោកក៏បង្កើតក្រុមហ៊ុន Technocom ដែលផ្តោតលើអាហារស្ងួត ដូចជាមីជាដើម។ ក្រុមហ៊ុនចេះតែរីកចម្រើនជាបន្តបន្ទាប់រហូតមក បន្ទាប់ពីនោះលោកបានលក់ក្រុមហ៊ុនផលិតមីរបស់ខ្លួនឱ្យក្រុមហ៊ុនលំដាប់ពិភពលោកឈ្មោះថា Nestle ក្នុងតម្លៃ១៥០លានដុល្លារ ក្នុងឆ្នាំ២០០៩ ។ ក្រោយពីត្រឡប់មកវិញលោកក៏បានប្រឡូកក្នុងវិស័យអចលនទ្រព្យនិងបានលេចឡើងនូវក្រុមហ៊ុន VIN Group ពហុវិស័យ ក្នុងឆ្នាំ២០០៧។ ក្នុងឆ្នាំ២០១៧ ក្រុមហ៊ុនមួយនេះបានចាប់ផ្តើមផលិតរថយន្តអគ្គិសនីឡើង។ គួរបញ្ជាក់ផងដែរថាក្នុង ឆ្នាំ២០២២នេះទ្រព្យសម្បត្តិរបស់លោក Vượng សរុបប្រមាណ៥ពាន់លានដុល្លារហើយ។ ក្នុងឆ្នាំ២០១៥លោកត្រូវបានចុះបញ្ជីជាមហាសេដ្ឋីមានបំផុតនៅវៀតណាមដែលមានទ្រព្យសម្បត្តិសរុប ២៤.៣ពាន់ពាន់លានដុង ស្មើ ១.១ពាន់លានដុល្លារអាមេរិក៕ អត្ថបទដោយ៖ ពីង ជូអេង (កូនត្រចៀកកាំ)	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T10:33:48.454Z", "category": "ភាពជាអ្នកដឹកនាំ", "views": 274, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធនាគារ ហ្វីលីព និងសាលារៀនអន្តរជាតិ ទ្រូ វីហ្សិនកម្ពុជាបានប្រារព្ធពិធីប្រគល់អាហារូបករណ៍ឆ្នាំ២០២២	https://business-cambodia.com/articles/phillip-bank-and-true-vision-international-school-of-cambodia-celebrate-2022-scholarships	ភ្នំពេញថ្ងៃទី២៥  ខែសីហា ឆ្នាំ២០២២៖ ជាចំណែកមួយនៃសកម្មភាពទំនួលខុសត្រូវសង្គម (CSR) របស់ ធនាគារ ហ្វីលីព ក្នុងការលើកស្ទួយទៅលើវិស័យធនធានមនុស្សជំនាន់ក្រោយនៅកម្ពុជា ធនាគារ ហ្វីលីព បានបន្តភាពជាដៃគូជាមួយសាលារៀនអន្តរជាតិ ទ្រូ វីហ្សិនកម្ពុជា ដើម្បីផ្តល់អាហារូបករណ៍ដល់សិស្សពូកែចំនួនបីនាក់។ កម្មវិធីប្រគល់អាហារូបករណ៍នាឆ្នាំនេះ ត្រូវបានធ្វើឡើងនៅការិយាល័យកណ្តាលរបស់ សាលារៀនអន្តរជាតិ ទ្រូ វីហ្សិនកម្ពុជា ក្នុងខណ្ឌសែន សុខ ដោយមានការចូលរួមពីសំណាក់សិស្សានុសិស្ស មាតាបិតា ក៏ដូចជាថ្នាក់ដឹកនាំនៃស្ថាប័នទាំងពីរផងដែរ។ ការផ្តល់ជូនអាហារូបករណ៍១០០% គឺសម្រាប់សិស្សពូកែចំនួន បីនាក់ ដែលកំពុងសិក្សានៅសាលារៀនអន្តរជាតិ ទ្រូ វីហ្សិន កម្រិតថ្នាក់ទី១០ ទី១១ និងទី១២ លើថ្លៃសិក្សាប្រចាំឆ្នាំរបស់ពួកគេ។ អាហារូបករណ៍ទាំងបីកន្លែងនេះ ត្រូវបានគេរំពឹងថានឹងនាំមកនូវអត្ថប្រយោជន៍យ៉ាងច្រើនសន្ធឹកសន្ធាប់ដល់មាតាបិតា ក៏ដូចជាសិស្សានុសិស្សផ្ទាល់តែម្តង ជាពិសេសក្នុងការបំផុសគំនិតពួកគាត់ឱ្យខិតខំសិក្សាបន្ថែមទៀត។ មានប្រសាសន៍ក្នុងកម្មវិធី ប្រគល់អាហារូបករណ៍ លោក សេង បូណា អគ្គនាយក សាលារៀនអន្តរជាតិ ទ្រូ វីហ្សិនកម្ពុជា បានបង្ហាញចំណាប់អារម្មណ៍ថា អាហារូបករណ៍បីកន្លែងនេះ បាននាំមកនូវអត្ថប្រយោជន៍យ៉ាងច្រើនសន្ធឹកសន្ធាប់ដល់មាតាបិតាសិស្ស ក៏ដូចជាសិស្សានុសិស្សផ្ទាល់តែម្តង។ លោក សេង បូណាបានមានប្រសាសន៍ថា “យើងពិតជាមានអារម្មណ៍រំភើបក្នុងការជ្រើសរើសសិស្សពូកែ បីរូប ដើម្បីប្រគល់អាហារូបករណ៍នេះ ហើយយើងក៏សង្ឃឹមជឿជាក់ថាអាហារូបករណ៍នេះនឹងជម្រុញឲ្យសិស្សកាន់តែបន្តការខិតខំរៀនសូត្របន្ថែមទៀត ដើម្បីទទួលបានអាហារូបករណ៍នាពេលខាងមុខទៀត “។ លោក ចាន់ ម៉ាច អគ្គនាយកធនាគារ ហ្វីលីព បានមានបង្ហាញចំណាប់អារម្មណ៍ថា ធនាគារពិតជាមានសេចក្តីសោមនស្សរីករាយ ដែលបានសហការជាមួយសាលារៀនអន្តរជាតិ ទ្រូ វីហ្សិនកម្ពុជា ក្នុងគំនិតផ្តួចផ្តើមសកម្មភាពទំនួលខុសត្រូវសង្គម (CSR) នេះអស់រយៈពេលពីរឆ្នាំកន្លងមកនេះ និងបន្តនាពេលខាងមុខទៀត។ លោក ចាន់ ម៉ាច បានមានប្រសាសន៍ថា “សកម្មភាពទំនួលខុសត្រូវសង្គម CSR នេះបានបង្ហាញពីភាពជាដៃគូដ៏ល្អ ជាមួយ ទ្រូ វីហ្សិន ដែលតែងតែទុកចិត្តលើផលិតផល និងសេវាកម្មរបស់ធនាគារ ហ្វីលីព អស់រយៈពេលជាច្រើនឆ្នាំ។ មិនតែប៉ុណ្ណោះ នាពេលអនាគតដ៏ខ្លីខាងមុខនេះ យើងក៏មានគម្រោងបើកដំណើរការសេវាកម្មទូទាត់ថ្លៃសិក្សាថ្មីមួយទៀតសម្រាប់ ទ្រូ វីហ្សិន ដែលមានឈ្មោះថា QR ធនាគារ ហ្វីលីព ដែលអាចឱ្យអាណាព្យាបាលរបស់សិស្សទាំងអស់ អាចធ្វើការស្កេន និងទូទាត់ថ្លៃសិក្សាកូនៗរបស់ពួកគាត់ ពីគណនីធនាគារណាមួយក៏បានមកកាន់ ទ្រូ វីហ្សិន ។” ធនាគារ ហ្វីលីព បានសហការជាមួយ សាលារៀនអន្តរជាតិ ទ្រូ វីហ្សិនកម្ពុជា ក្នុងការដាក់ឱ្យដំណើរការសេវាកម្មទូទាត់ថ្លៃសិក្សារបស់សិស្សានុសិស្ស តាមរយៈ កម្មវិធីធនាគារចល័ត Phillip Mobile ដើម្បីផ្តល់នូវភាពងាយស្រួលមួយកម្រិតទៀតដល់អាណាព្យាបាលសិស្ស។ លើសពីនេះផងដែរ សាលារៀនអន្តរជាតិ ទ្រូ វីហ្សិនកម្ពុជា ក៏ស្ថិតនៅក្នុងចំណោមដៃគូសហការដំបូងបំផុត នៃដៃគូយុទ្ធសាស្ត្ររបស់ធនាគារ ហ្វីលីព ក្នុងការចាប់ផ្តើមប្រើប្រាស់សេវាកម្មស្កេន និងទូទាត់ថ្លៃសិក្សាតាមរយៈ QR ដែលសេវាកម្មនេះអនុញ្ញាតឱ្យសាលារៀន ទទួលការទូទាត់ថ្លៃសិក្សាតាមរយៈប្រព័ន្ធតែមួយ។ សេវាកម្មថ្មីនេះ គឺជាវិធីសាស្រ្តទូទាត់បែបថ្មីមួយទៀត ដែលបង្កើននូវភាពងាយស្រួលដល់អតិថិជន ហើយធនាគារ ក៏មានក្តីរំពឹងថានឹងអាចដាក់ដំណើរការសេវាកម្មនេះ ដល់ដៃគូសហប្រតិបត្តិការជាច្រើនផ្សេងទៀតផងដែរ។   អំពីធនាគារ ហ្វីលីព ភីអិលស៊ី  ធនាគារ ហ្វីលីព បានផ្តល់ជូនសេវាកម្ម និងផលិតផលហិរញ្ញវត្ថុដ៏សំបូរបែប តាមតម្រូវការរបស់ សាជីវកម្មធំៗ សហគ្រាសខា្នតតូចនិងមធ្យម និង បុគ្គល។ ធនាគារ ហ្វីលីព ជាសមាជិករបស់ ហ្វីលីពកាពីតាល់គ្រុប ដែលមានទីស្នាក់ការកណ្តាលនៅប្រទេសសឹង្ហបុរី និងត្រូវបានបង្កើតឡើងតាំងពីឆ្នាំ ១៩៧៥។ក្រោមការរួមបញ្ចូលគ្នា  ធនាគារ ហ្វីលីព ភីអិលស៊ី គឺជាធនាគារពាណិជ្ជរបស់សិង្ហបុរីតែមួយគត់ក្នុងប្រទេសកម្ពុជា ដែលមានច្រើនជាង៧០សាខាទូទាំងប្រទេស។ អំពីសាលារៀនអន្តរជាតិ ទ្រូ វីហ្សិនកម្ពុជា សាលារៀនអន្តរជាតិ ទ្រូ វីហ្សិនកម្ពុជាបង្កើតឡើងក្នុងឆ្នាំ ២០១៣ ដោយស្ថាបនិក លោក សេង បូណា ។ ក្រោម បេសកម្មដែលកំណត់យ៉ាងច្បាស់លាស់ពោលគឺ សាលារៀនអន្តរជាតិ ទ្រូ វីហ្សិនកម្ពុជាមានការតាំងចិត្តខ្ពស់ និងប្រាកដប្រជាក្នុងការកសាងសមត្ថភាព និង អភិវឌ្ឍជំនាញរបស់សិស្ស។ ទ្រូ វីហ្សិនជឿជាក់ និង ឆ្ពោះទៅមុខតាមជំហានស្តង់ដារអន្តរជាតិក្នុងផ្តល់ការអប់រំដល់សិស្សានុសិស្សដើម្បីផ្លាស់ប្តូរបទពិសោធន៍ជិវិតរបស់ពួកគេ។រាល់សកម្មភាពក្នុងការសិក្សារបស់ពួកគេគឺទទួលបានតាមស្តង់ដារប្រទេសទំនើបៗដូចជា សឹង្ហបុរី សហរដ្ឋអាមេរិក ញូហ្សេឡេន អូស្រ្តាលី និង អង់គ្លេស ដើម្បីចំណេះដឹង និងជំនាញរបស់ពួកគេ។ ជាមួយ សាខាចំនួន៨ទីតាំង នៅឆ្នាំ២០២២ ទ្រូ វីហ្សិន បានផ្តល់ការសិក្សារសម្រាប់សិស្សថ្នាក់ មត្តេយ្យ រហូតដល់ថ្នាក់វិទ្យាល័យ ។ ជាងនេះទៅទៀតសាលាក៏បានពង្រីកកិច្ចសហប្រតិបត្តិការទៅកាន់ប្រទេសនានាដូចជា ញូហ្សេឡេន សឹង្ហបុរី អូស្រ្តាលី អង់គ្លេស និង សហរដ្ឋអាមេរិក លើកម្មវិធីចុះកម្មសិក្សាថែមទៀតផង។ សិស្សានុសិស្សនៃសាលា ទ្រូ វីហ្សិន សុទ្ធតែឆ្លងកាត់ការប្រឡង IELTS និងការប្រឡង Cambridge ។ លើសពីនេះផងដែរ តាមរយៈការសហការជាដៃគូរវាងសាលាទ្រូ វីហ្សិន និងសាលានៅក្រៅប្រទេស ក្រេឌីតសាលានៅបរទេសដែលទទួលបានតាមរយៈកម្មវិធី International Credit Transfer (ICT) របស់យើងនឹងផ្ទេរទៅសាលា ទ្រូ វីហ្សិនវិញបន្ទាប់ពីសិស្សានុសិស្សបានបញ្ចប់ការសិក្សា៕ ព័ត៌មានលម្អិត សូមចូលទៅកាន់តំណរភ្ជាប់៖ http://truevisions.edu.kh/en-us/	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T10:05:24.125Z", "category": "PR", "views": 222, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
វិបត្តិអតិផរណា! ក្រុមហ៊ុនផលិតផលមីកញ្ចប់ធំៗទាំង៥ នៅក្នុងប្រទេសថៃ ប្រកាសឡើងថ្លៃហើយ	https://business-cambodia.com/articles/thailand-approves-instant-noodle-price-rise	នាយកដ្ឋានពាណិជ្ជកម្មថៃ កាលពីថ្ងៃពុធ ទី២៤ សីហា បានសម្រេចអនុញ្ញាតិឱ្យក្រុមហ៊ុនផលិតមីកញ្ចាប់នៅក្នុងប្រទេសថៃ ធ្វើការដំឡើងថ្លៃជាលើកដំបូងបង្អស់ បន្ទាប់ពីរងនូវផលប៉ះពាល់នៃវិបត្តិអតិផរណាទំនិញឡើងថ្លៃ ដែលកើតឡើងដោយសារសង្គ្រាមរុស្ស៊ី-អ៊ុយក្រែន។ នេះបើយោងតាមការចុះផ្សាយរបស់សារព័ត៌មាន CHANNELNEWS ASIA កាលពីពេលថ្មីៗកន្លងទៅនេះ។ ប្រភពព័ត៌មានដដែល បានឱ្យដឹងថា បច្ចុប្បន្ននេះ មានក្រុមហ៊ុនផលិតមីកញ្ចប់ធំៗចំនួន៥ ដែលត្រូវបាននាយកដ្ឋានពាណិជ្ជកម្មថៃ យល់ព្រមឱ្យដំឡើងថ្លៃ ដោយក្នុងនោះរួមមានដូចជា ក្រុមហ៊ុន វ៉ៃ វ៉ៃ (Wai Wai) , ម៉ាម៉ា (Mama), យ៉ាំ យ៉ាំ (Yam Yam), ស៊ឺ សាត (Sue Sat) និង នីសស៊ីន (Nissin) ជាដើម។ បើតាមការបញ្ជាក់ពីនាយកដ្ឋានពាណិជ្ជកម្មថៃ ការឡើងថ្លៃមីកញ្ចប់ នឹងត្រូវធ្វើឡើងចាប់ពីថ្ងៃទី ២៥ ខែសីហា ដោយតម្លៃមីក្នុងមួយកញ្ចប់ ត្រូវបានឱ្យដំឡើងថ្លៃរហូតដល់ ៧ ទៅ ៨ បាត (០.២០ ទៅ ០.២២ ដុល្លារ) ខណៈពីមុនមក មីមួយកញ្ចប់មានតម្លៃត្រឹមតែ ៦បាត (០.១៧ដុល្លារ) តែប៉ុណ្ណោះ។ គួរបញ្ជាក់ដែរថា ការសម្រេចឱ្យមានការដំឡើងថ្លៃមីកញ្ចប់នេះ គឺនៅក្រោយពេលដែលក្រុមហ៊ុនទាំង៥ខាងលើនេះ បានធ្វើការស្នើសុំជាខ្លាំង បន្ទាប់ពីក្រុមហ៊ុនត្រូវរងសម្ពាធវត្ថុធាតុដើមឡើងថ្លៃ។ ជាក់ស្តែង បើតាមការលើកឡើងរបស់តំណាងក្រុមហ៊ុនផលិតមីកញ្ចប់ Wai Wai បានឱ្យដឹងថា តម្លៃទិញម្សៅស្រូវសាលីបានឡើងថ្លៃប្រហែល ២០ ទៅ ៣០ ភាគរយ ហើយតម្លៃប្រេងដូងបានឡើងថ្លៃទ្វេដង។ ការឡើងថ្លៃនេះ ក៏បូករួមជាមួយនឹងថ្លៃដឹកជញ្ចូនមានការឡើងថ្លៃខ្ពស់ ៕  អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T10:03:31.389Z", "category": "កំពូលអ្នកលក់", "views": 1076, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
អគ្គនាយកផ្សារមូលបត្រកម្ពុជា ថាអាជីវកម្មចេះតុបតែងមន្តស្នេហ៍ធំ៣យ៉ាងនេះ គេចង់ដាក់លុយឱ្យរកស៊ីបំផុត	https://business-cambodia.com/articles/he-hong-sok-hour-talk-about-potential-business	ប្រសិនបើអាជីវកម្មអ្នកមានភាពទាក់ទាញ មិនខ្វះទេអ្នកដែលចង់បោះទុនចង់រកស៊ីជាមួយអ្នក។ ប៉ុន្តែតើអាជីវកម្មដែលមានភាពទាក់ទាញ គាត់មានចំណុចពិសេសៗអ្វីខ្លះដែលអ្នកវិនិយោគ គេចង់ដាក់លុយឱ្យរកស៊ីបំផុតទៅ? ឆ្លើយតបនឹងចម្ងល់នេះ ក្រុមការងារ Business Cambodia បានសម្ភាសន៍ជាមួយ ឯកឧត្តម ហុង សុហួរ បច្ចុប្បន្នជាប្រតិភូរាជរដ្ឋាភិបាល ទទួលបន្ទុកជាអគ្គនាយក នៃក្រុមហ៊ុនផ្សារមូលបត្រកម្ពុជា អំពីចំណុចទាក់ទាញរបស់អាជីវកម្មខ្នាតតូច និងមធ្យម តើគប្បីត្រូវមានចំណុចពិសេសអ្វីខ្លះ ទើបអ្នកវិនិយោគចង់បណ្ដាក់ទុនវិនិយោគឱ្យលុយរកស៊ីខ្លាំងបំផុត។ បើតាមប្រសាសន៍របស់ឯកឧត្តម លោកសង្កេតឃើញអ្នកវិនិយោគទិន តែងតែផ្ដោតលើចំណុចសំខាន់ៗចំនួន៣ចំណុចធំៗ មុនពេលដែលសម្រេចចិត្តទម្លាក់ទុនវិនិយោគចូលទៅក្នុងអាជីវកម្មណាមួយរួមមាន៖ ១. អាជីវកម្មស្តង់ដារ អាជីវកម្មស្តង់ដារ គឺជាអ្វីដែលអ្នកវិនិយោគចង់បានបំផុត ព្រោះគេមិនអាចប្រថុយយកលុយដែលរកបានយ៉ាងលំបាក មកប្រថុយជាមួយអាជីវកម្មដែលមិនមានភាពរឹងមាំ មិនមានរចនាសម្ព័ន្ធច្បាស់លាស់នោះទេ។ ទាក់ទិននឹងការរៀបចំអាជីវកម្មឱ្យមានស្ដង់ដារ ឯកឧត្តមធ្លាប់បានលើកឡើងថា គួរមានចំណុចសំខាន់ៗចំនួន៥ចំណុចសំខាន់ៗរួមមាន៖ ភាពស្របច្បាប់ផ្នែកច្បាប់  ការមានបញ្ជីស្នាមត្រឹមត្រូវ  ការមានយន្តការ Check & Balance (មានអ្នកធ្វើ និងអ្នកវាយតម្លៃ)  ការដឹកនាំដោយប្រើប្រព័ន្ធ និងគោលការណ៍ច្បាស់លាស់ មិនមែនប្រើអារម្មណ៍បុគ្គល  ការដឹកនាំដោយមិនពឹងលើបុគ្គលតែម្នាក់។ សម្រាប់ព័ត៌មានលម្អិតសូមចុចអានទីនេះ (គន្លឹះរៀបអាជីវកម្មស្តង់ដារ)។ ២. អាជីវកម្មដែលមានភាពច្នៃប្រឌិតខ្ពស់ ប្រសិនបើអាជីវកម្មមួយ មានភាពច្នៃប្រឌិតចូលទៅក្នុងនោះខ្ពស់ប៉ុណ្ណា ធ្វើឱ្យអាជីវកម្មនោះកាន់តែមានភាពទាក់ទាញខ្លាំង អ្នកវិនិយោគិនចង់ដាក់ទុនវិនិយោគក៏ខ្លាំងផងដែរ។ ភាពច្នៃប្រឌិតក្នុងន័យនេះ សម្ដៅលើភាពច្នៃប្រឌិតនៃផលិតផល  ដំណើរការផលិត ឬការចែកចាយ ការទូទាត់ ឬប្រតិបត្តិការផ្សេងៗ តាមរូបភាពផ្សេងៗ ដែលភាពច្នៃប្រឌិតនេះហើយ អាចទាក់ទាញទឹកចិត្តអ្នកវិនិយោគបានខ្លាំងបំផុត។ ៣. អាជីវកម្មមានកំណើនល្អ កំណើនក្នុងន័យនេះគឺសម្ដៅលើភាពរីកចម្រើននៃអាជីវកម្ម ដែលវាអាចជាមូលដ្ឋាននៃចំណូល ប្រាក់ចំណេញ កំណើនអតិថិជន…។ ឯកឧត្តមបានសង្កត់ធ្ងន់ថា ជាទូទៅប្រសិនបើអាជីវកម្មមួយមានកំណើនយ៉ាងតិចចាប់ពី២០%ឡើងទៅក្នុងរយៈពេល១ឆ្នាំ វាកាន់តែមានភាពទាក់ទាញសម្រាប់អ្នកវិនិយោគបំផុត។ ទន្ទឹមនឹងនេះដែរ ឯកឧត្តមក៏បានលើកឡើងថា ប្រសិនបើម្ចាស់អាជីវកម្មខ្នាតតូច ខ្នាតមធ្យមមិនចង់ប្រមូលទុនតាមបែបឯកជនទេ គាត់ក៏អាចមានជម្រើសមួយទៀតគឺ ស្នើបំពេញលក្ខខណ្ឌលក់ភាគហ៊ុនក្នុងផ្សារកំណើន របស់ផ្សារមូលបត្រកម្ពុជាបានផងដែរ។ សម្រាប់ព័ត៌មានបន្ថែម លោកអ្នកអាចស្វែងយល់ពី Cambodia Securities Exchange - CSX ៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T09:54:03.611Z", "category": "ភាពជាអ្នកដឹកនាំ", "views": 381, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ធនាគារ វីង សហការជាមួយ មជ្ឈមណ្ឌលបណ្ដុះធុរកិច្ចថ្មី «តេជោ» ដើម្បីជំរុញការរីកចម្រើនធុរកិច្ចថ្មីនៅកម្ពុជា	https://business-cambodia.com/articles/wing-bank-cooperates-with-new-business-training-center-techo	ធនាគារ វីង (ខេមបូឌា) ម.ក បានកំពុងគាំទ្រ ‘កម្មវិធីពន្លឿនអាជីវកម្មថ្នាលឌីជីថល’ ដើម្បីជួយបង្កើតបរិយាកាសដ៏ប្រសើរដល់ធុរកិច្ចថ្មី និងសហគ្រាសធុនតូច និងមធ្យម ក្នុងការទទួលយកកំណើនសេដ្ឋកិច្ចឌីជីថលនៅ កម្ពុជា។ សហការរៀបចំដោយ ក្រសួងសេដ្ឋកិច្ច និងហិរញ្ញវត្ថុ និងមជ្ឈមណ្ឌលបណ្ដុះធុរកិច្ចថ្មី «តេជោ», កម្មវិធីពន្លឿនអាជីវកម្មថ្នាលឌីជីថល នេះ បានប្រព្រឹត្តទៅរយៈពេល១៨សប្តាហ៍ ក្នុងគោលដៅជួយធុរកិច្ចថ្មីបង្កើតដំណោះស្រាយបែបឌីជីថល និងសេវាកម្មនានា ដែលជាតម្រូវការរបស់អាជីកម្ម  ជាពិសេសគំរូអាជីវកម្ម B2B។ ក្នុងចំណោមប្រាំពីរក្រុមចុងក្រោយ ម្ចាស់ជ័យលាភីទាំងបីក្រុមត្រូវបានប្រកាសដោយទទួលបានទឹកប្រាក់ចំនួន៩០លានរៀលនៅក្នុងអំឡុងពេលថ្ងៃដាក់បង្ហាញសាធារណៈដែលធ្វើនៅមជ្ឈមណ្ឌលសហប្រតិបត្តិការកម្ពុជា-ជប៉ុន(CJCC) កាលពីថ្ងៃទី២៤ ខែសីហា ឆ្នាំ២០២២។ ជ័យលាភីទាំង៣ក្រុមរួមមាន៖ ជ័យលាភីលេខ១ បានទៅក្រុមLocalize ដែលជាធុរកិច្ចថ្មីដែលផ្ដល់នូវដំណោះស្រាយជាកម្មវិធីគណនេយ្យអនឡាយតាមប្រព័ន្ធក្លោថ  (Cloud Accounting Platform) ជាមួយនឹងប្រាក់រង្វាន់ ៤០លានរៀល, ជ័យលាភីលេខ២ បានទៅក្រុម CamboFinance ដែលជាធុរកិច្ចថ្មីដែលផ្ដល់នូវដំណោះស្រាយជាថ្នាលឌីជីថលលើកកម្ពស់ការយល់ដឹងអំពីហិរញ្ញវត្ថុបុគ្គល (Personal Finance Platform)  ជាមួយនឹងប្រាក់រង្វាន់ ៣០លានរៀល និងជ័យលាភីលេខ៣បានទៅក្រុម  Jobify ដែលជាធុរកិច្ចថ្មី ដែលផ្ដល់នូវដំណោះស្រាយជាថ្នាលឌីជីថលស្វែងរក និងផ្គូផ្គងការងារទាក់ទឹងនឹងជំនាញពត៌មានវិទ្យា (IT Job Matching Platform)ជាមួយនឹងប្រាក់រង្វាន់ ២០លានរៀល។ ក្រុមធុរកិច្ចថ្មីចំនួន៤ក្រុមផ្សេងទៀតបានឈានដល់វគ្គផ្ដាច់ព្រ័ត្ររួមមានក្រុមធុរកិច្ចថ្មី CancerCo., ក្រុមធុរកិច្ចថ្មី Kela, ក្រុមធុរកិច្ចថ្មី Tap App និង ក្រុមធុរកិច្ចថ្មី អួត App ។ លោកបណ្ឌិត តាំង ងួនលី នាយកប្រតិបត្តិនៃមជ្ឈមណ្ឌលបណ្ដុះធុរកិច្ចថ្មី “តេជោ” បានផ្ដល់ប្រសាសន៍ថា៖ “គោលការណ៍វាយតម្លៃសម្រាប់ការធ្វើបទបង្ហាញរបស់ក្រុមធុរកិច្ចថ្មីនីមួយៗ ផ្អែកទៅលើប្រសិទ្ធភាព, លទ្ធភាពជោគជ័យ, នវានុវត្តន៍, និងការដំណើរការនៃគំនិតអាជីវកម្ម។ យើងខ្ញុំសូមកោតសរសើរចំពោះការខិតខំប្រឹងប្រែងរបស់ក្រុមធុរកិច្ចថ្មីទាំងអស់ ដែលពួកគេបាននាំយកមកនូវគំនិតដែលមានលក្ខណៈបំផុស និងគំរូអាជីវកម្ម រួមទាំងការប្រើប្រាស់បច្ចេកវិទ្យាដើម្បីបង្កើតដំណោះស្រាយផ្នែកឌីជីថល សម្រាប់ដោះស្រាយបញ្ហានាពេលបច្ចុប្បន្នដែលធុរកិច្ចផ្សេងទៀតកំពុងតែជួបប្រទះ ជាពិសេសសហគ្រាសធុនតូច និងមធ្យម”។ លោកបានបន្ថែមថា៖ “ការរួមចំណែករបស់ធនាគារ វីង និងអ្នកឧបត្ថម្ភសំខាន់ៗផ្សេងទៀតក៏ដូចជាដៃគូ មានសារៈសំខាន់ណាស់ ក្នុងការធានាថាកម្មវិធីនេះដំណើរការទៅមុខដោយរលូន”។ មកដល់ពេលនេះធនាគារ វីង បានគាំទ្រមជ្ឈមណ្ឌលបណ្ដុះធុរកិច្ចថ្មី «តេជោ»ចំនួនបីកម្មវិធីដោយរួមមាន៖  កម្មវិធីនវានុវត្តន៍បញ្ច្រាស ឆ្នាំ២០២១ កម្មវិធីពន្លឿនអាជីវកម្មសហគ្រាសធុនតូចនិងមធ្យម    និងកម្មវិធីពន្លឿនអាជីវកម្មថ្នាលឌីជីថល ឆ្នាំ២០២២។ លោក ហាន ប៉េងក្វាង អគ្គនាយកនៃធនាគារ វីង បានមានប្រសាសន៍ថា៖ “ខ្ញុំសូមអបអរសាទរដល់ម្ចាស់ជ័យលាភី និងអ្នកចូលរួមក្នុងកម្មវិធីពន្លឿនអាជីវកម្មថ្នាលឌីជីថល។ យើងខ្ញុំពិតជាមានសេចក្តីសោមនស្សរីករាយដែលបានធ្វើការជាមួយមជ្ឈមណ្ឌលបណ្ដុះធុរកិច្ចថ្មី «តេជោ» ជាពិសេសជួយដល់យុវជនកម្ពុជាក្នុងការបណ្តុះគំនិតអាជីវកម្មដើម្បីជួយជំរុញកំណើនសេដ្ឋកិច្ចឌីជីថលនៅប្រទេសកម្ពុជា។ ធុរកិច្ចថ្មី ដើរតួយ៉ាងសំខាន់ ពីព្រោះពួកគេអាចស្វែងរកនិងផ្តល់នូវដំណោះស្រាយអាជីវកម្មប្រកបដោយភាពច្នៃប្រឌិតសម្រាប់សហគមន៍។” ធនាគារ វីង និងមជ្ឈមណ្ឌលបណ្ដុះធុរកិច្ចថ្មី «តេជោ» មានគោលដៅរួមក្នុងការប្រើប្រាស់ភាពខ្លាំងព្រមទាំងជំនាញរៀងៗខ្លួនដើម្បីជួយបណ្តុះ និងធ្វើឲ្យប្រសើរឡើងនូវធុរកិច្ចថ្មី និងសហគ្រាស ធុនតូច និងមធ្យមនៅកម្ពុជា។ ក្រៅពីមានកម្មវិធីជួយដល់សហគមន៍ជាច្រើន ធនាគារ វីង បានដាក់ចេញផលិតផល និងសេវាកម្មហិរញ្ញវត្ថុផ្សេងៗដើម្បីគាំទ្រដល់ការរីកចម្រើននៃធុរកិច្ចថ្មី និងសហគ្រាស ធុនតូច និងមធ្យមនៅក្នុងប្រទេស។ មានក្រុមហ៊ុនសាជីវកម្មជាង ៥៦៦ សហគ្រាសធុនតូច និងមធ្យមចំនួន ២.៧៧៧ និងទីភ្នាក់ងាររដ្ឋាភិបាលចំនួន១០ បានកំពុងប្រើប្រាស់សេវាកម្មបើកប្រាក់បៀវត្សរ៍ និងសេវាទូទាត់ប្រាក់ដើម្បីពន្លឿន ប្រតិបត្តិការអាជីវកម្ម។ ធនាគារ វីង ក៏កំពុងជួយដល់ពាណិជ្ជករជាង ៨០.០០០ ដើម្បីពង្រីកអាជីវកម្មរបស់ពួកគេតាមរយៈប្រព័ន្ធទូទាត់ឌីជីថលរបស់ វីង។ រចនាឡើងដើម្បីផ្សាភ្ជាប់ទំនាក់ទំនងរវាងសហគ្រិន និងអ្នកពាក់ព័ន្ធផ្សេងទៀត, មជ្ឈមណ្ឌលបណ្ដុះធុរកិច្ចថ្មី “តេជោ” ផ្តល់ជូនធុរកិច្ចថ្មីនូវឧបករណ៍ដែលជាតម្រូវការសម្រាប់ការស្វែងរកនវានុវត្តន៍ ហើយដែលអាចជួយប្រទេសកម្ពុជាសម្របខ្លួនទៅនឹងនិន្នាការនៃបច្ចេកវិទ្យាថ្មីៗ។ មជ្ឈមណ្ឌលបណ្ដុះធុរកិច្ចថ្មី “តេជោ” ក៏ផ្តល់នូវការពន្លឿនអាជីវកម្ម និងសេវាកម្មតម្រង់ទិសផងដែរ ដែលរៀបចំជាពិសេសសម្រាប់ធុរកិច្ចថ្មី និងសហគ្រាសធុនតូច និងមធ្យមនៅកម្ពុជា៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T09:40:59.496Z", "category": "PR", "views": 82, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
កម្ពុជានឹងបោះផ្សាយលក់មូលបត្របំណុលរដ្ឋ៣០០លាន$ នៅខែក្រោយនេះ តើពលរដ្ឋទូទៅអាចទិញបានទេ?	https://business-cambodia.com/articles/who-can-buy-khmer-bonds	នៅក្នុងខែកញ្ញា ឆ្នាំ២០២២នេះ កម្ពុជានឹងធ្វើការបោះផ្សាយលក់មូលបត្របំណុលរដ្ឋជាលើកដំបូងក្នុងទំហំសរុបចំនួន ១.២ ទ្រីលានរៀល (ប្រមាណជា ៣០០លានដុល្លារ)។ នេះបើយោងតាមរបាយការណ៍ពីក្រសួងសេដ្ឋកិច្ច និងហិរញ្ញវត្ថុ ដែលបានចុះផ្សាយជាផ្លូវការ នាថ្ងៃទី២៥ ខែសីហា ឆ្នាំ២០២២។ បើតាមផ្សារមូលបត្រកម្ពុជាបានឱ្យដឹងថា មូលបត្របំណុលគឺតំណាងឱ្យកិច្ចសន្យាខ្ចីប្រាក់រវាងបុគ្គលបោះផ្សាយមូលបត្របំណុល (រូមមានសាជីវកម្ម សហ-គ្រាសរដ្ឋ ឬរាជរដ្ឋាភិបាល) និងវិនិយោគិន (ម្ចាស់មូលបត្របំណុល)។ ជាមួយគ្នានេះ ឯកឧត្តម ហុង សុហួរ អគ្គនាយកនៃផ្សារមូលបត្រកម្ពុជា បានលើកឡើងថា “មូលបត្រប្រភេទខាងលើនេះ ជាទូទៅត្រូវបានគេបម្រុងទុកសម្រាប់វិនិយោគិនធំៗ ដូចជាស្ថាប័នដែលមានលទ្ធភាពវិនិយោគម្ដងរាប់សិនលានដុល្លារ និងជាសមាជិកនៃប្រព័ន្ធរបស់ធនាគារជាតិ”។ ឯកឧត្តមបានពន្យល់ថា ដោយសារតែតម្លៃសរុបមានដល់ទៅ ៣០០លានដុល្លារ បើសិនជាមានអ្នកទិញម្នាក់ ១លានដុល្លារ ក៏ត្រូវការមនុស្សដល់ទៅ ៣០០នាក់ ដែលជាចំនួនច្រើនពេកអាចធ្វើឱ្យរដ្ឋពិបាកនឹងគ្រប់គ្រង។ ហេតុនេះហើយទើបមូលបត្របំណុលរដ្ឋ ត្រូវបានគេបម្រុងទុកសម្រាប់តែវិនិយោគិនធំៗ ដូចជាស្ថាប័ន ដែលមានលទ្ធភាពវិនិយោគម្ដងៗរាប់សិបលានដុល្លារតែម្ដង។ តាមន័យនេះមិនមែនមានន័យថាបុគ្គលទូទៅដែលមិនមែនជាស្ថាប័នគ្មានសិទ្ធិទិញមូលបត្របំណុលរដ្ឋឡើយ អគ្គនាយកផ្សារមូលបត្រកម្ពុជា បានបញ្ជាក់ផងដែរថា “រូបវ័ន្តបុគ្គល (បុគ្គលទូទៅ) ក៏អាចវិនិយោគលើមូលបត្របំណុលរដ្ឋបានដែរ ប៉ុន្តែត្រូវទិញតាមរយៈភ្នាក់ងាររក្សាសុវត្ថិភាពមូលបត្រជំនួសអតិថិជន”។ ជាក់ស្ដែងនៅក្នុងការបោះផ្សាយលក់មូលបត្ររដ្ឋលើកទីមួយនេះ យើងឃើញថា ធនាគារអេស៊ីលីដា បានជាប់ជាភ្នាក់ងាររក្សាសុវត្ថិភាពមូលបត្រជំនួសឱ្យអតិថិជន។ ដូច្នេះហើយអ្នកដែលចង់ទិញមូលបត្របំណុលរបស់រដ្ឋ អាចទិញតាមរយៈធនាគារអេស៊ីលីដា ប៉ុន្តែលក្ខខណ្ឌបែបណាខ្លះ យើងមិនទាន់ឃើញខាងធនាគារចេញផ្សាយបញ្ជាក់នៅឡើយទេ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T09:12:16.784Z", "category": "ហិរញ្ញវត្ថុ", "views": 1907, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លោក តារា និង លោក កុសល ច្នៃដីទំនេរ ចេញជាកន្លែងកំសាន្តបែបធម្មជាតិ រហូតទាក់ចិត្តភ្ញៀវចូលលេងឥតដាច់	https://business-cambodia.com/articles/create-vacant-land-into-a-natural-recreation-area-to-attract-visitors	បុរសវ័យកណ្តាល ២រូប គឺលោក តារា និងលោក កុសល បានច្នៃដីទំនេរមកបង្កើតជាចំណូល ដោយលោកទាំង២ បានច្នៃដីទំនេរទាំងនោះមកជាកន្លែងរីសត និងជាហាងកាហ្វេលក្ខណៈធម្មជាតិរហូតអាចទាក់ចិត្តអតិថិជនឱ្យចូលមកលេងម្តងហើយម្តងទៀត។ ១. លោក តារា ស្ថាបនិក The Safari នៅក្នុងបទសម្ភាសន៍ជាមួយសារព័ត៌មាន Business Cambodia លោកតារា បានបង្ហើបឱ្យដឹងថា តាំងពីដើមមកលោកគឺជានិស្សិតដែលសិក្សាជំនាញ IT ម្នាក់នៅរាជធានីភ្នំពេញហើយកំឡុងពេលដែលរៀនលោកក៏ជាបុគ្គលិកដែលបានធ្វើការខាង Graphic design ផងដែរ។ ប៉ុន្តែការងារខាង Graphic design លោកធ្វើបានរយៈពេលតែ ៣ឆ្នាំប៉ុណ្ណោះនៅភ្នំពេញ លោកក៏បានទៅធ្វើការនៅប្រទេសក្រៅគឺប្រទេសសិង្ហបុរី ធ្វើការនៅក្រៅប្រទេសបានជាង ៣ឆ្នាំដូចគ្នាលោកមករស់នៅប្រទេសខ្មែរវិញ។ ឈប់ធ្វើការនៅសិង្ហបុរី លោកក៏ឆ្លៀតរកកន្លែងថ្មី១ទៀតដើម្បីធ្វើការខាងជំនាញ IT នៅកម្ពុជាវិញ ធ្វើការបណ្តើរលោកបានគិតថា លោកចង់បង្កើតកន្លែងកំសាន្តមួយនៅខេត្តកំពតព្រោះតែលោកចូលចិត្តកន្លែងណាដែលទៅហើយមានអារម្មណ៍ថាស្រស់ស្រាយ ទៅហើយអាចស្រូបខ្យល់ធម្មជាតិបាន។ លោកតារាបានបន្តទៀតថា ពេលនោះលោកមិនសូវមានដើមទុនច្រើនឡើយ ដូច្នេះនៅចុងឆ្នាំ២០១៨លោកបានបង្កើតកន្លែងកំសាន្តមួយនៅខេត្តកំពត ដែលបង្កើតជាជុំរំតង់លើផ្ទៃដី១ហិកតា ហើយដាក់ឈ្មោះថា The Safari ។ ស្ថាបនិក The Safari បានបន្ថែមថា នៅកន្លែងកំសាន្តរបស់លោក គឺលោកជ្រើសរើសប្រភេទតង់ដែលគុណភាពល្អខ្លាំងបំផុតចំពោះអតិថិន ហើយតង់នៅ The Safari គឺមានលក្ខណៈធំបំផុតស្នាក់នៅមិនភ័យខ្លាចឡើយព្រោះមានសុវត្ថិភាពណាស់ ។ ចំណុចពិសេសដែលអាចទាក់ទាញភ្ងៀវទេសចរណ៍ឱ្យទៅលេងកម្សាន្តនៅ The Safari គឺដោយសារ ប្រភេទតង់មានលក្ខណៈខុសគេ ព្រោះលោកតារាបានរៀបចំចេញមកមានភាពស្រស់ស្អាត ប្រសិនជាអ្នកដែលបានទៅហើយបានថតរូបចេញមកគឺស្អាតបំផុត ប្រសិនជាថតចេញពីលើមកគឺកាន់តែស្អាតមួយកម្រិតថែមទៀតផង។ តង់នៅ The Safari មានទំហំធំមានប្រវែង ៥ម៉ែត្រ ដែលអាចការពារទឹកភ្លៀង កម្តៅថ្ងៃបានយ៉ាងល្អ។ សម្រាប់អតិថិជនដែលមកស្នាក់នៅ The Safari អាចនាំអាហារមកញាំបាន ហើយអាចញាំជួបជុំលក្ខណៈគ្រួសារ អាចអាំងសាច់បែប BBQ គយគន់ទេសភាព ហើយប្រសិនជាអតិថិជនមិនចង់ចម្អិនម្ហូបខ្លួនឯងនៅ The Safari ក៏មានសេវាកម្មរៀនម្ហូបជូនផងដែរ។ ២. លោកគុច កុសល ស្ថាបនិក Le Tropique Café លោកគុច កុសល ដែលជាស្ថាបនិករបស់ Le Tropique Café បាននិយាយថា តាមពិតលោកជាវេជ្ជបណ្ឌិតម្នាក់ តែលោកគឺជាមនុស្សម្នាក់ដែលស្រលាញ់ធម្មជាតិខ្លាំងណាស់ ដូច្នេះជារឿយៗនៅពេលដែលទំនេរការងារលោកជាមួយគ្រួសារបាននាំគ្នាដាំដុះធម្មជាតិផ្សេងៗនៅបរិវេនផ្ទះខ្លួនឯង។ ក្រោយពីឃើញទិដ្ឋភាពធម្មជាតិនៅជុំវិញផ្ទះកាន់តែស្រស់ស្អាតខ្លាំងទៅលោកក៏បានគិតថា ប្រសិនជាយើងបង្កើតទីនេះឱ្យក្លាយជាកន្លែងកំសាន ឱ្យក្លាយជាកន្លែងមនុស្សមក Relax ដើម្បីបំបាត់ទុក្ខកង្វល់មិនដឹងជាល្អយ៉ាងណាទ។ គិតដូចនេះ នៅអំឡុងឆ្នាំ២០២១ លោកចេះតែដាំដើមឈើ និងដើមផ្កាឱ្យកាន់តែច្រើនទៅៗនិងរៀបចំធម្មជាតិទាំងនោះឱ្យមានរបៀបរៀបរយ រហូតមកដល់ពេលនេះលោកអាចច្នៃដីទំនេរមកដាំជារុក្ខជាតិ រហូតអាចបង្កើតជាហាងកាហ្វេភ្ញៀវចូលយ៉ាងកុះករនៅក្រុងបាត់ដំបង។ ស្ថាបនិក Le Tropique Café បាននិយាយបន្តថា ចំពោះកាហ្វេនេះលោកមិនមែនចេះតែដាក់តាមចិត្តនោះឡើយ ពោលពាក្យថា Le Tropique Café នេះមានន័យថា គ្រប់មជ្ឈដ្ឋានដែលនៅជុំវិញហាងកាហ្វេនេះគឺពោរពេញទៅដោយព្រៃព្រោះវាមានដើមឈើតូចធំ និងមានដើមសសរក្រាក់ ហើយសម្រាប់ប្រទេសកម្ពុជាក៏ស្ថិតក្នុងអាកាសធាតុត្រូពិតដែរ ដូចច្នេះទើបលោកសម្រេចចិត្តដាក់ឈ្មោះនេះឡើង។ លោកគុច កុសល បានបន្ថែមថា ចំពោះហាងកាហ្វេ Le Tropique Café គឺស្ថិតនៅមិនឆ្ងាយពីក្រុងបាត់ដំបងឡើយ ប្រសិនជាយើងជិះចេញពីមន្ទីរពេទ្យខេត្តបាត់ដំបងគឺមានចម្ងាយតែ ២គីឡូប៉ុណ្ណោះបងប្អូនអាចរកឃើញហាងកាហ្វេរបស់លោកហើយ ព្រោះវានៅចំកណ្តាលក្រុងបាត់ដំបងតែម្តង។ ចំពោះ Le Tropique Café មិនមែនមានលក់តែកាហ្វេ១មុខនោះទេ គឺមានទាំងអាហារដ្ឋានដែលលក់ទាំងព្រឹក ថ្ងៃ ល្ងាច លក្ខណៈពិសេសមួយទៀតសម្រាប់ហាងកាហ្វេនេះ គឺនៅពេលយប់មានជាបេននិងជាភ្លេងដែលយើងអាចញាំអាហារពេលយប់បណ្តើរស្រាប់តន្រ្តីបានផងដែរ។ លើសពីនេះទៅទៀត ក្រៅពីមានលក្ខណៈពិសេសដូចរៀបរាប់ខាងលើ ហាងកាហ្វេ Le Tropique Café ក៏មានជាបន្ទប់ VIP សម្រាប់អតិថិជនដែលមកលេងជាក្រុមហើយចង់ជួបជុំគ្នាដែលមានចំនួនពី១០ ទៅ២០នាក់ ក៏ហាងកាហ្វេ Tropique អាចរៀបចំជូនបានដែរ។ លោកគុច កុសល  បានបញ្ជាក់ថា លោកមានភាពជឿជាក់យ៉ាងច្បាស់ចំពោះហាងកាហ្វេ Le Tropique Café នៅពេលដែលអតិថិជនចូលមកលេង ឬញាំអាហារផ្សេងៗគឺទទួលបានអារម្មណ៍ស្ងប់ស្ងាត់ ពីព្រោះកាត់បានស្ថិតនៅក្នុងបរិវេនដែលពោរពេញទៅដោយធម្មជាតិជុំវិញខ្លួនគាត់ មានអាងទឹក មានត្រីហើយសាកសមបំផុតសម្រាប់អតិថិជនដែលចង់ Relax ចង់កាត់បន្ថយស្រេ្តសគឺសាកសមបំផុត៕ ចំពោះបងប្អូនដែលជិះកាត់ខេត្តបាត់ដំបង ហើយចង់សាករសជាតិឬបរិយាកាសនៅទៅនឹងអាចធ្វើការទំនាក់ទំនងទៅលេខ 012 617 209 ឬឆាតទៅផេកផ្ទាល់ Le Tropique Café ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T09:03:08.342Z", "category": "ចាប់ផ្តើមអាជីវកម្ម", "views": 571, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន Planec ចែករំលែកអំពី សារៈសំខាន់នៃការធ្វើតេស្តខ្សែ Network ជាមួយនឹង Professional Tester	https://business-cambodia.com/articles/planec-shares-the-importance-of-testing-network-cables-with-professional-tester	ភ្នំពេញ ថ្ងៃទី ២៥ ខែសីហា ឆ្នាំ ២០២២ - ក្រុមហ៊ុន Planec បានរៀបចំព្រឹត្តិការណ៍មួយស្តីអំពី សារៈសំខាន់នៃការធ្វើតេស្តខ្សែ Network ជាមួយនឹង Professional Tester ដោយមានការសហការពីក្រុមហ៊ុន Softing ដែលមានទីស្នាក់កណ្ដាលនៅប្រទេសអាល្លឺម៉ង់ នៅព្រឹកនេះនៅសណ្ឋាគារភ្នំពេញ ដោយមានភ្ញៀវកិត្តិយសអញ្ជើញចូលរួមជាង ១០០ នាក់ មកពីបណ្តាក្រុមហ៊ុនជាច្រើនក្នុងវិស័យឯកជនដូចជា ធនាគារ បដិសណ្ឋារកិច្ច រោងចក្រ FMCG និង ក្រុមហ៊ុនសំណងអគារខ្នាតធំ ជាដើម។ លោក សៀង ស៊ុនលី នាយកប្រតិបត្តិក្រុមហ៊ុន Planec បានចែករំលែកពីភាពរីកចំរើនរបស់ក្រុមហ៊ុនក្នុងកំឡុងពេលវិបត្តិពិភពលោក និងចែករំលែកពីគន្លឹះក្នុងការចាប់យកឱកាសក្នុងពេលដែលមានវិបត្តិនេះ។ លោកបានមានប្រសាសន៍ថា៖ “ក្រៅពីយើងមានផលិតផល និងសេវាកម្មសំបូរបែប អ្វីដែលកាន់តែសំខាន់នោះគឺគុណភាពរបស់ផលិតផល និងសមត្ថិភាពក្នុងការបញ្ចប់គំរោងទាន់ពេលេវលាសម្រាប់អតិថិជន និង Contractors របស់យើង ជាមួយនឹងគុណភាព។” លោក Andrew He នាយកផ្នែកលក់ថ្នាក់តំបន់របស់ក្រុមហ៊ុន Softing មកពីប្រទេសសិង្ហបូរី ក៏មានប្រសាសន៍ដែរថា៖ “ក្រុមហ៊ុន Softing មានបទពិសោធន៍ជាង ៤០ ឆ្នាំ ក្នុងវិស័យឧស្សាហ៍កម្មគ្រឿងចក្រ គ្រឿងយន្ត និងវិស័យពត៌មានវិទ្យា IT Networks communication technologies។ Softing Singapore មានសេចក្តីសោមនោសរីករាយក្នុងការចែករំលែកចំណេះដឹងរបស់យើងអំពីសារសំខាន់នៃ network cable testing ជាមួយឧបករណ៍ WireXpert, ក៏ដូចជាការសម្ភោធន៍ផលិតផលថ្មីរបស់យើង- LinkXpert M3, LinkXpert TP, និង FiberXpert 700 នៅក្នុងទីផ្សារកម្ពុជា។ ផលិតផលថ្មីនេះនឹងបន្ថែមគុណតម្លៃដល់អតិថិជនរបស់យើងនៅក្នុងប្រទេសកម្ពុជា។ Planec គឺជាដៃគូដៃល្អរបស់យើងនៅក្នុងតំបន់ ហើយយើងរំពឹងថានឹងមានការចែករំលែក ក៏ដូចជាការសម្ភោធន៍ផលិតផលថ្មីៗជាច្រើនទៀតនៅក្នុងប្រទេសកម្ពុជានាពេលខាងមុខ។ ក្រុមហ៊ុន Planec មានផលិតផលជាច្រើនប្រភេទសម្រាប់បំរើក្នុងវិស័យ Network Cablings ដូចជា Network cables, IT Networking, Data Center, Switches, Wifi និង Building security and safety ជាដើម។ សិក្សាបន្ថែម www.planec.com.kh ។ Planec, authorized Distributor of	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T09:00:46.373Z", "category": "ព័ត៌មានថ្មីៗ", "views": 563, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
Elon Musk ណែនាំឱ្យ Jeff Bezos កុំជប់លៀងច្រើនពេក បើចង់រកស៊ីលែងខាត	https://business-cambodia.com/articles/elon-musk-said-jeff-bezos	មួយរយៈចុងក្រោយនេះសេដ្ឋកិច្ចពិភពលោកមានការវិលថយក្រោយ និងបានធ្វើឱ្យផលប៉ះពាល់ជាច្រើនដល់ក្រុមហ៊ុនតូចធំនៅលើពិភពលោក។ ក្នុងនោះក្រុមហ៊ុន Amazon ដែលជាក្រុមហ៊ុនខាតយក្សមួយក៏បានខាតលុយអស់ជាច្រើនក្នុងឆ្នាំ២០២២ នេះប្រមាណជាង ៦៥.៦ ពាន់លានដុល្លារ នេះបើយោងតាមការចុះផ្សាយរបស់សារព័ត៌មាន Business Standard។ ក្នុងនោះផងដែរមហាសេដ្ឋីបច្ចេកវិទ្យា Elon Musk បានផ្តល់ដំបូន្មានដល់ស្ថាបនិក Amazon លោក Jeff Bezos ថាចូលរួមពិធីជប់លៀងឱ្យតិចជាងមុន ហើយធ្វើការបន្ថែមទៀតប្រសិនបើគាត់ចង់រកស៊ីលែងខាតហើយអាចឱ្យក្រុមហ៊ុនអវកាសរបស់គាត់អាចឡើងទៅទីអវកាសបាន។ ក្រោយក្រុមហ៊ុនអវកាស Blue Origin របស់ក្រុមហ៊ុនលោក Bezos បានពន្យារពេលជើងហោះហើរទេសចរណ៍ជាលើកទីប្រាំទៅកាន់ទីអវកាសដែលដើមឡើយមាន បំណងហោះហើរនៅថ្ងៃទី ២០ ខែឧសភាកន្លងទៅ។ ជាមួយគ្នានេះដែរយោងតាមរបាយការណ៍បានបង្ហាញថា ក្នុងត្រីមាសទី១ ក្នុងឆ្នាំ២០២២នេះ ទ្រព្យសម្បត្តិសុទ្ធរបស់ Bezos ក៏បានទទួលរងផលប៉ះពាល់យ៉ាងខ្លាំងនៅឆ្នាំនេះផងដែរ ដោយបានធ្លាក់ចុះចំនួន ៦៤.៦ ពាន់លានដុល្លារ ។ ដោយឡែក Elon Musk កំពុងបន្តរក្សាតំណែងនៅក្នុងតារាង បុរសមានជាងគេបំផុតលើពិភពលោកនឹងបានណែនាំលោក Jeff Bezos តាមរយៈគណនី Twitter ថាប្រសិនបើស្ថាបនិក Amazon រូបនេះកាត់បន្ថយការជប់លៀងសប្បាយខ្លះបាននោះលោករកស៊ីមិនខាតនោះទេ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T08:04:15.241Z", "category": "ភាពជាអ្នកដឹកនាំ", "views": 282, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ថៃសម្រេចផ្តល់កម្ចី២៧លានដុល្លារដល់កម្ពុជាដើម្បីសាងសង់ផ្លូវជាតិថ្មី១ខ្សែភ្ជាប់តំបន់ទាំងនេះ	https://business-cambodia.com/articles/national-road-67	ថ្មីៗនេះរាជរដ្ឋាភិបាលប្រទេសថៃ បានអនុម័តការផ្ដល់ប្រាក់កម្ចីចំនួន ៩៨៣ លានបាត ឬប្រហែលប្រមាណជាង ២៧ លានដុល្លារដល់រាជរដ្ឋាភិបាលកម្ពុជា ដើម្បីធ្វើការសាងសង់ផ្លូវជាតិថ្មីមួយខ្សែ តភ្ជាប់ពីខេត្ដសៀមទៅកាន់ប្រទេសរបស់ខ្លួន។ យោងតាមការចុះផ្សាយដោយសារព័ត៌មាន Bangkok post កាលពីថ្ងៃទី២៤ ខែសីហា ឆ្នាំ២០២២ អ្នកនាំពាក្យរងរដ្ឋាភិបាលថៃ លោកស្រី Traisuree Taisaranakul បាននិយាយថា «គណៈរដ្ឋមន្ត្រីកាលពីថ្ងៃអង្គារបានអនុម័តសំណើខ្ចីប្រាក់ដល់កម្ពុជាចំនួន ៩៨៣ លានបាត ដើម្បីផ្តល់សម្រាប់គម្រោងសាងសង់ផ្លូវថ្មីមួយ»។ លោកស្រីបន្តថា «គម្រោងផ្លូវថ្មីមួយខ្សែនេះមានឈ្មោះថា ផ្លូវជាតិលេខ ៦៧ ដែលផ្លូវនេះសាងសង់តភ្ជាប់ពីខេត្ដសៀមរាប ឆ្លងកាត់ស្រុកអន្លង់វែង ខេត្តឧត្តរមានជ័យ រហូតទៅដល់ស៊ីសាកេតប្រទេសថៃ»។ តាមការបញ្ជាក់បន្ថែមពីអ្នកនាំពាក្យរងខាងលើ រាជរដ្ឋាភិបាលថៃនឹងផ្តល់កម្ចីពាក់កណ្តាលសិន ដែលស្មើនឹងប្រមាណ ៤៩១,៥លានបាត ឬជាង១២លានដុល្លារដល់គម្រោងសម្រាប់អនុវត្តចាប់ពីឆ្នាំ២០២៤ ដល់២០២៦ ដែលជាថវិការដ្ឋាភិបាលថៃ។ ហើយក្នុងនោះថវិកា ដែលនៅសល់ នឹងមកពីប្រភពមូលនិធិពីបរទេស។ ចំពោះលក្ខខណ្ឌក្រោមកម្ចីមួយនេះ រាជរដ្ឋាភិបាលថៃ នឹងតម្រូវឱ្យកម្ពុជាត្រូវទិញសម្ភារសំណង់យ៉ាងតិច៥០ភាគរយ សម្រាប់គម្រោងពីប្រទេសថៃ និងជួលអ្នកម៉ៅការថៃថែមទៀតផង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T06:59:55.200Z", "category": "អចលនទ្រព្យ", "views": 602, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លក់ថោកជាងគេហើយ នៅតែលក់អត់ដាច់! នេះជាបញ្ហាធំ ដែលអ្នកគួរកែប្រែឱ្យបានលឿនបំផុត	https://business-cambodia.com/articles/low-price-still-not-sold	ពីមួយឆ្នាំទៅមួយឆ្នាំ កំណើនអាជីវកម្មកើតថ្មីមានការកើនឡើងជាលំដាប់ ដែលធ្វើឲ្យការប្រកួតប្រជែងមានកាន់តែខ្លាំង ខណៈអ្នកខ្លះមើលឃើញថាការលក់ថោកជាងគេ គឺជាមធ្យោបាយទាក់ទាញអតិថិជន ប៉ុន្តែផ្ទុយទៅវិញ វាមានតែធ្វើឱ្យគាត់លក់កាន់តែមិនដាច់។ ដូច្នេះតើមកពីមូលហេតុអ្វី បានជាអ្នកលក់ថោកជាងគេហើយ តែនៅលក់មិនដាច់? ចម្លើយគឺមកពីអតិថិជនមិនទាន់ទុកចិត្តលើអ្នក។ នៅក្នុងការលក់ដូររកស៊ី “ទំនុកចិត្ត” គឺជាមធ្យោបាយធំំបំផុតមួយ ដែលជំរុញចិត្តអតិថិជនឱ្យសម្រេចចិត្តទិញផលិតផលឬសេវាកម្មរបស់អ្នក។ ការកសាងទំនុកចិត្តឱ្យអតិថិជនគឺជាសកម្មភាពដែលត្រូវការចំណាយពេលធ្វើច្រើន និងធ្វើជាប្រចាំ។ ជាក់ស្តែង បើតាមការស្រាវជ្រាវពីការធ្វើអាជីវកម្មនៅក្នុងប្រទេសជប៉ុន ត្រូវបានគេរកឃើញថា ជនជាតិជប៉ុនតែងតែផ្តោតលើពាក្យមួយឃ្លាដែលសំខាន់នោះគឺ “ស្គាល់មនុស្ស ស្គាល់ផលិតផល តែបើគេមិនទុកចិត្តអ្នក ក៏គេនៅតែមិនហូបបាយផ្ទះអ្នកនោះដែរ” ។ ក្នុងន័យខាងលើនេះ គឺចង់សំដៅថា គេអាចដឹងថាផលិតផលដែលអ្នកលក់គឺជាផលិតមានតម្លៃថោក ប៉ុន្តែគេមិនទាន់ទុកចិត្តលើអ្នកនៅឡើយទេ ថាតើផលិតផលនោះពិតឬក៏ក្លែងក្លាយ ស្របច្បាប់ ឬក៏យ៉ាងណា។ ដូច្នេះដើម្បីដោះស្រាយបញ្ហានេះ អ្នកត្រូវចាប់ផ្តើមកសាងទំនុកចិត្តជូនអតិថិជន។ វិធីនៅក្នុងការកសាងទំនុកចិត្តអតិថិជនមានដូចជា៖ ប្រសិនបើអ្នកជាអ្នកលក់ឡេ ស្បែករបស់ត្រូវតែសស្អាត។ ប្រសិនបើអ្នកជាអ្នកលក់ផលិតផលថែរក្សាសម្រស់ ច្បាស់ណាស់ផ្ទៃមុខរបស់អ្នក ត្រូវតែរលោងស្អាត គ្មានមុន ឬអាចន៍រុយជាដើម។ ត្រង់ចំណុចនេះ គឺអ្នកត្រូវបង្ហាញពីអ្វីដែលអ្នកបានធ្វើ បានប្រើ បានអនុវត្តន៍ហើយ មានលទ្ធផលជាមុនសិន ទើបអតិថិជនជឿជាក់លើរូបអ្នក។ ការប្រឹងលក់បញ្ចុះតម្លៃតែមួយមុខ មិនអាចធ្វើឱ្យអាជីវកម្មអ្នករស់បានយូរនោះទេ។ ដូច្នេះអ្នកត្រូវព្យាយាមសាងទំនុកចិត្តឱ្យបាន។ ហើយយុទ្ធសាស្រ្តនៅក្នុងការកសាងទំនុកចិត្ត ត្រូវមានភាពបត់បែនទៅតាមអាជីវកម្មផ្សេងៗគ្នា ប៉ុន្តែការដែលសំខាន់អ្នកត្រូវតែបង្ហាញលទ្ធផលឱ្យអតិថិជនបានឃើញជាមុនសិន ទើបអ្នកអាចទាញចិត្តអតិថិជន ឱ្យសាកល្បងប្រើផលិតផល ឬសេវាកម្មរបស់អ្នក ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T06:11:35.185Z", "category": "កំពូលអ្នកលក់", "views": 259, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
លាឈប់ពីអ្នកលក់ថ្នាំពេទ្យ មកលក់ស្បែកជើងលើអនឡាញយុវជនរូបនេះរំពឹងរកចំណូលបាន២០លាន$	https://business-cambodia.com/articles/edwin-founder-secret-sneaker-store-	ដោយសារតែខឹងចិត្តទិញប៉ះអ្នកលក់អនឡាញបោកប្រាស់ បានធ្វើឱ្យយុវជនវ័យក្មេងមួយរូប សុខចិត្តបោះបង់អាជីពជាឱសថការីមកបើកហាងលក់ស្បែកជើងប៉ាតាខ្លួនឯង ដោយការចាប់ផ្តើមចេញពីស្បែកជើង ១ពាន់គូរ។ហើយយុវជនវ័យក្មេងចិត្តសឿងរូបនោះមានឈ្មោះថា Edwin ជាជនជាតិអូស្រ្តាលី បច្ចុប្បន្នជាម្ចាស់ហាងលក់ស្បែកជើងល្បីឈ្មោះ Secret Sneaker Store ដែលបានបើកដំណើរការតាំងពីឆ្នាំ ២០១៧ មកម្ល៉េះ។ យោងតាមការចុះផ្សាយរបស់សារព័ត៌មានក្រៅស្រុក Daily mail បានឱ្យដឹងថា មុនពេលដែល Edwin បោះបង់ចោលអាជីពជាឱសថការីមកលក់ស្បែកជើងនេះគឺ ដោយសារតែខឹងចិត្តធ្លាប់ទិញស្បែកជើងតាម Facebook ហើយត្រូវគេបោកប្រាក់អស់ ៥០០ដុល្លារ កាលពីឆ្នាំ ២០១៧ ។ដែលកាលនោះ Edwin បានឆាតទៅប្រាប់មិត្តភក្តិរបស់គេ ហើយពួកបានជួបរឿងនេះដូចគ្នា ជាហេតុជម្រុញចិត្តឱ្យយុវជនវ័យក្មេងខាងលើនេះ យកលុយទិញស្បែកជើងមកលក់ ដើម្បីធានាពីសុវត្ថិភាពអ្នកដទៃទៀតកុំឱ្យជួបប្រទះការបោកប្រាស់ដូចជាខ្លួន។ ប្រភពដដែលបានបន្តថា ដំបូងឡើយ Edwin បានប្រើលុយសន្សំរបស់ខ្លួនទិញចូលប្រភេទស្បែកជើង limited-edition ប្រមាណជា ១ពាន់គូប៉ុណ្ណោះដើម្បីចាប់ផ្តើមដំណើរការលក់នៅលើប្រព័ន្ធអនឡាញ ដែលមានទាំង Instagram និង Facebook និងវេបសាយលក់ផ្សេងៗទៀត។នៅពេលចេញលក់ដំបូង Edwin អាចរកចំណូលបានដល់ទៅ ១៦,០០០ដុល្លារពីការលក់ស្បែកជើង ហើយក្នុងនោះ Edwin រំពឹងថាខ្លួនអាចនឹងរកចំណូលបាន ២០លានដុល្លារពីការលក់ស្បែកជើងនេះ ខណៈពេលដែលបច្ចុប្បន្នខ្លួនកំពុងតែកាក់កបជាមួយអាជីវកម្មនេះយ៉ាងខ្លាំង។ បន្ទាប់ពីសន្ទុះការលក់កើនឡើងបានធ្វើឱ្យ អតីតឱសថការី វ័យក្មេងរូបនេះបន្តពង្រីកជាហាងធំ ដែលមានស្បែកជើងរាប់ពាន់គូមានទាំង  Yeezys , Jordans និង Nikes ដោយលក់ក្នុងតម្លៃចាប់ពី ១៥០ដុល្លារទៅដល់ ១៤,៥០០ដុល្លារ។ក្នុងនោះ Edwin បានលើកឡើងថា “ពេលខ្ញុំចាប់ផ្តើមអាជីវកម្មនេះ គ្រួសាររបស់ខ្ញុំមិនពេញចិត្តទេ ហើយថែមទាំងថាខ្ញុំឆ្កួតដែលបោះបង់ការងារល្អ មកធ្វើអ្វីឆ្កួតៗបែបនេះ ប៉ុន្តែពេលនេះគាត់បែរមកសរសើរខ្ញុំវិញក្រោយខ្ញុំបង្ហាញគាត់ពីភាពជោគជ័យរបស់ខ្ញុំ”។ដូច្នេះលោកបានផ្តាំថា ប្រសិនបើយើងរកឃើញអ្វីដែលខ្លួនចូលចិត្ត និងចង់ធ្វើវាគួរតែចាប់ផ្តើមធ្វើវាហើយបង្ហាញឱ្យគ្រប់គ្នាបានឃើញថាគំនិតអ្នកមិនមែនឆ្កួតៗដូចដែលគេបាននិយាយឡើយ។ គួរបញ្ជាក់ផងដែរថា មកដល់សព្វថ្ងៃនេះ Secret Sneaker Store បានពង្រីកសាខាបាន ៣ សាខាធំៗនៅក្នុងប្រទេសអូស្រ្តាលី ៕ អត្ថបទដោយ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T05:42:41.404Z", "category": "ចាប់ផ្តើមអាជីវកម្ម", "views": 518, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្វើអីលែងកើតហើយ! ក្រុមហ៊ុន Meta ត្រូវគេប្តឹងរឿងលួចយកទិន្ន័យអ្នកប្រើ អាចសងសំណងជាង៣៥លាន$	https://business-cambodia.com/articles/meta-sued-over-35-million-in-data-theft	ក្រុមហ៊ុន Meta ត្រូវបានគេប្តឹងឱ្យសងសំណងតាមផ្លូវច្បាប់ចំនួន ៣៧,៥លានដុល្លារ ដោយសារតែរកឃើញថាបានលួចយកទិន្នន័យឯកជនរបស់អ្នកប្រើប្រាស់តាមរយៈការតាមដានទិន្នន័យសកម្មភាពនិងទីតាំងរបស់ពួកគេតាមស្មាតហ្វូនដោយគ្មានការអនុញ្ញាត។ យោងតាមការចេញផ្សាយចេញពីសារព័ត៌មាន Yahoo បានឱ្យដឹងថា ចំពោះករណីប្តឹងក្នុងទំហំទឹកប្រាក់ច្រើនបែបនេះ ព្រោះ Facebook ត្រូវគេចោទថា បានដាក់អាស័យដ្ឋាន IP ដើម្បីកំណត់យកទីតាំងអ្នកប្រើប្រាស់តាមស្មាតហ្វូន សូម្បីតែពួកគេបានបិទពី Facebook ហើយក៏ដោយ ការធ្វើបែបនេះ ជាការរំលោភសិទ្ធភាពឯកជនរបស់អ្នកប្រើប្រាស់ ហើយករណីនេះក៏ជារឿងបំពានច្បាប់មួយដែរ។  ទាក់ទិនជាមួយបញ្ហានេះ អ្នកប្រើប្រាស់បណ្តាញសង្គមអាមេរិកបានដាក់ពាក្យបណ្តឹងទៅកាន់រដ្ឋកាលីហ្វ័រញ៉ាហើយ។ គួរបញ្ជាក់ថា កាលពីកន្លងទៅក្រុមហ៊ុន Meta ដែលជាក្រុមហ៊ុនមេរបស់ក្រុមហ៊ុនបណ្ដាញសង្គមយក្ស Facebook បានជួបបញ្ហាមិនចេះចប់មិនចេះហើយ ដូចជាធ្លាក់ហ៊ុន២៧% បាត់តម្លៃក្រុមហ៊ុន២៣០ប៊ីលានដុល្លារ។ បាត់ចំណូល ១០ប៊ីលានដុល្លារក្នុងឆ្នាំ២០២២ ដោយសារតែការធ្វើបច្ចុប្បន្នភាព iOS របស់ Apple ហើយកាលពីប៉ុន្មានថ្ងៃមុននេះ Android ក៏ប្រកាសថានឹងធ្វើបច្ចុប្បន្នភាពពង្រឹងតម្លាភាពទិន្នន័យឯកជនទៀត ដែលធ្វើឱ្យ Facebook អាចនឹងប្រឈមនឹងការបាត់ចំណូលខ្ទង់ប៊ីលានដុល្លារផងដែរ។ លើសពីនេះទៀត ក្រុមហ៊ុន Meta ក៏ធ្លាប់ត្រូវបង់សំណង ៩០លានដុល្លារ ដើម្បីដោះស្រាយបណ្តឹងដែលមានរយៈពេល ១០ឆ្នាំ ពីបទលួចតាមដានយកទិន្នន័យអ្នកប្រើប្រាស់៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T03:51:28.714Z", "category": "ចាប់ផ្តើមអាជីវកម្ម", "views": 268, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រសួងដែនដីជំរុញក្រុមហ៊ុន ៤ សាងសង់លំនៅឋានតម្លៃសមរម្យជាង ៨ពាន់ខ្នងនៅរាជធានីខេត្ដ២នេះ	https://business-cambodia.com/articles/affordable-house	ក្រសួងដែនដី នគរូបនីយកម្ម និងសំណង់ បាននឹងកំពុងជំរុញអនុវត្ដគម្រោងលំនៅដ្ឋានតម្លៃសមរម្យចំនួន ៤ គម្រោងស្ថិតនៅក្នុង រាជធានីភ្នំពេញ និងខេត្ដកណ្ដាល ដែលមានលំនៅដ្ឋានជាង ៨ ពាន់ខ្នង។ នេះតាមការលើកឡើងពីឯកឧត្ដម ថេង ច័ន្ទសង្វារ រដ្ឋលេខាធិការក្រសួងរៀបចំដែនដី នគរូបនីយកម្ម និងសំណង់ ក្នុងសន្និសីទសារព័ត៌មាន ស្ដីពី “សមិទ្ធផលសម្រេចបានរយៈពេល ៥ឆ្នាំកន្លងមក របស់ក្រសួងរៀបចំដែនដី នគរូបនីយកម្ម និងសំណង់” កាលថ្ងៃទី ២៤ ខែសីហា។ ថ្លែងក្នុងឱកាសនោះឯកឧត្ដមបានឲ្យដឹថា “ដើម្បីអនុវត្ដតាមគោលការណ៍របស់រាជរដ្ឋាភិបាល ក្រសួងបានចាប់ដៃគូជាមួយវិស័យឯកជន ហើយសព្វថ្ងៃក្រសួងបានជំរុញរឿងនេះខ្លាំង ហើយបានចាប់បានវិស័យឯកជនចំនួន ៤ គម្រោង ហើយអនុវត្ដយូរដែរហើយ នៅក្នុងរាជធានីភ្នំពេញ និងខេត្ដកណ្ដាល។ ហើយសព្វថ្ងៃនេះបានសាងសង់ផ្ទះចំនួន ៨,៣៣១ខ្នង និងចំណែកឯកជនចំនួន ២,៩៦០ខ្នង”។ តាមការបញ្ជាក់បន្ថែមរបស់ឯកឧត្ដម ថេង ច័ន្ទសង្វារ គម្រោងទាំង ៤ ខាងលើនេះអនុវត្ដដោយក្រុមហ៊ុនដូចខាងក្រោម៖ ទី១-ក្រុមហ៊ុន WorldBridge Home Co.,Ltd អភិវឌ្ឍគម្រោង “លំនៅឋានទីក្រុងរណបសិរីមង្គល” ស្ថិតនៅភូមិកោះគរ សង្កាត់រកាខ្ពស់ ក្រុងតាខ្មៅ ខេត្តកណ្ដាល។ ក្រុមហ៊ុននេះ បានបញ្ចប់គម្រោងដំណាក់កាលទី ១ និងបានប្រគល់លំនៅឋានចំនួន ៦៨០ខ្នង ជូនប្រជាពលរដ្ឋនៅថ្ងៃទី ៩ ខែមេសា ឆ្នាំ ២០២០ ហើយការសាងសង់ដំណាក់កាលទី ២ សម្រេចបាន ៩៥ភាគរយ។ ទ២-ក្រុមហ៊ុន B & BM Development Co.,Ltd អភិវឌ្ឍគម្រោង “បុរីសែនមនោរម្យព្រែកតាទែន” ទំហំ ៨០ហិកតា ស្ថិតនៅភូមិស្លែងដីដុះ ឃុំព្រែកតាទែន ស្រុកពញាឮ ខេត្តកណ្ដាល គម្រោងនេះសម្រេចបាន ៩៣ភាគរយ។ ទី៣-ក្រុមហ៊ុន ARAKAWA Co.,Ltd ជាក្រុមហ៊ុនរបស់ជប៉ុន អភិវឌ្ឍគម្រោង “លំនៅឋានអារ៉ាខាវ៉ា” មានផ្ទៃដីទំហំ ១៣,៦៨០ម៉ែត្រក្រឡា ស្ថិតនៅភូមិផ្សារទឹកថ្លា សង្កាត់ទឹកថ្លា ខណ្ឌសែនសុខ រាជធានីភ្នំពេញ។ ក្នុងនោះ ដំណាក់កាលទី ១ សម្រេចបាន ១០០ភាគរយ និងដំណាក់កាលទី ២ សម្រេចបាន ៧៧ភាគរយ។ ទី៤-ក្រុមហ៊ុន ប៊ីអជីភី ប្រផឹធី ឌីវេឡុបម៉ិន ឯ.ក អភិវឌ្ឍគម្រោង “បុរីហ្គ្រេនផាក” នៅលើផ្ទៃដីទំហំ ៥,១៦ហិកតា ស្ថិតនៅភូមិទួលកី សង្កាត់ភ្លើងឆេះរទេះ ខណ្ឌពោធិ៍សែនជ័យ រាជធានីភ្នំពេញ។ ក្នុងនោះ ដំណាក់កាលទី ១ សម្រេចបាន ១០០ភាគរយ និងដំណាក់កាលទី ២ សម្រេចបាន ១៣ភាគរយ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T03:08:11.635Z", "category": "អចលនទ្រព្យ", "views": 442, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កក់ទុក (Pre-order) ស្មាតហ្វូនជំនាន់ថ្មី OPPO Reno8 Series រួចហើយនៅ? Reno8 $359 \| Reno8 Z 5G $429 \| Reno8 5G $569 កំពុងរង់ចាំលោកអ្នក!	https://business-cambodia.com/articles/pre-order-oppo-reno8-series-	បន្ទាប់ពី OPPO ប្រកាសដាក់សម្ពោធជាផ្លូវការ និងបើកឲ្យកក់ទុកនូវស្មាតហ្វូនស៊េរីចុងក្រោយ OPPO Reno8 Series ឃើញថាពិតជាកក្រើកខ្លាំងមិនធម្មតា ព្រមទាំងក្លាយជាព័ត៌មានដ៏ក្តៅគគុកលើទីផ្សារស្មាតហ្វូនក្នុងប្រទេសកម្ពុជាផងដែរ។ បើរាប់មកដល់ថ្ងៃនេះមានរយៈ 6 ថ្ងៃហើយដែល OPPO បើកឲ្យ Pre-order ស្មាតហ្វូន Reno8 Series ប៉ុន្តែសន្ទុះនៃអតិថិជនដែលបាន Pre-order គឺច្រើនលើសលប់លើសពីការរំពឹងគិតទាំង 3 ម៉ូដែល Reno8 $359 \| Reno8 Z 5G $429 \| Reno8 5G $569 សុទ្ធតែមានលក្ខណៈសម្បត្តិពិសេសខុសៗពីគ្នា។ តោះ! ស្រូតទៅកក់ទុកឥឡូវនេះដើម្បីទទួលបានកញ្ចប់កាដូតម្លៃ $187 & $102 រួមទាំងកាដូជាច្រើននៅក្នុងថ្ងៃបើកលក់ដំបូងទាំងអស់គ្នា។ នេះបើយោងតាមផេគផ្លូវការ OPPO បានឲ្យដឹងថា សម្រាប់កម្មវិធីបើកលក់ថ្ងៃដំបូង ឬ First Sale Pick Up Day របស់ស្មាតហ្វូន OPPO Reno8 Series ពោលគឺសម្រាប់ម៉ូដែល Reno8 និង Reno8 Z 5G គឺមានទីតាំងស្ថិតនៅក្នុងផ្សារទំនើប AEON MALL សែនសុខ (ជាន់ផ្ទាល់ដី) នឹងមានការចែកកាដូអនុស្សាវរីយ៍ Free ចំនួន 500កាសទៅកាន់ហ្វេនដែលបានចូលរួមកម្សាន្តសប្បាយនៅក្នុងកម្មវិធី។ ជាពិសេសនៅក្នុងកម្មវិធីនេះក៏មានការសម្តែងជូនពីតារាតំណាង OPPO គឺតារាចម្រៀងល្បីឈ្មោះ ពេជ្រ សោភា និង STEP រួមទាំងពិធីករ និងពិធីការិនីសម្បូរវហាស័ព្ទ សុភ័ក្រ្ត កុសុម៉ា និងលោក ដេវីដ ទៀតផង។ ឥឡូវងាកចូលមកដល់ស្មាតហ្វូនស៊េរីថ្មីវិញម្តង! ហេតុអ្វីអ្នកប្រើ Reno Series ចូលចិត្តលេងហ្គេម? ចូលចិត្តថតរូប? តោះ! ឥឡូវមកដឹងពីគុណសម្បត្តិ និងលក្ខណៈពិសេសៗនៅលើស្មាតហ្វូនទាំង 3 ម៉ូដែលដូចខាងក្រោម ៖- OPPO Reno8 5G ៖ បំពាក់នូវបន្ទះឈីបកំពូល Dimensity 1300\|5G អមដោយទំហំ RAM ធំសរុប 13GB (8GB+5GB) មិនរអាក់រអួលពេលដំណើរការកម្មវិធីច្រើន + ROM ធំ 256GB ប្រើដោយមិនបារម្ភថាខ្វះទំហំផ្ទុក។ ចំណែកបច្ចេកវិទ្យាសាកថ្មកំពូល 80W SuperVOOC សាកជាមួយសម្ពាធថ្មទាបលឿនគ្រប់ពេល សាកថ្ម 5 នាទីលេងហ្គេម 2 ម៉ោង។ ឯវដ្តជីវិតនៃការសាកថ្មខ្ពស់បំផុត 1600 ជុំជាមួយសុខភាពថ្មល្អជាងទូរស័ព្ទដទៃ 2 ដងឯណ្ណោះ។ ដោយឡែកវាក៏មិនភ្លេចបំពាក់នូវកាមេរ៉ាកំពូល កាមេរ៉ាដែលភ្លឺច្បាស់ផុតលេខជាមួយសេនស័រកំពូល 2 គ្រាប់ពី SONY ដែលកាមេរ៉ាក្រោយគឺ IMX766 ហើយកាមេរ៉ាមុខ IMX709 ដែលសុទ្ធតែជាសេនស័របំពាក់លើស្មាតហ្វូនកំពូល OPPO Find X5 Pro។ មិនតែប៉ុណ្ណោះ Reno8 5G បំពាក់អេក្រង់ទម្លុះ 90Hz ជាមួយកម្រិតបង្ហាញ FHD+ បង្ហាញរូបភាពកាន់តែម៉ត់ ពណ៌ដិតស្រស់បែបធម្មជាតិ ព្រមទាំងផ្តល់រចនារលូនក្នុងពេលលេងហ្គេម និងអូសលើកម្មវិធីផ្សេងៗ។- OPPO Reno8 Z 5G ៖ សមត្ថភាពខ្លាំងជាមួយបន្ទះឈីប Qualcomn Snapdragon 695\|5G ដែលមានខ្នាតដំណើរការកម្រិតខ្ពស់ 6nm ផ្តល់នូវប្រតិបត្តិការរហ័ស ប្រើប្រាស់ថាមពលតិច មិនបារម្ភពីការឡើងកម្តៅ ព្រមទាំងបំពាក់នូវ Internet ល្បឿនលឿន 5G រួចជាស្រេចដោយមិនបារម្ភពីបញ្ហារអាក់រអួល។ លើសពីនេះវាក៏បំពាក់នូវអានុភាពខ្លាំង RAM 13GB (8GB+5GB) អាចឆ្លាស់កម្មវិធីបានយ៉ាងរលូនតែម្តង។ ចំណែកថាមពលថាមពលថ្ម 4500mAh អមដោយកម្លាំងសាកថ្ម 33W SuperVOOC សាក 5 នាទីអូសលេង 2 ម៉ោងឯណ្ណោះ ហើយអាចសាកថ្មពី 0% ទៅ 100% គ្រាន់តែចំណាយពេល 60 នាទីប៉ុណ្ណោះ ជាពិសេសលោកអ្នកអាចសាកថ្មលឿនប្រកបដោយសុវត្ថិភាពឈានមុខគេ។- OPPO Reno8 ៖ បំពាក់បន្ទះឈីបដ៏ល្បី Qualcomn Snapdragon 680 ដែលទទួលស្គាល់ដោយអ្នកប្រើទូទាំងពិភពលោកទៅលើលឿនដំណើរការរលូនទាំងការប្រើធម្មតា និងលេងហ្គេមធំៗ ជាមួយខ្នាតដំណើរការកម្រិត 6nm ដែលមានប្រសិទ្ធិភាពខ្ពស់ថែមទាំងប្រើប្រាស់ថាមពលតិចផងដែរ។ បន្ថែមពីនេះបង្កប់ RAM ធំសរុប 13GB (8GB+5GB) + ROM 256GB ប្រើប្រាស់យូរឆ្នាំក៏មិនខ្វះខាតទំហំផ្ទុកដែរ។ ចំណែកថាមពលថ្ម 4500mAh និងបំពាក់នូវកម្លាំងសាកថ្ម 33W SuperVOOC ដូចទៅនឹងម៉ូដែល Reno8 Z 5G។ ដោយឡែកសម្រាប់កាមេរ៉ាមុខវិញបំពាក់នូវសេនស័រ SONY IMX709 ដែលបង្កើនឲ្យរូបភាពកាន់តែច្បាស់ និងស្រស់ថ្លាទោះស៊ែលហ្វីក្នុងកម្រិតពន្លឺបែបណាក៏ដោយ។ រឹតតែពិសេសគឺ Reno8 បានបំពាក់នូវអេក្រង់ទម្លុះ 90Hz ជាមួយកម្រិតបង្ហាញរស់រវើក FHD+ ចលនាបង្ហាញ និងអូសបញ្ជាលឿនរលូនផ្តល់ឲ្យអ្នកនូវអារម្មណ៍ទស្សនាដ៏ជក់ចិត្ត។ បង្វែរដល់ចំណុចទាក់ទាញបំផុតលើ Reno8 Series គឺស្ទីលរចនាពណ៌ថ្មី ពណ៌មាសប្រណីតដែលជាជម្រើសពណ៌ថ្មីយ៉ាងស៊ីវិល័យស្ថិតនៅក្នុងដៃ។ ចំណែកស្ទីលរចនារូបរាងប្រកបដោយភាពទាន់សម័យជាមួយគែមជ្រុងដ៏ស្រស់ស្អាត និងពេញនិយមបំផុតជាមួយរចនាបថ OPPO Glow ជំនាន់ថ្មី។ លើសពីនេះ វាបានរចនាជាមួយកងបំភ្លឹដំណឹង និងភ្លើងដំណឹងបែបពន្លឺដង្ហើម ព័ទ្ធជុំវិញកងកាមេរ៉ាមើលទៅពិតជាស្រស់ស្អាតណាស់ ព្រមទាំងជាចំណុចលេចធ្លោប្រកបដោយភាពច្នៃប្រឌិតខុសប្លែកពីគេ។ ឥឡូវនេះបងប្អូនអាចអញ្ជើញទៅកក់ទុក ឬ Pre-order បាននៅតាមបណ្តាហាងលក់ទូរស័ព្ទដៃទូទាំងប្រទេសកម្ពុជា ដើម្បីទទួលបានកញ្ចប់កាដូដ៏ពិសេសរួមមាន ៖ OPPO Reno8 5G $569 អាចកក់ទុកចាប់ពីថ្ងៃនេះដល់ថ្ងៃទី31 សីហា ឆ្នាំ2022 ថែមកញ្ចប់កាដូតម្លៃ $187 រួមមាន៖ កង្ហារ (តម្លៃ $29), កាតាបស្ពាយ (តម្លៃ $19), បណ្ណធានាអេក្រង់រយៈពេល 6 ខែ (តម្លៃ $85) និងស៊ីមស្មាតលេខពិសេស Bronze (តម្លៃ $54) ភ្ជាប់គម្រោង SurfLikeCrazy រយៈពេល 4ខែ។ OPPO Reno8 Z 5G $429 អាចកក់ទុកចាប់ពីថ្ងៃនេះដល់ថ្ងៃទី26 សីហា ឆ្នាំ2022 ថែមកញ្ចប់កាដូតម្លៃ $187 រួមមាន៖ កង្ហារ (តម្លៃ $29), កាតាបស្ពាយ (តម្លៃ $19), បណ្ណធានាអេក្រង់រយៈពេល 6 ខែ (តម្លៃ $85) និងស៊ីមស្មាតលេខពិសេស Bronze (តម្លៃ $54) ភ្ជាប់គម្រោង SurfLikeCrazy រយៈពេល 4ខែ។ OPPO Reno8 $359 អាចកក់ទុកចាប់ពីថ្ងៃនេះដល់ថ្ងៃទី26 សីហា ឆ្នាំ2022 ថែមកញ្ចប់កាដូតម្លៃ $102 រួមមាន៖ កង្ហារ (តម្លៃ $29), កាតាបស្ពាយ (តម្លៃ $19) និងស៊ីមស្មាតលេខពិសេស Bronze (តម្លៃ $54) ភ្ជាប់គម្រោង SurfLikeCrazy រយៈពេល 4ខែ៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T02:03:23.595Z", "category": "PR", "views": 130, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ឃើញយីហោ Miniso រកស៊ីនៅខ្មែរយូរហើយ ដឹងទេថា យីហោនេះជារបស់ជប៉ុន ឬ ចិន?	https://business-cambodia.com/articles/miniso-china-or-japan	យីហោ Miniso បានចូលខ្លួនមកស៊ីនៅក្នុងប្រទេសកម្ពុជាតាំងពីឆ្នាំ ២០១៩ មកម្ល៉េះ ហើយបើគិតមកដល់ពេលបច្ចុប្បន្ននេះ Miniso បានពង្រីកសាខារបស់ខ្លួនប្រមាណជា ៣ សាខាធំៗក្នុងរាជធានីភ្នំពេញ។ ក្នុងនោះ មានអតិថិជនជាច្រើនមានការគាំទ្រគ្រប់ផលិតផលរបស់ហាងមួយនេះ ប៉ុន្តែមានមនុស្សតិចណាស់ដែលបានដឹងថាយីហោមួយនេះ ជារបស់ជប៉ុនឬជាយីហោចិន? ជាក់ស្តែង កាលពីសប្តាហ៍មុន យោងតាមការចុះផ្សាយរបស់សារព័ត៌មានក្រៅស្រុក World News បានឱ្យដឹងថា “Miniso ជាយីហោរបស់ចិន ដែលបានបង្កើតឡើងក្នុងឆ្នាំ ២០១៣ ដោយសហគ្រិនជនជាតិចិនឈ្មោះ Ye Guofu ។ ហើយបើគិតត្រឹមខែ មីនា ឆ្នាំ ២០២២ នេះ Miniso បានពង្រីកខ្លួនបានដល់ទៅ ៥,១១៣ សាខានៅលើពិភពលោក ទាំងប៉ែកអាស៊ីនិងអឺរ៉ុប។ ចំណុចពិសេសដែលធ្វើឱ្យយីហោចិនមួយនេះ អាចវិវត្តន៍ខ្លួនបានច្រើនសាខាលឿនបែបនេះដោយសារតែ រាល់ផលិតផល ដែលស្ថិតក្រោមយីហោនេះ មានតម្លៃធូរថ្លៃ និងគុណភាពល្អ ហេតុនេះហើយធ្វើអតិថិជននៅតែបន្តគាំទ្រជានិច្ច។ ហើយជារៀងរាល់ថ្ងៃការលក់របស់ Miniso មានការកើនឡើង ៥ភាគរយពីមួយឆ្នាំទៅមួយឆ្នាំ ដោយគិតក្នុងឆ្នាំ ២០២២ យីហោនេះអាចរកចំណូលបានដល់ទៅ ៣៦៩,៣ លានដុល្លារអាមេរិក៕ អត្ថបទដោយ៖ សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T01:47:49.044Z", "category": "ចាប់ផ្តើមអាជីវកម្ម", "views": 318, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លី ហួរ វេរលុយយកម៉ូតូជូនអ្នកឈ្នះដោយផ្ទាល់!	https://business-cambodia.com/articles/ly-hour-verluy-takes-the-motorcycle-to-the-winner-directly	អតិថិជននិងភ្នាក់ងារលី ហួរ វេរលុយបានទទួលរង្វាន់ម៉ូតូហុងដាឌ្រីមសេរីឆ្នាំ២០២២ ពីក្រុមហ៊ុន លី ហួរ វេរលុយ ដោយបានឈ្នះពីប្រូម៉ូសិនឈ្នះលុយរាល់ថ្ងៃនិងឈ្នះម៉ូតូរាល់ខែ។ ក្រុមហ៊ុន លី ហួរ វេរលុយបានប្រគល់រង្វាន់ដោយផ្ទាល់ពីសំណាក់នាយកប្រតិបត្តិក្រុមហ៊ុន ជូនដល់អ្នកឈ្នះរង្វាន់ជាភ្នាក់ងារដែលស្ថិតនៅខេត្តកំពង់ស្ពឺនិងអតិថិជនស្ថិតក្នុងខេត្តបាត់ដំបង។ អ្នកឈ្នះទាំងពីររូបបានសម្តែងអារម្មណ៌សប្បាយរីករាយនិងមានទំនុកចិត្តជាខ្លាំងមកលើក្រុមហ៊ុនដោយសារតែក្រុមហ៊ុនបានប្រគល់រង្វាន់ជូនគាត់ពិតប្រាកដមែន។ ក្រុមហ៊ុនលី ហួរ វេរលុយបានផ្តល់លក្ខខណ្ឌងាយៗក្នុងការចូលរួមឈ្នះរង្វាន់ សម្រាប់អតិថិជននិងភ្នាក់ងារ លី ហួរ វេរលុយ។ ប្រូម៉ូសិនសម្រាប់អតិថិជនគឺឱកាសពីរក្នុងពេលតែមួយ ដោយឱកាសទីមួយគឺអតិថិជនវេរលុយតាមភ្នាក់ងារលី ហួរ វេរលុយអាចឈ្នះលុយភ្លាមៗនៅលើវិក្កយបត្រវេរលុយ ចំនែកឯឱកាសទីពីរគឺអតិថិជនអាចឈ្នះម៉ូតូហុងដាឌ្រីមសេរីឆ្នាំ២០២២ ជារៀងរាល់ខែដោយគ្រាន់តែធ្វើប្រតិបត្តិការ វេរលុយលេខកូដ៩ខ្ទង់ បង់ប្រាក់កម្ចី បង់វិក្កយបត្រ ដាក់ប្រាក់ចូលគណនីធនាគារនិងស្ថាប័នហិរញ្ញវត្ថុ និងដកប្រាក់លីហួរអេប។ ចំណែកភ្នាក់ងារវិញគឺគាត់គ្រាន់តែធ្វើប្រតិបត្តិការអោយអតិថិជនកាន់តែច្រើនមានឱកាសឈ្នះកាន់តែច្រើន។រង្វាន់នៅតែបន្តផ្តល់ជូនអតិថិជននិងភ្នាក់ងារនៅខែបន្តបន្ទាប់ទៀត។អ្នកធ្វើប្រតិបត្តិការកាន់តែច្រើនមានឱកាសឈ្នះកាន់តែច្រើន!លក្ខខណ្ឌផ្សេងៗត្រូវបានអនុវត្ត!	{ "spider_name": "businesscambodia", "scrape_at": "2025-06-14_19:40:43", "date_created": "2022-08-25T01:42:47.675Z", "category": "PR", "views": 234, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
កម្ពុជាសម្រេចបានជិត២ ម៉ឺនគម្រោង ក្នុងរយៈពេល៥ ឆ្នាំ ដែលមានទុនវិនិយោគ ជាង៣១ពាន់លានដុល្លារ	https://business-cambodia.com/articles/project-in-five-year	នៅក្នុងរយៈពេល៥ ឆ្នាំចុងក្រោយនេះ ការវិនិយោគសម្រេចបានក្នុងវិស័យសំណង់នៅកម្ពុជាមានប្រមាណ ១៩៣២២ គម្រោង ដែលគ្រប់ដណ្ដប់លើផ្ទៃដី៧១លានម៉ែត្រការ៉េ និងមានដើមទុនវិនិយោគ ៣១ ពាន់លានដុល្លារ។ នេះបើតាមប្រសាសន៍របស់ឯកឧត្តម ថេង ច័ន្ទសង្វារ រដ្ឋលេខាធិការ និងនាយកខុទ្ធកាល័យ នៃក្រសួងដែនដី នគរូបនីយកម្ម និងសំណង់។ ប្រសាសន៍លើកឡើងរបស់ឯកឧត្តមខាងលើត្រូវបានធ្វើឡើងក្នុងសន្និសីទសារព័ត៌មាន “ស្តីពីសមិទ្ធផលសម្រេចបានរយៈពេល ៥ឆ្នាំកន្លងមក របស់ក្រសួងរៀបចំដែនដី នគរូបនីយកម្ម និងសំណង់” ដែលបានរៀបចំធ្វើនៅថ្ងៃទី២៤ ខែសីហា ឆ្នាំ២០២២នេះ។ ថ្លែងនៅក្នុងសន្និសីទសារព័ត៌មានខាងលើឯកឧត្ដមរដ្ឋលេខាធិការ បានលើកឡើងយ៉ាងដូច្នេះថា “រយៈពេល ៥ ឆ្នាំនេះ ការវិនិយោគក្នុងវិស័យសំណង់ យើងសម្រេចបាន ១៩ ៣២២ គម្រោង ហើយមានក្រឡាផ្ទៃសំណង់សរុប ៧១ ៤៥៩ ២៣៣ ម៉ែត្រការ៉េ មានទុនវិនិយោគ ៣១ ៤៨៤លានដុល្លារអាមេរិក”។ ឯកឧត្ដមបន្ដថា គិតចាប់ពីពេលផ្តើមអនុវត្តឆ្នាំ២០០០ ដល់ពាក់កណ្ដាល ឆ្នាំ២០២២នេះ ក្រសួងដែនដី នគរូបនីយកម្ម និងសំណង់ បានសម្រេចចេញលិខិតអនុញ្ញាតសាងសង់ នៅទូទាំងប្រទេសចំនួន៥៧ ៥៩០គម្រោង មានក្រឡាផ្ទៃសំណង់សរុបចំនួន១៦៦ ៦២៣ ៨៩១ ម៉ែត្រការ៉េ និងទុនវិនិយោគសរុបប្រមាណ៦៦ ២០៥ លានដុល្លារ។ ក្រៅពីនោះ សម្រាប់គម្រោងអគារខ្ពស់ៗ ចាប់ពី៥ជាន់ឡើងនៅទូទាំងប្រទេសមានចំនួន ២ ៤៧២អគារ គម្រោងបុរីលំនៅឋាន និងបណ្ដុំលំនៅឋាន មានលក្ខណៈជាបុរី មានចំនួន៤៨២គម្រោង។ ដែលបានផ្តល់វិញ្ញាបនបត្រប្រកបអាជីវកម្ម ក្នុងវិស័យសំណង់ដល់ក្រុមហ៊ុនប្រកបអាជីវកម្មសិក្សាគម្រោងប្លង់ និងសាងសង់បានចំនួន៣ ២៤៤ក្រុមហ៊ុនផងដែរ៕ អត្ថបទដោយ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T13:56:44.213Z", "category": "អចលនទ្រព្យ", "views": 177, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់រកស៊ីតែខ្វះទុន! ម្ចាស់ហាងនំខេកវ័យក្មេង១រូប បង្ហើបក្បួនរកស៊ីប្រើទុនតិចបំផុត ដែលគ្រប់គ្នាមិនគួរមើលរំលង	https://business-cambodia.com/articles/a-young-cake-shop-owner-reveals-the-least-capital-intensive-business	អ្នកស្រី កៅ អមរី បច្ចុប្បន្នជាម្ចាស់ហាងនំខេកមួយកន្លែងនៅផ្សារសុវណ្ណា ដែលមានឈ្មោះថា LM Cake ជាហាងលក់នំខេកដែលកំពុងមានឈ្មោះបោះសម្លេងមួយ ក្នុងចំណោមហាងនំខេកដទៃទៀតនៅរាជធានីភ្នំពេញ ដោយសារហាងអ្នកស្រីមានភ្ញៀវចេញចូលកម្មង់ទិញជាច្រើនហូហែរ ទាំងភ្ញៀវផ្ទាល់ និងអនឡាញ។ ជាមួយគ្នានេះ ក្នុងកិច្ចសម្ភាសន៍ ជាមួយក្រុមការងារ Business Cambodia អ្នកស្រី អមរី បានមានប្រសាសន៍ថា មុនចាប់ផ្តើមមកជាបើកហាងលក់នំ អ្នកស្រីក៏ធ្លាប់ធ្វើនំលក់នៅលើអនឡាញម្នាក់ដែល ដែលកាលនោះអ្នកស្រីចាប់ផ្តើមជាមួយដើមទុនតិចតួចទេ ប៉ុន្តែដោយសារតែ ចេះក្បួនរកស៊ីជាមួយដើមទុនតិចទើបធ្វើឱ្យការបង្កើតអាជីវកម្មមិនសូវចាយទុនច្រើន ហើយថែមទាំងអាចបង្កើនការលក់បានថែមទៀតផង។ ទាក់ទងទៅនឹងបញ្ហារកស៊ីដោយប្រើដើមទុនតិចនេះ អ្នកស្រី បានបញ្ជាក់បន្ថែមថា សម្រាប់អ្នកជំនាន់ក្រោយដែលមានចិត្តចង់បើកអាជីវកម្មទាក់ទងទៅនឹងហាងនំខេក ហើយខ្លួនមានជំនាញ តែខ្វះទុន គួរតែប្រើក្បួននេះ កុំចាំដល់មានលុយគ្រប់បើកហាងទើបចង់ធ្វើ។ដោយអ្នកស្រីសង្កត់ធ្ងន់ថា វីធីដែលយើងអាចចាប់ផ្តើមរកស៊ីជាមួយដើមទុនតិច ក្នុងរបរនេះគឺ ធ្វើលក់លើអនឡាញ ព្រោះបច្ចុប្បន្ននេះ គេសឹងតែមិនបាច់មានហាងក៏អាចលក់ផលិតផលទំនិញបានដែរ ឱ្យតែយើងមានជំនាញ មានគំនិតច្នៃប្រឌិតក្នុងការធ្វើ។ ហេតុនេះហើយ ស្រ្តីវ័យក្មេងរូបនេះ បានផ្តាំផ្ញើសារខ្លីតាមក្រុមការងារចាបក្រហមថា ប្រសិនបើអ្នកគ្មានទុន ប៉ុន្តែមានជំនាញ ហើយមានចិត្តចង់រកស៊ីពិតប្រាកដមែនគួរប្រើក្បួន ខ្ចីដៃ Facebook នេះ ព្រោះជាការរកស៊ីចាយទុនតិចបំផុតដែលគ្រប់គ្នាមិនគួរមើលរំលងឡើយ៕ អត្ថបទដោយ៖ សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T12:48:45.155Z", "category": "ចាប់ផ្តើមអាជីវកម្ម", "views": 505, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
គំនិតប្លែកគេ! សេដ្ឋីលុយលានដុល្លាររូបនេះថា មិនបាច់មានផ្ទះទេ បើចង់សល់លុយ ចូលនិវត្តន៍	https://business-cambodia.com/articles/do-not-buy-house	ស្របពេលដែលមនុស្សភាគច្រើនសុទ្ធតែខិតខំរកលុយ ដោយមានក្ដីស្រមៃចង់បានផ្ទះមួយជារបស់ខ្លួន ប៉ុន្តែស្ថាបនិកក្រុមហ៊ុនរៀបចំផែនការហិរញ្ញវត្ថុ Grove លោក Chris Hutchins បែរជាលើកឡើងថា “អ្នកមិនចាំបាច់ត្រូវមានផ្ទះផ្ទាល់ខ្លួនឡើយ”។ នេះបើយោងតាមការចុះផ្សាយរបស់សារព័ត៌មាន CNBC Make it។ លោកបានបន្តថា ការទិញផ្ទះអាចនឹងធ្វើឱ្យអ្នកស្ដាយក្រោយចំពោះស្ថានភាពហិរញ្ញវត្ថុរបស់អ្នក ហើយខាងក្រោមនេះគឺជាហេតុផលសំខាន់ៗមួយចំនួនដែលអ្នកគួរតែដឹង។ ១. មានផ្ទះចាយលុយកាន់តែច្រើន លោក Hutchins បានពន្យល់ថា ធ្វើជាម្ចាស់ផ្ទះត្រូវមានទំនួលខុសត្រូវច្រើន ជាពិសេសត្រូវចំណាយលុយច្រើន។ បើអ្នកនៅផ្ទះជួលគេ អ្នកចំណាយតែថ្លៃជួលប៉ុនណោះ ប៉ុន្តែបើអ្នកជាម្ចាស់ផ្ទះអ្នកត្រូវរ៉ាប់រងទៅលើការចំណាយជាច្រើនមុខដូចជា ថ្លៃបង់រំលស់ បង់ពន្ធ ជួសជុលផ្ទះ លាបថ្នាំឡើងវិញជាដើម។ មួយវិញទៀតការដែលយើងមានផ្ទះខ្លួនឯង យើងនឹងចង់ទិញរបស់នេះរបស់នោះដាក់ផ្ទះ ដូចជា ម៉ាស៊ីនបោកខោអាវម៉ាស៊ីនត្រជាក់ ទូរទឹកកក ចង្រ្កានបាយប្រណិតអ្វីជាដើម ដែលនាំឱ្យត្រូវចំណាយលុយកាន់តែច្រើនឡើង។ ប្រសិនបើនៅផ្ទះជួលគេអ្នកប្រាកដជាមិនទិញរបស់ទាំងអស់ហ្នឹងឡើយ ព្រោះខ្ចិលហត់ប្រមូលអីវ៉ាន់ ពេលរើចេញ។ ២. បាត់បង់ឱកាសបង្កើនលុយ ត្រង់ចំណុចនេះមហាសេដ្ឋីប្រាក់លានខាងលើបានលើកឡើងថា វានឹងល្អប្រសិនបើអ្នកយកលុយសម្រាប់បង់រំលស់ និងបង់ពន្ធលើអចលនទ្រព្យ រួមទាំងថ្លៃជួសជុល ទៅដាក់លើការវិនិយោគ ដូចជា ទិញភាគហ៊ុន ឬវិនិយោគលើឱកាសផ្សេងៗដែលអ្នកបានដឹង និងយល់ច្បាស់ជាដើម។ ការដាក់លុយទៅក្នុងការវិនិយោគ វានឹងធ្វឱ្យលុយរបស់អ្នកកើនទៅតាមរយៈពេល ប៉ុន្តែត្រូវប្រាកដថាអ្នកវិនិយោគលើអ្វីដែលអ្នកចេះ និងបានស្វែងយល់ជាក់ច្បាស់ជាមុនសិន។ លោក Hutchins បានបញ្ជាក់ផងដែរថា “ប្រសិនបើអ្នកពិតជាចង់ទិញផ្ទះ អ្នកគួរតែមើលសិនថាតើ ទីតាំង និងទំហំផ្ទះដែលអ្នកនឹងទិញឥឡូវនេះ វាអាចអំណោយផលដល់ការប្រើប្រាស់របស់អ្នកនៅ៥ឆ្នាំក្រោយឬទេ”។ បើចម្លើយគឺអត់ទេ អ្នកជួលផ្ទះគេនៅសិនទៅ ព្រោះរើផ្ទះជួលវាងាយស្រួលជាងការដាក់លក់ផ្ទះ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T11:51:00.379Z", "category": "ហិរញ្ញវត្ថុ", "views": 376, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចាប់ពីថ្ងៃស្អែកតទៅ តំបន់មួយចំនួននៅភ្នំពេញ នឹងផ្អាកភ្លើងទៅតាមពេលកំណត់រយៈពេល ៤ ថ្ងៃ	https://business-cambodia.com/articles/disconnect-electricity	អគ្គិសនីកម្ពុជា (EDC) នឹងធ្វើការផ្អាកការផ្គត់ផ្គង់ចរន្ដអគ្គិសនីនៅតំបន់មួយក្នុងខណ្ឌសំខាន់ៗជាច្រើននៅរាជធានីភ្នំពេញរយៈពេល ៤ ថ្ងៃ ដើម្បីផ្លាស់ប្តូរតម្លើងបរិក្ខារនានា និងរុះរើគន្លងខ្សែបណ្តាញអគ្គិសនី។  យោងតាមសេចក្ដីជូនដំណឹងនៅមុននេះបន្ដិចបានឲ្យដឹងថា ដើម្បីបង្កលក្ខណៈងាយស្រួលដល់ការងារខាងលើ នៅថ្ងៃទី២៥ ខែសីហា ស្អែកនេះ រហូតដល់ថ្ងៃទី២៨ ខែសីហា ឆ្នាំ២០២២ EDC នឹងធ្វើការផ្អាកចរន្ដអគ្គិសនីទៅតាមពេលវេលា និងទីកន្លែង ដែលបានកំណត់ដូចខាងក្រោម៖ ១. ថ្ងៃទីព្រហស្បតិ៍ទី២៥ ខែសីហា ចាប់ពីម៉ោង ៨ ដល់ម៉ោង ១៣ នឹងផ្អាកនៅតំបន់មួយចំនួនក្នុងខណ្ឌឫស្សីកែវ  និងក្រុងតាខ្មៅខេត្ដកណ្ដាល។ ចន្លោះម៉ោង៨ ដល់ម៉ោង ១៦ នៅខណ្ឌចំការមន ខណ្ឌដូនពេញ ខណ្ឌសែនសុខ ខណ្ឌមានជ័យ ខណ្ឌពោធិ៍សែនជ័យ និងខណ្ឌព្រែកព្នៅ។ ២. ថ្ងៃសុក្រទី២៦ ខែសីហា ចន្លោះម៉ោង ៨ ដល់ម៉ោង ១៦ នៅខណ្ឌសែនសុខ ខណ្ឌមានជ័យ ខណ្ឌច្បារអំពៅ ខណ្ឌព្រែកព្នៅ និងក្រុងតាមខ្មៅខេត្ដកណ្ដាល។ ៣. នៅថ្ងៃទី២៧ ខែសីហា ក្នុងចន្លោះម៉ោង ៨ ដល់ម៉ោង ១៣ នៅខណ្ឌឫស្សីកែវ និងខណ្ឌពោធិ៍សែនជ័យ។ ដោយឡែកចន្លោះម៉ោង ៨ ដល់ម៉ោង ១៦ នៅខណ្ឌសែនសុខ ខណ្ឌពោធិ៍សែនជ័យ ខណ្ឌច្បារអំពៅ និងខណ្ឌព្រែកព្នៅ។ ៤. ថ្ងៃទី២៨ ខែសីហា ចន្លោះម៉ោង ៨ ដល់ម៉ោង ១៣ នៅខណ្ឌដង្កោ ខណ្ឌកំបូល និងស្រុកអង្គស្នូល ខេត្ដកណ្ដាល។ ចន្លោះម៉ោង ៨ ដល់ម៉ោង ១៦ នៅខណ្ឌពោធិ៍សែនជ័យ ខណ្ឌច្បារអំពៅ និងក្រុងតាខ្មៅខេត្ដកណ្ដាល។ ដើម្បីជ្រាបព័ត៌មានបានកាន់តែលម្អិត សូមពិនិត្យសេចក្ដីជូនដំណឹងរបស់អគ្គិសនីកម្ពុជា ដែលមានភ្ជាប់ជូននៅខាងក្រោម៖ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T11:12:09.156Z", "category": "ព័ត៌មានថ្មីៗ", "views": 1724, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ស្រេ្តសច្រើន! ផលិតភាពការងារធ្លាក់ចុះមកពីមិនរៀបចំពេលវេលាឱ្យបានល្អនេះជាគន្លឹះ៩ដោះស្រាយ	https://business-cambodia.com/articles/time-management-to-productive	ធ្វើការងាររាល់ថ្ងៃវាមិនសំខាន់ទេថាយើងនៅក្នុងដំណាក់កាលណា តួនាទីបែបណា ការប្រើប្រាស់ពេលវេលាមានសារៈសំខាន់បំផុតជួយដល់ប្រសិទ្ធិភាពការងារ។ ធ្វើការឆ្លាតប្រសើរជាងធ្វើការងារដោយឆោត មនុស្សឆ្លាតគឺធ្វើការមានគោលដៅនិងចេះរៀបចំចាត់ចែងពេលវេលា។ ការរៀបចំពេលវេលាមិនបានល្អនឹងនាំឱ្យផលិតភាពការងារធ្លាក់ចុះ ហើយនេះជាតិចនិកទាំង៩ក្នុងការដោះស្រាយបញ្ហានេះ។ ១./ កំណត់គោលដៅច្បាស់លាស់ ការកំណត់ពេលវេលាផ្តល់ឱ្យអ្នកនូវគំនិតនិងរយៈពេលដែលអ្នកត្រូវការធ្វើ។ ការកំណត់គោលដៅរបស់អ្នកនាំឱ្យអ្នកផ្តោតថាមពលរបស់អ្នកលើអ្វីដែលអ្នកចង់សម្រេចបានផងដែរ។ ត្រង់ចំណុចនេះសូមគិតអំពីគោលដៅរយៈពេលវែង និងរយៈពេលខ្លីរបស់អ្នក។ ២./ ផ្តល់អាទិភាព មធ្យោបាយដ៏ល្អបំផុតមួយបន្តផ្តោតលើការសម្រេចគោលដៅរបស់អ្នកគឺកំណត់អាទិភាពការងារ ។ ចាប់ផ្តើមបង្កើតបញ្ជីការងារដែលត្រូវធ្វើហើយត្រូវប្រាកដថាកិច្ចការណាដែលត្រូវធ្វើដោយការខិតខំប្រឹងប្រែង ហើយចាប់ផ្តើមរៀបចំផែនការពេលវេលារបស់អ្នកទៅតាមនោះ។ ដូចជា ការងារបន្ទាន់ ការងារសំខាន់ ការងារប្រញាប់និងមិនសំខាន់ជាដើម។ ៣./បង្កើតទម្លាប់ ប្រកាន់ខ្ជាប់នូវទម្លាប់ល្អកាន់តែច្រើន កាន់តែងាយស្រួល មិនថាអ្នកធ្វើការបានល្អនៅពេលព្រឹក ឬយប់ជ្រៅទេ ចូររៀបចំផែនការកិច្ចការតាមរបៀបដែលអ្នកដឹងថានឹងនាំឱ្យអ្នកមានផលិតភាពបំផុត ហើយធ្វើវាជារឿយៗ។  រាងកាយរបស់អ្នកឆ្លើយតបតាមធម្មជាតិទៅនឹងអាកប្បកិរិយាដដែលៗរបស់អ្នក។ ៤./មិនមានការរំខាន ជៀសវាងការមើលរឿងអវិជ្ជមាននៅលើបណ្តញសង្គមច្រើនពេក ការមើលសារទូរស័ព្ទកំឡុងពេលធ្វើការផ្តោត និងអាចធានាបាននូវការផ្ចង់អារម្មណ៍បានល្អបំផុត។ ៥./អនុវត្ត DS ទាំង៤ +Do: ធ្វើ +Delay :ពន្យាពេល +Delegate: លះបង់ +Delete:លុបចោល ៦./កុំធ្វើរឿងច្រើនក្នុងពេលតែមួយ ជំនួសឱ្យការបែងចែកការយកចិត្តទុកដាក់របស់អ្នកជាបីរឿងផ្សេងគ្នា។ ការផ្តោតទាំងលើស្រុងលើរឿងមួយក្នុងពេលតែមួយវាល្អជាង។ ដើម្បីធ្វើឱ្យវាកាន់តែមានប្រសិទ្ធភាព សូមសាកល្បងដាក់ រង្វាន់នៃពេលវេលា សម្រាប់កិច្ចការនីមួយៗ។  ៧./គេងឱ្យគ្រប់គ្រាន់ មនុស្សជាច្រើនមើលរំលងការគេង ប៉ុន្តែអ្នកជំនាញបានសិក្សាថានៅពេលដែលយើងមានការគេងលក់ស្កប់ស្កល់នឹងធ្វើឱ្យខួរក្បាលយើងដំណើរការបានល្អនិងអារម្មណ៍ស្រស់ស្រាយ។ ៨./កុំមានអារម្មណ៍មិនល្អចំពោះភាពបរាជ័យ មនុស្សជាច្រើនខ្លាចបរាជ័យ វាជាធម្មជាតិរបស់មនុស្ស ប៉ុន្តែការចំណាយពេលផ្តោតទៅលើភាពបរាជ័យគឺអ្នកនៅតែចាញ់ ប៉ុន្តែគួរយកពេលនោះដើម្បីបង្កើតផលិតភាព។ គ្រាន់តែព្យាយាមដើរចូលសមរភូមិ ហើយយកឈ្នះការភ័យខ្លាចទាំងនោះ។  ជឿលើអ្វីដែលអ្នកកំពុងធ្វើ ហើយផ្តោតលើមូលហេតុដែលអ្នកកំពុងធ្វើវា។ ៩./ប្រើប្រតិទិនចល័ត អ្នកអាចគ្រប់គ្រងកាលវិភាគរបស់អ្នកយ៉ាងងាយស្រួល សម្គាល់កាលបរិច្ឆេទ និងព្រឹត្តិការណ៍សំខាន់ៗ រៀបចំការរំលឹក បង្កើតការទប់ស្កាត់ពេលវេលា។ មានជម្រើសជាច្រើនដែលត្រូវជ្រើសរើស ដូចជា Google Calendar , Outlook Calendar និង Apple Calendar នៅលើទូរស័ព្ទដៃនិងកំព្យូទ័រជាដើម។ សរុបសេចក្តីមក ប្រសិនបើអ្នកព្យាយាមធ្វើរឿងទាំងអស់ឬមួយចំនួននៃ គន្លឹះខាងលើទាំងនេះ អ្នកនឹងចាប់ផ្តើមមានអារម្មណ៍ល្អ កាន់តែច្រើន និងរបៀបប្រើប្រាស់ពេលវេលារបស់អ្នកឱ្យល្អបំផុត ដោយមានអារម្មណ៍សប្បាយចិត្ត សម្រាកបានច្រើន និងអាចគិតបានកាន់តែល្អ និងអាចធ្វើការងារកន្លែងដ៏ល្អមួយអាជីវកម្មដ៏រឹងមាំ៕ អត្ថបទដោយ៖ ពីង ជូអេង ( កូនត្រចៀកកាំ ) ប្រភព៖ The Entrepreneur	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T10:51:19.099Z", "category": "ភាពជាអ្នកដឹកនាំ", "views": 246, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ហេតុអ្វីគួរទិញផ្ទះក្នុងគម្រោងបុរី ប៉េង ហួត ដឹស្តា មុនីរ៉ាហ៍ ផ្លូវជាតិ 6A?	https://business-cambodia.com/articles/why-buy-a-house-in-borey-peng-huoth-the-star-monirah-national-road-6-a	បណ្ដាហាង និងអាជីវកម្មល្បីៗជាច្រើនដែលកំពុងបើកដំណើរការនៅគម្រោងបុរី ប៉េង ហួត ដឹស្តា ជូមីរាហ៍ ស្ថិតនៅតាមបណ្ដោយផ្លូវជាតិ6A បានឆ្លុះបញ្ចាំងពីសក្ដានុពលដ៏ខ្លាំងក្លានៃតំបន់នេះផ្ទាល់តែម្ដង។ ជាមួយគ្នានេះដែរ គម្រោង ដឹស្តា មុនីរ៉ាហ៍ ក៏ត្រូវបានអភិវឌ្ឍឡើងដើម្បីឆ្លើយតបទៅនឹងតម្រូវការរបស់អតិថិជនដែលតែងតែគាំទ្រលំនៅឋានរបស់បុរី ប៉េង ហួត ទាំងផ្ដោតទៅលើគុណភាព ប្រណីតភាព និងផាសុកភាពក្នុងការរស់នៅលក្ខណៈសហគមន៍ទំនើបចម្រុះ រួមជាមួយប្រភេទផ្ទះច្រើនប្រភេទ រាប់ចាប់ពីវីឡាកូនកាត់ ផ្ទះអាជីវកម្ម វីឡាភ្លោះ និងវីឡាទោលដ៏សម្បូរបែប។ បច្ចុប្បន្ន គម្រោង ដឹស្តា ជូមីរាហ៍ បានលក់អស់ទាំងស្រុងហើយ ចំណែកឯគម្រោង ដឹស្តា មុនីរ៉ាហ៍ ក៏ស្ទើរតែបញ្ចប់ការសាងសង់ផងដែរ សម្រាប់អតិថិជនដែលទិញ ឬមានគម្រោងទិញផ្ទះក្នុងគម្រោង ដឹស្តា មុនីរ៉ាហ៍ ក្នុងពេលនេះអាចចូលរស់នៅបាន ឬប្រកបអាជីវកម្មបានភ្លាមៗតែម្ដង។   លក្ខណៈពិសេសនៃគម្រោង ដឹស្តា មុនីរ៉ាហ៍ ដែលស័ក្ដិសមជាជម្រើសគម្រោងលំនៅឋានដ៏ល្អរបស់អតិថិជន ជាពិសេសលោកអ្នកដែលមានបំណងវិនិយោគ បើកអាជីវកម្ម ឬដាក់ជួលរកកម្រៃ ឬសម្រាប់រស់នៅផ្ទាល់ក៏បាននោះគឺ ទីតាំងស្ថិតនៅមិនឆ្ងាយពីរង្វង់មូលជ្រោយចង្វារ ប្រមូលផ្ដុំទៅដោយហេដ្ឋារចនាសម្ព័ន្ធគ្រប់ប្រភេទទាំងរដ្ឋ និងឯកជន រីឯតម្លៃផ្ទះមានការកើនឡើងយ៉ាងឆាប់រហ័ស ជាមួយនឹងរយៈពេលសាងសង់ស្ទើរតែជិតរួចរាល់ទាំងស្រុងទៅហើយ។ សូមអញ្ជើញសាកសួរព័ត៌មាននៅការិយាល័យលក់របស់បុរី ប៉េង ហួត ដឹស្តា មុនីរ៉ាហ៍ (ផ្លូវជាតិលេខ6A) នៅរៀងរាល់ម៉ោងធ្វើការ ដើម្បីជ្រាបព័ត៌មានលម្អិត ឬអញ្ជើញទស្សនាការដ្ឋានសំណង់ផ្ទាល់។ លោកអ្នកក៏អាចទាក់ទងសួរនាំព័ត៌មានបន្ថែមពីសហការីលក់យើងខ្ញុំតាមរយៈទូរសព្ទលេខ 𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬចូលរួមជាមួយ 𝐓𝐞𝐥𝐞𝐠𝐫𝐚𝐦 𝐂𝐡𝐚𝐧𝐧𝐞𝐥 https://t.me/boreypenghuoth ៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T10:01:50.333Z", "category": "PR", "views": 77, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ប្រយ័ត្នបរាជ័យវ័យ២០ឆ្នាំ! សេដ្ឋីទ្រព្យ៣០០លាន$ Grant Cardone ផ្ដាំយុវជនកុំបំផ្លាញខ្លួនឯងតាមរឿង៣នេះ	https://business-cambodia.com/articles/millionaire-grant-cardone-author-the-10-x-rule	លោក Grant Cardone គឺជាអ្នកនិពន្ធសៀវភៅដែលលក់ដាច់បំផុតមួយដែលមានចំណងជើងថា The 10X Rule និងជានាយកប្រតិបត្តិរបស់ក្រុមហ៊ុនចំនួន ៧ផ្សេងទៀតផងដែរ ។ បន្ថែមពីនោះគាត់ក៏តែងតែធ្វើដំណើរទៅផ្ដល់ការប្រឹក្សាយោបល់ទៅដល់បណ្ដាក្រុមហ៊ុនផ្សេងៗរហូតដល់ទៅជាង ៥០០ ឯនោះ ដែលភាគច្រើនអ្នកដែលលោកផ្ដល់ការប្រឹក្សាជូនគឺមានទាំងម្ចាស់អាជីវកម្មខ្នាតតូច អាជីវកម្មទើបបង្កើតថ្មី និងការងារមួយចំនួនរបស់រដ្ឋាភិបាល ដែលទាក់ទងនឹងការពង្រីកអាជីវកម្មជាដើម។ យ៉ាងណាមិញ ទម្រាំក្លាយជាសេដ្ឋីដែលមានប្រាក់រាប់លានដុល្លារ លោកក៏ធ្លាប់ជាមនុស្សម្នាក់ដែលបានបង្កើតនូវកំហុសឆ្គងមួយចំនួនផងដែរ នៅខណៈពេលដែលលោកជាយុវវ័យអាយុខ្ទង់ ២០ ឆ្នាំ។ ខាងក្រោមនេះគឺជាកំហុសឆ្គង ដែលលោកធ្លាប់បានធ្វើខុស៖ ១. សេពគ្រឿងញៀន និងសុរា៖ លោកបានរៀបរាប់ថាការសិក្សារបស់យើងមិនបានបញ្ចប់ នៅគ្រាន់តែយើងបានបញ្ចប់ការសិក្សាពីមហាវិទ្យាល័យនោះទេ។ រំលឹកទៅកាន់ជីវិតវិទ្យាល័យលោកបានក្លាយជាមនុស្សម្នាក់ដែលដើរផ្លូវខុស ងុបងល់ជាមួយនឹងការសេពគ្រឿងញៀននិងគ្រឿងស្រវឹង។ លោកបានចំណាយលុយនិងពេលវេលាច្រើនទៅលើពួកវាទាំងនោះ។ លោកបានបន្ថែមថា នៅពេលនោះលោកគួរតែចំណាយពេលវេលាទៅលើ ការអភិវឌ្ឍជំនាញដឹងសមត្ថភាពខ្លួនឯងទើបជាការល្អ ដើម្បីធ្វើឲ្យខ្លួនឯងអាចបង្កើតនូវចំណូលកាន់តែច្រើន។ ក្រោយមកនៅអាយុ ២៥ ឆ្នាំ លោកបានចំណាយថវិកាចំនួន ៣ ពាន់ដុល្លារ ទៅលើការចូលរៀនវគ្គលក់និងរបៀបបិទការលក់ ដែលការវិនិយោគពេលនោះហើយ ធ្វើឲ្យជីវិតលោកផ្លាស់ប្ដូរអាចទទួលបានភាពជោគជ័យនាពេលបច្ចុប្បន្ន។ ២. ការគេងយូរម៉ោងពេក៖ ការគេងច្រើនពេកវាគឺជាការចេះជាពេលវេលា ហើយអ្នកនឹងមានអារម្មណ៍ថាខុសឆ្គងនោះទេពេលដែលអ្នកនៅក្មេង។ ប៉ុន្តែនៅពេលដែលអ្នកមានវ័យកាន់តែច្រើនឡើងៗ អ្នកនឹងស្តាយក្រោយ។ មនុស្សជាច្រើននៅអាយុខ្ទង់ ២០ ឆ្នាំ ពួកគេគេងយូរៗដូចជាពួកគេជាអ្នកមានសល់ទ្រព្យសម្បត្តិហូរហៀរណាស់អ៊ីចឹង។ ប៉ុន្តែអ្នកមិនគួរធ្វើដូចពួកគេនោះទេ អ្នកគួរក្រោកឲ្យបានពីព្រលឹមជាងគេ។ អាយុខ្ទង់ ២០ ឆ្នាំជាវ័យដែលអ្នកមានសក្ដានុពលបំផុត ដែលអាចប្រើវាដើម្បីបង្កើនប្រភពចំណូលឱ្យកាន់តែច្រើនឡើងៗ។ ៣. សម្ងំប្រើជីវិតធ្វើការងារស្រួល៖ នៅពេលដែលមានអាយុខ្ទង់ ២០ ឆ្នាំ លោកបានចំណាយពេលវេលាធ្វើការងាយៗដែលមានប្រាក់ចំណូលទាប មិនមានសម្ពាធ ដែលការងារទាំងនោះមិនបានជួយជំរុញឱ្យជីវិតមានភាពរីកចម្រើន និងមិនអាចជួយអភិវឌ្ឍនូវជំនាញថ្មីៗបាននោះទេ។ យ៉ាងណាមិញពីដំបូងអ្នកក៏អាចចាប់ផ្ដើមពីការងារដែលមានប្រាក់ខែទាបក៏បានដែរ ប្រសិនបើការងារនោះអាចជួយអភិវឌ្ឍជំនាញ ឬសមត្ថភាពអ្នកឲ្យមានភាពរីកចម្រើនឡើងៗ រហូតដល់អ្នកអាចចេញមកចាប់ផ្ដើមអាជីវកម្មដោយខ្លួនឯងបាន។ លោកបានប្រៀបធៀបជីវិតរបស់លោក ជាមួយនឹងមិត្តរួមការងារម្នាក់ ពេលដែលលោកចូលធ្វើការនៅក្នុងហាង មែកដូណាល់ ដែលទទួលបានប្រាក់ចំណូល ៧ ដុល្លារក្នុងមួយម៉ោង។ លោកបានធ្វើការដោយមិនបានគិតប្រាថ្នាចង់បានអ្វីផ្សេងទេក្រៅពីប្រាក់ចំណូលនេះ ប៉ុន្តែមិត្តភក្កិរបស់លោកវិញ បានធ្វើការដើម្បីរៀនសូត្រនិងអភិវឌ្ឍន៍ជំនាញជាច្រើន ដើម្បីចេញមកចាប់ផ្ដើមអាជីវកម្មដោយខ្លួនឯង រហូតថ្ងៃមួយគេអាចពង្រីកអាជីវកម្មរបស់ខ្លួនបានរហូតដល់ ១០០ សាខាឯនោះ។ ជាសង្ខេបមកវិញ ពេលវេលាគឺពិតជាមានតម្លៃខ្លាំងណាស់។ លុយដែលបាត់បង់អ្នកអាចរកវិញបាន ប៉ុន្តែពេលវេលាដែលអ្នកចាយខុសទៅហើយ គឺអ្នកមិនអាចយកលុយទិញវាឱ្យត្រឡប់មកវិញបានទេ។ ដូច្នេះសូមចំណាយពេលវេលារបស់អ្នកអោយមានប្រសិទ្ធភាព និងប្រសិទ្ធផលបំផុត ទើបអ្នកអាចទទួលបាននូវភាពជោគជ័យ និងមិនមានវិប្បដិសារីនៅថ្ងៃក្រោយ៕  អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T09:53:53.117Z", "category": "ភាពជាអ្នកដឹកនាំ", "views": 375, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ពេលទិញអចលទ្រព្យអ្វីមួយ បើអ្នកលក់ធ្វើរឿង ៤ នេះប្រយ័ត្ន ព្រោះវាអាចជាការបោកប្រាស់ធ្វើឲ្យអ្នកទិញហើយទឹកភ្នែក	https://business-cambodia.com/articles/real-estate-scam	បច្ចុប្បន្នទីផ្សារអចលនទ្រព្យ គឺជាទីផ្សារមួយដែលអាចរកលុយបានច្រើន ដូច្នេះហើយទើបមានជនខិលខូចឆ្លៀតឱកាសប្រើល្បិចបោកប្រាស់ច្រើនផងដែរក្នុងវិស័យនេះ ដោយប្រើប្រាស់វិធីផ្សេងៗគ្នា។ ហើយថ្ងៃនេះ Business Cambodia នឹងលើកយកទម្រង់ឆបោកចំនួន ៤ ដែលអតិថិជនភាគច្រើនតែងជួបនៅពេលពួកគាត់សម្រេចចិត្តទិញគម្រោងនោះ ដោយក្នុងនោះមានដូចជា៖ ៤. ខ្វះខាតឯកសារឬឯកសារមិនត្រឹមត្រូវ នេះគឺជាចំណុចសំខាន់ ដែលលោកអ្នកត្រូវមើល។ ឧទាហរណ៍នៅពេលដែលលោកអ្នកទិញគម្រោងនោះប៉ុន្តែម្ចាស់គម្រោងតែងតែខ្វះឯកសារសំខាន់ៗមួយចំនួនដែលជាកិច្ចសន្យាកុងត្រាផ្សេងៗដែលពាក់ព័ន្ធជាមួយម្ចាស់គម្រោងជាដើម។ បន្ទាប់មកម្ចាស់គម្រោងសន្យាថានឹងផ្ញើឯកសារដែលខ្វះឱ្យលោកអ្នកនៅពេលលោកអ្នកបង់ប្រាក់ឱ្យពួកគេ។ ២. ដាក់សម្ពាធអ្នកនៅពេលអ្នកសម្រេចចិត្តទិញគម្រោងរបស់ពួកគេ ចំណុចនេះក៏សំខាន់ដែរ ដែលលោកអ្នកត្រូវសង្កេត។ ឧទាហតណ៍នៅពេលលោកអ្នកសម្រេចចិត្តទិញគម្រោងនោះ ម្ចាស់គម្រោងតែងតែដាក់សម្ពាធទៅលើអ្នកដោយបង្ខំឱ្យអ្នកបង់ប្រាក់ភ្លាមៗ ហើយនិយាយបញ្ចុះបញ្ចូលឱ្យអ្នកមានអារម្មណ៍ថានឹងមានបាត់បង់ផ្ទះនោះប្រសិនបើអ្នកមិនផ្ញើលុយឱ្យពួកគេភ្លាមៗ។ ៣. ការធានាខុសពីការពិត នៅពេលណាដែលអ្នកលក់និយាយពីចំណុចសំខាន់ៗរបស់ពួកគេដោយលោកអ្នកមិនបានឃើញ បន្ទាប់មកពេលលោកអ្នកទៅផ្ទាល់វាមិនដូចអ្វីដែលពាក្យគេនិយាយ ត្រង់ចំណុចនេះលោកអ្នកត្រូវតែសង្កេតព្រោះ នេះជាយុទ្ធសាស្ត្រទូទៅដែលត្រូវបានប្រើក្នុងការបោកបញ្ឆោតជាប្រចាំ។ ៤. ទាមទារឱ្យអ្នកបង់ប្រាក់មុនគម្រោង មានគម្រោងអភិវឌ្ឍន៍ខ្លះ បានផ្សព្វផ្សាយគម្រោងថ្មីរបស់ខ្លួន និងប្រមូលប្រាក់កក់មុន ដោយសន្យាសាងសង់ទៅតាមគម្រោង ដោយឱ្យលោកអ្នកបង់ប្រាក់មុន ហើយបន្ទាប់មកក៏គេចខ្លួនបាត់។ ករណីនេះលោកអ្នកគួរស៊ើបពីគម្រោង និងម្ចាស់គម្រោងជាមុន ធម្មតាម្ចាស់គម្រោងដែលល្អ មានកេរ្តិ៍ឈ្មោះល្អស្រេចទៅហើយ។ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T09:36:12.191Z", "category": "អចលនទ្រព្យ", "views": 247, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឧកញ៉ាភូ ចាន់ដារិទ្ធ៖ កំហុសរកស៊ីដើរខុស១ក្ដារនេះ ធ្វើឱ្យខ្ញុំបាត់បង់ឱកាសមាសពេជ្រតម្លៃរាប់លាន$	https://business-cambodia.com/articles/oknha-pou-channdarith-ceo-sr-real-estate	ការសម្រេចចិត្តត្រូវ អាចឱ្យអ្នកអាចចំណេញប្រាក់រាប់សិបលានដុល្លារ រីឯកំហុសឆ្គងបណ្ដាលមកពីការសម្រេចចិត្តខុសមួយគ្រា ក៏អាចធ្វើឱ្យបាត់បង់ឱកាសមាសពេជ្រ ឬខាតបង់ប្រាក់រាប់សិបលានដុល្លារដូចគ្នា។ ថ្វីត្បិតតែកំហុសជារឿងដែលមនុស្សគ្រប់រូបខ្លាចរអារមិនចង់ជួបក៏ពិតមែន តែវាក៏ជាគ្រូបង្រៀនដ៏ល្អបំផុតផងដែរ សម្រាប់មនុស្សដែលឆ្លាតវៃចេះរៀនសូត្រពីវា និងកែប្រែកំហុសឆ្គងទាំងនោះ។ ឆ្លងកាត់បទពិសោធន៍នេះការរកស៊ីដើរខុស១ក្ដារ លោកឧកញ៉ា ភូ ចាន់ដារិទ្ធ បច្ចុប្បន្នជាអគ្គនាយកក្រុមហ៊ុន PCDR និងអគ្គនាយកក្រុមហ៊ុនអចលនទ្រព្យ SR Real Estate ក៏បានចែករំលែកនូវបទពិសោធន៍មួយរបស់លោក ដែលធ្វើឱ្យលោកបាត់បង់ឱកាសមាសពេជ្រតម្លៃរាប់លានដុល្លារឯនោះ។ រំលឹកទៅកាន់ឆ្នាំ២០១៧ គឺវិស័យអចលទ្រព្យ កំពុងតែមានការរីកចម្រើនខ្លាំង ជាពិសេសទាក់ទងនឹងការពុះដីឡូតិ៍។ ស្ថានភាពរកស៊ីនៅសម័យនោះ គឺមានទំនោរខ្លាំងទៅលើការពុះដីឡូតិ៍ ប៉ុន្តែក្នុងនាមលោកជាអ្នករកស៊ីវិស័យអចនលទ្រព្យមួយរូប បែរជាមិនបានសម្លឹងឃើញឱកាសមាសពេជ្រនេះ តែបែរជាផ្ដោតទៅលើការសាងសង់ផ្ទះលក់ទៅវិញ។ លោកឧកញ៉ាមានប្រសាសន៍ថា “នៅអំឡុងឆ្នាំ២០១៧នោះ ប្រសិនបើខ្ញុំមិនសាងសង់ផ្ទះលក់ ហើយបែរជាដើរប្រមូលទិញដីឱ្យបានច្រើន ហើយពុះឡូតិ៍លក់ និងបន្តពង្រីកទិញទៅកន្លែងផ្សេងៗជាបន្តបន្ទាប់ គឺអាចឱ្យខ្ញុំអាចរីកចម្រើនបានលឿនបំផុត ប៉ុន្តែខ្ញុំបែរជាដើររំលងឱកាសនេះ ហើយទៅសាងសង់ផ្ទះលក់ ដែលពេលនោះមិនទាន់មានតម្រូវការខ្លាំង ឬទំនោរមិនទាន់ដល់ផងនោះ”។ យ៉ាងណាមិញ ក្រោយពេលដែលសាកសួរមូលហេតុដែលធ្វើឱ្យលោក សម្រេចចិត្តទៅសាងសង់ផ្ទះលក់នោះ លោកបានប្រាប់ហេតុផលដ៏គួរឱ្យអស់សំណើចថា “ព្រោះតែពេលនោះខ្ញុំចង់ឱ្យគេសរសើរ ចង់ឱ្យមើលមកថាខ្លួនឡូយ ទាំងដែលពេលនោះ លោកចាប់ផ្តើមរកស៊ីលើវិស័យអចលនទ្រព្យ ធ្វើជាអ្នកអភិវឌ្ឍន៍លំនៅដ្ឋានតែម្តង មិនបានគិតគ្រប់ជ្រុងជ្រោយ ភ្លេចគិតថាតំបន់ដែលលោកកំពុងអភិវឌ្ឍន៍លំនៅដ្ឋាននោះ មិនទាន់មានតម្រូវការខ្ពស់នៅឡើយ។ តាមរយៈកំហុសរកស៊ីដើរខុស១ក្ដាររបស់លោក បានបង្រៀនដល់អ្នកជំនួញដទៃទៀតថា ក្នុងការរកស៊ីត្រូវមានភាពឆ្លាតវៃក្នុងការមើលពីទំនោរសង្គម ហើយត្រូវរកស៊ីដោយប្រើការគិតប្រកបដោយភាពឆ្លាតវៃខ្ពស់បំផុត ពោលគឺមិនត្រូវរកស៊ីដោយតាមអារម្មណ៍មួយពេលៗនោះទេ។ ក្រៅពីនោះ លោកក៏បានប្រាប់ចំៗថា ក្នុងនាមជាអ្នករកស៊ី គួរផ្ដោតឱ្យខ្លាំងចំពោះគោលដៅ ហើយសូមកុំរកស៊ីព្រោះចង់ឱ្យគេមើលមកសរសើរថាឡូយខ្លាំងពេកអី។ គួរជម្រាបផងដែរថា ក្រៅពីកំហុសឆ្គងខាងលើ លោកក៏ធ្លាប់បញ្ជាក់ពីកំហុសឆ្គងធំៗចំនួន៦យ៉ាង ដែលជាបិសាចបំផ្លាញជំនួញឱ្យបរាជ័យ ប្រសិនបើមិនជៀសវាងពីវាឱ្យបាន រួមមានដូចជា៖ ១. កុំមានអំនួត ២. កុំចំណាយខុសខ្ទង់ ៣. កុំឈ្លោះជាមួយអតិថិជន ៤. កុំកុហកខ្លួនឯង ៥. កុំលេងល្បែង ៦. កុំឈប់អភិវឌ្ឍន៍ខ្លួន៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T09:34:03.785Z", "category": "ភាពជាអ្នកដឹកនាំ", "views": 458, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
ប្លែកមែន! ក្រុមហ៊ុនឡាន Hyundai យកសត្វសុនខ តាមចិញ្ចើមផ្លូវ ធ្វើជា BA ជំរុញការលក់ដាច់ទ្វេដង	https://business-cambodia.com/articles/dogs-saler-in-brazil	នេះគឺជាដំណឹងល្អមួយ សម្រាប់អ្នកស្រលាញ់សត្វសុនខទាំងអស់គ្នា បន្ទាប់ពីក្រុមហ៊ុនយក្ស Hyundai ដែលមានទីតាំងនៅប្រទេសប្រេស៊ីល បានយកសត្វសុនខអនាថាមួយក្បាលធ្វើជាទូតឆន្ទះ (BA) របស់ខ្លួន និងអាចជំរុញការលក់យ៉ាងខ្លាំងតាមរយៈប្រជាប្រិយភាពរបស់សត្វសុនខនេះ។ នេះបើយោងតាមការចុះផ្សាយរបស់សារព័ត៌មាន NDTV កាលពីពេលថ្មីៗកន្លងទៅនេះ។ សត្វសុនខតាមដងផ្លូវរបស់ប្រទេសប្រេស៊ីលមួយក្បាលត្រូវបានក្រុមហ៊ុន Hyundai រើសយកមកចិញ្ចឹម ត្រូវបានគេដាក់ឈ្មោះថា ព្រះអង្គម្ចាស់ ទូសស្កុន (Tucson Prime) ដែលដូចទៅនឹងឈ្មោះម៉ូឌែលរថយន្តដ៏ល្បីរបស់ខ្លួនផងដែរ។ សុនខមួយក្បាលនេះ មានតួនាទីជាអ្នកយាមហាង ហើយពេលនេះ Tucson បានក្លាយទៅជាទូតឆន្ទះដ៏មានប្រជាប្រិយភាពយ៉ាងខ្លាំងនៅក្នុងក្រុមហ៊ុនមួយនេះ។ សត្វសុខន ទូសស្កុន បានចូលរួមជាមួយក្រុមហ៊ុន Hyundai កាលពីឆ្នាំ២០២០ ហើយដោយសារវត្តមានរបស់សត្វសុខននេះ បានធ្វើឱ្យទិន្នន័យលក់ឡានរបស់ Hyundai មានការកើនឡើងខ្លាំងរហូតដល់ ១៨១,៩៩៤ គ្រឿង នៅរយៈពេលប៉ុន្មានខែចុងក្រោយ ក្នុងឆ្នាំ២០២២នេះ។ ដែលចំនួននេះ មានការកើនឡើងខ្លាំង បើធៀបនឹងរយៈពេលដូចគ្នា មុនពេលមានវត្តមានរបស់សត្វសុខននេះ។   តាមការបញ្ជាក់ពីប្រភពព័ត៌មាន NDTV បានឱ្យដឹងថា ហេតុដែលនាំឱ្យចំនួននៃការលក់កើនឡើងខ្លាំងបែបនោះ គឺដោយសារតែប្រទេសប្រេស៊ីលជាប្រទេសមួយដែលមានអ្នកស្រឡាញ់សត្វសុនខ និងសត្វចិញ្ចឹមច្រើន ពោលគឺជាប់ចំណាត់ថ្នាក់ទី២០ ក្នុងចំណោមប្រទេសចំនួន ១៩៥ លើពិភពលោក។ សព្វថ្ងៃនេះ សត្វសុខន ទូសស្កុន បានក្លាយជាបុគ្គលិកកិត្តិយសនៃក្រុមហ៊ុនចែកចាយ ដោយមានមនុស្សជាច្រើនមកលេងគាត់ពេលគាត់យាមបន្ទប់ Showroom  ខណៈដែលគាត់បានក្លាយទៅជាទ្រព្យសម្បត្តិដ៏អស្ចារ្យសម្រាប់ក្រុមហ៊ុន និងទឹកមុខរាក់ទាក់សម្រាប់បុគ្គលិកទាំងអស់ ហើយសត្វសុខនមួយក្បាលនេះ មានអ្នកតាមដាននៅលើ IG រហូតដល់ទៅ 183K ឯណោះ ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T09:30:13.877Z", "category": "កំពូលអ្នកលក់", "views": 344, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
ក្រសួងអប់រំ សម្រេចពន្យារពេលនៃការប្រឡងបាក់ឌុប ឆ្នាំសិក្សា២០២១-២០២២	https://business-cambodia.com/articles/exam-bac-ii	ក្រសួងអប់រំ យុវជន និងកីឡា បានសម្រេចពន្យារពេលនៃការប្រឡងសញ្ញាបត្រមធ្យសិក្សាទុតិយភូមិ (បាក់ឌុប)។ នេះបើយោងតាមសេចក្ដីជូនដំណឹងរបស់ក្រសួងដែលបានចេញនៅមុននេះបន្ដិច។ តាមការបញ្ជាក់ពីក្រសួងអប់រំ ការព្យារពេលប្រឡងនេះ ដោយសារកម្ពុជាជាប្រធានអាស៊ាន និងជាម្ចាស់ផ្ទះ ការរៀបចំកិច្ចប្រជុំកំពូលអាស៊ានលើកទី៤០ និង៤១ និងកិច្ចប្រជុំកំពូលពាក់ព័ន្ធ គ្រោងនឹងប្រព្រឹត្ដិទៅពីថ្ងៃទី១០-១៣ ខែវិច្ឆិកា ឆ្នាំ២០២២ នៅរាជធានីភ្នំពេញ។ ដូច្នេះដើម្បីបញ្ចៀសការរំខាននានាដល់កិច្ចប្រជុំខាងលើ និងដើម្បីធានាថាដំណើរការប្រឡងសញ្ញាបត្រមធ្យមសិក្សាទុតិយភូមិ-ឆ្នាំសិក្សា ២០២១-២០២២ ដែលគ្រោងរៀបចំនៅថ្ងៃទី១៤ និងថ្ងៃទី១៥ ខែវិច្ឆិកា ឆ្នាំ២០២២ ទៅថ្ងៃទី២១ និងទី២២ ខែវិច្ឆិកា ឆ្នាំ២០២២ វិញ។ ជាមួយគ្នានេះ ក្រសួងនឹងផ្សព្វផ្សាយកម្មវិធីការងារលម្អិតស្ដីពីការរៀបចំ និងការប្រព្រឹត្ដិទៅនៃការប្រឡងសញ្ញាបត្រមធ្យមសិក្សាទុតិយភូមិ តាមដំណាក់កាលសំណេរ ដំណាក់កាលកំណែ ដំណាក់កាលស្រង់បូកពិន្ទុ និងដំណាក់កាលប្រកាសលទ្ធផល ក្នុងពេលឆាប់ៗនេះផងដែរ។ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T08:46:03.607Z", "category": "ព័ត៌មានថ្មីៗ", "views": 1104, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ភាពជាអ្នកដឹកនាំ ៤ ពីអ្នកលេង Tennis ដ៏ឆ្នើមរបស់អាមេរិកអាចឈ្នះការលើប្រកួតស្ទើរគ្រប់ពេល	https://business-cambodia.com/articles/winner-alway-williams	Serena Williams អ្នកលេងវាយកូនបាល់អាជីព ជនជាតិអាមេរិកដែលបានជាប់ចំណាត់ថ្នាក់លេខ១ នៅទូទាំងពិភពលោក។ នាងបានជាប់ចំណាត់ថ្នាក់អ្នកវាយកីឡាកូនបាល់ដែលឈ្នះច្រើនដងនៅលើការប្រកួតនិងឈ្នះលើការប្រកួតធំៗច្រើនលើករាប់មិនអស់។ ជាមួយគ្នានេះដែរកាលពីពេលថ្មីៗនេះដែរអត្តពលិកវ័យ៤០ឆ្នាំរូបនេះបានប្រកាសចូលនិវត្តន៍និងណែនាំអំពីមេរៀន៣ នៃភាពជាអ្នកដឹកនាំដែលជួយនាងឱ្យឈ្នះលើការប្រកួតរហូតមក។ នេះបើយោងតាមការចុះផ្សាយរបស់ទស្សនាវដ្តី Forbes ។១./ អត់ធន់ ភាពអត់ធន់ជាមេរៀនទីដំបូងដែលអាចជួយឱ្យជោគជ័យគ្រប់កិច្ចនិងអាជីវកម្មដែលក្នុងនោះលោក Andrew Rosen ជាប្រធានហរិញ្ញវត្ថុបានណែនាំថា មេរៀនដែលគួរតែរៀនពី Serena Williams គឺជាភាពអត់ធន់នឹងការងារជាអត្តពលិករបស់នាងដោយនាងតែងមកប្រកួតទាំងរបួស ឬរបួសនៅពេលដែលប្រកួត ការបរាជ័យ ក៏នាងមិនរុញរាដែរ។ ២./លុបបំបាត់បញ្ហាក្រុម ការលេងកីឡាបញ្ហាក្រុមគឺសំខាន់បំផុត ក្នុងនាម Serena Williams ដែលជាអ្នកដឹកនាំក្រុមមួយរូបនាងតែងតែលះបង់ជានិច្ចជាមួយនិងក្រុមរបស់នាង ផ្តល់ភាពជឿជាក់ដល់ក្រុមទាំងមូល ទោះជោគជ័យឫបរាជ័យក៏មិនលេបយកម្នាក់ឯងនោះដែរ។ ៣./ ផ្នត់គំនិតអ្នកឈ្នះ អតីតគ្រូបង្វឹកនៅសាកលវិទ្យាល័យ North Carolina ដែលគាត់ជាគ្រូបង្វឹកជម្រើសជាតិឆ្នាំ២០០១បានរំលឹកថា "នៅពេលដែល Serena នៅតូច នាងមិនសូវពូកែវាយកូនបាល់ទេ" ។ ឥឡូវនាងគឺជាអ្នកកសាងភាពជាអ្នកដឹកនាំ និងជាអ្នកជំនាញអភិវឌ្ឍន៍ក្រុមមួយរូប។ នាងបានប្រែក្លាយអវិជ្ជមានទៅជាវិជ្ជមាន នោះគឺជាផ្នត់គំនិតរបស់អ្នកឈ្នះ គឺការស្រេកឃ្លានភាពឈ្នះគ្រប់ពេល។ ៤./កំណត់ពេលរៀនសូត្រ នៅពេលដែលចង់ចេះអ្វីមួយអ្នកអាចកំណត់ គោលដៅដែលអ្នកចង់សម្រេចបាន ហើយអ្នកកំណត់ពេលវេលានៃការរៀនសូត្រអំពីវាឱ្យមុតមាំហើយចូលប្រយុទ្ធយកលទ្ធផលតែម្តង។ គួរបញ្ជាក់ផងដែរថា Williamsគឺជាអត្តពលិកស្ត្រីដែលមានប្រាក់ខែខ្ពស់បំផុតនៅលើពិភពលោកក្នុងឆ្នាំ២០១៦ ដោយរកបានជិត ២៩ លានដុល្លារ។ នាងគឺជាស្ត្រីតែម្នាក់គត់នៅក្នុងបញ្ជី របស់ Forbes នៃអត្តពលិកដែលមានប្រាក់ខែខ្ពស់បំផុតទាំង១០០រូប ហើយនាងជាកីឡាការិនីដែលរកចំណូលបានខ្ពស់និងឈ្នះស្ទើរគ្រប់ពេល ហើយកាលពីដើមខែសីហាកន្លងទៅ នាងបានប្រកាសថាខ្លួននឹងចូលនិវត្តន៍ក្នុងវ័យ ៤០នេះ៕ អត្ថបទដោយ៖ ពីង ជូអេង (កូនត្រចៀកកាំ)	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T08:34:15.245Z", "category": "ភាពជាអ្នកដឹកនាំ", "views": 257, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សេដ្ឋកិច្ចធ្លាក់ចុះ! ក្រុមហ៊ុន Ford សម្រេចកាត់បុគ្គលិកពីក្រុមហ៊ុនខ្លួន នៅប្រទេសអាស៊ី និង អឺរ៉ុប	https://business-cambodia.com/articles/ford-cuts-staff-in-asia-and-europ	ក្រុមហ៊ុនផលិតរថយន្ត Ford បានប្រកាសពីការកាត់បន្ថយបុគ្គលិកប្រមាណ ៦ភាគរយ ក្នុងចំណោមបុគ្គលិកប្រមាណជា ៣១,០០០ នៃចំនួនបុគ្គលិកសរុបនៅ សហរដ្ឋអាមេរិក និងកាណាដា ក្នុងនោះសាខានៅប្រទេសឥណ្ឌាក៏នឹងត្រូវកាត់បន្ថយចំនួនបុគ្គលិកដូចគ្នាដែរ ការបន្ថយបុគ្គលិកនេះគឺដោយសារតែក្រុមហ៊ុននេះបានជួបបញ្ហាហិរញ្ញវត្ថុ។ យោងតាមការចេញផ្សាយចេញពីសារព័ត៌មាន ABC NEW កាលពីថ្មីៗកន្លងទៅនេះបានឱ្យដឹងថា ជាង១០០ឆ្នាំ មកហើយក្នុងការរកស៊ីវិស័យរថយន្ត ហើយនេះជាលើកទីមួយដែលក្រុមហ៊ុន Ford កាត់បន្ថយបុគ្គលិកដោយសារតែបញ្ហាហិរញ្ញវត្ថុ សម្រាប់រក្សាទុកផ្គត់ផ្គង់ក្នុងការផលិតរថយន្តអគ្គិសនី ម្យ៉ាងក្រុមហ៊ុន Ford ត្រៀមលុបបំបាត់ចោលការផលិតរថយន្តប្រើឥន្ធនៈឱ្យបានត្រឹម ២០៣០ មកជាការផលិតរថយន្តអគ្គិសនី ដើម្បីជួយដល់បរិស្ថានវិញ។ ក្នុងនោះ លោក Jim Farley នាយកប្រតិបត្តិរបស់ក្រុមហ៊ុន Ford ផុសនៅក្នុង Email ថា គ្រប់បុគ្គលិកដែលក្រុមហ៊ុនបានកាត់ ខាងក្រុមហ៊ុនក៏នឹងធានារកការងាឱ្យធ្វើ និងផ្តល់ជាប្រាក់ឧបត្ថម ជាមួយនឹងប្រយោជន៍ផ្សេងមួយចំនួនទៀត ក្នុងអំឡុងពេលដែលពួកគេបាត់បង់ការងាររបស់ពួកគេផងដែរ៕ អត្ថបទដោយ៖ សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T08:06:33.057Z", "category": "ចាប់ផ្តើមអាជីវកម្ម", "views": 352, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
អាចទៅលែងត្រឡប់! ក្រុមហ៊ុនយក្ស Apple គ្រោងរើបង្វិចដើរចេញពីចិន ទៅប្រទេសអាស៊ី១នេះវិញ	https://business-cambodia.com/articles/apple-plans-to-move-from-china-to-asia	ក្រុមហ៊ុន Apple Inc គ្រោងនឹងចាប់ផ្តើមផលិត iPhone 14 នៅក្នុងប្រទេសឥណ្ឌា ខណៈដែលក្រុមហ៊ុនបច្ចេកវិទ្យាយក្សរបស់សហរដ្ឋអាមេរិកនេះ បានកំពុងតែស្វែងរកជម្រើសដើម្បីចាកចេញពី ប្រទេសចិន ក្រោយពីប្រធានាធិបតីលោក Xi jinping បានប៉ះទង្គិចជាមួយរដ្ឋាភិបាលសហរដ្ឋអាមេរិក។ យោងតាមការចេញផ្សាយពីសារព័ត៌មាន Bloomberg បានឱ្យដឹងថា ក្រុមហ៊ុន Apple បាននឹងកំពុងធ្វើការជាមួយអ្នកផ្គត់ផ្គង់ដើម្បីបង្កើនផលិតកម្មនៅក្នុងប្រទេសឥណ្ឌា និងកាត់បន្ថយភាពយឺតយ៉ាវក្នុងការផលិត iPhone ថ្មីពី ៦ ទៅ ៩ ខែធម្មតាសម្រាប់ការចេញលក់មុនៗ។ ជាមួយគ្នានោះដែរ ក្រុមហ៊ុនផ្គត់ផ្គង់ Foxconn ដែលមានមូលដ្ឋាននៅតៃវ៉ាន់ បានសិក្សាឃើញថា ការផលិត iPhone 14 នៅប្រទេសឥណ្ឌាអាចនឹងបញ្ចប់បានលឿនលើសពីការរំពឹងទុក ដោយត្រូវផ្លាស់ប្តូរការដឹកជញ្ជូនពីប្រទេសចិន យកមកដំឡើងនៅក្នុងទីក្រុង Chennai ភាគខាងត្បូងនៃប្រទេសឥណ្ឌា។ គួរបញ្ជាក់ថា ក្រុមហ៊ុន Apple បាននឹងកំពុងផ្លាស់ប្តូរផ្នែកខ្លះនៃការផលិត iPhone ពីប្រទេសចិនទៅកាន់ទីផ្សារផ្សេងទៀត រួមទាំងប្រទេសឥណ្ឌា ដែលជាទីផ្សារស្មាតហ្វូនធំបំផុតទីពីររបស់ពិភពលោក ហើយក៏គ្រោងនឹងប្រមូលផ្តុំ Tablet, iPad នៅទីនោះផងដែរ។ នៅក្នុងនោះ ប្រទេសឥណ្ឌា និងប្រទេសដូចជាម៉ិកស៊ិក និងវៀតណាម កាន់តែមានសារៈសំខាន់ចំពោះក្រុមហ៊ុន Apple ខណៈដែលពួកគេព្យាយាមធ្វើពិពិធកម្មផលិតកម្មឱ្យឆ្ងាយពីប្រទេសចិន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T08:03:55.907Z", "category": "ចាប់ផ្តើមអាជីវកម្ម", "views": 2647, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ព័តមានវិនិយោគ និងទឹកប្រាក់ជំនួយ រាប់សិបលានដុល្លាលើវិស័យកសិកម្ម មានក្នុងកម្មវិធី<<វេទិកា និងពិព័រណ៍ប្រចាំឆ្នាំ ស្ដីពី ជំនួយ និងឱកាសវិនិយោគក្នុង វិស័យកសិកម្ម	https://business-cambodia.com/articles/jci-business-exhibition	សភាយុវពាណិជ្ជករអន្ដរជាតិកម្ពុជា សាខាភ្នំពេញ បានចាប់ដៃគូសហការជាមួយធនាគារអភិវឌ្ឈន៍ជនបទ និងកសិកម្ម (ARDB Bank) រួមជាមួយនឹងផ្ដល់ជាទីតាំងពី Factory Phnom Penh និង Urban Village និងការសហការឩបត្ថម្ភពីបណ្តាក្រុមហ៊ុនឯកជនផ្សេងៗ ការគាំទ្រពីស្ថាប័នរដ្ធ អង្គការ និងសមាគមនានាក្នុងវិស័យកសិកម្ម បានចូលរួមក្នុងការរៀបចំ វេទិកា និងពិព័រណ៍ប្រចាំឆ្នាំ ស្ដីពី ជំនួយ និងឱកាសវិនិយោគក្នុងវិស័យកសិកម្មឡើង ដែលនឹងត្រូវប្រព្រឹត្តិទៅនៅថ្ងៃសៅរ៍ ទី០៣ ខែកញ្ញា ឆ្នាំ២០២២ ចាប់ពីវេលាម៉ោង ៨:០០ព្រឹក ដល់ម៉ោង ៦:០០ល្ងាចនៅ Factory Phnom Penhចក្រអង្រែក្រោម។ ក្នុងវេទិការនេះអ្នកចូលរួមនឹងទទួលបាននូវព័ត៌មានពាក់ព័ន្ធនឹងការអភិវឌ្ឃន៏ក្នុងវិស័យកសិកម្ម និងអាហារកែច្នៃនៅប្រទេសកម្ពុជា ជាពិសេសនឹងបានដឺងពីកញ្ចប់ទុន ការវិនិយោគ រួមទាំងគម្រោងជំនួយជាបច្ចេកទេស ក៏ដូចជាទឹកប្រាក់ជំនួយជាង១៨០លានដុល្លា ក្នុងវិស័យកសិកម្មលើកម្រោងផ្សេងៗគ្នា ពីបណ្តាអង្គការក្រៅរដ្ខាភិបាល ធនាគារ ម្ចាស់ជំនួយ និងអ្នកវិនិយោគជាច្រើនទៀត។ បន្ថែមពីនេះ អ្នកចូលរួមនឹងទទួលបានការបំពាក់បំប៉ន ពីការត្រៀមខ្លួន និងយុទ្ធសាស្រ្តក្នុងការស្នើសុំជំនួយសផ្សេងៗអោយបានជោគជ័យតាមរយៈការចែករំលែកបទពិសោជន៏ជាក់ស្តែងរបស់វាគ្មិន។ មិនតែប៉ុណ្ណោះ ក្រៅពីវេទិការដ៏មានសារៈប្រយោជន៏មួយនេះ លោកអ្នកនឹងរីករាយជាមួយការតាំងបង្ហាញស្តង់ពិពណ៌ជាច្រើនដែលក្នុងនោះ មានទាំងការបញ្ចុះតំលៃ និងសកម្មភាពសប្បាយៗជាច្រើនទៀត! អ្វីដែលកាន់តែពិសេសនោះគឺ សម្រាប់ការកក់សំបុត្រចូលរួមក្នុងវេទិកាមុនថ្ងៃទី២៩ ខែសីហា ឆ្នាំ២០២២ លោកអ្នកនឹងទទួលបានការបញ្ចុះតម្លៃចំនួន ៥០% ដូច្នេះសំបុត្រចូលរួមនៅសល់តម្លៃត្រឹមតែ ១៥ដុល្លារប៉ុណ្ណោះ។ សូមបញ្ចាក់ផងដែរថា សម្រាប់កម្មវិធីពិព័រណ៍វិញលោកអ្នកអាចចូលរួមបានដោយសេរី! ដើម្បីជាវសំបុត្រសូមចុះឈ្មោះតាមរយ: https://forms.gle/wQBvjjU6NiqmBCGj8 សម្រាប់ព័ត៌មានបន្ថែម សូមទំនាក់ទំនងតាមរយៈលេខទូរស័ព្ទ៖ 089 67 63 01 / 096 71 34 628 ឬតាមរយៈគេហទំព័រហ្វេបុក៖ https://web.facebook.com/jcibusinessexhibition	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T07:14:52.770Z", "category": "PR", "views": 103, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ហ្វតតេ ត្រូវបានទទួលស្គាល់ថា ជាក្រុមហ៊ុនធានារ៉ាប់រងទូទៅល្អបំផុតប្រចាំឆ្នាំ	https://business-cambodia.com/articles/forte-recognized-as-best-general-insurance-company-of-the-year	រាជធានីភ្នំពេញ៖ ហ្វតតេ ដែលជាក្រុមហ៊ុនធានារ៉ាប់រងឈានមុខគេក្នុងប្រទេសកម្ពុជាត្រូវបានទទួលស្គាល់ក្នុងថ្នាក់តំបន់ថា ជា "ក្រុមហ៊ុនផ្តល់សេវាធានារ៉ាប់រងសុខភាពល្អបំផុតប្រចាំឆ្នាំនៅ អាស៊ីប៉ាស៊ីហ្វិក" ដោយ GlobalHealth Asia-Pacific និង ជា "ក្រុមហ៊ុនធានារ៉ាប់រងទូទៅឈានមុខគេប្រចាំឆ្នាំ - កម្ពុជា" ដោយ Asia Insurance។ ការទទួលស្គាល់នេះ ដោយសារតែ ហ្វតតេ មានការប្តេជ្ញាចិត្តខ្ពស់ក្នុងការផ្តល់សេវាកម្មល្អបំផុតជូនដល់អតិថិជនដើម្បីធានាថា ពួកគាត់ទទួលបាននូវការការពារផ្នែកហិរញ្ញវត្ថុ និងភាពកក់ក្តៅ។ គួរកត់សម្គាល់ផងដែរថា ពីមួយឆ្នាំទៅមួយឆ្នាំ ក្រុមហ៊ុន Insurance Asia តែងតែជ្រើសរើសក្រុមហ៊ុនធានារ៉ាប់រងឈានមុខគេជាច្រើននៅក្នុងតំបន់អាស៊ី ដើម្បីផ្តល់រង្វាន់ដល់ក្រុមហ៊ុនទាំងនោះ ដោយផ្អែកលើការច្នៃប្រឌិតខ្ពស់ចំពោះផលិតផល និងសេវាកម្ម។ ចាប់តាំងពីឆ្នាំ២០១៦មក មានក្រុមហ៊ុនធានារ៉ាប់រងជាង ១៣០ មកពីបណ្តាប្រទេសជាង ៣០ ដែលបានទទួលពានរង្វាន់ដ៏មានកិត្យានុភាពនេះ។ កម្មវិធីប្រគល់ពានរង្វាន់នេះត្រូវបានប្រារព្ធឡើង ក្នុងគោលបំណងដើម្បីជម្រុញអោយក្រុមហ៊ុនធានារ៉ាប់រងនីមួយៗកាន់តែទទួលបាននូវប្រជាប្រិយភាព ជាពិសេសការទទួលស្គាល់ពីអតិថិជន ដៃគូអាជីវកម្ម និងឧស្សាហកម្មធានារ៉ាប់រង។ GlobalHealth Asia-Pacific គឺជាស្ថាប័នទេសចរណ៍វេជ្ជសាស្ត្រដែលមានការរីកចម្រើនយ៉ាងខ្លាំងគួរអោយកត់សម្គាល់នៅក្នុងតំបន់។ ជាមួយនឹងការគាំទ្រយ៉ាងច្រើនសន្ធឹកសន្ធាប់ និងការជម្រុញលើកទឹកចិត្តពីវិស័យសុខាភិបាល ការបោះពុម្ពផ្សាយរបស់ GlobalHealth គឺជាទីផ្សារដែលឈានមុខគេ និងជាប្រភពសម្រាប់អ្នកជម្ងឺក្នុងការស្វែងរកការព្យាបាល និងការថែទាំ។ Insurance Asia និង GlobalHealth Asia-Pacific គឺជាស្ថាប័នដែលត្រូវបានទទួលស្គាល់ទូទាំងសហគមន៍ធានារ៉ាប់រង ហើយក្រុមហ៊ុនដែលឈ្នះពានរង្វាន់ទាំងអស់ត្រូវបានជ្រើសរើសដោយផ្អែកលើលក្ខណៈវិនិច្ឆ័យដែលរួមមានករច្នៃប្រឌិត សមិទ្ធផល និងយុទ្ធសាស្រ្តរបស់ក្រុមហ៊ុនផងដែរ។ “វាពិតមានអត្ថន័យយ៉ាងខ្លាំងសម្រាប់យើង ដែលបានទទួលពានរង្វាន់មួយនេះ។ ក្នុងនាមជាក្រុមហ៊ុនដែលមានចក្ខុវិស័យវែងឆ្ងាយ មានការវិវឌ្ឍន៍ឥតឈប់ឈរ ហ្វតតេ តែងតែផ្តោតការយកចិត្តទុកដាក់យ៉ាងខ្លាំងទៅលើអតិថិជន និងទុកអតិថិជនជាចម្បង។ ពានរង្វាន់មួយនេះ គឺជាការទទួលស្គាល់ពីការខឹតខំប្រឹងប្រែងរបស់និយោជិកគ្រប់លំដាប់ថ្នាក់ទាំងអស់របស់ក្រុមហ៊ុន ក៏ដូចជាការបន្តនូវភាពជឿជាក់ពីសំណាក់អតិថិជន និងដៃគូអាជីវកម្មរបស់យើង” នេះជាការលើកឡើងរបស់លោក លោក ស៊ុយ ចាន់ថារ៉ុង នាយកប្រតិបត្តិវាយហានិភ័យ តំណាងអោយក្រុមហ៊ុន ហ្វតតេ។ លោក យក់ ចំរើនប្ញទ្ធិ ប្រធានអគ្គនាយកប្រតិបត្តិនៃក្រុមហ៊ុនធានារ៉ាប់រង ហ្វតតេ បានមានប្រសាសន៍ថា “យើងមានមោទនភាពយ៉ាងខ្លាំងចំពោះរង្វាន់ទាំងនេះ”។ លោកបានបន្ថែមទៀតថា៖ “បើគ្មានការប្តេជ្ញាចិត្ត និងការខិតខំប្រឹងប្រែងពីនិយោជិករបស់យើងទេ យើងពិតជាមិនអាចទទួលបានពានរង្វាន់ទាំងនេះឡើយ។ នៅក្រុមហ៊ុនហ្វតតេ យើងមានបុគ្គលិកចម្រុះជាតិសាសន៍ដែលមានចំណេះដឹង-ជំនាញ រួមគ្នាដើម្បីជម្រុញអោយយើងក្លាយជាក្រុមហ៊ុនឈានមុខគេក្នុងព្រះរាជាណាចក្រកម្ពុជា”។ ប្រតិបត្តិការអាជីវកម្មជាង២០ឆ្នាំ ក្រុមហ៊ុនហ្វតតេ បានបង្កើតនូវភាពជាដៃគូអាជីវកម្មយ៉ាងជិតស្និតជាមួយមន្ទីរពេទ្យ និងមជ្ឈមមណ្ឌលវេជ្ជសាស្ត្រ។ បច្ចុប្បន្ននេះ ក្រុមហ៊ុនហ្វតតេ មានមន្ទីរពេទ្យ និងមជ្ឈមណ្ឌលវេជ្ជសាស្ត្រជាដៃគូ ប្រមាណជា ៧៥,០០០ នៅទូទាំងពិភពលោក។ ហ្វតតេផ្តល់ជូននូវផលិតផលជាច្រើនដូចជា ធានារ៉ាប់រងលើអគ្គិភ័យ ធានារ៉ាប់រងជាក្រុមលើគ្រោះថ្នាក់បុគ្គល អចលនទ្រព្យ កប៉ាល់ និងវាយនភ័ណ្ឌ អាកាសចរណ៍ យានយន្ត សុខភាព ទ្រព្យសម្បត្តិរដ្ឋ និងការពារហិរញ្ញវត្ថុ និងផ្សេងៗទៀត។ ហ្វតតេ ក៏នូវមានជាផលិតផលធានារ៉ាប់រងអាយុជីវិត ដែលរួមមាន ការការពារអាយុជីវិត ការការពារលើការសិក្សា និងការការពារជាក្រុមទូលំទូលាយ និងការ ការពារជាក្រុម។	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T07:05:04.797Z", "category": "PR", "views": 146, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុន Time Square 3 ប្រកាសលក់គម្រោងខុនដូថ្មីបំពាក់បច្ចេកវិទ្យាវៃឆ្លាត ស្ថិតនៅកណ្ដាលក្រុងភ្នំពេញ	https://business-cambodia.com/articles/time-square-three	កាលពីថ្ងៃទី២៣ ខែសីហា ឆ្នាំ២០២២ កន្លងទៅនេះក្រុមហ៊ុនTime Square 3 បានរៀបចំពិធីប្រកាសលក់គម្រោងខុនដូរបស់ខ្លួនជាផ្លូវការ។ ដែលកម្មពិធីនេះមានការអញ្ជើញចូលរួមពីអគ្គនាយកក្រុមហ៊ុន Time Square3 និងបុគ្គលិកជាច្រើនរូបផងដែរ។ នៅក្នុងពិធីដ៏ពិសេសនេះ អគ្គនាយករបស់ក្រុមហ៊ុន Time Square3 បានថ្លែងថា គម្រោង Time Square3 គឺជាគម្រោងមួយពិសេសបំផុតដែលស្ថិតនៅទីតាំងដែលមានសក្តានុពលសេដ្ឋកិច្ច ការអភិវឌ្ឍខ្ពស់ និងជាទីប្រជុំជនដ៏កុះករ និងស្ថិតនៅកណ្តាលទីក្រុងភ្នំពេញ។ លោកបន្ដថា ឆ្លងកាត់រយៈពេលប៉ុន្មានឆ្នាំចុងក្រោយមកនេះ ក្រុមហ៊ុនសង្កេតឃើញថា ប្រទេសកម្ពុជាទទួលបានកំណើនសេដ្ឋកិច្ចខ្ពស់គួរឲ្យកត់សម្គាល់ ជាពិសេសវិស័យអចលនទ្រព្យរួមមានអាគារពាណិជ្ជកម្ម Condo ផ្សារទំនើប បុរី និងអាគារពហុប្រើប្រាស់ដែលមានសន្ទុះកើនឡើងខ្លាំង ហើយដើរតួរយ៉ាងសំខាន់ និងជាជ្រុងមួយយ៉ាងធំក្នុងការអភិវឌ្ឍសេដ្ឋកិច្ចក្នុងព្រះរាជាណាចក្រកម្ពុជា។ ទន្ទឹមនឹងនេះ ហេដ្ឋារចនាសម្ព័ន្ធជាពិសេសផ្លូវថ្នល់បានកើនឡើង មានការអភិវឌ្ឍពង្រីកបណ្ដាញផ្លូវថ្នល់ខ្វាត់ខ្វែង ដែលបង្កើតភាពងាយស្រួល និងការបន្ថយការកកស្ទះពេលវេលារបស់ប្រជាពលរដ្ឋក្នុងការធ្វើដំណើរប្រចាំថ្ងៃ។ ដោយសារហេតុនេះ ក្រុមហ៊ុន Time Square 3 បានឈានជើងដើរតួរយ៉ាងសំខាន់ជួយប្រជាពលរដ្ឋទាំងអស់ដែលមានលទ្ធភាពក្នុងការវិនិយោគទៅលើវិស័យអចលទ្រព្យខ្នាតតូច និងមធ្យម។ ហើយគម្រោង Time Square 3 នេះទៀតសោធត្រូវបានធ្វើឡើងក្នុងគោលបំណងផ្ដល់ភាពងាយស្រួល ជីវិតស៊ីវិល័យចំណេញវេលា និងឱកាសវិនិយោគដ៏ធំនិងចំណេញភ្លាមៗ។ សូមជម្រាបផងដែរថា គម្រោង Time Square3 គឺជាផ្ទះដ៏ប្រណិត និងធំជាងគេនៅទីក្រុងភ្នំពេញ ដែលបំពាក់ទៅដោយបច្ចេកវិទ្យាវៃឆ្លាត មានសួនច្បារធម្មជាតិលើអាកាសដ៏ស្រស់ស្អាត ការគ្រប់គ្រង នឹងការរស់នៅបែបលក្ខណៈសណ្ឋាគារផ្កាយប្រាំ សេវាកម្មបំរើ សន្តិសុខ២៤ម៉ោង គ្រប់ UniteមានBalcony បង្ហាញទេសភាពស្រស់ស្អាត។ អ្វីដែលកាន់តែពិសេស គម្រោង Time Square3 នេះគឺស្ថិតនៅកណ្ដាលរាជធានីភ្នំពេញ នៅជិតផ្សារទំនើបល្បីៗដ៏ទាន់សម័យ ហាងទំនិញដ៏ប្រណិត និងភោជនីយដ្ឋានយ៉ាងច្រើនសម្បូរបែប ចរាចរណ៍មិនមានភាពកកស្ទះ ងាយស្រួលក្នុងការធ្វើដំណើរ ទេសភាពខ្យល់អាកាសល្អ កន្លែងហាត់ប្រាណ និងទីតាំងធំទូលាយផងដែរ។ ចំពោះលោកអ្នកដែលចង់ដឹងព័ត៌មានបន្ថែម ក៏ដូចជាទិញ ឬកក់ប្រាក់លោកអ្នកអាចមកការិយាល័យលក់ផ្ទាល់ដែលមាទីតាំងនៅ TK Avenue ទួលគោក ជាប់ជាមួយនឹងហាងកាហ្វេរ Starbucks ចាប់ពីម៉ោង 8:00 ព្រឹក ដល់ 8:00 យប់ ឬលោកអ្នកអាចទំនាក់ទំនងមកកាន់លេខទូរស័ព្ទ 077 455 822៕ អត្ថបទពាណិជ្ជកម្ម	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T06:32:01.466Z", "category": "PR", "views": 135, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មកដឹងចំណុចពិសេសឡាន Bugatti ផ្លាកលេខកម្ពុជា តម្លៃខ្ទង់៤លាន$ មានតែ២០គ្រឿងលើលោក	https://business-cambodia.com/articles/bugatti-chiron-sport-110	ឡានសេរីទំនើប BUGATTI CHIRON SPORT 110 ស្លាកលេខកម្ពុជា ដែលកំពុងល្បីលើបណ្តាញសង្គមខ្លាំង ក្រោយម្ចាស់ឡាននេះ យកទៅបើកបរនៅក្នុងប្រទេសថៃ គឺជាប្រភេទឡានដែលមានផលិតត្រឹមតែ ២០គ្រឿងគត់នៅលើពិភពលោក ជាមួយនឹងតម្លៃនៅលើទីផ្សារបរទេសខ្ទង់ ៤លានដុល្លារ។ យោងតាមការចុះផ្សាយរបស់គេហទំព័រផ្លូវការរបស់ក្រុមហ៊ុនឡាន BUGATTI បានឱ្យដឹងថា ម៉ូឌែលថ្មី CHIRON SPORT 110 គឺជាប្រភេទរថយន្តទំនើប បំពាក់ដោយម៉ាស៊ីន Quad-turbocharged ទំហំ ១៦ស៊ីឡាំង មានកម្លាំង ១ ៤៧៩សេះ ដែលអាចបើកក្នុងល្បឿនដល់ ៤២០គីឡូម៉ែត្រក្នុងមួយម៉ោង។ ជាមួយគ្នានេះ ម៉ូឌែល CHIRON SPORT 110 ក៏បានបំពាក់តួខ្លួនប្រភេទកាបូន ហ្វាយបើ (Carbon fiber) រំលេចទឹកថ្នាំពណ៌ខៀវចាស់ ឬគេស្គាល់ថា Matt Steel Blue ឬ Steel Blue Carbon ភ្ជាប់ជាមួយយ៉ាន់ពណ៌ខ្មៅ, ដុំហ្វ្រាំងពណ៌ខៀវ និងកៅអីពណ៌ខៀវ ធ្វើឱ្យឡានមួយនេះ កាន់តែប្រណិតខ្លាំង។ គួរបញ្ជាក់ថា ក្រុមហ៊ុនផលិតឡានទំនើបៗ BUGATTI គឺជាក្រុមហ៊ុនផលិតឡានចាស់វស្សាជាងគេមួយរបស់បារំាង ដែលត្រូវបង្កើតឡើងតាំងពីឆ្នាំ១៩០៩ មកម្ល៉េះ។ ហើយការបញ្ចេញឡានម៉ូឌែល CHIRON SPORT 110 នេះ គឺដើម្បីអបអរសាទរខួបលើកទី១១០ នៃការបង្កើតក្រុមហ៊ុនឡើង ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T06:25:08.763Z", "category": "មុខរបរបច្ចេកវិទ្យា", "views": 400, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
អ្នករកស៊ីត្រូវដឹង! បើកអាជីវកម្មគួរចុះកម្មសិទ្ធិបញ្ញា មិនចុះប្រយ័ត្នបាត់ប្រយោជន៍ធំៗទាំងនេះ	https://business-cambodia.com/articles/businesses-should-register-intellectual-property	កម្មសិទ្ធិបញ្ញា គឺជាការសំដៅទៅលើការបង្កើតដោយគំនិតបញ្ញា ដូចជា តក្កកម្ម ស្នាដៃអក្សរសាស្រ្តសិល្បៈ និមិត្តសញ្ញា រូបភាព និងគំនូរ ដែលត្រូវបានប្រើប្រាស់ នៅក្នុងពាណិជ្ជកម្ម។កម្មសិទ្ធិបញ្ញាត្រូវបានបែងចែកជា ២ គឺ កម្មសិទ្ធិឧស្សាហកម្ម និងអ្នកនិពន្ធ និងសិទ្ធិប្រហាក់ប្រហែល។កម្មសិទ្ធិឧស្សាហកម្ម រួមមាន ប្រកាសនីយបត្រតក្តកម្ម ម៉ាក គំនូរឧស្សាហកម្ម និងម៉ាកសម្គាល់ភូមិសាស្រ្ត  ទំនិញ។ល។ ដូច្នេះស្របពេលដែលកំណើនអាជីវកម្មក្នុងស្រុកកំពុងតែមានសន្ទុះកើនឡើងនេះ ម្ចាស់អាជីវកម្មគួរតែស្វែងយល់បន្ថែមអំពីការចុះកម្មសិទ្ធិបញ្ញានេះ ដើម្បីរក្សាប្រយោជន៍ផ្ទាល់ខ្លួន និងជៀសវាងការលួចចម្លង ម៉ាក គំនូរអាជីវកម្មរបស់ខ្លួននិងបញ្ហាណាមួយកើតឡើងនៅពេលក្រោយទៀត ដោយសារតែការធ្វើប្រហែសមិនបានគិតគូរទៅលើបញ្ហាផ្លូវច្បាប់ក្នុងអាជីវកម្មនេះ។ ម្ចាស់អាជីវកម្មជាច្រើនអាចនឹងយល់ថាការចុះកម្មសិទ្ធិបញ្ហាជារឿងស្មុគស្មាញ សាំញ៉ាំ ហើយត្រូវចំណាយថវិការច្រើន ប៉ុន្តែមិនដូច្នោះទេ ក្រោយពីការចុះកម្មសិទ្ធិបញ្ញា ម្ចាស់អាជីវកម្ម ឧស្សាហកម្មនានា និងទទួលបានផលប្រយោជន៍ជាច្រើនពីការចុះកម្មសិទ្ធិបញ្ញានេះ ព្រោះមិនត្រឹមតែជាការពារសិទ្ធិអាជីវកម្មតែមួយមុខទេ ប៉ុន្តែវាជាជំហានដ៏សំខាន់ក្នុងការកំណត់អំពីការរំលោភបំពាន និងការប្រែក្លាយគំនិតទៅជាទ្រព្យអាជីវកម្ម ដែលមានតម្លៃ។ ការទាញយកផលប្រយោជន៍ពេញលេញ ពីប្រព័ន្ធការពារកម្មសិទ្ធិបញ្ញា អាចធ្វើឱ្យក្រុមហ៊ុន ទទួលបានចំណូលពីការបង្កើតថ្មី និងការច្នៃប្រឌិតរបស់ខ្លួន ដែលជាការលើកទឹកចិត្តនិងបង្កើនមូលធនដល់ការស្រាវជ្រាវនិងការអភិវឌ្ឍន៍។ មានផលិតផលឬសេវាថ្មីៗជាច្រើន ដែលការពារក្រោមប្រភេទផ្សេងៗគ្នានៃកម្មសិទ្ធិបញ្ញា។ ខាងក្រោមនេះ ជាអត្ថប្រយោជន៍ដែលម្ចាស់អាជីកម្មនឹងទទួលបានក្រោយពីការចុះកម្មសិទ្ធិបញ្ញា ដែលរួមមាន ៖ បង្ការគូប្រកួតប្រជែងពីការចម្លង ឬធ្វើត្រាប់តាមផលិតផលរបស់ខ្លួន ជៀសវាងលើការចំណាយថវិកាខ្ចះខ្ចាយលើការស្រាវជ្រាវ និងការផ្សព្វផ្សាយនៅទីផ្សារ បង្កើតអត្តសញ្ញាណសហគ្រាសតាមរយៈម៉ាក ក្នុងការផ្តល់អាជ្ញាប័ណ្ណ ឬការផ្ទេរសិទ្ធិ ផ្សេងៗនៃកម្មសិទ្ធិបញ្ញា បង្កើតតម្លៃទីផ្សាររបស់ខ្លួន ទទួលបានមូលធន និងហិរញ្ញប្បទាន អាចពង្រីកទៅកាន់ទីផ្សារថ្មីៗ។	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T04:54:09.105Z", "category": "ចាប់ផ្តើមអាជីវកម្ម", "views": 425, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អ្នកស្រី ភី ភា ហ៊ានខ្ចីខ្សែកកូន យកទៅលក់ យកលុយចេញរកស៊ី រហូតអាចពង្រីកអាជីកម្មបាន ៩សាខា	https://business-cambodia.com/articles/ms-phy-phea-dared-to-borrow-baby-necklaces-to-sell	អ្នកស្រី ភី ភា គឺជាម្ចាស់អាជីវកម្មហាង Vanna Takoyaki ជាហាង Shushi ជប៉ុនមួយកន្លែងដែលមានទីតាំងស្ថិតនៅ ទួលទំពូង ដែលបច្ចុប្បន្នហាង Shushi របស់អ្នកស្រី ហាក់មានសន្ទុះគាំទ្រយ៉ាងខ្លាំងពីសំណាក់អតិថិជន។ហើយនៅពីក្រោយភាពជោគជ័យយ៉ាងត្រចះត្រចង់នេះ អ្នកស្រីនឹងគ្រួសារធ្លាប់រកស៊ីខាតអស់លុយជាច្រើនរួចមកហើយ ប៉ុន្តែគ្រួសារគាត់នៅតែបន្តក្តីស្រមៃចេញរកស៊ីនេះ មិនបោះបង់។ ថ្លែងប្រាប់ Business Cambodia អ្នកស្រី ភី ភា បានមានប្រសាសន៍ថា “មុនពេលមកចាប់ផ្តើមអាជីវកម្មលក់ Shushi នេះ អ្នកស្រីនិងគ្រួសារធ្លាប់រកស៊ីបរាជ័យលើរបស់ជាច្រើនដែលរួមមាន បៀហ្គាឌែន លក់គុយទាវ គោដុត និងអាជីវកម្មផ្សេងៗទៀត ដែលកាលនោះអ្នកស្រីនិងគ្រួសារ រកស៊ីស្ទើរអស់លុយពីខ្លួនពោលគឺនៅសល់ត្រឹមតែ១ពាន់ដុល្លាររួមនិងការលក់ខ្សែកកូនដែលតម្លៃ ១៥០ដុល្លារ ប៉ុណ្ណោះជាទុនសម្រាប់អាជីវកម្ម Vanna Takoyaki នេះ”។ អ្នកស្រីបន្តថា “ខ្ញុំមិននឹកស្មានថា ១៥០ដុល្លារ ដែលបានពីការលក់ខ្សែកកូន អាចធ្វើឱ្យខ្ញុំមានសមត្ថភាពបើកហាងបានធំៗនិងច្រើនសាខាបែបនេះឡើយ”។ ហើយចំណុចសំខាន់ដែលធ្វើឱ្យ យីហោល្បីឈ្មោះមួយនេះ អាចឈរជើង មានសន្ទុះរឹងមាំបែបនេះ ដោយសារតែមានអតិថិជនគាំទ្រ ជឿទុកចិត្តពីរសជាតិអាហារ របស់អ្នកស្រី ជាមួយការផ្តល់ជូនតម្លៃធូរថ្លៃ មួយដុំ១ពាន់រៀល តែអាចបានអាហារជប៉ុនញ៉ាំយ៉ាងឆ្ងាញ់។ គួរបញ្ជាក់ផងដែរថា មកដល់ពេលបច្ចុប្បន្ននេះ ហាង Vanna Takoyoki បានពង្រីកសាខារបស់ខ្លួនបានដល់ទៅ ៩សាខា ជាមួយនឹងអាហារបែបជប៉ុនមានជាង ៧០ មុខសម្រាប់បម្រើអតិថិជន។ បន្ថែមពីនេះ ម្ចាស់អាជីវកម្មរូបនេះ មានគម្រោងគង្រីកសាខាថ្មីៗបន្ថែមទៀត និងមានការបង្កើតមុខម្ហូបជប៉ុនផ្សេងៗទៀតផងដែរ។ សរុបមក អត្ថបទនេះចង់បញ្ជាក់ឱ្យឃើញថា មិនថាអ្នករកស៊ីបរាជ័យប៉ុន្មានដង បើអ្នកនៅតែមានទឹកចិត្តធ្វើ ហើយជឿជាក់ថាអាចធ្វើវាបាន នោះអ្នកនឹងនៅតែរកផ្លូវដើម្បីចាប់ផ្តើមវា ម្យ៉ាងវិញទៀតដើមទុនជារឿងសំខាន់សម្រាប់ការរកស៊ី ប៉ុន្តែបើយើងច្នៃត្រូវលុយតិចតួចក៏ក្លាយជាលុយធំបានដែរ ជាក់ស្តែងដូចបងស្រីភី ភា ប្រើទុនតែ ១៥០ដុល្លារប៉ុណ្ណោះ ប៉ុន្តែគាត់អាចពង្រីកខ្លួនរហូតមានហាង៩កន្លែងធំៗរកចំណូលចូលបានច្រើនរាល់ថ្ងៃ៕ អត្ថបទដោយ៖ សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T04:38:33.433Z", "category": "ចាប់ផ្តើមអាជីវកម្ម", "views": 1883, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន សាមសុង បានណែនាំកម្មវិធី “Samsung Innovation Campus” ដើម្បីផ្តល់ឱ្យយុវជនកម្ពុជាក្នុងការពង្រឹងសមត្ថភាព និងឱកាសការងារនាពេលអនាគត	https://business-cambodia.com/articles/samsung-innovation-campus-in-cambodia	(ភ្នំពេញ) ថ្ងៃទី២៣ ខែសីហា ឆ្នាំ២០២២៖ ក្រុមហ៊ុន សាមសុង បានធ្វើការបើកដំណើរការជាផ្លូវការនៅក្នុងប្រទេសកម្ពុជាយើងនូវកម្មវិធី Samsung Innovation Campus ដែលជាកម្មវិធីមនុស្សធម៌របស់សាមសុងទូទាំងពិភពលោក ដើម្បីពង្រឹងសមត្ថភាពបច្ចេកវិទ្យាទំនាក់ទំនងព័ត៌មាន (ICT) យុវជន។ ក្នុងកម្មវិធីនេះ ក្រុមហ៊ុន សាមសុង ក៏បានធ្វើការចុះហត្ថលេខាលើអនុស្សារណៈនៃការយោគយល់គ្នាជាមួយសាកលវិទ្យាល័យភូមិន្ទ្រភ្នំពេញ នៅមជ្ឈមណ្ឌលសហប្រតិបត្តិការកម្ពុជា-កូរ៉េ (CKCC) ក្រោមអធិបតីភាព ឯកឧត្តម ឈួន ដារា រដ្ឋមន្រ្តីអមនាយករដ្ឋមន្ត្រី និងជារដ្ឋលេខាធិការក្រសួងពាណិជ្ជកម្ម, ឯកឧត្តមបណ្ឌិត ជេត ជាលី សកលវិទ្ សាស្ត្រាចារ្យ និងនិស្សិតជាង 300 នាក់ ចូលរួមក្នុងពិធីនេះ ។យាធិការនៃសកលវិទ្យាល័យភូមិន្ទ្រភ្នំពេញ, លោក Hark Kyu Park ប្រធានគ្រប់គ្រងសាជីវកម្មសាមសុងពិភពលោក, អគ្គនាយកប្រតិបត្តិក្រុមហ៊ុនសាមសុងអេឡិចត្រូនិចប្រចាំទ្វីបអាស៊ីនិងអូសេអានី រួមជាមួយគណអធិបតី ភ្ញៀវកិត្តិយស សូមបញ្ចាក់ថា កម្មវិធី Samsung Innovation Campus ដែលមានដំណើរការនៅទូទាំងពិភពលោក គឺជាកម្មវិធី ផ្តល់នូវការអប់រំលើកកម្ពស់សមត្ថភាពបច្ចេកវិទ្យាទំនាក់ទំនងព័ត៌មាន (ICT) ដល់និស្សិតនិងយុវជនដែលគ្មានការងារធ្វើជាច្រើន ។ ក្រៅពីជំនាញចម្បងៗដូចជា AI, IoT, Big Data, Coding និង programming, កម្មវិធី Samsung Innovation Campus ក៏បានបណ្តុះបណ្តាលជំនាញផ្នែកទន់ជាច្រើនដល់យុវជន ដើម្បីជម្រុញយុវជន ឱ្យកាន់តែមានទេពកោសល្យដែលនាំការរីចម្រើនដល់សង្គមនាពេលអនាគត ។ ទន្ទឹមនឹងនេះ ឯកឧត្តម ឈួន ដារ៉ា មានសេចក្តីរីករាយចូលរួមអបអរសាទរ និងធ្វើជាសាក្សីចំពោះការចុះអនុស្សរណៈយោគយល់គ្នារវាងសាលកិវទ្យាល័យភូមិន្ទភ្នំពេញ និងក្រុមហ៊ុនសាមសុង ក្នុងការដាក់ឱ្យដំណើរការនូវកម្មវិធីសិក្សានវានុវត្តន៍ តាមបែបសម័យទំនើបនៅសាកលវិទ្យាល័យភូមិន្ទភ្នំពេញដើម្បីជាថ្នាលបណ្តុះនិស្សិតកម្ពុជា ឱ្យចាប់យកជំនាញពីវិស័យឌីជីថល និងទំនាក់ទំនងព័ត៌មានវិទ្យា (ICT) ដើម្បីដើរឱ្យទាន់របត់នៃបដិវត្តឧស្សាហកម្ម៤.០។ លើសពីនេះទៅទៀត ឯកឧត្តម ក៏បានបន្ថែមថា អត្ថន័យសំខាន់នៃពាក្យបដិវត្តន៍ឧស្សាហកម្ម ៤.០ នៅពេលនេះគឺសំដៅលើ “ការអភិវឌ្ឍបច្ចេកវិទ្យាសម័យទំនើប” មានដូចជា 3D Printing, Robotics, Biotech, Quantum Computing, Enhanced communications network and infrastructure (the internet of thing) and new production management know-how ។ ឆ្លៀតក្នុងឱកាសនេះលោក Sangho Jo ដែលជានាយកប្រតិបត្តិក្រុមហ៊ុន Samsung Electronics ប្រចាំនៅអាស៊ីអាគ្នេយ៍ និងអូសេអានី ក៏បានលើកឡើងផងដែរថា ចាប់តាំងពីការបើកដំណើរការ កម្មវិធីនវានុវត្តន៍របស់ក្រុមហ៊ុនសាមសុង (Samsung Innovation Campus) ក្នុងឆ្នាំ២០១៩មក គឺបានបណ្តុះបណ្តាលនិស្សិតជាង ៧ម៉ឺន ៥ពាន់នាក់(៧៥០០០នាក់) ក្នុងចំណោមប្រទេសសរុបចំនួន33ប្រទេស។ ហើយការចុះអនុស្សរៈរវាងសាកលវិទ្យាល័យភូមិន្ទភ្នំពេញក្នុងថ្ងៃនេះ គឺជាថ្ងៃចាប់ផ្តើមដំណើរការរបស់កម្មវិធីនវានុវត្តន៍របស់ក្រុមហ៊ុនសាមសុង (Samsung Innovation Campus) ក្នុងប្រទេសកម្ពុជាផងដែរ។ ក្រោយពីបញ្ចប់ពិធីចុះអនុស្សារណៈនៃការយោគយល់គ្នា លោក Hark Kyu Park ក៏បានធ្វើការទស្សនៈកិច្ចមជ្ឈមណ្ឌល Samsung Innovation Campus ដែលនឹងធ្វើការបើកដំណើរការចាប់ពីខែកញ្ញា ខាងមុខនេះតទៅ និងបានសំណេះសំណាលជាមួយ ឯកឧត្តម ឈួន ដារា អំពីសារៈសំខាន់នៃការពង្រឹងសមត្ថភាពរបស់យុវជនកម្ពុជា លើវិស័យបច្ចេកវិទ្យា និង ជាអ្នកដឹងនាំនាពេលអនាគតផងដែរ។ បន្ថែមពីនេះ លោក Hark Kyu Park ក៏បានធ្វើការណែនាំពីគុណសម្បត្តិនៃទីក្រុង ប៊ូសាន ដែលត្រូវជាម្ចាស់ផ្ទះសម្រាប់ពិព័រណ៍ពិភពលោក World Expo 2030 ផងដែរ។   គួររំលឹកផងដែលថា ក្រុមហ៊ុន Samsung ជាសមាជិកសកម្មផ្នែកឯកជននៃគណៈកម្មាធិការប្រជែងធ្វើជាម្ចាស់ផ្ទះ World Expo 2030 បានធ្វើសកម្មភាពយ៉ាងផុសផុលនៅជុំវិញពិភពលោក ដើម្បីឱ្យទីក្រុងប៊ូសាន ក្លាយជាម្ចាស់ផ្ទះនៃពិព័រណ៍ពិភពលោក World Expo 2030 នេះ។ រៀបរៀងដោយ៖ រិន មករា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T03:39:59.058Z", "category": "PR", "views": 193, "author": { "first_name": "Makara", "last_name": "Rin", "email": "rinmakara20@gmail.com" }, "quality_warning": [ "noisy" ] }
ជោគជ័យធំណាស់! អ្នកចូលរួមជិត ១ម៉ឺន ៥ពាន់នាក់នៅក្នុងពិព័រណ៍ការងារនិងបច្ចេកវិទ្យាពី CamboJob	https://business-cambodia.com/articles/cambojob-success-on-career-fair	ពិព័រណ៍ការងារនិងបច្ចេកវិទ្យា ដែលរៀបចំឡើងដោយក្រុមហ៊ុន CamboJob នៅវិទ្យាស្ថានបច្ចេកវិទ្យា កម្ពុជានៅថ្ងៃទី ២០-២១ សីហា ២០២២ មានការចូលរួមយ៉ាងច្រើនកុះករពីសំណាក់សិស្ស និស្សិតមកពី គ្រប់មជ្ឈដ្ឋាន ចូលរួមសរុបជិតមួយម៉ឺនប្រាំពាន់នាក់ និងអ្នកចុះឈ្មោះចំនួនមួយម៉ឺនពីរពាន់នាក់។  កម្មវិធីដ៏ធំនេះបានទាក់ទាញចំណាប់អារម្មណ៍ពីយុវជនជាច្រើនរូប ដោយយើងសង្កេតឃើញថា មានការបង្ហោះពី  CamboJob និង cambojob_carrer fair  លើសពី 3000ផុស នៅលើបណ្តាញសង្គម Facebook ក្នុងរយះពេល ២ថ្ងៃនៃកម្មវិធី។ ជាពិសេសមានអ្នក ចាប់អារម្មណ៍លើសពី 100,000 នាក់ (បានLike & Comment) ហើយអ្នកដែលតាមដានលើវីដេអូ និងបានបង្ហោះទាក់ទងពីប្រធានបទពិព័រណ៍ការងារ មានលើសពី ១លាននាក់។ ម៉្យាងវិញទៀតមានជិត ១០លាននាក់ បានឃើញ និងដឹងព័ត៌មាន នៃកម្មវិធីដ៏ធំ។ ភាពជោគជ័យដ៏ធំខាងលើ កើតឡើងពីការខិតខំប្រឹងប្រែងរបស់ក្រុមហ៊ុន CamboJob ក្នុងការរៀបចំគម្រោងអស់រយះពេលជាច្រើនខែ ហើយជាលទ្ធផល ពិព័រណ៌ការងារ Career Fair 2022 ទទួលបានការចូលរួមពីសហគ្រាសធំៗជាច្រើន ដូចជា៖ ធនាគារកាណាឌីយ៉ា, Foodpanda, Vivo, OPPO, Grab, Prince Group, APD Bank, J&T និងការចូលរួមពីក្រុមសារព័ត៌មានលើសពី ២៥ ស្ថាប័នបន្ថែម។      មិនតែប៉ុណ្ណោះក៏មានការចូលរួមពីនិស្សិតនៃសាកលវិទ្យាល័យផ្សេងៗដែលមានដូចជា៖ RUPP, ITC, Vanda, Western, Limkokwing, Chongzheng  និងសាកលវិទ្យាល័យជាច្រើនទៀតដែលជាឱកាស សម្រាប់ពួកគេស្វែងយល់បន្ថែមនូវការងារដែលត្រូវនឹងជំនាញ និងចាប់ផ្តើមបង្កើតទំនាក់ទំនង ជាមួយស្ថាប័នធំៗនៅក្នុងប្រទេសកម្ពុជា។   នាព្រឹកដំបូងនៅថ្ងៃពិព័រណ៍ការងារ មានសិស្ស និសិ្សតជាច្រើននាក់ បានចូលរួមធ្វើការសាកសួរព័ត៌មានពីក្រុមហ៊ុនឯកជនធំៗនៅក្នុងប្រទេសកម្ពុជា។ ចំណែកឯពេលរសៀល ក៏មានវត្តមានវាគ្មិនល្បីៗ បានចូលរួមបកស្រាយលើប្រធានបទ “រៀនចប់ធ្វើអីគេ?” ជាមួយការបង្ហាញខ្លួនពីសំណាក់ Influencers ដែលធ្វើឱ្យបរិយាកាសកម្មវិធីទាំងមូលកាន់តែសប្បាយរីករាយជាងមុន។ ចូលដល់ថ្ងៃបន្ទាប់ដែលជាថ្ងៃចុងក្រោយវិញ គឺមានការចូលរួមពីវាគ្មិនដទៃទៀត ចូលរួមមកបំភ្លឺក្នុងកិច្ចពិភាក្សាលើប្រធានបទ “មនុស្សយន្តកំពុងដណ្តើមការងារនៅក្នុងប្រទេសកម្ពុជា” ដែលបកស្រាយអំ ពន្ពីបច្ចេកវិទ្យាកំពុង វាយលុកវិស័យការងារនៅក្នុងប្រទេសកម្ពុជា។   គួរបញ្ជាក់ផងដែរថានៅក្នុងថ្ងៃទីមួយ និងថ្ងៃទីពីរនៃការតាំងពិព័រណ៍ការងារ មានការលេងហ្គេម ទទួលបានរង្វាន់យ៉ាងសន្ធឹកសន្ធាប់ ដោយគ្រាន់តែសម្ភាសន៍ បោះត្រា យកទៅបង្វិលកង ដើម្បីប្តូររង្វាន់។ យ៉ាងណាមិញ អ្នកចូលរួមដែលបង្ហោះStory, Check-In មានក៏មានឱកាស ចាប់ឆ្នោតផ្សងសំណាងឈ្នះរង្វាន់ ដូចជាSmart Watch សំបុត្រកុន ទូរសព្ទដៃទំនើប និងរង្វាន់ផ្សេងៗជាច្រើនទៀត។ មិនតែប៉ុណ្ណោះក៏មានក្រុមនិស្សិតចូលរួម ប្រកួតបច្ចេកវិទ្យាមនុស្សយន្តដើម្បីស្វែងរកជ័យលាភី ប្រជាប្រិយភាព និងមានកន្លែងថតរូបស្អាតៗប្លែកៗជាច្រើនផងដែរ។ បន្ទាប់ពីបញ្ចប់ពិព័រណ៍ការងារនិងបច្ចេកវិទ្យា ក្រុមហ៊ុនCamboJob ទទួលបានការកោតសរសើរយ៉ាងខ្លាំងពីសំណាក់ក្រុមហ៊ុន និងនិស្សិត ដែលបានជួយពួកគេទទួលបានបុគ្គលិក និងការងារក្នុងក្តីស្រម៉ៃ។	{ "spider_name": "businesscambodia", "scrape_at": "2025-06-14_19:40:43", "date_created": "2022-08-24T02:50:08.141Z", "category": "មុខរបរបច្ចេកវិទ្យា", "views": 227, "author": { "first_name": "Sakada", "last_name": "Khon", "email": "khonsakada@gmail.com" }, "quality_warning": [ "noisy", "short_sentences" ] }
រកស៊ីបោះដុំសម្ភារជ័រជាង១០ ឆ្នាំ ស្រ្តីខ្មែរ១រូប ប្រកាសរើសតំណាងចែកចាយផ្តាច់ខេត្តក្រុង មករកស៊ីជាមួយ	https://business-cambodia.com/articles/cambodian-woman-announced-the-selection-of-a-distributor-in-the-province-to-do-business	ស្រ្តីខ្មែរ១រូបគឺ អ្នកនាង ឈុំ លក្ខិណា បច្ចុប្បន្នគឺជាថៅកែបោះដុំសម្ភារជ័រដ៏ល្បីឈ្មោះ១កន្លែងនៅប៉ោយប៉ែត ហើយពេលនេះជាឱកាសដ៏ល្អមួយសម្រាប់អ្នកចង់រកស៊ីខាងលក់សម្ភារជ័រ តែមិនដឹងត្រូវទៅយកពីកន្លែងណា ឬចាប់ផ្តើមពីចំណុចណា ព្រោះពេលនេះស្រ្តីរូបនេះបានប្រកាសជ្រើសរើសតំណាងចែកចាយផ្តាច់ខេត្តក្រុងទូទាំងប្រទេសផងដែរ។ នៅក្នុងបទសម្ភាសន៍ជាមួយ Business Cambodia អ្នកនាងលក្ខិណា បាននិយាយថា ចំពោះមុខរបរលក់សម្ភារជ័រនេះ គឺជាមុខរបរ១ដែលអ្នកនាងបានតតំណែងពីគ្រួសារ ហើយចំពោះមុខទំនិញនេះដែរអ្នកនាងបាននាំចូលមកពីរោងចក្រប្រទេសថៃដោយផ្ទាល់ប្រមាណជាង៤០ រោងចក្រ ដូច្នេះគ្រប់មុខទំនិញទាំងអស់សុទ្ធសឹងតែមានគុណភាពល្អ មានស្តង់ដារខ្ពស់និងតម្លៃធូរថ្លៃ។ អ្នកនាងបានបន្តថា គិតមកដល់ពេលនេះហាងបោះដុំលក់សម្ភារជ័របានបើកដំណើរកាលរកស៊ីបានជាង១០ឆ្នាំមកហើយ ដោយបច្ចុប្បន្ននេះកន្លែងបោះដុំអ្នកនាងមានលក់សម្ភារៈជ័ររាប់រយមុខដោយបានដាក់លក់នៅលើផេកផ្លូវការចំនួន២ ផេកទី១ឈ្មោះថា ធារ៉ា បោះដុំគ្រឿងជ័រពីរោងចក្រថៃ ចំណែកផេកទី២មានឈ្មោះថា រដ្ឋា បោះដុំគ្រឿងជ័រពីរោងចក្រថៃ ដូច្នេះសម្រាប់បងប្អូនដែលចង់បានសម្ភារជ័រសុទ្ធដែលមកពីប្រទេសថៃ ឬចង់បានសម្ភារទុកប្រើប្រាស់ទុកទៅវត្តនាពេលភ្ជុំបិណ្ឌខាងមុខនេះអាចទៅឆែកនៅផេកខាងលើហើយដាក់កម្មង់និងបានទំនិញភ្លាមៗមិនរង់ចាំយូរឡើយ។ ថៅកែស្រីបោះដុំសម្ភារជ័ររូបនេះ បានបន្ថែមថា ពេលនេះអ្នកនាងមានតំណាងចែកចាយខ្លះហើយ តែដោយសារមានសន្ទុះគាំទ្រពីបងប្អូនអតិថិជនច្រើនគួរសម ដូច្នេះទើបអ្នកនាងប្រកាសជ្រើសរើសតំណាងចែកចាយផ្តាច់ខេត្តក្រុងទូទាំងប្រទេស ដើម្បីមកផ្តាច់សម្ភារជ័រពីកន្លែងអ្នកនាងយកទៅលក់បន្តដោយចំណាយដើមទុនពី១ពាន់ដុល្លារឡើងទៅបងប្អូននឹងទទួលបានសម្ភារជ័រយកទៅលក់បន្តហើយ។ ចំពោះកន្លែងបោះដុំសម្ភារជ័ររបស់អ្នកនាងលក្ខិណា មានលក់ទំនិញដូចជា៖ កញ្ច្រែង តុ ចានស្រាក់ កៅអីគ្រប់ប្រភេទ កាំបិទ កែវទឹក ខ្ទះ ធុងទឹក ចានដែក និងសម្ភារជ័រជាច្រើនមុខទំនិញទៀត ប្រសិនជាចង់បានទំនិញមានគុណភាពល្អ តម្លៃសមរម្យ ឬចង់ក្លាយជាតំណាងចែកចាយផ្តាច់ខេត្តក្រុងនៅសម្ភារជ័រដែលយកមកពីរោងចក្រថៃដោយផ្ទាល់ បងប្អូនទាំងអស់គ្នាអាចឆែកមើលតាមផេកខាងលើបាន។ សូមបញ្ជាក់ថា បច្ចុប្បន្ននេះហាងបោះដុំគ្រឿងសម្ភារជ័ររបស់អ្នកនាង ឈុំ លក្ខិណា គឺមានទីតាំងនៅប៉ោយប៉ែត ហើយនេះក៏ជាឱកាសល្អមួយសម្រាប់លោក លោកស្រី ដែលមានដើមទុនចង់ចេញរកស៊ីតែមិនដឹងរកស៊ីអ្វី មានដើមទុនតែមិនដឹងចាប់របរអ្វី លោកអ្នកអាចពិចារណានៅមុខរបរបោះដុំគ្រឿងសម្ភារជ័រនេះបានដោយចំណាយទុនពី១ពាន់ដុល្លារឡើងទៅប៉ុណ្ណោះក៏យើងអាចរកស៊ីបានដែរ លើសពីនេះទៅទៀតយើងក៏ទទួលបានទំនិញពីប្រទេសថៃសុទ្ធៗតែម្តង ពោលពេលក្លាយជាតំណាងចែកចាយយើងចាំតែអង្គុយលក់តែប៉ុណ្ណោះ សម្រាប់ទំនិញគឺយើងមានអ្នកយកឱ្យស្រាប់មិនពិបាកអ្វីឡើយ។ បើសិនជាងបងប្អូនចង់ដឹងពីព័ត៌មានលំអិតទាក់ទងជាមួយកញ្ចប់ហ្រ្វេនឆាយបោះដុំសម្ភារជ័យអាចទំនាក់ទំនងទៅកាន់លេខ៖ ០៧៧ ៩៥៦ ៥៣៧ ឬឆាតទៅផេក ធារ៉ា បោះដុំគ្រឿងជ័រពីរោងចក្រថៃ ឬ រដ្ឋា បោះដុំគ្រឿងជ័រពីរោងចក្រថៃ ៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T13:51:03.736Z", "category": "PR", "views": 114, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនធម្មតា! ស្ដ្រីមេម៉ាយជនជាតិឥណ្ឌា បានផ្ដួលសេដ្ឋិនីអចលនទ្រព្យចិន ក្លាយជាអ្នកមានបំផុតនៅអាស៊ី	https://business-cambodia.com/articles/savitri-jindal	ស្រ្តីមេម៉ាយជនជាតិឥណ្ឌាមួយរូបដែលមានឈ្មោះថា Savitri Jindal បានស្នងតំណែងពីសេដ្ឋិនីជនជាតិចិន Yang Huiyan ក្លាយទៅជាសេដ្ឋិនីមានទ្រព្យសម្បត្ដិច្រើនជាងគេលេខ១នៅអាស៊ី ជាមួយនឹងទ្រព្យសម្បត្តិប្រមាណ ១១.៣ពាន់លានដុល្លារ។ នេះបើយោងតាមការចុះផ្សាយរបស់គេហទំព័រ The Guardian។ ប្រភពដដែលបានឱ្យដឹងមូលហេតុដែលធ្វើឱ្យលោកស្រី Savitri អាចផ្តួលសេដ្ឋិនីអចលនទ្រព្យនៅប្រទេសចិនបានក៏ព្រោះតែតែការកើនឡើងនៃអតិផរណា ដែលបណ្ដាលឱ្យក្រុមវិនិយោគិន និងអ្នកអភិវឌ្ឍន៍ជាច្រើនរូបរបស់ប្រទេសចិនទទួលការខាតបង់ស្ទើរគ្រប់ក្នុងនោះក៏មានលោកស្រី Yang Huiyanផងដែរ។ ហើយបញ្ហានេះបានធ្វើឲ្យលោកស្រី Yang Huiyan បានខាតបង់ទ្រព្យជាពាក្យកណ្ដាលកាលពីឆ្នាំមុន។ ហេតុផលខាងលើនេះហើយ ទើបធ្វើឲ្យលោកស្រី Yang Huiyan របូតតំណែងជាសេដ្ឋិនីមានបំផុតនៅអាស៊ីទៅកាន់លោកស្រី Savitri Jindal។ គួរបញ្ជាក់ផងដែរថា បច្ចុប្បន្នលោកស្រី Savitri មានអាយុ ៧២ ឆ្នាំ ជាស្ត្រីដែលមានជាងគេបំផុតរបស់ប្រទេសឥណ្ឌា និងនៅអាស៊ី។ គាត់បានក្លាយជាប្រធានក្រុមហ៊ុន Jindal Group បន្ទាប់ពីស្វាមីរបស់លោកស្រី ដែលជាស្ថាបនិក OP Jindal បានទទួលមរណភាពក្នុងឧបទ្ទវហេតុធ្លាក់ឧទ្ធម្ភាគចក្រក្នុងឆ្នាំ ២០០៥។ OP Jindal សព្វថ្ងៃជាក្រុមហ៊ុនរកស៊ីក្នុងវិស័យស៊ីម៉ងត៍ និងគ្រឿងសំណង់ធំមួយនៅប្រទេសឥណ្ឌា៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T11:42:20.752Z", "category": "អចលនទ្រព្យ", "views": 338, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សារអវិជ្ជមាន! មេធំ Huawei ផ្តាំបុគ្គលិកឱ្យគិតរឿងចាយវាយខណៈក្រុមហ៊ុនកំពុងប្រឈមនឹងវិបត្តិអូសបន្លាយ	https://business-cambodia.com/articles/huawei-fouder-announcement	ស្ថាបនិកក្រុមហ៊ុន Huawei Technologies របស់ប្រទេសចិន បានផ្តាំទៅបុគ្គលិករបស់ខ្លួនឱ្យប្រយ័ត្នប្រយែងរឿងចាយវាយ ខណៈក្រុមហ៊ុនអាចប្រឈមជាមួយវិបត្តិសេដ្ឋកិច្ចអូសបន្លាយ ក្រោយក្រុមហ៊ុនកំពុងបាត់ចំណូល៥០% នេះបើយោងតាមការចេញផ្សាយដោយ សារព័ត៌មាន CNA នៅរសៀលថ្ងៃទី២៣ សីហានេះ។  ប្រភពដដែលបានឱ្យដឹងថា ក្រុមហ៊ុនអាចនឹងត្រូវផ្លាស់ប្តូរ ដើម្បីធានាប្រាក់ចំណេញ និងលំហូរសាច់ប្រាក់ឡើងវិញនៅពេលដែលសេដ្ឋកិច្ចពិភពលោកឈានចូលដល់រយៈពេលដ៏យូរនៃវិបត្តិសេដ្ឋកិច្ច។ ទន្ទឹមនេះនេះដែរលោក Ren Zhengfei ស្ថាបនិក Huawei បានសរសេរនៅក្នុងអ៊ីមែលមួយទៅកាន់បុគ្គលិកកាលពីថ្ងៃចន្ទថា "ជាមួយនឹងគោលការណ៍សំខាន់នៃការរស់រានមានជីវិត អាជីវកម្មប្រឈមនឹងការធ្លាក់ចុះហើយបិទ ហើយគ្រប់គ្នាក៏ត្រូវទទួលផលប៉ះពាល់នេះដែរ”។ គួរជម្រាបផងដែរថា លទ្ធផលក្នុងឆមាសទីមួយរបស់ក្រុមហ៊ុន Huawei បានបង្ហាញពីការធ្លាក់ចុះនៃប្រាក់ចំណេញ ៥២% មកនៅត្រឹម ១៥.០៨ ពាន់លានយន់ ដោយយោងតាមការគណនារបស់ Reuters ដោយសារវិបត្តិសេដ្ឋកិច្ចមានការធ្លាក់ចុះ ការរំខាននៃវិបត្តិកូវីដ១៩ និងបញ្ហាប្រឈមនៃសង្វាក់ផ្គត់ផ្គង់បានធ្វើឱ្យប៉ះពាល់ដល់អាជីវកម្មឧបករណ៍របស់ក្រុមហ៊ុនក្នុងការលក់ស្មាតហ្វូន និងកុំព្យូទ័រយួរដៃទៅកាន់ទីផ្សារសកលលោក៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T10:42:54.371Z", "category": "ភាពជាអ្នកដឹកនាំ", "views": 292, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
ក្រៅពីចំណេញពេលវេលាធ្វើដំណើរ ទាំងនេះជាគុណសម្បត្ដិនៃការបង្កើតផ្លូវល្បឿនលឿននៅកម្ពុជា	https://business-cambodia.com/articles/expressway-advantage	ទន្ទឹមនឹងភាពរីកចម្រើននៃប្រទេសកម្ពុជា យើងឃើញថាមានហេដ្ឋារចនាសម្ព័ន្ធជាច្រើនបានរីកដុះដាលឡើងត្រសងលម្អសម្រស់ឱ្យដែនដីមួយនេះ ដូចជាសំណង់អគារ ផ្លូវថ្នល់ រួមទាំងផ្លូវល្បឿនលឿនជាដើម។ ជាក់ស្ដែងបច្ចុប្បន្ននេះផ្លូវល្បឿនលឿននៅកម្ពុជាយចាប់ផ្ដើមចេញរូបរាង និងជិតដាក់ឲ្យដំណើរការផងដែរ នោះគឺផ្លូវល្បឿនលឿនភ្នំពេញ-ព្រះសីហនុ។ ហើយក្រៅពីនេះ រដ្ឋាភិបាលក៏មានគម្រោងសាងសាងផ្លូវល្បឿនលឿនបន្ថែមទៀតផងដែរ ដោយសារតែផ្លូវល្បឿនលឿននេះជួយកាត់បន្ថយពេលវេលាធ្វើដំណើរបានច្រើន។ យ៉ាងណាក្រៅតែពីចំណេញពេលវេលាធ្វើដំណើរ ផ្លូវល្បឿនលឿនក៏មានគុណសម្បត្ដិជាច្រើនទៀតផងដែរ។ យោងតាមការចេញផ្សាយរបស់ក្រសួងសាធារណៈការ និងដឹកជញ្ជូន កាលពីពេលកន្លងទៅបានឱ្យដឹងថា ផ្លូវល្បឿនលឿនដើរតួនាទីយ៉ាងសំខាន់នៅក្នុងការពន្លឿនសេដ្ឋកិច្ចជាតិខ្មែរ ក្នុងនោះវាមានគុណសម្បត្តិមួយចំនួនដូចជា៖ ១. សមាហរណកម្មក្នុងតំបន់ (ទាំងក្នុងអាស៊ាន និងមហាអនុតំបន់ទន្លេមេគង្គ) ក៏ដូចជាពិភពលោកទាំងមូល ដូចជា ជួយតភា្ជប់បណ្តាញដឹកជញ្ជូនក្នុងតំបន់ពីប្រទេសមួយទៅប្រទេសមួយទៀត ដើម្បីលើកកម្ពស់សមត្ថភាពដឹកជញ្ជូនកម្ពុជាឲ្យសមស្របទៅតាមការអភិវឌ្ឍបែបសាកលភាវូបនីយកម្ម។ បង្កើនតុល្យភាពនៃការអភិវឌ្ឍដែនដី ដោយផ្សារភ្ជាប់រាជធានីភ្នំពេញជាមួយនឹងទីរួមខេត្តនានា និងជាមាគ៌ាឆ្ពោះទៅកាន់ពិភពលោក ៖ បង្កើនសមត្ថភាពដឹកជញ្ជូននិងលើកកម្ពស់ប្រសិទ្ធភាពផ្នែកភស្តុភារនៅក្នុងប្រទេសពិសេស ពីភ្នំពេញទៅបណ្តាខេត្តនានា ដើម្បីធ្វើឲ្យនៅតាមខេត្តមានភាពរីកចម្រើនបានឆាប់រហ័ស។ ២. ពង្រឹង និងកែលម្អស្ថានភាពចរាចរណ៍នៅកម្ពុជា។ ផ្លូវល្បឿនលឿនមានសមត្ថភាពខ្ពស់ក្នុងការទទួលបន្ទុកយានយន្តធ្ងន់ៗបម្រើសេវាកម្មបានល្អនិងអាចទាក់ទាញយានយន្តនានាដែលចរាចរតាមផ្លូវជាតិ កត្តានេះនឹងជួយសម្រាលការខូចខាត ហើយកាត់បន្ថយស្ថានភាពមមាញឹកនៅតាមផ្លូវជាតិទៀតផង៕ អត្ថបទ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T10:08:27.290Z", "category": "អចលនទ្រព្យ", "views": 223, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ខ្ចីលុយបងប្អូន៦ពាន់$ រកស៊ីលើវិស័យគ្រឿងសម្អាង ស្រ្តីរូបនេះ អាចបង្កើតក្រុមហ៊ុនតម្លៃជាង១ពាន់លាន$	https://business-cambodia.com/articles/huda-kattan-founder-huda-beauty	ធ្លាប់ត្រូវគេបញ្ឈប់ពីការងារ Huda Kattan អាចកសាងខ្លួនឯងឱ្យក្លាយជាសេដ្ឋិនីទ្រព្យ ៥៦០លានដុល្លារ ក្នុងឆ្នាំ២០២២នេះ និងជាម្ចាស់ក្រុមហ៊ុនលក់គ្រឿង MakeUp ឈ្មោះថា Huda Beauty ដែលក្រុមហ៊ុននេះត្រូវបានគេវាយតម្លៃថាមានតម្លៃខ្លួន ១.២៥ពាន់លានដុល្លារកាលពីឆ្នាំ ២០១៧។ ប៉ុន្តែអ្វីដែលគួរឱ្យចាប់អារម្មណ៍នោះគឺ Huda Kattan បានចាប់ផ្ដើមអាជីវកម្មដោយខ្ចីប្រាក់ពីបងប្អូនស្រីរបស់នាងចំនួន ៦,០០០ ដុល្លារ ដោយចាប់ផ្ដើមពីការបង្កើតរោមភ្នែកនារីសម្រាប់តុបតែងពេល MakeUp ព្រោះនាងជាមនុស្សដែលស្រលាញ់ចូលចិត្តការតុបតែងខ្លួន និងបានបង្កើតBlog ចែករំលែកទាក់ទងនឹងរឿងតុបតែងខ្លួនសម្រស់អស់រយៈពេល ៣ឆ្នាំមកហើយ។ ចាប់ផ្ដើមដំបូងនាងរំពឹងថាអាចលក់ដាច់ ៧០០០គូ សម្រាប់រយៈពេល ១ឆ្នាំ ប៉ុន្តែអ្វីដែលមិនគួរឱ្យជឿនោះគឺ ត្រឹមតែ១សប្ដាហ៍ប៉ុណ្ណោះ នាងអាចលក់ដាច់គ្មានសល់ចំនួន ៧០០០គូ។ ឃើញឱកាសបែបនេះ នាងក៏សម្រេចចិត្តបង្កើនការផលិត និងអាចរកប្រាក់ចំណូលបាន ១.៥លានដុល្លារពីការលក់រាយដំបូងរបស់ខ្លួន និងអាចរកបានរហូតដល់ទៅ១០លានដុល្លារនៅឆ្នាំបន្ទាប់។ ដើរមួយជំហាន កាន់តែឃើញឱកាសកាន់តែធំ នាងក៏សម្រេចចិត្តពង្រីកអាជីវកម្មដោយផលិតគ្រឿងផ្សេងៗសរុប១៤០ប្រភេទ និងបានចែកចាយបន្តទៅក្រៅប្រទេសរហូតដល់អាចរកចំណូលបានប្រមាណ ២៥០លានដុល្លារក្នុង១ឆ្នាំ។ ភាពជោគជ័យរបស់នាង ក៏មួយផ្នែកធំដោយសារតែក្រុមហ៊ុននាងអាចទាញបានអាវុ.ធដ៏មុតស្រួចគឺទាញអ្នកគាំទ្រនៅលើបណ្ដាញសង្គមអ៊ីនស្ត្រាក្រាមចំនួន ៤៨លាននាក់ និងអ្នកតាមដាននៅលើឆាណែលយូធូបចំនួន ៤លាននាក់ឯនោះ។ ជាចុងក្រោយនាងបានចែករំលែកអំពីភាពជោគជ័យរបស់ខ្លួនថា៖ ១. ត្រូវហ៊ានសាកល្បងធ្វើអ្វីដែលអ្នកស្រលាញ់ចូលចិត្ត ឬងុបងល់ជាមួយវា ២. ប្រសិនបើមិនមានគោលដៅតូចៗទេ អ្នកនឹងបាត់បង់អារម្មណ៍រំភើបរីករាយ ៣. ពេលខ្លះការបាត់បង់ការងារ ក៏ជាជម្រើសល្អមួយជួយឱ្យអ្នករកឃើញផ្លូវថ្មីដែលល្អប្រសើរផងដែរ៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T10:02:06.594Z", "category": "ភាពជាអ្នកដឹកនាំ", "views": 271, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ក្រោយ Elon Musk លែងចង់ទិញ ពេលនេះ Twitter ជួបគ្រោះធំរហូតត្រូវបង្ខំចិត្តកាត់ប្រាក់បុគ្គលិក ៥០%	https://business-cambodia.com/articles/twitter-is-in-big-trouble-and-forced-to-cut-50-of-staff	យោងតាមការចេញផ្សាយដោយសារព័ត៌មាន Bloomberg បានឱ្យដឹងថា ក្រុមហ៊ុន Twitter Inc បានប្រកាសប្រាប់បុគ្គលិកទាំងអស់គ្នាថាពួកគេអាចទទួលបានប្រាក់ប្រហែល ៥០% ប៉ុណ្ណោះនៃប្រាក់រង្វាន់ប្រចាំឆ្នាំរបស់ពួកគេ ដោយសារតែបច្ចុប្បន្នក្រុមហ៊ុនកំពុងតែប្រឈមជាមួយនឹងវិបត្តិហិរញ្ញវត្ថុ។ ប្រភពដដែលបន្តទៀតថា ក្រុមហ៊ុន Twitter មានបញ្ហាទាក់ទងជាមួយនឹងសង្រ្គាមអ៊ុយក្រែន និងមានជម្លោះផ្លូវច្បាប់ជាមួយ Elon Musk ក្រោយពីលោកបានប្រកាសលុបចោលកិច្ចព្រមព្រៀងទិញបណ្តាញសង្គម១នេះក្នុងតម្លៃ ៤៤ពាន់លានដុល្លារ។ អ្នកនាំពាក្យនៅក្រុមហ៊ុន Twitter បានបញ្ជាក់ថា ស្របពេលដែល ទិន្ន័យអាចផ្លាស់ប្ដូរក្នុងឆ្នាំនេះដោយផ្អែកលើរបាយការណ៍ចំណូលជាក់ស្ដេង ប្រាក់លើកទឹកចិត្តបន្ថែម កំពុងស្ថិតក្នុងរង្វង់ ៥០% នៃគោលដៅហិរញ្ញវត្ថុ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T09:59:16.746Z", "category": "ចាប់ផ្តើមអាជីវកម្ម", "views": 149, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកចង់វេរលុយត្រូវដឹង! ធនាគារ ABA ប្រកាសពីពេលវេលាផ្អាកប្រតិបត្តិការជាមួយបាគង នៅយប់នេះ	https://business-cambodia.com/articles/aba-bank	នៅយប់ថ្ងៃអង្គារ៍នេះ ចាប់ពីម៉ោង ៩:៣០ ដល់ម៉ោង ១០:៣០យប់ ធនាគារ ABA នឹងធ្វើបច្ចុប្បន្នកម្មផ្នែកបច្ចេកទេស។ ដូចនេះ រាល់ប្រតិបត្តិការរវាងបាគងជាមួយធនាគារ ABA ក្នុងអំឡុងពេលខាងលើនេះ នឹងត្រូវផ្អាកជាបណ្តោះអាសន្ន។ នេះបើយោងតាមសេចក្តីជូនដំណឹងដោយ Bakong នៅមុននេះបន្តិច។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T09:36:21.644Z", "category": "ហិរញ្ញវត្ថុ", "views": 923, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "tiny", "noisy", "short_sentences" ] }
ក្រសួងអប់រំ សម្រេចលើកពេលឈប់សម្រាកវិស្សមកាលឆ្នាំ២០២២ ទៅពេលនេះវិញ	https://business-cambodia.com/articles/vacation-2022	ក្រសួងអប់រំយុវជន និងកីឡា បានសម្រេចលើកពេលឈប់សម្រាកវិស្សមកាលរបស់សិស្សានុសិស្ស ទៅថ្ងៃទី១ ដល់ថ្ងៃទី៣១ ឆ្នាំ២០២២វិញ។ នេះបើយោងតាមលិខិតរបស់ឯកឧត្តម ហង់ ជួន ណារ៉ុន រដ្ឋមន្ត្រីក្រសួងអប់រំយុវជននិងកីឡា ផ្ញើជូនប្រធានមន្ទីរអប់រំ យុវជន និងកីឡារាជធានី ខេត្ត ស្តីពីការពន្យារ ពេលដំណើរការឆ្នាំសិក្សា២០២១-២០២២ នៅតាមគ្រឹះស្ថានសិក្សាចំណេះទូទៅសាធារណៈ និងមត្តេយ្យសិក្សាទូទាំងប្រទេស។ តាមការបញ្ជាក់ ការសម្រេចលើកពេលឈប់សម្រាកវិស្សមកាលនេះដោយសារ ដំណើរការរៀន និងបង្រៀន ក្នុងឆមាសទី១ ឆ្នាំសិក្សា២០២១-២០២២ មានដំណើរ ការមិនសូវរលូន ពោលគឺសិស្សបានរៀនតែពាក់កណ្តាលពេលប៉ុណ្ណោះ ចាប់ពីខែកុម្ភៈដល់ ដំណាច់ខែមេសា ដោយសារការរីករាលដាលនៃមេរោគកូវីដ១៩ ប្រភេទអូមីក្រុង។ ដូច្នេះដើម្បីធានាឱ្យការសិក្សារបស់សិស្សប្រកបដោយគុណភាព បំពេញបាននូវគម្លាតសមត្ថភាព ដែលបានបាត់បង់កន្លង មកដោយសារសាលារៀនផ្អាកដំណើរការ ក្រសួងអប់រំ យុវជន និងកីឡា សម្រេចពន្យារពេលដំណើរការឆ្នាំសិក្សា២០២១-២០២២ ដែលគ្រោងនឹងបញ្ចប់ នាថ្ងៃទី៣១ ខែតុលា ទៅថ្ងៃទី៣០ ខែវិច្ឆិកា ឆ្នាំ២០២២វិញ។ ចំពោះមហាវិស្សមកាល ឆ្នាំសិក្សា២០២១-២០២២ ចាប់ពីថ្ងៃទី០១ ដល់ថ្ងៃទី៣១ ខែធ្នូ ឆ្នាំ២០២២។ ដោយឡែក ដំណើរការគ្រឹះស្ថានសិក្សាឆ្នាំសិក្សា២០២២-២០២៣ ក្រសួងនឹងចេញសេចក្តី ណែនាំថ្មី៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T09:21:27.065Z", "category": "ព័ត៌មានថ្មីៗ", "views": 1901, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធ្លាប់ឃើញរមៀតដាំនៅផ្ទះធម្មតា តែស្រ្តីរូបនេះអាចច្នៃលក់ធ្វើអោយរមៀតមានតម្លៃមួយខាំ ៣០ដុល្លារ	https://business-cambodia.com/articles/woman-can-make-turmeric-for-30-a-bite	ទាំងអស់គ្នាប្រាកដជាធ្លាប់ឃើញរមៀតគេដាំនៅក្បែរផ្ទះ ហើយភាគច្រើនគេយកទៅដាក់ក្នុងសម្លតែប៉ុណ្ណោះ។ ប៉ុន្តែពេលនេះមានកូនខ្មែរដំបូងគេមួយរូបបានយករមៀតដែលដាំនៅក្បែរៗផ្ទះយកមកច្នៃធ្វើជាម្សៅឆុងញ៉ាំជាមួយទឹកដោះគោ កំពុងតែទទួលបានការគាំទ្រខ្លាំងមែនទែន ដោយអាចលក់នៅលើទីផ្សារបាន១ខាំតម្លៃ ៣០ដុល្លារឯណោះ។ កូនខ្មែរមួយរូបនោះគឺជាកញ្ញា ហាក់  ដាវី  ដែលជាស្ថាបនិករបស់យីហោ មាតាធម្មជាតិ_Mother Nature ដោយនាពេលបច្ចុប្បន្ននេះយីហោកូនខ្មែរមួយនេះទើបតែបង្កើតឡើងរយៈពេល ៨ ខែទេតែកំពុងទទួលបានការគាំទ្រយ៉ាងខ្លាំងពីសំណាក់ប្រជាជនខ្មែររហូតលក់អស់ស្តុកនៃឆ្នាំនេះ ហើយបានផ្ញើរចេញទៅកាដាណា បារាំង កូរ៉េ ហើយនាពេល២ខែខាងមុខនេះម្សៅរមៀតមាតាធម្មជាតិនឹងចរាចរលើទីផ្សារអាហារសុវត្ថិភាពគ្រប់ខេត្តក្រុង។ នៅក្នុងបទសម្ភាសន៍ជាមួយ Business Cambodia កញ្ញា ហាក់ ដាវីបានអោយដឹងថាមូលហេតុដែលធ្វើអោយកញ្ញាសម្រេចចិត្តច្នៃរមៀតធ្វើជាម្សៅសម្រាប់ញាំនេះ ដោយសារតែយល់ឃើញថាស្រុកយើងខ្វះអ្នកគិតគូររឿងសុខភាព និង ដើម្បីរំលឹកអតីតកាលដែលម្តាយកញ្ញាជាអ្នកលក់នំបញ្ចុក ចំណាយពេលជាង៤០ឆ្នាំ ចិញ្ចឹមកូន៥នាក់អោយបានរៀនគ្រប់ៗគ្នា  ដោយប្រើរមៀតជាគ្រឿងផ្សំគោលក្នុងការស្លរសម្លខ្មែរនិងណាំយ៉ា បូកផ្សំនិងកូរ៉ូណាវាយលុកកាលពីដើមឆ្នាំ ២០២០ នេះ កញ្ញាក៏ស្រាវជ្រាវរកសារជាតិដែលអាចជួយពង្រឹងប្រព័ន្ធភាពស៊ាំបាន ។ កញ្ញាបានបន្តទៀតថា ក្នុងការច្នៃរមៀតនេះមិនមែនកញ្ញាផ្ទាល់ចេះតែច្នៃផ្តេសផ្តាសនោះទេ ពោលគឺគាត់ផ្ទាល់បានស្រាវជ្រាវយ៉ាងច្បាស់ពីរមៀតនេះទាំងភាសាជាតិនិងអន្តរជាតិ  និងមានការពិសោធន៍ប្រើផ្ទាល់ទៅលើម្តាយធម៌នៅបារាំង ឃើញថារមៀតមានវីតាមីន Cល្អបំផុត ដែលមាននាទីជួយពង្រឹងប្រព័ន្ធភាពស៊ាំ បង្ការផ្តាសាយ   ក្អក  បង្ការពុកឆ្អឹង បង្ការមហារីក ព្យាបាលក្រពះ ជួយអោយវដ្តរដូវដំណើរការទៀងទាត់ និងមានអត្ថប្រយោជន៍សុខភាពជាច្រើនទៀត។ ស្ថាបនិក មាតាធម្មជាតិ_Mother Nature រូបនេះបានបង្ហើបទៀតថា មូលហេតុដែលធ្វើអោយកញ្ញាច្នៃរមៀតលក់ក្នុងមួយខាំតម្លៃ ៣០ដុល្លារដែលអាចនិយាយបានថាតម្លៃរៀងថ្លៃដាច់គេ គឺដោយសាររមៀតនេះបានធ្វើឡើងដោយសារស្នាដៃម៉ែ ពីនាក់ម្តាយកូនប្រើបេះដូងធ្វើ ហើយបានគិតគូរលើសុខភាពនិងសុវត្ថិភាព របស់អ្នកញ៉ាំជាចំបង ។ គាត់បានបន្ថែមថា៖ នៅក្នុងរមៀតស្រស់ ១០០គីឡូ យើងផលិតបានតែ ៦,៣ គីឡូជាម្សៅរមៀតប៉ុណ្ណោះ ហើយរមៀតនេះជារមៀតសុវត្ថិភាពដែលដាំដុះលើទឹកដីគ្មានរោងចក្រឧស្សាហ៍កម្ម  និងជាផលិតផលផលិតពីដៃម៉ែពិតៗចេញពីទឹកដីចំការលើ។ សម្រាប់ការផលិតវិញគឺត្រូវចំណាយរយៈពេល១០ថ្ងៃ គឺឆ្លងកាត់ដុំណាក់កាល ៤ ធំៗគឺ៖លាងទឹក ជិតសំបក ហាន់  ហាល  កិន  បុក  រែង  ហើយវេចខ្ចប់ទៀតសោត គឺយើងធ្វើជាលក្ខណៈគ្រួសាដោយយើងត្រាំកែវជាមួយទឹកក្តៅសម្លាប់មេរោគ ហាលស្ងួតបានច្រកលក់ជូនភ្ញៀវ។ គួរបញ្ជាក់ថា សព្វថ្ងៃនេះយីហោ មាតាធម្មជាតិ_Mother Nature មិនត្រឹមតែអាចច្នៃរមៀតធ្វើជាម្សៅនោះទេ កញ្ញាក៏បានច្នៃធ្វើម្សៅសាជូរដូនតា ដែលផលិតផលទាំង ២ នេះកំពុងតែវាយលុកក្នុងទីផ្សារខ្លាំងដូចគ្នា។ ប្រសិនបើបងប្អូនមានចំណាប់អារម្មណ៍ចង់ធ្វើជាដៃគូរសហការសូមទំនាក់ទំនងទៅលេខ 096 87 14 681 ឬអាចទំនាក់ទំនងតាមផេកនៅខាងក្រោមនេះបាន៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T09:01:28.130Z", "category": "ចាប់ផ្តើមអាជីវកម្ម", "views": 172, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ងើបឡើងវិញហើយ! ត្រឹម៧ខែ កម្ពុជាទាញភ្ញៀវទេសចរណ៍ជាង៧សែននាក់ កើនជាង៥៦០%	https://business-cambodia.com/articles/cambodia-attracts-over-740-000-international-tourists	គិតត្រឹមរយៈពេល ៧ខែដើម ឆ្នាំ២០២២នេះ នៅទូទាំងប្រទេសកម្ពុជា ទទួលបានទេសចរអន្តរជាតិជាង ៧៤ម៉ឺននាក់ កើនឡើង ៥៦០%ធៀបនឹងរយៈពេលដូចគ្នាឆ្នាំ២០២១ ក្នុងដំណាក់កាលវិបត្តិកន្លងទៅ។ នេះបើតាមឯកឧត្ដម ថោង ខុន រដ្ឋម ន្ត្រីក្រសួងទេសចរណ៍ ដែលបានថ្លែង ក្នុងពិធីបើកវគ្គបណ្ដុះបណ្ដាលដល់អ្នកជំនាញទេសចរណ៍ នៅខេត្តសៀមរាប នាថ្ងៃទី១៩ ខែសីហា ឆ្នាំ២០២២។ នាឱកាសនោះ ឯកឧត្ដមរដ្ឋមន្ត្រីបានឱ្យដឹងថា ការបើកដំណើរការសេដ្ឋកិច្ច សង្គមឡើងវិញនេះ បានជំរុញឱ្យមានការកម្សាន្តទេសចរណ៍ នៅតាមគោលដៅទេសចរណ៍សំខាន់ៗ ដូចជាក្នុងខេត្តសៀមរាប រាជធានីភ្នំពេញ ក៏ដូចជាខេត្តព្រះសីហនុ និងគោលដៅទេសចរណ៍មួយចំនួនទៀត មានសកម្មភាពទេសចរណ៍ជាច្រើនឡើងវិញ។ ឯកឧត្ដមរដ្ឋមន្ត្រីបានថ្លែងថា «ក្នុងរយៈពេល៧ខែដើម ឆ្នាំ២០២២ នេះ កម្ពុជាទទួលបានទេសចរអន្តរជាតិ ប្រមាណជាង៧៤ម៉ឺននាក់ កើនឡើង៥៦០% ធៀបនឹងរយៈពេលដូចគ្នាឆ្នាំ២០២១ ក្នុងដំណាក់កាលវិបត្តិកន្លងទៅ»។ ដោយឡែកសម្រាប់ខេត្តសៀមរាប រយៈពេល៧ខែដើមឆ្នាំ២០២២ មានទេសចរផ្ទៃក្នុង ១,២៤២,៨៥៤នាក់ កើនឡើង៨៩០%ប្រៀបធៀបនឹងរយៈពេលដូចគ្នាឆ្នាំ២០២១ ដែលក្នុងនោះទេសចរជាតិមាន ១,១៥៩,០០០នាក់ កើនឡើង៧៩៩% និងទេសចរបរទេសផ្ទៃក្នុង ៨៣,៨៥៤នាក់ កើនឡើង១៣៥២%។ ឯកឧត្ដម ថោង ខុន បានបន្តថា ក្នុងបរិការណ៍នៃការងើបឡើងវិញ នៃវិស័យទេសចរណ៍នេះ ក្រសួងទេសចរណ៍បានគិតគូរ និងយកចិត្តទុកដាក់ខ្ពស់លើការពង្រឹងគុណភាព សេវាកម្មប្រកបដោយគុណភាព និងសុវត្ថិភាពជូនភ្ញៀវទេសចរតាមគន្លងថ្មី និងបន្តជំរុញផ្សព្វផ្សាយទាក់ទាញទេសចរណ៍ ទាំងទេសចរណ៍អន្តរជាតិ និងទេសចរណ៍ក្នុងស្រុក ដែលជាទិសដៅយុទ្ធសាស្រ្តក្នុងដំណាក់កាលទី២ នៃផែនការស្តារនិងអភិវឌ្ឍវិស័យទេសចរណ៍ ក្នុងនិងក្រោយដំណាក់កាលកូវីដ-១៩ ឆ្នាំ២០២០-២០២៥។ ដោយឡែក បើក្រឡែកមើលពីចំនួនទេសចរណ៍ផ្ទៃក្នុងប្រចាំសប្ដាហ៍វិញ ក្រសួងបានបញ្ជាក់ផងដែរថា នាថ្ងៃទី២២ ខែសីហា ឆ្នាំ២០២២នេះ បានរាយការណ៍ពីស្ថិតិភ្ញៀវទេសចរផ្ទៃក្នុងប្រចាំសប្តាហ៍ ដោយនៅថ្ងៃទី២០-២១ ខែសីហា ឆ្នាំ២០២២ នៅទូទាំងប្រទេសទទួលបានភ្ញៀវសរុប២២២,៨៥៣នាក់ ក្នុងនោះភ្ញៀវជាតិ២០០,៦៤៥នាក់ និងភ្ញៀវបរទេសផ្ទៃក្នុង២២,២០៨នាក់។ យ៉ាងណាមិញ ទាក់ទិននឹងគោលដៅទេសចរណ៍សំខាន់ៗ រួមមានដូចជា៖ ខេត្តសៀមរាប ៣៣,៩៦៨នាក់ ខេត្តព្រះសីហនុ ៣១,៨១៥នាក់ ខេត្តកំពត ២៨,០៤០នាក់ ខេត្តបាត់ដំបង ២០,៧៩០នាក់ រាជធានីភ្នំពេញ ១៩,៧៩៩នាក់ ខេត្តកណ្តាល ១៣,៩៧៥នាក់ ខេត្តកែប ១១,៥៥៩នាក់ ខេត្តពោធិ៍សាត់ ១០,៣៦៤នាក់ យោងតាមតួលេខខាងលើមានការថមថយ៤.៧៣% ធៀបនឹងសប្តាហ៍កន្លងមក។ មិនខុសពីសប្តាហ៍កន្លងមក បញ្ហាអាកាសធាតុ និងលទ្ធភាពនៃការកើតមានជំនន់ទឹកភ្លៀងនៅតាមបណ្តាខេត្តមួយចំនួនតាមការណែនាំរបស់ក្រសួងធនធានទឹក និងឧតុនិយម ធ្វើឲ្យចរន្តភ្ញៀវមានការប្រែប្រួលឡើងចុះពីមួយសប្តាហ៍ទៅមួយសប្តាហ៍។ បច្ចុប្បន្ន ក្រសួងទេសចរណ៍ក្នុងនាមគណៈកម្មាធិការជាតិគ្រប់គ្រង និងអភិវឌ្ឍន៍សហគមន៍ទេសចរណ៍និងអេកូទេសចរណ៍ បាននិងកំពុងសហការជាមួយក្រសួងប្រៃសណីយ៍និងទូរគមនាគមន៍ ជំរុញការដំឡើងអង់តែនទូរស័ព្ទ និងសេវាអ៉ីនធើណែត១០០បង្គោល នៅតាមគោលដៅទេសចរណ៍អាទិភាព ពិសេសតំបន់អេកូទេសចរណ៍ និងសហគមន៍ទេសចរណ៍ដែលនៅដាច់ស្រយាល។ អ្វីដែលរឹតតែពិសេស ក្រសួងទេសចរណ៍ក៏បាន ចេញសារាចរណែនាំនានា ស្តីពីការពង្រឹងការអនុវត្តវិធានការនានារបស់រាជរដ្ឋាភិបាល ក្រសួងសុខាភិបាល និងវិធានសុវត្ថិភាពទេសចរណ៍ និងទប់ស្កាត់ការឆ្លងរាលដាលក្នុងសហគមន៍នៃមេរោគកូវីដ-១៩ បានយ៉ាងសកម្មផងដែរ ហើយវាក៏ជាផ្នែកដ៏សំខាន់មួយក្នុងការជួយជ្រោមជ្រែងឱ្យវិស័យទេសចរណ៍ក្នុងប្រទេស មានការស្ទុះងើបឡើងវិញផងដែរ៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T08:47:12.371Z", "category": "ភាពជាអ្នកដឹកនាំ", "views": 495, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
ដំបូន្មាន១០ពីបិតាវិនិយោគ Warren Buffett ទៅកាន់យុវវ័យធ្វើបាននឹងក្លាយជាអ្នកមាន	https://business-cambodia.com/articles/warren-buffett-advice-newgeneration	យុវវ័យជាវ័យដែលត្រូវរៀនសូត្រដើម្បី ឱ្យមានតុល្យភាពសម្រាប់ជីវិតទៅថ្ងៃអនាគត។ វាគ្មិនដ៏មានប្រជាប្រិយភាព អ្នកនិពន្ធសៀវភៅហរិញ្ញវត្ថុល្បីល្បាញ បិតាវិនិយោគ Warren Buffett បុរសដែលមានប្រាជ្ញាវាងវៃនិងទ្រព្យសម្បត្តិច្រើន គឺជាមនុស្សដែលឱ្យតម្លៃទៅលើចំណេះដឹងការអភិវឌ្ឍខ្លួនខ្លាំងបំផុត។ ថ្ងៃនេះចាបក្រហមនឹងនាំមិត្តអ្នកអានមកដឹងអំពីដំបូន្មានទាំង១០យ៉ាងដែលគាត់នឹងប្រាប់អ្នក ដើម្បីកែលម្អខ្លួន ផ្តល់ឱកាសឱ្យខ្លួនឯងកាន់តែប្រសើរឡើងសម្រាប់ភាពជោគជ័យនាពេលអនាគត។ ព្រមទាំងដើម្បីជាពុទ្ធិជំរុញទឹកចិត្តនិងដុតចំណង់ក្នុងការស្វែងរកភាពជោគជ័យ។ ១. អ្នកជាមនុស្សទីមួយដែលត្រូវផ្លាស់ប្តូរ ក្នុងយុគសម័យបច្ចុប្បន្ននៃលទ្ធភាពប្រើប្រាស់អ៊ីនធឺណិតរបស់យើង អ្នកអាចរៀនជាក់ស្តែងនូវអ្វីដែលអ្នកចង់ធ្វើ រហ័សតាមដែលអ្នកចង់ដឹង។ ស្វែងរកចំណង់ចំណូលចិត្តរបស់អ្នក វិនិយោគលើខ្លួនអ្នកតាមរយៈការទទួលបានប្រាជ្ញា ចំណេះដឹង ហើយមិនដែលឈប់រៀនឡើយ។ ២.ទម្លាប់អាក្រក់ ទម្លាប់មួយណាដែល អ្នកត្រូវបោះចោលឥឡូវនេះ? ក្រឡេកទៅវិញវាគឺជាទម្លាប់នៃការចំណាយ ចំណាយខុសខ្ទង់ដែលជារឿងដ៏គួរឱ្យព្រួយបារម្ភសម្រាប់យុវវ័យ។  ផ្លាស់ប្តូរទម្លាប់អាក្រក់មួយនេះឱ្យបានកាន់តែឆាប់ កាន់តែល្អ ប្រសិនបើមិនចង់រៀនមេរៀនជីវិតដោយវិធីលំបាកៗនោះទេ។ ៣. ហ៊ានសុំជំនួយ ការសុំជំនួយនៅក្នុងវ័យជំទង់មិនមែនជារឿង អន់ឬ បង្ហាញថាយើងមិនចេះនោះទេ ដូច្នេះហើយត្រូវចេះស្វែងរកជំនួយពីសំណាក់អ្នកមានបទពិសោធន៍ រៀមច្បងជាដើម ។ ម្យ៉ាងវិញទៀតការស្វែងរកជំនួយនេះទៀតសោតគឺសម្តៅទៅលើ ចំណេះដឹង អ្នកប្រឹក្សា និងអ្នកលើកទឹកចិត្តជាដើម។ ៤.ដឹងពីភាពខ្លាំងរបស់ខ្លួនឯង លោក Warren Buffett បាននិយាយថា “អ្នកមិនចាំបាច់ជាអ្នកជំនាញលើអ្វីៗទាំងអស់នោះទេ ប៉ុន្តែការដឹងពីភាពខ្លាំងរបស់ខ្លួនឯងគឺប្រសើរបំផុតហើយ”។ ការស្វែងយល់ថាអ្នកកើតមកដើម្បីអ្វី គោលដៅជាអ្វី ចំណុចខ្លាំងរបស់អ្នកជាអ្វី និងចំណុចខ្សោយរបស់អ្នកគឺជាអ្វី គឺជារឿងសំខាន់បំផុតមួយដែលអ្នកត្រូវដឹងភ្លាមៗ។ ៥.ធ្វើអ្វីដែលខ្លួនស្រលាញ់ Warren Buffett ធ្លាប់និយាយថា "ធ្វើការនៅកន្លែងដែលអ្នកចូលចិត្ត" ។ យុវវ័យជាវ័យដែលឆាប់រំជើបរំជួលជាមួយនឹងក្តីស្រឡាញ់បំផុត ដូច្នេះហើយការដែលធ្វើអ្វីដែលពួកគេស្រឡាញ់ប្រកបដោយភាពត្រឹមត្រូវគឺជាកម្លាំងរុញច្រានដ៏មានឥទ្ធិពលបំផុតឆ្ពោះទៅរកភាពជោគជ័យ។ ៦. កុំធ្វើរឿងសំខាន់សម្រាប់រឿងមិនចាំបាច់ ប្រើការគិតឱ្យច្រើនបំផុត សូមកុំរីករាយត្រឹមមួយរយៈនិងចំណាយពេលខឹងសម្បារ ប្រើការវិនិច្ឆ័យឱ្យល្អបំផុត។ កុំធ្វើរឿងសំខាន់ ឬលះបង់ខ្លាំងពេក សម្រាប់រឿងដែលមិនចាំបាច់ក្នុងជីវិត ។ ៧.កុំឱ្យឱកាសល្អកន្លងហួស ពេលខ្លះឱកាសល្អមកដល់ហើយយើងមិនដឹងពីវា ពេលខ្លះទៀត ឱកាសល្អទាមទារការខិតខំប្រឹងប្រែង ហើយយើងមិនអើពើ។ កុំឲ្យឱកាសល្អកន្លងផុតទៅដោយសារតែវាធ្វើឱ្យអ្នកលំបាក ភាគច្រើននៃពេលវេលានិងឱកាសល្អទាំងនេះនឹងធ្វើឱ្យអ្នកលំបាកបន្តិចហើយ។ ៨.Tick-tock នៃនាឡិកា អ្នកគួរតែរៀនឱ្យបានច្រើនតាមដែលអ្នកអាចធ្វើបានអំពីការគ្រប់គ្រងពេលវេលាឥឡូវនេះ។ នៅពេលដែលអ្នកគ្រប់គ្រងពេលវេលារបស់អ្នកបានល្អ អ្នកនឹងមិនងាយចុះចាញ់ក្នុងជីវិតនោះទេ។ យុវវ័យកុំមើលរំលងពេលវេលាឱ្យសោះ ការពារទ្រនិចនាឡិការបស់អ្នកឱ្យបានល្អនិងមានគុណភាពបំផុត។ ៩.កាតឥណទាន ស្វែងយល់ពីវិន័យខ្លួនឯង និងការគ្រប់គ្រងខ្លួនឯងដែលចាំបាច់ ដើម្បីគ្រប់គ្រងលុយឱ្យបានល្អបំផុត។ ជៀសវាងការប្រើប្រាស់កាតឥណទានច្រើនពេក រៀនបង់ជាលុយសុទ្ធទៅលើអ្វីមួយ បើគ្មានលុយសុទ្ធទេ កុំចាយ។ ១០.មានទឹកចិត្ត ទឹកចិត្តគឺជាសិល្បៈមួយនៅក្នុងសង្គម ការចេះជួយអ្នកដទៃ រៀនសូត្រនិងចែករំលែកវាមិនត្រឹមតែឱ្យអ្នកដទៃទទួលនូវផលប៉ុណ្ណោះទេអ្នកខ្លួនឯងកាន់តែចេះដឹងនិងបានរៀនអ្វីដែលថ្មីបន្ថែមទៀតផងដែរ។ ជាការពិតណាស់ដំបូន្មានបិតាវិនិយោគទាំង១០ខាងលើនេះពិតជាមានផលប្រយោជន៍ពិតមែន ប្រសិនបើយកមកអនុវត្តន៍។ ព្រោះថាមនុស្សដែលជោគជ័យភាគច្រើនសុទ្ធតែធ្លាប់ឆ្លងកាត់នូវរឿងទាំងអស់នេះនៅវ័យជំទង់របស់ពួកគេ៕  អត្ថបទដោយ៖ ពីង ជូអេង (កូនត្រចៀកកាំ )	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T08:38:12.687Z", "category": "ភាពជាអ្នកដឹកនាំ", "views": 303, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
លាហើយផ្លូវស្ទះ! ស្ពានអាកាស និងស្ពានឆ្លងទន្លេ ៥ ទីតាំងនឹងចូលខ្លួនសម្រួលការកកស្ទះនៅភ្នំពេញ	https://business-cambodia.com/articles/five-bridge-in-phnom-penh	បច្ចុប្បន្នចំនួនយានយន្ដ និងប្រជាពលរដ្ឋក្នុងរាជធានីភ្នំពេញមានការកើនឡើងខ្លាំង ដែលជាហេតុធ្វើឲ្យមានការកកស្ទះចរាចរណ៍នៅតំបន់មួយចំនួន។ យ៉ាងដើម្បីដោះស្រាយបញ្ហានេះ រាជរដ្ឋាភិបាល ក៏ជារដ្ឋបាលរាជធានីភ្នំពេញ បានសម្រេចសាងសង់ស្ពានអាស និងស្ពានឆ្លងទន្លេ ជាច្រើនកន្លែងផងដែរ ដើម្បីសម្រួលការកកស្ទះ។ ក្នុងនោះដែរ នាពេលខាងមុនស្ថានភាពចរាចរណ៍ នៅរាជធានីភ្នំពេញអាចនឹងមានភាពធូរស្រាយ ក្រោយគម្រោងស្ពានអាកាស និងស្ពានឆ្លងទន្លេ ចំនួន ៥ ទីតាំងនេះសម្រេចរួចរាល់។ ដោយគម្រោងស្ពានទាំង ៥ ទីតាំងនេះរួមមាន៖ គម្រោងស្ពានឆ្លងទន្លេសាប គម្រោងសាងសង់ស្ពានបេតុងអាមេខ្សែកាបឫស្សីកែវឆ្លងកាត់ទន្លេសាប គឺជាគម្រោងដ៏សំខាន់មួយ ដែលជួយរំដោះការធ្វើចរាចរលើផ្លូវជាតិលេខ៦ និងផ្លូវជាតិលេខ៥ ក៏ដូចជាច្រកចេញចូលរាជធានីភ្នំពេញ។ គម្រោងស្ពានថ្មីនេះ មានរចនាបទទំនើបដែលមានសសរធំៗចំនួន ៤ បង្គោល មានកំពស់រហូតដល់ ៤០ម៉ែត្រ មានប្រវែង៩២២ម៉ែត្រ និងទទឹង២០,៥ម៉ែត្រ ខណៈគម្រោងនេះគ្រោងចំណាយថវិកាប្រមាណ ៣៥លានដុល្លារ។ បើតាមផែនការ គម្រោងសាងសង់ នឹងបញ្ចប់នៅខែមីនាឆ្នាំ២០២៣នាពេលខាងមុខផងដែរ។ គម្រោងស្ពានឆ្លងពីភ្នំពេញទៅអរិយក្សត្រ នេះគឺជាគម្រោងដែលសំខាន់មួយដែលប្រជាពលរដ្ឋជាច្រើនកំពុងរង់ចាំ។ យ៉ាងណាគម្រោងនេះបានកំណត់ទីតាំងសម្រាប់ការសាងសង់រួចរាល់ហើយផងដែរ។ តាមប្រសាន៍លើកឡើងរបស់សម្ដេចតេជោ ហ៊ុន សែន នាយករដ្ឋមន្រ្ដី គម្រោងសាងសង់ស្ពានទៅតំបន់អរិយក្សត្រនេះគឺយើងនឹងសាងសង់ស្ពានដល់ទៅ២ ដែលស្ពានទី១មានទីតាំងស្ថិតនៅត្រង់ចំណុចគល់ផ្សាររាត្រីទៅជ្រោយចង្វារ និងស្ពានមួយទៀតសាងសង់ពីតំបន់ជ្រោយចង្វារទៅអរិយក្សត្រ ពោលគឺស្ពានមួយឆ្លងកាត់ទន្លេសាប ស្ពានមួយឆ្លងកាត់ទន្លេមេគង្គ។ ហើយបើតាមប្រសាសន៍របស់ ឯកឧត្តម ទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន ធ្លាប់បានឱ្យដឹងថា ស្ពានមិត្តភាពកម្ពុជា-កូរ៉េខាងត្បូង គ្រោងនឹងចាប់ផ្តើមសាងសង់នៅឆ្នាំ២០២៣។ ស្ពានអាកាសផ្លូវជាតិលេខ៥ គម្រោងស្ពានអាកាសផ្លូវជាតិលេខ៥ បាននឹងកំពុងដំណើរការសាងសង់ ខណៈគម្រោងនេះបានបើកការដ្ឋានសាងសង់កាលពីថ្ងៃទី៣១ខែមករាឆ្នាំ២០២២។ ស្ពាននេះមានទីតាំងស្ថិតក្នុងភូមិឃ្លាំងសាំង សង្កាត់ឫស្សីកែវ ខណ្ឌឫស្សីកែវ ប្រសព្វរវាងផ្លូវជាតិលេខ៥ និងស្ពានបេតុងអារមេខ្សែកាបឫស្សីកែវ។ ស្ពានអាកាសនេះ មានបណ្តោយសរុបប្រវែង ៤៨៣ម៉ែត្រ (បណ្តោយស្ពានអាកាស ១៤៥ម៉ែត្រ និងផ្លូវគល់ស្ពានសងខាង ៣៣៨ម៉ែត្រ), មានទទឹង ១៥.៨ម៉ែត្រ។ គ្រោងចំណាយថវិកាសាងសង់ជិត ១០លានដុល្លារអាមេរិក។ គម្រោងស្ពានអាកាសនេះ សាងសង់ដោយក្រុមហ៊ុនវិនិយោគទុនអនិកជនកម្ពុជា (OCIC) ដោយប្រើរយៈពេលប្រមាណ ១៥ខែ។ ដោយឡែក នៅថ្ងៃទី២២ ខែសីហា ឆ្នាំ២០២២ យោងតាមការចុះផ្សាយពីមន្ទីសាធារណការ និងដឹកជញ្ជូនរាជធានីភ្នំពេញ បានឲ្យដឹងថា ដោយទទួលបានគោលការណ៍ដ៏ខ្ពង់ខ្ពស់ពីសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា រដ្ឋបាលរាជធានីភ្នំពេញ នឹងសាងសង់ស្ពានអាកាសថ្មី ចំនួន ២ទីតាំងដែលរួមមាន៖ ស្ពានអាកាសនៅទីតាំងប្រសព្វរវាងមហាវិថី សម្តេចអគ្គមហាសេនាបតីតេជោ ហ៊ុន សែន មហាវិថី ព្រះមុនី្នវង្ស និងវិថី កងយោធពលខេមរភូមិន្ទ (ផ្លូវលេខ ២៧១) ស្ពានអាកាសនៅទីតាំងស្តុបស៊ិនជូរីប្លាស្សា ប្រសព្វរវាងមហាវិថី សហព័ន្ឋរុស្ស៊ី មហាវិថី សម្តេចចៅហ្វាវាំងវរវៀងជ័យអធិបតីស្រឹង្គារ គង់ សំអុល (ផ្លូវលេខ ២០០៤) និងផ្លូវលេខ ២០១១ ផងដែរ។ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T07:40:35.899Z", "category": "អចលនទ្រព្យ", "views": 470, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជីប ម៉ុង លែន សម្ពោធផ្ទះគំរូម៉ូតថ្មី ៣ប្រភេទ នៅគម្រោង លែនម៉ាក 60M	https://business-cambodia.com/articles/chip-mong-land-inaugurates-3-new-model-homes-at-60-m-landmark-project	រាជធានីភ្នំពេញ៖ នាព្រឹកថ្ងៃទី22 ខែសីហា ឆ្នាំ2022 ជីប ម៉ុង លែន បានរៀបចំកម្មវិធីសម្ពោធ ផ្ទះគំរូវីឡាម៉ូតថ្មី មានដូចជា៖ វីឡា King, វីឡា Queen II និង  វីឡា Queen B II  នៅ គម្រោង លែនម៉ាក 60M ក្រោមវត្តមានដ៏ខ្ពស់ខ្ពស់ របស់លោកឧកញ៉ា លាង ហួង អគ្គនាយកក្រុមហ៊ុន ជីប ម៉ុងលែន និង គណៈគ្រប់គ្រងជាន់ខ្ពស់នៃក្រុមហ៊ុន ជីប ម៉ុង គ្រុបជាច្រើននាក់។ ភាពប្រណីត ទាន់សម័យ របស់វីឡាទោលក្នុងគម្រោង លែនម៉ាក 60M សុទ្ធសឹងតែជាប្រភេទវីឡាលំដាប់ស្តង់ដារ រចនាបទខាងក្រៅផ្តល់ភាពស្រស់ស្អាតគ្រប់សម័យកាល ការប្រើប្រាស់ពណ៌មានភាពសាមញ្ញា និង ថ្លៃថ្នូរ។  រចនាបទខាងក្នុង មានភាពធំទូលាយ ផ្តល់ជូនពន្លឺ និង ខ្យល់អាកាសគ្រប់គ្រាន់។ មានរួមបញ្ចូលជាមួយនឹងសួនច្បារបៃតងជុំវិញផ្ទះ ចំណតយានយន្តធំទូលាយ ដែលផ្តល់អោយក្រុមគ្រួសារនូវបទពិសោធន៏រស់នៅថ្មី រស់រវើក និង សម្បូរបែប ផ្សារភ្ជាប់ជាមួយធម្មជាតិ។ បន្ទប់ទទួលភ្ញៀវមានទំហំធំស្រលះ សម្រាប់ការស្វាគមន៏ភ្ញៀវយ៉ាងកក់ក្តៅ  មានបរិវេនសម្រាប់ការពិភាក្សាការងារផ្សេងៗ បែបឯកជន ដោយមិនមានការរំខានពេលមានភ្ញៀវ។ បន្ទប់ញុំាអាហារ ធំទូលាយ ប្រណិត ឥតខ្ចោះ និង ផ្ទះបាយ ដាច់ដោយឡែក បំពាក់ជូនសម្ភារៈទំនើបទាន់សម័យ  គុណភាពខ្ពស់ ។ រឹតតែមិនអាចមើលរំលងពីឧត្តមភាព នៃការរស់នៅបែបអភិជនជាមួយវីឡាទោលទាំង ៣ នេះគឺ បន្ទប់ជួបជុំគ្រួសារ ដែលផ្សារភ្ជាប់ទំនាក់រវាងសមាជិកគ្រួសារពីជាន់ខាងក្រោមទៅជាន់ខាងលើ បានកាន់តែស្និទ្ឋស្នាល និងកក់ក្តៅ ។ ហ្គាស្សេបូ បំពាក់ដោយទ្វាកញ្ចក់ធំៗផ្តល់ជូនទស្សនីយភាពបែបថ្មី ជាមួយពហុមុខងារពិសេសៗ សម្រាប់ការញុំាអាហារ រឺ ការជួបជុំញុំាស្រាក្រហម លក្ខណះឯកជនក៏បាន និង រួមគ្នាក៏បាន។ បន្ទប់ធ្វើការឯកជន តុបតែងឡើងជាមួយភាពស្រគត់ស្រគុំ ស្ងប់ស្ងាត់ ធ្វើអោយការផ្តោតអារម្មណ៏បានល្អ និង បន្ថែមភាពឆ្នែប្រឌិតបានកាន់តែប្រសើរ មានវេរ៉ង់ដារធំទូលាយ ផ្តល់ជូនខ្យល់អាកាសស្រស់ស្រាយ និង អាចរៀបជាសួនច្បារផ្ទាល់ខ្លួនក៏បាន។ កាន់តែពិសេស គ្រប់បន្ទប់គេងរចនាឡើងមានទំហំធំទូលាយ គិតគូរយ៉ាងយកចិត្តទុកដាក់ដល់អ្នកប្រើប្រាស់ នូវភាពជឿជាក់ក្នុងការរស់នៅ ដែលលើសពីជម្រក តែជាផ្ទះដ៏កក់ក្តៅ។ ជាមួយនឹងការសម្ពោធផ្ទះគំរូ វីឡាទោល ៣ ប្រភេទព្រមគ្នានេះ ជីប ម៉ុង លែន មានការផ្តល់ជូន ការបញ្ចុះតម្លៃរហូតដល់ ៨% ជាមួយជម្រើសបង់ប្រាក់ប្រចាំខែតិចជាង ១% គ្មានការប្រាក់រហូតដល់ ១៥ ខែ នៅថ្ងៃទី27-28 ខែសីហា ខាងមុខនេះ។ តោះ! ត្រៀមខ្លួនសម្រាប់ការចូលរួមទស្សនាផ្ទះគំរូទាំងអស់គ្នា និងជួបគ្នានៅការិយាល័យលក់ក្នុងគម្រោង លែនម៉ាក ៦០ ម៉ែត្រ ដែលមានទីតាំងនៅតាមបណ្តោយវិថីមហាវិថី សម្តេចតេជោហ៊ុន  ឬ ផ្លូវ ៦០ ម៉ែត្រ ឬ ទាក់ទងមកកាន់លេខទូរស័ព្ទ 061 997 888 សម្រាប់ពត៏មានលំអិត ផែនទីគម្រោង លែនម៉ាក 60M http://bit.ly/LandMark60M ជីប ម៉ុង លែន ជឿជាក់ក្នុងការរស់នៅ លើសពីទីលំនៅតែជាផ្ទះដ៏កក់ក្តៅ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-23T07:26:34.799Z", "category": "PR", "views": 454, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ធ្លាប់បរទេសចម្អកពាក្យ១ម៉ាត់ ស្ថាបនិកសាប៊ូក្លិនច្នៃការឈឺចាប់ មកផលិតសាប៊ូចែកចាយពេញប្រទេស	https://business-cambodia.com/articles/klen-fouder-cambodia	ក្រុមហ៊ុនផ្តើមពីសេចក្តីស្រឡាញ់! ជួនកាលការឈឺចាប់ជាមេរៀនមួយដែលធ្វើឱ្យមានការផ្លាស់ប្តូរ។ ដូចគ្នាទៅនឹងរឿងពិតមួយដែររបស់ស្ថាបនិកសាប៊ូក្លិន លោក សាង ប៉េងគី យកពាក្យ១ម៉ាតដែលជាសំណួរចម្អកលាយឡំនិងចម្ងល់របស់ជនមបរទេសជាមិត្តមួយរូប បានកសាងយីហោខ្មែររីកសាយលើទីផ្សារអស់រយៈពេលជាង៧ឆ្នាំ។ ថ្លែងក្នុងបទសម្ភាសន៍ដោយផ្ទាល់ជាមួយក្រុមការងារចាបក្រហម លោក ជា និមល អគ្គនាយករងនៃក្រុមហ៊ុនសាប៊ូក្លិន បានរៀបរាប់អំពីដំណើរប្រវត្តិរបស់ក្រុមហ៊ុនផលិតផលខ្មែរ មួយនេះប្រាប់ក្រុមការងារដោយក្តីរំភើបអំពីទឹកចិត្តជាតិនិយមរបស់ លោកអគ្គនាយកសាង ប៉េងគី ទៅលើយីហោមួយនេះដែល បានបូជាទាំងកម្លាំងកាយចិត្តដើម្បីតែចង់ឃើញផលិតខ្មែរអាចចរាចរណ៍លើ ទីផ្សារកម្ពុជាឱ្យកាន់តែទូលំទូលាយថែមមួយកម្រិតទៀត។ លោកសាង ប៉េងគី អ្នកផ្ចួចផ្តើមផលិតផលសាប៊ូក្លិន គឺជាអាណិកជនខ្មែររស់នៅស្រុកបារាំងយូរមកហើយ មានឈាមជ័រជាកូនខ្មែរ និងមានបំណងមករស់នៅស្រុកខ្មែរវិញ។ ក្នុងឆ្នាំ២០១៥ លោកក៏បានមកលេងមាតុភូមិកំណើតវិញជាមួយមិត្តភ័ក្តិជនជាតិកូរ៉េម្នាក់ និងបានដើរផ្សារលេងជាមួយគ្នា។ ក្នុងខណៈពេលនោះ ជនជាតិកូរ៉េរូបនោះបានសួរសំណួរមួយមកកាន់ស្ថាបនិក ដែលមានកំណើតពីខេត្តពោធិសាត៍រូបនេះយ៉ាងដូច្នេះថា “ហេតុអ្វីប្រទេសអ្នកឯងអត់មានផលិតផលសរសេរអក្សរខ្មែរ? សូម្បីតែសាប៊ូលាងចាន?” លោកក៏មិនដឹងថាឆ្លើយថាយ៉ាងម៉េចបានត្រឹមតែគិតថាលោកគួរតែធ្វើអ្វីម្យ៉ាងដើម្បីផលិតផលក្នុងស្រុកហើយ។ បន្ទាប់ពីនោះលោកនិងមិត្តជនជាតិកូរ៉េម្នាក់នោះបានមូលមតិគ្នាក្នុងការផលិតសាប៊ូថែរក្សាសក់និងរាងកាយនេះឡើងដោយយករូបមន្តពី ប្រទេសកូរ៉េដើម្បីតំឡើងនៅស្រុកខ្មែរ។ បន្ទាប់ពីនោះការគៀរគរទុនដំបូងហាក់មិនសូវមានការចាប់អារម្មណ៍ពីអ្នកចូលរួមឡើយ ប៉ុន្តែលោកនៅតែក្លាហានបង្កើតក្រុមហ៊ុនមួយនេះឡើង។ កាលពីដំបូងឡើយផលិតផលមួយនេះពិបាករស់ក្នុងទីផ្សារណាស់ដោយសារការសរសេរអក្សរខ្មែរនៅលើដបសាប៊ូ។ ប៉ុន្តែព្រោះតែឆន្ទៈនៃសហគ្រិនរូបលោកបានធ្វើគ្រប់យ៉ាងជាមួយផលិតផលនេះ ដើម្បីទទួលបានការជឿជាក់ពីអតិថិជននិងបានចែកចាយផលិតផលពេញប្រទេស ព្រមទាំងមានបំណងនាំចេញទៅក្រៅប្រទេសផងដែរ។ ជាចុងក្រោយ លោក ជា និមល ដែលជា អគ្គនាយករង និងជាក្នុងនាមលោកជាអ្នកកាន់កាប់ក្រុមហ៊ុនមួយនេះ បានបេ្តជ្ញាចិត្តយ៉ាងមុតមាំងថា “ខ្ញុំនឹងព្យាយាមប្រឹងប្រែងដើម្បីផលិតផលខ្មែរមួយនេះអាចឈរជើងនៅលើទីផ្សារតជំនាន់ និងកាន់តែមានគុណភាពល្អមិនឱ្យចាញ់ផលិតផលនាំចូលនោះទេ”។ គូសបញ្ជាក់ផងដែរថា ក្រុមហ៊ុនសាប៊ូក្លិន នឹងមានវត្តមានចូលរួមក្នុងកម្មវិធីពិព័រណ៌មុខរបរដែលរៀបចំដោយក្រុមការងារ Business Cambodia នៅថ្ងៃទី២៩ និង ទី៣០ ខែតុលា ឆ្នាំ២០២២ ខាងមុខនេះ ។ ដូច្នេះសម្រាប់លោកអ្នកដែលមានបំណងចង់ចូលរួម សូមទំនាក់ទំនងចុះឈ្មោះតាមរយៈលេខ៖ 081 688 228 (ចំនួនមានកំណត់)៕	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T12:13:42.377Z", "category": "ភាពជាអ្នកដឹកនាំ", "views": 373, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចង់មានលុយសល់ ពេលចាស់ទៅ មិនភ័យរឿងលុយកាក់ អ្នកមិនគួរធ្វើរឿង៣នេះដាច់ខាត	https://business-cambodia.com/articles/do-not-do-these-3-things	ទន្ទឹមនឹងការខិតខំប្រឹងប្រែងធ្វើការប្រកបរបររកស៊ី ដើម្បីបានប្រាក់ចំណូលផ្គត់ផ្គង់ជីវភាពប្រចាំថ្ងៃ មនុស្សភាគច្រើនសុទ្ធតែមានក្ដីស្រមៃចង់បានជីវិតសុខស្រួល និងមានលទ្ធភាពមើលថែខ្លួនឯងពេលវ័យចាស់ទៅ។ ហើយដើម្បីបានជីវិតតាមក្ដីប្រាថ្នា ក្រៅពីខំធ្វើការរកលុយ ដាច់ខាតមនុស្សគ្រប់រូបត្រូវចេះបែងចែករវាងរឿងណាគួរធ្វើនិងមិនគួរធ្វើ។ ជាមួយនឹងគ្នាដែរថ្ងៃនេះ Business Cambodia សូមលើកយករឿងរ៉ាវសំខាន់ៗ ៣យ៉ាង ដែលអ្នកគួរតែជៀសវាង បើមិនចង់ឱ្យជីវិតធ្លាក់ចូលទៅក្នុងផ្លូវខុស និងខាតបង់លុយកាក់ឥតប្រយោជន៍។ រឿងទាំង ៣នោះរួមមាន៖ ១. ខ្ចីលុយដែលមានការប្រាក់ខ្ពស់ ការបង្កើតបំណុលគឺជាការបង្កើតបន្ទុកឱ្យខ្លួនឯង ប៉ុន្តែវានឹងល្អប្រសិនបើអ្នកប្រើបំណុលត្រូវផ្លូវ ហើយខ្ចីចំកន្លែងល្អនិងស្របតាមច្បាប់។ ផ្ទុយទៅវិញវានឹងក្លាយជាមហាបន្ទុកប្រសិនបើអ្នកខ្ចីលុយគេទៅចំណាយខុសផ្លូវ និងរឹតតែវីវរបើខ្ចីខុសកន្លែងប៉ះចំការប្រាក់ក្រៅផ្លូវការ។ ការប្រាក់ក្រៅផ្លូវការ ឬហៅបានថាការប្រាក់ខុសច្បាប់ វាមានចំនួនខ្ពស់ជាងកម្រិតដែលធនាគារជាតិបានកំណត់ ពោលគឺលើសពី ១៨% ក្នុងមួយឆ្នាំ។ នៅពេលដែលអ្នកបង្កើតបំណុលដែលមានការប្រាក់ខ្ពស់លើសកម្រិត វាមិនខុសពីការទាញខ្លួនឯងឱ្យធ្លាក់ជ្រោះឡើយ ព្រោះថាអ្នកអាចនឹងប្រឈមនឹងករណី ការស្មើដើម សងចុះសងឡើងអស់លទ្ធភាពសងបន្ត រហូតត្រូវគេរឹបអូសទ្រព្យសម្បត្តិក៏មាន។ ២. លេងតុងទីន ការលេងតុងទីន ជាការវិនិយោគដ៏ប្រថុយប្រថានបំផុត វាប្រឈមជាមួយនឹងការបោកប្រាស់ ជាពិសេសគឺមេរត់ចោលតែម្ដង។ ជាក់ស្ដែងអ្នកស្រី កែម លីដា ជាអាជីវករលក់ដុរនៅផ្សារមួយរូបបានប្រាប់មក Business Cambodia ថា គាត់លេងតុងទីនជាមួយមេ៣នាក់ផ្សេងៗគ្នាដើម្បីប្រមូលលុយទុកដាក់អីវ៉ាន់ ប៉ុន្តែមានឆ្នាំមួយនោះ មេតុងទីនរបស់គាត់ដែលជាអ្នកផ្សារដូចគ្នាបានរត់ចោលស្រុកបន្តកន្ទុយគ្នា ព្រមទាំងមិនឱ្យលុយកូនតុងទីនណាម្នាក់ឡើយ។ អ្នកស្រីក៏បានបញ្ជាក់ផងដែរថា “មិនគួរលេងតុងទីនទេទោះបីជាមេតុងទីននោះគួរឱ្យទុកចិត្តប៉ុណ្ណាក៏ដោយ ព្រោះមនុស្សយើងបើជួបបញ្ហា ឬផ្លូវទាល់ហើយ ប្រាកដជាខំរកច្រកចេញណាងាយៗ ដូចជាមេតុងទីនមួយចំនួនអ៊ីចឹង ពេលទាល់ក៏បោកយកលុយកូនរត់ទៅបាត់ឈឹងតែម្ដងទៅ”។ ៣. ការវិនិយោគដែលគេធានាថាផ្ដល់ប្រាក់ចំណេញខ្ពស់ ជាការពិតការវិនិយោគគឺជាផ្លូវមួយដែលអាចធ្វើឱ្យលុយរបស់អ្នកកើន ថែមទាំងអាចបង្កើតចំណូលអកម្មឱ្យអ្នកថែមទៀតផង។ ក៏ប៉ុន្តែប្រសិនបើមានអ្នកណាម្នាក់មកបបួលអ្នកឱ្យចូលរួមវិនិយោគជាមួយគេដោយធានាអះអាងថា នឹងទទួលបានប្រាក់ចំណេញ ៥០% ឬ ៦០% សូមកុំជឿឱ្យសោះ។ អ្នកជំនាញបានបញ្ជាក់ថា អាជីវកម្មមួយអាចរកប្រាក់ចំណេញបានខ្ពស់បំផុតត្រឹម ២៥% ទៅ ៣០% ប៉ុនណោះក្នុងមួយឆ្នាំ ដែលជាទូទៅ ត្រឹម១៥%គឺច្រើនល្មមហើយ។ ដូច្នេះវាមិនអាចទៅរួចទេដែលគេនិយាយថា ដាក់លុយជាមួយខ្ញុំ ១ម៉ឺនដុល្លារមក ឆ្នាំក្រោយអ្នកនឹងបានវិញ ២ម៉ឺនដុល្លារវិញ មានន័យថាអ្នកនឹងចំណេញ១០០% ក្នុងពេលត្រឹមតែ១ឆ្នាំប៉ុនណោះ។ សូមជម្រាបថា ការដែលអ្នកចង់មានចង់បានមិនមែនជារឿងខុសឡើយ ប៉ុន្តែអ្នកត្រូវតែចង់ប្រកបដោយការពិចារណា កុំចង់មានផ្លូវកាត់ មុននឹងជឿសម្ដីគេសូមវិភាគឱ្យបានល្អិតល្អន់សិនថា គេនិយាយសមហេតុសមផលដែរទេ។ មួយវិញទៀតសូមចាំថា ភាពមានបានមិនមែនបានមកដោយងាយៗឡើយ បើមានអ្នកណាមកបបួលអ្នកវិនិយោគដោយសំអាងថាចំណេញច្រើនលើសលប់ដោយមិនបាច់ហត់ធ្វើអ្វី គ្រាន់តែដាក់លុយចូល វាគ្រាន់តែជាការបោកប្រាស់ប៉ុនណោះ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T11:53:43.171Z", "category": "ហិរញ្ញវត្ថុ", "views": 290, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចង់លក់អាហារដាច់ខ្លាំង! ម្ចាស់ហាងបាយស្លឹកចេក ប្រាប់គន្លឹះសំខាន់៣ ធ្វើឱ្យភ្ញៀវសម្រុកទិញច្រើន	https://business-cambodia.com/articles/3-three-thing-can-help-you-to-boost-sales	ការបើកភោជនីយដ្ឋាន ឬក៏លក់អាហារអ្វីមួយ ឱ្យមានភ្ញៀវទិញច្រើន មិនមែនជារឿងងាយស្រួលនោះទេ។ ហាងបាយខ្លះ អាចលក់ដាច់បានតែរយៈពេលខ្លីប៉ុណ្ណោះ មិនយូរប៉ុន្មានក៏បាត់ភ្ញៀវអស់។ ពាក់ព័ន្ធនឹងបញ្ហានេះ អ្នកស្រី លាន ច័ន្ទលាមី ដែលជាម្ចាស់ហាង បាយស្លឹកចេក បានបង្ហើបពីគន្លឹះសំខាន់៣ ធ្វើឱ្យហាងគាត់អាចលក់ដាច់ខ្លាំង សឹងតែធ្វើឱ្យភ្ញៀវមិនទាន់ នៅពេលថ្ងៃត្រង់ម្តងៗ។ គន្លឹះទាំង៣នោះ រួមមានដូចជា៖ ១.រហ័សហើយអនាម័យ៖ អ្នកស្រី លាន ច័ន្ទលាមី បានពន្យល់ថា ការរកស៊ីលើវិស័យម្ហូបអាហារ ភាពរហ័សរហួននេះ គឺមានសារៈសំខាន់បំផុត។ អតិថិជនភាគច្រើនមិនចូលចិត្តចាំយូរនោះទេ ពួកគាត់ចង់តែហៅភ្លាម បានភ្លាមតែម្តង ដូច្នេះយើងត្រូវមានការរៀបចំសង្វាក់ផលិតកម្មយើងឱ្យបានល្អ បូករួមនឹងគុណភាពអនាម័យ ទើបយើងអាចធ្វើអាហារលឿនបានទាន់ចិត្តភ្ញៀវ។ ២.ភាពរួសរាយរាក់ទាក់៖ ម្ចាស់ហាងបាយស្លឹកចេករូបនេះ បានលើកឡើងថា ក្នុងនាមជាអ្នកលក់ ទោះបីជាយើងរវល់យ៉ាងណា ក៏កុំភ្លេចផ្តល់ស្នាមញញឹម និងភាពរួសរាយរាក់ទាក់ទៅកាន់ភ្ញៀវ ជាពិសេសគឺភ្ញៀវនៅតាមឆាត ពួកគាត់តែងតែចង់បានការគោរពពីម្ចាស់ហាង។ អ្នកស្រីបញ្ជាក់ថា ការផ្តល់ភាពរួសរាយរាក់ទាក់ជូនភ្ញៀវ នឹងធ្វើឱ្យភ្ញៀវស្រឡាញ់ ចូលចិត្ត និងគាំទ្រ លើអាជីវកម្មយើងកាន់តែខ្លាំងមួយកម្រិតទៀត។ ៣.ភាពខុសប្លែកនៃអាហារ៖ អ្នកស្រី ច័ន្ទលាមី បានសង្កត់ធ្ងន់ថា ភាពជោគជ័យលើការលក់អាហារគឺអាស្រ័យលើការរៀបចំអាហារ និងការវេចខ្ចប់ឱ្យមានភាពទាក់ទាញ ទើបធ្វើឱ្យអតិថិជនឃើញហើយចង់ញ៉ាំ ចង់សាកអាហាររបស់យើងតែម្តង។ ជាក់ស្តែង នៅហាងរបស់អ្នកស្រីផ្ទាល់ បានរៀបជាកញ្ចប់រុំទៅដោយស្លឹកចេក ដែលជាចំណុចទាក់ទាញមួយក្នុងការបង្កើនរសជាតិនៃអាហារមួយកម្រិតទៀត។ គួរបញ្ជាក់ថា ហាងបាយស្លឹកចេក គឺជាហាងបាយដែលដាំជាមួយអង្ករសម្រូប និងមានម្ហូបត្រឹមតែ ៦មុខប៉ុណ្ណោះ (ឆ្អឹងជំនីប្រឡាក់ ត្រីប្រឡាក់ សាច់គោងៀត ពងទាត្រីប្រម៉ា ប្រហុកខ្ទិះ និងទឹកគ្រឿងអន្លក់) ប៉ុន្តែហាងបាយមួយនេះ អាចមានភ្ញៀវចូលទិញ និងកម្ម៉ង់តាមអនឡាញជាច្រើន សឹងតែធ្វើឱ្យភ្ញៀវមិនទាន់ ៕ អត្ថបទដោយ៖ សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T10:18:47.829Z", "category": "ចាប់ផ្តើមអាជីវកម្ម", "views": 556, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
មហាសេដ្ឋី Elon Musk លេងសើចច្រើន ដូចមនុស្សទំនេរ! ចុះហេតុអ្វីបានជាកូនចៅនៅស្តាប់គាត់?	https://business-cambodia.com/articles/elon-musk-leadership-style	ប្រសិនបើអ្នកមិនធ្លាប់ស្គាល់មហាសេដ្ឋីលេខ១ Elon Musk ដែលជាស្ថាបនិកក្រុមហ៊ុនយក្សធំៗ និងប្លែកៗដូចជា Tesla & SpaceX អ្នកអាចនឹងវាយតម្លៃថាលោកជាមនុស្សដែលមិនសូវមានអ្វីអស្ចារ្យក៏ថាបាន ព្រោះអត្តចរិតលេងសើចច្រើនរបស់លោក។ ប៉ុន្តែលោកគឺជាមនុស្សដែលពិសេសអស្ចារ្យលើសពីមនុស្សធម្មតាខ្លាំងមែនទែន រហូតត្រូវបានមនុស្សមួយចំនួន ថាលោកមិនមែនជាមនុស្សធម្មតានោះទេ លោកជាមនុស្សភពក្រៅ ឬអេលៀនទៅវិញ។ ទន្ទឹមនឹងនេះដែរ ក៏មានមនុស្សមួយចំនួនឆ្ងល់ថា បើមហាសេដ្ឋី Elon Musk លេងសើចច្រើន ដូចមនុស្សទំនេរ! ចុះហេតុអ្វីបានជាកូនចៅនៅស្តាប់គាត់? ១. លេងសើចច្រើន តែលទ្ធផលក៏ច្រើន ថ្វីត្បិតតែលោកជាមនុស្សលេងសើចច្រើនក៏ពិតមែន ប៉ុន្តែលោកក៏មិនមែនជាមនុស្សមិនបានការ ដឹកនាំកិច្ចការងារគ្មានលទ្ធផលនោះដែរ។ លោកលេងសើចច្រើនតាមកាលៈទេសៈមួយចំនួន តែក៏ជាមនុស្សខំធ្វើការខ្លាំងលើសមនុស្សធម្មតា រហូតអាចបង្កើតលទ្ធផលអស្ចារ្យ ដែលមនុស្សធម្មតាភាពច្រើនមិនអាចធ្វើបានដូចលោកផងដែរ។ លទ្ធផលការងារនេះហើយ ដែលធ្វើឱ្យបុគ្គលិក គោរពកោតសរសើរលោករហូតមក។ ២. លេងសើចតាមពេល តែកុំលេងសើចលើការងារ សម្រាប់មហាសេដ្ឋីរូបនេះ ការងារគឺមិនអាចលេងសើចច្រើននោះទេ ជាពិសេសនៅគ្រាដែលមានវិបត្តិសេដ្ឋកិច្ចដូចពេលបច្ចុប្បន្ននេះតែម្ដង។ លោកធ្លាប់បានព្រលយសារក្រើនរំលឹកដល់បុគ្គលិកមួយចំនួន ដែលបន្តធ្វើការងារពីចម្ងាយ មិនបានមកធ្វើការនៅការិយាល័យ ក្រោយពេលដែលការឆ្លងរីករាលដាលនៃជំងឺកូវីដ១៩ បានធូរស្បើយថា “ចង់ត្រឡប់មកធ្វើការនៅការិយាល័យ ឬចង់លាឈប់ពីការងារ” ដែលនេះជាជម្រើសដែលលោកបានផ្ដល់ទៅដល់បុគ្គលិកខ្លួន។ គ្រាលំបាកបំផុត មានតែការខំប្រឹងឱ្យខ្លាំង ធ្វើការងារទ្វេដង ទើបអាចចម្លងក្រុមហ៊ុនឱ្យរស់ឆ្លងគ្រាមានវិបត្តិបាន។ រាល់បុគ្គលិកទាំងអស់អាចលេងសើចតាមពេល តែកុំលេងសើចលើការងារ ខ្លាំងពេក។ ជារួមមកវិញ ក្នុងការដឹកនាំ គឺមិនអាចផ្គាប់ចិត្តមនុស្សគ្រប់រូបឱ្យស្រលាញ់ចូលចិត្តលើខ្លួនទាំងអស់នោះទេ ប្រៀបបីដូចជាគេនិយាយថា ប្រសិនបើខ្លួនជាមេដឹកនាំ តែចង់ធ្វើឱ្យមនុស្សគ្រប់រូបសប្បាយចិត្តជាមួយការដឹកនាំខ្លួន គួរតែលាឈប់ទៅធ្វើជាអ្នកលក់ការ៉េមវិញទៅ មិនបាច់ធ្វើជាអ្នកដឹកនាំគេទេ ព្រោះអ្នកដឹកនាំគេ ជៀសមិនផុតពីគេអន់ចិត្តជាមួយលើរឿងមួយចំនួននោះទេ។ ទន្ទឹមនឹងនេះដែរ ប្រសិនបើអ្នកជាមេដឹកនាំ ដែលមានអត្តចរិតលេងសើចច្រើន គប្បីត្រូវធ្វើជាមេដឹកនាំដែលមានចរិតលក្ខណៈ ២យ៉ាងនេះគឺ៖ ១. លេងសើចច្រើន តែលទ្ធផលក៏ច្រើន និងទី២. លេងសើចតាមពេល តែកុំលេងសើចលើការងារ ៕  អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T10:17:48.125Z", "category": "ភាពជាអ្នកដឹកនាំ", "views": 278, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
សម្ដេច ហ៊ុន សែន អនុញ្ញាតឲ្យសាងសង់ស្ពានអាកាស ២ ទីតាំងបន្ថែមទៀតនៅរាជធានីភ្នំពេញ	https://business-cambodia.com/articles/two-skybridge	យោងតាមការចុះផ្សាយពីមន្ទីសាធារណការ និងដឹកជញ្ជូនរាជធានីភ្នំពេញ នៅថ្ងៃទី២២ ខែសីហា ឆ្នាំ២០២២ បានឲ្យដឹងថា ដោយទទួលបានគោលការណ៍ដ៏ខ្ពង់ខ្ពស់ពីសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា រដ្ឋបាលរាជធានីភ្នំពេញ នឹងសាងសង់ស្ពានអាកាសថ្មី ចំនួន ២ទីតាំង ដូចខាងក្រោមៈ ១-សាងសង់ស្ពានអាកាសនៅទីតាំងប្រសព្វរវាងមហាវិថី សម្តេចអគ្គមហាសេនាបតីតេជោ ហ៊ុន សែន មហាវិថី ព្រះមុនី្នវង្ស និងវិថី កងយោធពលខេមរភូមិន្ទ (ផ្លូវលេខ ២៧១) ២-សាងសង់ស្ពានអាកាសនៅទីតាំងស្តុបសុិនជូរីប្លាស្សា ប្រសព្វរវាងមហាវិថី សហព័ន្ឋរុស្ស៊ី មហាវិថី សម្តេចចៅហ្វាវាំងវរវៀងជ័យអធិបតីស្រឹង្គារ គង់ សំអុល (ផ្លូវលេខ ២០០៤) និងផ្លូវលេខ ២០១១ ។ សូមជម្រាបថា បច្ចុប្បន្ននេះរាជធានីភ្នំពេញមានស្ពានអាកាសចំនួន ៦ រួចមកហើយ ដែលកំពុងដាក់ឲ្យប្រើប្រាស់ដូចជា ស្ពានអាកាសក្បាលថ្នល់, ស្ពានអាកាសស្ទឹងមានជ័យ, ស្ពានអាកាស៧មករា, ស្ពានអាកាស៥មករា(តិចណូ), ស្ពានអាកាសផ្សារដីហ៊ុយ និងស្ពានអាកាសចោមចៅ។ ហើយបច្ចុប្បន្នរដ្ឋបាលរាជធានីភ្នំពេញក៏កំពុងធ្វើការសាងសង់គម្រោងស្ពានអាកាសថ្មី១ទៀតផងដែរ នោះគឺគម្រោងស្ពានអាកាសឫស្សីកែវ ស្ថិតនៅលើបណ្តោយផ្លូវជាតិលេខ៥៕ អត្ថបទ៖ ឌឿក ស្រីនុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T09:25:54.601Z", "category": "អចលនទ្រព្យ", "views": 2590, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ភាពមានបាន មិនមែនជារឿងចៃដន្យ! នេះគឺជាទម្លាប់៣ ដែលធ្វើឱ្យជនជាតិចិន មានលុយច្រើន	https://business-cambodia.com/articles/habit-bring-you-to-success	ជនជាតិចិនត្រូវបានគេចាត់ទុកថាជាជនជាតិមួយដែលពូកែខាងធ្វើជំនួញ ជាពិសេសនោះគឺការចាត់ចែងរឿងលុយកាក់។ ជាក់ស្តែង បើតាមការចុះផ្សាយដោយ Statistic.com ដែលបានដកស្រង់ការស្រាវជ្រាវរបស់វិទ្យាស្ថានចិន ចន្លោះពីឆ្នាំ២០១៥ ដល់ ឆ្នាំ២០២១ កន្លងទៅនេះ បានឱ្យដឹងថា ប្រទេសចិន បានកើនឡើងសេដ្ឋីៗលុយខ្ទង់លានដុល្លារ ប្រមាណជាង៤លាននាក់ឯណ្ណោះ។ ចំនួនសេដ្ឋីកើនឡើងខ្ពស់ នៅរយៈពេលប៉ុន្មានឆ្នាំចុងក្រោយនេះ បានធ្វើឱ្យប្រទេសចិនក្លាយជាមហាអំណាចសេដ្ឋកិច្ចធំលំដាប់ទី២ បន្ទាប់ពីសហរដ្ឋអាមេរិក ដោយមានទំហំសេដ្ឋកិច្ចសរុបប្រមាណជា ១៤,៧២ ពាន់ពាន់លានដុល្លារ ខណៈអាមេរិកមានទំហំសេដ្ឋកិច្ច ២០,៨៩ពាន់ពាន់លានដុល្លារ។ ជុំវិញកំណើនសេដ្ឋកិច្ច និងកំណើនសេដ្ឋីៗរាប់លាននាក់បែបនេះ គេហទំព័រ Investopedia និងគេហទំព័រ Wisebreak បានរកឃើញទម្លាប់ធំៗចំនួន៣ ដែលធ្វើឱ្យជនជាតិមួយនេះ សម្បូរអ្នកមានលុយច្រើន។ ទម្លាប់ដែលគេទំព័រស្រាវជ្រាវខាងហិរញ្ញវត្ថុពីរនេះលើកឡើង រួមមានដូចខាងក្រោម៖   ១. មានទម្លាប់នៅក្នុងការសន្សំលុយច្រើនបំផុត៖ ជនជាតិចិនគឺជាជនជាតិមួយ ដែលពូកែសន្សំលុយបានច្រើន មិនខុសពីជនជាតិជប៉ុននោះទេ។ ពួកគេអាចសន្សំប្រាក់ចាប់ពី៤៤% នៃចំណូលរបស់ពួកគេ។ ក្នុងនោះដែរ ទីក្រុងម៉ាកាវត្រូវបានគេរកឃើញថា ជាទីក្រុងមានប្រជាជនពូកែសន្សំខ្លាំងរហូតដល់ទៅ ៦៤.៣% នៃប្រជាជនសរុប ដែលជាចំនួនខ្ពស់ជាងគេបង្អស់លើពិភពលោក។ ២. ធ្វើខ្លួនសាមញ្ញ៖ ការធ្វើខ្លួនបែបសាមញ្ញគឺជាទម្លាប់ល្អមួយ ដែលធ្វើឱ្យជនជាតិចិនសល់លុយបានច្រើន។ ជនជាតិចិនខ្លះ ស្លៀកតែខោខ្លីទេ ពេលចេញទៅក្រៅម្តងៗ ប៉ុន្តែលុយនៅក្នុងហោប៉ៅរបស់ពួកគេវិញ គឺទាំងខ្ទាស់ៗតែម្តង។ ភាគច្រើនការចំណាយរបស់ជនជាតិនេះ ផ្តោតសំខាន់លើការរកស៊ី និងការយកលុយទៅបង្កើតលុយ។ នៅស្រុកខ្មែរយើង តែងតែលឺគេនិយាយថា ចិនគំរិះណាស់ ស្លៀកពាក់ពិបាកមើលជាងអ្នកក្រទៅទៀត តែនៅពេលយើងស្គាល់ពួកគាត់ ទើបដឹងថាគាត់ជាអ្នកមាន។  ៣. ប្រឹងប្រែងរកស៊ី៖ ជនជាតិចិន មានទម្លាប់ខ្លាំងមួយគឺចូលចិត្តរកស៊ី។ ពួកគេមិនសូវមានចរិតខ្មាសអៀននោះទេ បើទោះជាគេចាប់ផ្តើមតាមចិញ្ចើមផ្លូវក៏ដោយ។ គេតែងសង្កេតឃើញថា ជនជាតិចិន ត្រឹមតែចេះធ្វើនំប៉ាវក៏គេហ៊ានរកស៊ីដែរ។ ជំនឿចិត្តនៅក្នុងការរកស៊ីនេះ គេអាចលើកមហាសេដ្ឋី ជេក ម៉ា យកមកនិយាយបាន ដោយគាត់កើតនៅក្នុងគ្រួសារក្រីក្រមែន តែគាត់ហ៊ានចេញរកស៊ីពីលុយ ដែលលោកបានប្រមូលពីមិត្តភក្តិមួយក្រុម ដើម្បីចាប់ផ្តើមអាលីបាបា រហូតក្លាយជាអ្នកមាន ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T09:17:09.850Z", "category": "កំពូលអ្នកលក់", "views": 428, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
CEO ក្រុមហ៊ុនធំៗច្រើនតែបរទេស? អតីតអ្នកគ្រប់គ្រងនៅក្រុមហ៊ុនអន្តរជាតិម្នាក់ សង្កេតឃើញCEO ខ្មែរខ្លះមានចំណុចខ្សោយ៣នេះ	https://business-cambodia.com/articles/mr-ngeth-sophat-ceo-e-co-social-commerce	បើអ្នកសង្កេតមើលឱ្យបានស៊ីជម្រៅ អ្នកនឹងមើលឃើញថា នៅបណ្ដាក្រុមហ៊ុនអន្តរជាតិធំៗភាគច្រើន ដែលកំពុងតែប្រកបប្រតិបត្តិការអាជីវកម្មនៅកម្ពុជា គឺភាគច្រើនមាន CEO សុទ្ធសឹងតែជាបរទេស ហើយCEO ដែលមានឈាមជ័រជាខ្មែរ គ្រប់គ្រងក្រុមហ៊ុនអន្តរជាតិ គឺមិនសូវសម្បូរប៉ុន្មាននោះទេ។ ទន្ទឹមនឹងនេះដែរ រឿងដ៏គួរឱ្យកោតសរសើរ និងកម្រនោះគឺ ក៏មានCEO ខ្មែរមួយចំនួន ក៏គាត់មានសមត្ថភាពខ្ពស់ កំពុងតែកាន់តំណែងជាអ្នកគ្រប់គ្រងនៅក្រុមហ៊ុនអន្តរជាតិផងដែរ គ្រាន់តែមិនសូវសមមាត្រជាមួយនឹង CEO ជាជនជាតិបរទេសតែប៉ុណ្ណោះ។ តើមានមូលហេតុអ្វីដែលធ្វើឱ្យ CEO ខ្មែរ មួយចំនួន ពិបាកក្នុងការបង្ហាញភាពលេចធ្លោ បើធៀបនឹង CEO ជាជនជាតិបរទេសនោះ? ឆ្លើយតបនឹងបញ្ហានេះ បើតាមអ្វីដែលក្រុមការងារចាបក្រហម បានធ្វើការជួបសម្ភាសន៍ជាមួយនឹងលោក ង៉ែត សុផាត ដែលធ្លាប់ជា អតីតអ្នកគ្រប់គ្រងទូទៅ នៅក្រុមហ៊ុនអន្តរជាតិ ហើយក៏ធ្លាប់បម្រើការងារជាច្រើនវិស័យ មុនពេលដែលលោកចេញមកបង្កើតអាជីវកម្មមួយឈ្មោះ eCO Social Commerce លោកបានសង្កេតឃើញនូវចំណុចខ្សោយធំៗចំនួន៣យ៉ាង របស់ CEO ជាជនជាតិខ្មែរ ដែលពិបាកក្នុងការបង្ហាញនូវភាពលេចធ្លោ ជាងCEO ជាជនជាតិបរទេសរួមមាន៖ ១. ប្រញាប់ឈប់អភិវឌ្ឍន៍ខ្លួនលឿនពេក បើតាមអ្វីដែលលោកសង្កេតឃើញ ភាគច្រើន CEO ខ្មែរ ដែលឈានចូលដល់វ័យ៣៥ឆ្នាំឡើង គាត់ហាក់ដូចជាបន្ធូរដៃ លែងសូវអភិវឌ្ឍន៍ខ្លួន ពង្រឹងចំណេះ ជំនាញ ឱ្យបានខ្លាំងក្លាដូចកាលពីពេលនៅវ័យក្មេង។ ពេលខ្លះដោយសារតែគាត់អាចគិតថា ខ្លួនឈានចូលដល់វ័យចាស់ ឬគាត់ទទួលបាននូវភាពជោគជ័យហើយ ដែលធ្វើឱ្យគាត់ចាប់ផ្ដើមបន្ធូរដៃលែងខំខ្លាំងដូចមុន លែងសូវខំប្រឹងស្វះស្វែងរកគំនិតបង្កើតថ្មី ដើម្បីយកមកអភិវឌ្ឍន៍ខ្លួនឯង អភិវឌ្ឍន៍ក្រុមហ៊ុនដែលខ្លួនកំពុងធ្វើជាដើម។ សម្រាប់ CEO ដែលជាជនជាតិបរទេសវិញ ភាគច្រើន គាត់តែងតែបន្តប្រកាន់នូវគោលការណ៍ រៀនពេញមួយជីវិត។   ២. បញ្ហាផ្នែកអត្តចរិត ប្រហែលជាមិត្តអ្នកអានភាគច្រើន ធ្លាប់ឮគេឡើងឡើងថា ប្រជាជនខ្មែរចូលចិត្តធ្វើអ្វីមួយយឺតៗ និងមិនគោរពពេលវេលាជាដើម។ ចំណុចតូចៗទាំងនេះក៏ជាកម្សោយមួយសម្រាប់អ្នកដឹកនាំ អ្នកគ្រប់គ្រង ដែលកាន់តំណែងតួនាទីខ្ពស់ផងដែរ ព្រោះអត្តចរិតបុគ្គលនេះហើយ ដែលអាចនាំឱ្យជីវិតគាត់ជោគជ័យ ឬបរាជ័យ អាចរក្សាភាគជោគជ័យនៅចំណុចកំពូលបានយូរ ឬក៏ឆាប់ជាដើម។ អត្តចរិតធ្វើអ្វីមួយចង់ទទួលបានការកោតសរសើរ អំនួត ការធ្វើអ្វីមួយយឺតយ៉ាវ ខ្វះភាពស្មោះត្រង់ ខ្សោយជំនាញ ខ្វះស្មារតីទទួលខុសត្រូវ…បញ្ហាតូចៗទាំងអស់នេះ ក៏ជាចំណុចធ្វើឱ្យគាត់បាត់ពិន្ទុជាច្រើនផងដែរ បើសិនធៀបជាមួយនឹងជនជាតិបរទេស។   ៣. ឆាប់មានមោទកភាព និងបាត់មហិច្ឆតា បើតាមអ្វីដែលលោកសង្កេតឃើញភាគច្រើន ប្រជាជនកម្ពុជាមួយចំនួន ចូលចិត្តធ្វើអ្វីមួយទាល់តែគេសរសើរ លើកទឹកចិត្តជាដើម ទើបគាត់ខំប្រឹងធ្វើកិច្ចការងារអ្វីមួយឱ្យបានខ្លាំង។ មួយវិញទៀត ប្រសិនបើគាត់អាចទទួលបានតំណែង តួនាទីសមរម្យល្មមហើយ គាត់រស់នៅលែងខ្វះខាតហើយ គាត់បែរជាឆាប់មានមោទកភាពជាមួយនឹងខ្លួនឯង រហូតបាត់មហិច្ឆតាក្នុងការខិតខំប្រឹងកាន់តែខ្លាំង ដើម្បីអាចកាន់តំណែងកាន់តែធំតទៅទៀតជាដើម។ ពេលខ្លះយើងគួរតែញៀនឱ្យខ្លាំងជាមួយនឹងការខិតខំប្រឹងប្រែងឱ្យអស់ពីសមត្ថភាពសិន មុនពេលដែលមានអារម្មណ៍មោទកភាពជាមួយនឹងខ្លួនឯង។ កុំទាន់ឈប់ត្រឹមជោគជ័យមួយដំណាក់កាល ប៉ុន្តែគួរខំប្រឹងឱ្យអស់ពីសក្ដានុពល ដើម្បីអាចស្គាល់រសជាតិភាពជោគជ័យកាន់តែធំ កាន់តែថ្មី កាន់តែប្លែកជាបន្តបន្ទាប់។ ជាសង្ខេបមកវិញ ការសង្កេតឃើញពីចំណុចខ្សោយទាំង៣ខាងលើនេះ គឺជាអ្វីដែលអ្នកដឹកនាំជាជនជាតិខ្មែរមួយចំនួនមាន ហើយក្នុងន័យនេះក៏មិនមែននិយាយ បន្ទោសបង្អាប់ជាតិសាសន៍ខ្លួនឯង លើកតម្កើងជាតិសាសន៍ដទៃអ្វីនោះដែរ។ ការបង្ហាញនូវចំណុចខ្សោយនេះ គឺមានចេតនាចង់ឱ្យបងប្អូនឈាមខ្មែរតែមួយមានការភ្ញាក់ខ្លួន ហើយខំប្រឹងលុបបំបាត់ចំណុចខ្សោយទាំងនេះ ដើម្បីអាចមានសមត្ថភាពក្នុងការកាន់តួនាទីធំៗ ក្នុងក្រុមហ៊ុនអន្តរជាតិកាន់តែច្រើនឡើងៗ ឬអាចចេញមកចាប់ផ្ដើមអាជីវកម្មឱ្យបានធំ រហូតអាចពង្រីកខ្លួនចេញទៅក្រៅប្រទេសទៀត គឺរឹតតែជារឿងគួរឱ្យមានមោទកភាពបំផុត។ គួរជម្រាបផងដែរថា eCO Social Commerce គឺជាសេវាកម្មឌីជីថលបែបសេដ្ឋកិច្ចសង្គមដំបូងបង្អស់នៅកម្ពុជា និងកំពុងតែដាក់ដំណើរការនូវសេវាកម្មដំបូងបង្អស់របស់ខ្លួនគឺ អេកូឌីជីថលម៉ឺនុយ ដល់ម្ចាស់អាជីវកម្មជាច្រើននៅកម្ពុជាដោយឥតគិតថ្លៃផងដែរ។ អេកូឌីជីថលម៉ឺនុយអាចអនុញ្ញាតឱ្យម្ចាស់អាជីវកម្មអាចកំណត់នូវមុខងារជាច្រើនដូចជា ម៉ឺនុយមុខម្ហូប ឬផលិតផល សេវាកម្ម អាចកំណត់ប្រូហ្វាល់ក្រុមហ៊ុន ព័ត៌មានអាជីវកម្ម លេខកូដ wifi ការភ្ជាប់ទំនាក់ទំនងជាមួយអតិថិជន និងព័ត៌មានប្រម៉ូសិនពិសេសៗជាច្រើនផងដែរ។ អ្វីដែលរឹតតែពិសេស បងប្អូនម្ចាស់អាជីវកម្មតូចធំគ្រប់រូប អាចទំនាក់ទំនងស្នើរសុំ QR Code សម្រាប់អាជីវកម្មលោកអ្នកបានដោយលឿនរហ័ស និងឥតគិតថ្លៃផងដែរ ដោយទំនាក់ទំនងមកកាន់ ECO ចូលរួមអភិវឌ្ឍសហគមន៍យើងទៅជាឌីជីថល និងនិរន្តរភាព ជាមួយគ្នា Call : 096 888 9989 Telegram : 096 888 9989 អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T09:15:45.103Z", "category": "ភាពជាអ្នកដឹកនាំ", "views": 1401, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អ្នកជំនាញបង្ហើបថា បើមិនចង់ធ្លាក់ខ្លួនវេទនាក្នុងបំណុល អ្នកគួរប្រើច្បាប់ ២៨/៣៦	https://business-cambodia.com/articles/the-28-36-money-rule	ច្បាប់ ២៨/៣៦ ត្រូវបានគេប្រើប្រាស់សម្រាប់គណនារកចំនួនបំណុលណាមួយដែលសមល្មមសម្រាប់បុគ្គលម្នាក់ ឬគ្រួសារមួយ។ ក្នុងនោះមានមនុស្សជាច្រើនដែលបានអនុវត្តន៍តាមក្បួននេះ ហើយជួយឱ្យពួកគេគ្រប់គ្រងការចំណាយបានកាន់តែប្រសើរ និងគេចផុតពីបញ្ហាបំណុលធ្ងន់ធ្ងរទៀតផង។ បើយោងតាមទិន្នន័យពីគេហទំព័រ Investopedia បានឱ្យដឹងថា ច្បាប់ ២៨/៣៦ ត្រូវបានគេកំណត់ថា “ចំណាយលើលំនៅដ្ឋានមិនត្រូវលើសពី ២៨% នៃចំណូលសរុប និងចំណាយលើបំណុលគ្រប់ប្រភេទមិនអាចហួសពី ៣៦%ឡើយ”។ ចំណាយលើលំនៅដ្ឋាន គេចង់សំដៅដល់ការចាយវាយទូទៅលើផ្ទះដែលអ្នកកំពុងរស់នៅ ដូចជាថ្លៃជួលផ្ទះ ម្ហូបអាហារ ទឹកភ្លើង សុខភាព ធ្វើដំណើរ និងតម្រូវការចាំបាច់ផ្សេងទៀត។ រីឯការចំណាយទៅលើបំណុលគេរាប់បញ្ចូលទាំង បំណុលផ្ទាល់ខ្លួន បំណុលទិញផ្ទះ ទិញឡាន ឬទិញដីជាដើម។ តាមច្បាប់ ២៨/៣៦ អ្នកគួរតែរៀបចំការចំណាយប្រចាំខែរបស់អ្នក កុំឱ្យលើសពី ២៨%នៃចំណូលសរុប។ ឧទាហរណ៍ថា អ្នកមានចំណូល ១ពាន់ដុល្លារ អ្នកមិនគួរចាយលើសពី ២៨០ដុល្លារឡើយ។ គណនារួចប្រសិនបើអ្នកឃើញថាចំណាយរបស់អ្នកលើពី ២៨០ដុល្លារ អ្នកគួរតែពិនិត្យមើលឡើងវិញដើម្បីឱ្យដឹងថា តើតម្លៃផ្ទះដែលអ្នកកំពុងជួលនៅនេះថ្លៃពេកឬទេ? បើចាប់ពី១០០ដុល្លារឡើងគឺថ្លៃហើយ ព្រោះកម្រិតចំណាយរបស់អ្នកមានត្រឹមតែ ២៨០ដុល្លារទេ បើផ្ទះអស់ ១០០ដុល្លារ អ្នកនៅសល់តែ ១៨០ដុល្លារសម្រាប់ចំណាយផ្សេងៗ ដូច្នេះគួរតែពិចារណារឿងផ្ទះឡើងវិញ។ ដោយឡែកពាក់ព័ន្ធនឹងបំណុលវិញ គេតែងប្រើច្បាប់ ២៨/៣៦ មកគណនាមុនពេលចាប់ផ្ដើមសាងបំណុល។ ត្រង់ចំណុចនេះមានន័យថា មិនថាអ្នកចង់ខ្ចីលុយគេយកទៅធ្វើអ្វីឡើយ ត្រូវគណនាឱ្យដឹងជាមុនសិនថា តើលុយដែលត្រូវបង់ប្រចាំខែលើសពី ៣៦% នៃចំណូលសរុបដែរឬទេ? ប្រសិនបើលើសមានន័យថា កម្ចីមួយនោះមិនសមនឹងអ្នកឡើយ។ ឧទាហរណ៍ថាអ្នកចង់ខ្ចីលុយគេទិញឡានមួយគ្រឿងដែលសរុបលុយរួចឃើញថាអ្នកត្រូវបង់ឱ្យគេមួយខែ ៥០០ដុល្លារ។ ក៏ប៉ុន្តែចំណូលរបស់អ្នកមានត្រឹម ១ពាន់ដុល្លារ បើគិត ៣៦% គឺស្មើនឹង ៣៦០ដុល្លារ ដូច្នេះកម្ចីទិញឡានមួយនេះមិនសមនឹងអ្នកឡើយ។ ហេតុនេះបើចង់បានឡានមួយគ្រឿងនោះ អ្នកគួរតែចំណាយពេលសន្សំលុយបន្ថែមទៀតយកទៅទិញ ដើម្បីបន្ថយចំនួនប្រាក់ដែលត្រូវបង់រំលស់ប្រចាំខែឱ្យមកដល់ត្រឹម ៣៦០ដុល្លារចុះក្រោមវិញ។ សរុបមកមុនពេលដែលអ្នកចង់ចំណាយលុយ ឬចង់បង្កើតបំណុល អ្នកគួរតែគិតដល់ច្បាប់ ២៨/៣៦ ដើម្បីប្រាកដចិត្តថា អ្នកចាយត្រូវខ្ទង់ និងមិនសាងបំណុលលើសសមត្ថភាពសង។ ប្រកាន់ច្បាប់នេះបាន ពេញមួយជីវិតនេះអ្នកនឹងមានតែភាពរីករាយ គ្មានថ្ងៃឈឺក្បាលរឿងចំណាយលើសចំណូល ឬជំពាក់បំណុលគេដោះមិនរួចឡើយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T07:44:28.305Z", "category": "ហិរញ្ញវត្ថុ", "views": 1278, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រទេសរុស្ស៊ីលែងធម៌ក្តៅ លើក្រុមហ៊ុនបច្ចេកវិទ្យាធំៗចំនួន៥ ដែលរួមទាំង Tik Tok និង Telegram	https://business-cambodia.com/articles/russia-unleashes-five-major-tech-companies-including-tik-tok-and-telegram	កាលពីថ្មីៗកន្លងទៅនេះ ប្រទេសរុស្ស៊ីបានប្រកាសឱ្យក្រុមហ៊ុនបច្ចេកវិទ្យាធំៗចំនួន៥ ដែលមានដូចជាក្រុមហ៊ុន Tik Tok ជាបុត្រសម្ព័ន្ធរបស់ក្រុមហ៊ុន ByteDance, Telegram, Zoom, Discord, Pinterest ចូលខ្លួនមកដោះស្រាយនឹងមកទទួលខុសត្រូវទាក់ទងទៅនឹងករណីដែលក្រុមហ៊ុនទាំងនេះបានបំពានច្បាប់មាតិការអនឡញដែលរុស្សុីបានហាមឃាត់មិនឱ្យមាននៅក្នុងប្រទេស។ យោងតាមការចេញផ្សាយដោយសារព័ត៌មាន Yahoo Finance បានឱ្យដឹងថា និយកករផ្នែកទំនាក់ទំនងនៅរុស្ស៊ីបាននិយាយថា វិធានការនេះធ្វើឡើងដើម្បីឆ្លើយតបទៅនឹងក្រុមហ៊ុនបច្ចេកវិទ្យាទាំង៥ នេះ ក្នុងការដកចេញនូវមាតិកានិងខ្លឹមសារដែលខ្លួនបានចាត់ទុកថាជារឿងខុសច្បាប់ ហើយនៅតែបំពានដដែលម្តងហើយម្តងទៀត។ នៅក្នុងនោះ កាលពីកន្លងទៅរុស្ស៊ីក៏បានដាក់ពិន័យទៅលើក្រុមហ៊ុនបច្ចេកវិទ្យាបរទេសជាច្រើន ដែលភាគច្រើនមិនបានលុបខ្លឹមសារដែលរុស្ស៊ីចាត់ទុកថាជារឿងខុសច្បាប់។ ជាមួយគ្នានោះដែរ រុស្ស៊ី ក៏បានផាកពិន័យទៅអង្គភាពផ្សាយបន្តផ្ទាល់របស់ Amazon Twitch ចំនួន ៣៣៩០០ ដុល្លារ ចំណែក Telegram ក៏ត្រូវពិន័យចំនួន ១៨៥,៨៨៩ ដុល្លារ ដោយសារតែបានបង្ហោះមាតិកាមួយពាក់ព័ន្ធជាមួយក្រុងម៉ូស្គូនឹងព្រឹត្តិការណ៍ក្នុងប្រទេសអ៊ុយក្រែនផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T07:30:07.833Z", "category": "ចាប់ផ្តើមអាជីវកម្ម", "views": 279, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ចាប់ត្រូវចំណូលធំ! មុខរបរថ្មីៗចំនួន ៤ នៅក្នុងវិស័យអចលទ្រព្យ ដែលមនុស្សភាគច្រើនមិនសូវមើលឃើញ	https://business-cambodia.com/articles/business-in-real-estate-sector	បច្ចុប្បន្នមានមុខរបច្រើនណាស់នៅក្នុងវិស័យអចលទ្រព្យ ប៉ុន្តែទាស់ត្រង់ថាមុខរបខ្លះគឺត្រូវការដើមទុនតិចហើយខ្លះទៀតគឺត្រូវការដើមទុនច្រើនទើបអាចធ្វើទៅបាន។ ហើយប្រសិនបើលោកអ្នកចង់រកស៊ីក្នុងវិស័យនេះគឺមានវិធីច្រើនណាស់ ហើយថ្ងៃនេះ Business Cambodia នឹងលើកយកមុខរបរថ្មី ៤ ដែលមាននោះក្នុងវិស័យអចលនទ្រព្យ បើសិនអ្នកធ្វើត្រូវអាចនឹងទាញបានចំណូលធំ។ ១. វេបសាយអចលនទ្រព្យ ចំពោះមុខរបនេះបច្ចុប្បន្នគឺមិនសូវជាទូលំទូលាយប៉ុន្មាននោះទេ ក៏ប៉ុន្តែប្រសិនបើលោកអ្នកធ្វើបានគឺល្អមែនទែន។ ហើយវេបសាយដែលមិនទាន់មានគេធ្វើគឺវេបសាយវាយតម្លៃអចលទ្រព្យ នេះគឺជាវេបសាយដែលមនុស្សគ្រប់គ្នាកំពុងត្រូវការ។ ឧទាហរណ៍ នៅពេលដែលអតិថិជនចង់មើលអំពីតម្លៃដីនៅតំបន់ណាគឺគ្រាន់តែចូលមើលវេបសាយរបស់លោកអ្នកគឺជាការស្រេចដោយមិនបាច់ទៅស្វែងរកដោយខ្លួនឯងផ្ទាល់នោះទេ។ ២. ថតរូបអចលទ្រព្យ មុខរបមួយនេះអាចនិយាយបានថាគឺសឹងតែមិនបាច់ប្រើដើមទុន តែមុខរបនេះក៏មិនសូវមានអ្នកធ្វើនោះដែរ។ លោកអ្នកគ្រាន់តែថតរូបអចលទ្រព្យហើយផុសទៅលើPage របស់លោកអ្នកជាការស្រេច មួយវិញទៀតនៅតាមបុរីនីមួយៗត្រូវការអ្នកជំនាញថតរូបបែបនេះ វាក៏ជាឱកាសល្អសម្រាប់លោកអ្នកផងដែរ។ ដូច្នេះប្រសិនបើលោអ្នកមិនទាន់មានដើមទុនគ្រប់គ្រាន់លោកអ្នក ថតរូប ក៏ដូចជាថតវីដីអូរផុសនៅលើ Youtube គឺលោកអ្នកអាចរកចំណូលពី youtube បានមួយផ្នែកបាត់ទៅហើយ ម្យ៉ាងវិញទៀតប្រសិនបើលោកអ្នកធ្វើរឿងទាំងនេះបានល្អនឹងមានខាងបុរីទាក់ទងមកមិនខាន។ ៣. គ្រប់គ្រងអចលទ្រព្យ នេះគឺមុខរបដែលថ្មីមួយដែរនៅក្នុងវិស័យអចលនទ្រព្យ ខណៈនៅប្រទេសកម្ពុជាមិនទាន់មានអ្នកធ្វើនោះទេ តែជាក់ស្ដែងនៅក្នុងប្រទេស អូស្រ្តាលី គឺមានអ្នកធ្វើរួចហើយ។ ឧទាហរណ៍ផ្ទះជួលនៅគឺមានច្រើនប៉ុន្តែអ្នកដែលគ្រប់គ្រងផ្នែកជួលនេះគឺមិនទាន់មាននោះទេ ។ ដូច្នេះលោកអ្នកអាចសាកល្បងមុខរបរនេះបាន។ ៤. ភ្នាក់ងារវិនិយោគ ភ្នាក់ងារវិនិយោគនេះក៏ជាផ្នែកមួយដែលអតិថិជនត្រូវការដូចគ្នា ដោយផ្នែកនេះគឺអាចដឹងថាតើដីនៅតំបន់មួយណាដែលកំពុងតែមានសក្តានុពល។ ឧទាហរណ៌អ្នកខ្លះទើបតែរៀបការឬក៏អ្នកខ្លះទៀតទើបតែមានលុយគ្រប់គ្រាន់ក្នុងការទិញផ្ទះ ប៉ុន្តែមិនដឹងថាតំបន់ណាមួយដែលមានសក្តានុពល ដូច្នេះពួកគេអាចមកក្រុមហ៊ុនរបស់លោកដើម្បីពិភាក្សាបាន៕ អត្ថបទដោយ៖ ឌឿក ស្រី នុត រតនៈ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T06:48:36.384Z", "category": "អចលនទ្រព្យ", "views": 389, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ត្រៀមម៉ាស៊ីនភ្លើង! អគ្គិសនីកម្ពុជានឹងធ្វើការផ្អាកចរន្ដអគ្គិសនីនៅសង្កាត់ទាំង ១០ នេះ	https://business-cambodia.com/articles/electricity-in-phnom-penh	យោងតាមសេចក្ដីជូនដំណឹងរបស់អគ្គិសនីកម្ពុជា ហៅកាត់ថា EDC នៅមុននេះបន្ដិច បានឲ្យដឹងថាអាជ្ញាធរ នឹងធ្វើការផ្អាកចរន្ដអគ្គិសនីជាបណ្ដោះអាសន្ននៅសង្កាត់សំខាន់ៗចំនួន ១០ ក្នុងភូមិសាស្រ្ដរាជធានីភ្នំពេញ និងតំបន់មួយចំនួនទៀតក្នុងខេត្ដកណ្ដាលផងដែរ។ តាមការបញ្ជាក់ពី EDC នៅថ្ងៃទី២២ ខែសីហា ឆ្នាំ២០២២ ក្នុងចន្លោះម៉ោង ០៩:៥៥នាទីព្រឹក ដល់ម៉ោង ១២:០០នាទីថ្ងៃត្រង់ អគ្គិសនីកម្ពុជា សូមធ្វើការផ្អាកការផ្គត់ផ្គង់ចរន្តអគ្គិសនីបណ្តោះអាសន្នពីអនុស្ថានីយទី១២ (GS12-F3)  អនុស្ថានីយទី១០ (GS10-F16) និងពីអនុស្ថានីយទី៥ (GS5-F17)   ដើម្បីឲ្យក្រុមការងារបច្ចេកទេសធ្វើការសម្អាតបន្ទប់ភ្លើង ដែលបណ្តាលឲ្យដាច់ចរន្តអគ្គិសនីនៅតំបន់មួយចំនួនស្ថិតនៅ៖  សង្កាត់សំរោង សង្កាត់កាកាប សង្កាត់សំរោងក្រោម សង្កាត់ត្រពាំងក្រសាំង និងសង្កាត់ចោមចៅ សង្កាត់គោករការ សង្កាត់ស្នោរ សង្កាត់កន្ទោក សង្កាត់កំបូល ខណ្ឌកំបូល និងឃុំបែកចាន ស្រុកអង្គស្នួល ខេត្តកណ្ដាល។ ទាក់ទងនឹងការផ្អាកចរន្ដអគ្គិសនីរយៈពេលខ្លីនេះ អគ្គិសនីកម្ពុជាក៏សូមអធ្យាស្រ័យចំពោះការដាច់ចរន្តអគ្គិសនី នេះដោយអនុគ្រោះផងដែរ។ ដូច្នេះទេ អ្នកដែលស្ថិតនៅតំបន់ដែលត្រូវផ្អាកចរន្ដអគ្គិសនីខាងលើ សូមត្រៀមដែលអាចផ្ទុកចរន្ដភ្លើងបាន ទុកប្រើប្រាស់សម្រាប់កិច្ចការចាំបាច់ក្នុងពេលដែល EDC ផ្អាកភ្លើងនេះ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T03:48:06.934Z", "category": "ព័ត៌មានថ្មីៗ", "views": 3315, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "tiny", "noisy" ] }
ចង់បើកហាងផ្កាត្រូវចំណាយទុននិងរៀនជំនាញឯណា?អ្នកស្រីសេងច័ន្ទដានី ប្រាប់គន្លឹះធំ៣យ៉ាងដើម្បីចាប់ផ្ដើម	https://business-cambodia.com/articles/founder-ny-ny-flower168	អ្នកស្រី សេងច័ន្ទដានី ម្ចាស់ហាងផ្កាស្រស់ Ny Ny Flower168 ដែលមានបទពិសោធន៍លើវិស័យផ្កាចាប់តាំងពីអាយុ១៦ឆ្នាំមកម្ល៉េះ។ អ្នកស្រីធ្លាប់មានគំនិតថានឹងមានហាងផ្កាមួយជារបស់ខ្លួនឯងបន្ទាប់ពីរៀនចប់ថ្នាក់វិទ្យាល័យពោលគឺចាប់តាំងពីវ័យជំទង់មកម៉្លេះព្រោះដឹងថាខ្លួនស្រឡាញ់ជំនាញកាច់ផ្កា និងមានក្តីស្រមៃបើកហាងផ្កា។ ចុះប្រិយមិត្តអ្នកអានមានបំណងចង់ផ្តើមរបរមួយនេះពីតូចទៅធំដែរឬទេ? ឆ្លងកាត់ការជួបសម្ភាសន៍ជាមួយក្រុមការងារដោយផ្ទាល់  ថ្ងៃនេះក្រុមចាបក្រហមនឹងនាំអារម្មណ៍មិត្តអ្នកអាន មកដឹងអំពីគន្លឹះក្នុងចាប់ផ្តើមអាជីវកម្មហាងផ្កា ដែលចែករំលែកដោយ អ្នកស្រី សេងច័ន្ទដានី អំពីបទពិសោធន៍ចាប់ផ្ដើមអាជីវកម្មហាងផ្កា ដែលបានឈរជើងជាង១៧ឆ្នាំមកហើយ។ ការចាប់ផ្តើមបើកហាងផ្កាជាដំបូង ត្រូវមានជំនាញនិងស្វែងរកបទពិសោធន៍តិចតួចកាន់តែល្អ ដូចជាការធ្វើការងារនៅក្នុងហាងផ្កាជាដើម នេះជាប្រសាសន៍របស់អ្នកស្រី។ សម្រាប់ដើមទុនក៏នៅតែជាកត្តាខ្វះមិនបានក្នុងសរសៃរឈាមអាជីវកម្ម ដូច្នេះហើយការចំណាយដើមទុនអាចមានត្រឹម ៥០០០ពាន់ដុល្លារនឹងអាចបើកហាងមួយបានហើយ ឬក៏អាចត្រឹមផុសលក់តាមប្រព័ន្ធអនឡាញសិនក៏បានដែរ នេះបើតាមការបញ្ជាក់ពីស្រ្តីវ័យ៣៣ ឆ្នាំរូបនេះ។ សម្រាប់គន្លឹះធំៗ៣ ដែលជាជំហានក្នុងការចាប់ផ្តើមនោះមានដូចជា៖ ១/. ទេពកោសល្យ ការងារមួយនេះគឺធ្វើជាមួយនឹងអារម្មណ៍ច្រើន ដូច្នេះហើយទេពកោសល្យជាជំហានដ៏សំខាន់ក្នុងការឆ្ពោះទៅរកជំហានបន្ទាប់។ អ្នកដែលចង់ចេះជំនាញនេះគឺទាមទារឱ្យមានទេពកោសល្យ អាចផ្សារភ្ជាប់ជាមួយផ្កានឹងមនោសញ្ជតនារបស់អតិថិជន។ ជាងនេះទៀតសោតសម្រាប់ជំនាញនេះ គឺយើងអាចរករៀនបាននៅតាមបណ្តាហាងផ្កានានាឬអាចចូលទៅធ្វើការនៅហាងបណ្តើរនិងរៀនជំនាញបណ្តើរក៏បាន។ មួយវិញទៀតយើងអាចសន្សំទាំងប្រាក់ខែនិងបទពិសោធន៍។ ២/.ភាពអំណត់ លំនឹងនៃអារម្មណ៍ ក្តីរំភើប ទាំងការផ្តោតដោយចិត្តអំណត់បំផុតព្រោះថាការកាច់ផ្កា រៀបចំផ្កាគឺតម្រូវឱ្យមានភាពច្នៃប្រឌិត។ អ្នកស្រី សេង ច័ន្ទដានី បានលើកឡើងត្រង់ចំណុចនេះថា “គួរតែជាមនុស្សដែលមានភាពអំណត់ដែរ ព្រោះថាមនុស្សដែលមានភាពអំណត់គឺធ្វើកន្រ្តកផ្កាជូនអតិថិជនបានល្អបំផុត ហើយយើងអាចដឹងពីទំនោរអារម្មណ៍របស់ភ្ញៀវថាគាត់ត្រូវការអ្វីបានយ៉ាងឆាប់រហ័ស ពោលគឺអាចយកបេះដូងភ្ញៀវបាន”។ ៣/.ស្រស់ដូចផ្កា អ្នកលក់ ចង់លក់ដាច់ទាល់តែអ្នកលក់ចេះស្រស់ដូចផ្កា ពោលគឺជាមនុស្សដែលមានសេចក្តីស្រឡាញ់ច្រើន និងមិនងាយកើតទុក្ខនោះទេ។ មនុស្សដែលមានសម្រស់ដូចផ្កាទោះចង់មិនចង់ក៏អ្នកទិញត្រូវតែក្រឡេកមើលដែរ។ ត្រង់ចំណុច ស្រស់ដូចផ្កានេះ មិនមែនបានន័យថា ទាល់តែមានរូបស្អាតឬមានមុខមាត់ស្អាត រហូតនោះទេ តែគួបផ្សំជាមួយនឹងភាពរួសរាយ មើលទៅស្រស់ស្រាយ ពោលគឺតាំងខ្លួនឱ្យដូចផ្កាមួយទងយ៉ាងដូច្នេះដែរ។ ជាចុងក្រោយអ្នកស្រីបានផ្តាំផ្ញើទៅអ្នកជំនាន់ក្រោយថា “ទោះជាពេលខ្លះការសិក្សារៀនសូត្ររបស់យើងមិនសូវពូកែក៏ដោយចុះ តែសូមរកក្តីស្រមៃនិងរៀនចំណេះជំនាញជាមូលដ្ឋានគ្រឹះ ហើយស្វែងរកបទពិសោធន៍ ដើម្បីធ្វើអ្វីដែលជាទេពកោសល្យរបស់យើង ហើយមិនសូវមានក្តីបារម្ភសម្រាប់អនាគតព្រោះយ៉ាងណាក៏យើងចេះជំនាញ”។ គួរជម្រាបផងដែរថាបច្ចុប្បន្នអ្នកស្រីសេង ច័ន្ទដានី ជាម្ចាស់ហាងផ្កា Ny Ny Flower168   ដែលផ្គត់ផ្គង់ផ្កាស្រស់គ្រប់ប្រភេទនិងមានទទួលរៀបចំតាមកម្មវិធីតូចធំនានាព្រមទាំងទទួលបង្រៀនសិស្សផងដែរ។ សម្រាប់ព័ត៌មានបន្ថែមសូមទាក់ទងលេខទូរស័ព្ទ 085 996866/ 086 996866 ៕ អត្ថបទដោយ៖ ពីង ជូអេង (កូនត្រចៀកកាំ)	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T03:33:27.523Z", "category": "ភាពជាអ្នកដឹកនាំ", "views": 499, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឡើងវិញហើយ! មកដឹងតម្លៃប្រេងសាំង ដែលត្រូវលក់នៅលើទីផ្សារ ចាប់ពីថ្ងៃទី២១ ដល់ថ្ងៃទី៣១ ខែសីហា	https://business-cambodia.com/articles/find-out-the-price-of-gasoline-to-be-sold-in-the-market-from-21-to-31-august	យោងតាមសេចក្តីជូនដំណឹងរបស់ក្រសួងពាណិជ្ជកម្ម នាពេលមុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣១ ខែសីហា ឆ្នាំ២០២២ នឹងត្រូវលក់ ៤.៧០០ រៀល/ក្នុង១លីត្រសម្រាប់សាំងធម្មតា EA92  និង ៥,១០០ រៀល/ក្នុង១លីត្រ សម្រាប់ប្រេងម៉ាស៊ូត DO 50ppm ។ បើប្រៀបធៀបនឹងតម្លៃដែលក្រសួងបានអនុវត្តកាលពី១០ថ្ងៃមុន (ថ្ងៃទី១១ ដល់ថ្ងៃទី២០ ខែសីហា)ឃើញថា តម្លៃប្រេងសាំងបានឡើងថ្លៃ ៥០រៀល ខណៈប្រេងម៉ាស៊ូតបានឡើងថ្លៃ ១០០រៀល។ ជាក់ស្តែង តម្លៃលក់រាយប្រេងសាំងដែលក្រសួងដាក់អនុវត្តកាលពីថ្ងៃទី១១ ដល់ថ្ងៃទី២០ ខែសីហាតម្លៃលក់ ៤.៦៥០ រៀល/ក្នុង១លីត្រសម្រាប់សាំងធម្មតា EA92  និង ៥,០០០ រៀល/ក្នុង១លីត្រ សម្រាប់ប្រេងម៉ាស៊ូត DO 50ppm ។ សូមជម្រាបថា ផ្អែកតាមតម្លៃមធ្យមប្រេងឥន្ធនៈនៅលើទីផ្សារអន្តរជាតិវិញ ថ្លៃលក់រាយប្រេងឥន្ធនៈពីថ្ងៃទី២១ ដល់ទី៣១ ខែសីហា ឆ្នាំ២០២២ នឹងត្រូវលក់ ៤,៩៦៦ រៀលក្នុងមួយលីត្រ សម្រាប់សាំងធម្មតា EA92 និង ៥,៣៦៦ សម្រាប់ប្រេងម៉ាស៊ូត DO 50ppm រៀលក្នុងមួយលីត្រ ឯណោះ។ ប៉ុន្តែដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:43", "date_created": "2022-08-22T03:20:05.372Z", "category": "ចាប់ផ្តើមអាជីវកម្ម", "views": 7347, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនបាច់លក់ឡៃឡុង! កញ្ញា ស្រីនិច្ច ប្រាប់ក្បួនលក់៣ អាចលក់អីវ៉ាន់អស់ៗពីស្តុក	https://business-cambodia.com/articles/how-to-sell-your-product-successfully	បើទោះបីជាបច្ចុប្បន្ននេះ វិស័យបច្ចេកវិទ្យាបាននឹងកំពុងរីកចម្រើនយ៉ាងខ្លាំង ដែលអាចជំរុញឱ្យម្ចាស់អាជីវកម្មមួយចំនួន ធ្វើការលក់ទំនិញ ឬផលិតផលផ្សេងៗ នៅតាមប្រព័ន្ធផ្សព្វផ្សាយ ឬក៏គេហទំព័រទិញលក់ ដែលជាផ្នែកមួយជួយឱ្យការលក់កាន់តែងាយស្រួលជាងមុនក៏ដោយ ក៏ម្ចាស់អាជីវកម្មខ្លះនៅតែជៀសមិនផុតពីការកប់លុយទៅលើអីវ៉ាន់ស្ដុកចោលដដែល។ ពាក់ព័ន្ធនឹងបញ្ហានេះ កញ្ញា ស៊ុន ស្រីនិច្ច ជាម្ចាស់ផេក Nichhy Skin លក់ផលិផលថែរក្សាសម្រស់ បានចែករំលែកនូវក្បួនពិសេសចំនូន ៣សម្រាប់ជួយអ្នករកស៊ីកុំឱ្យកប់លុយក្នុងអីវ៉ាន់ស្ដុកចោលច្រើន។ ក្បួនពិសេសទាំង ៣នោះរួមមាន៖ ១. ជ្រើសរើសមុខរបរដែលអ្នកចូលចិត្ត ជំហានដំបូងអ្នកត្រូវប្រាកដសិនថា មុខរបរដែលអ្នករើសគឺត្រូវនឹងចំណង់ចំណូលចិត្ត មិនមែនឃើញគេលក់ដាច់ក៏ចង់លក់តាមគេឡើយ។ ឧទាហរណ៍ ឃើញគេលក់ខោអាវដាច់រត់ទៅលក់ខោអាវតាមគេ អ្នកនឹងលក់មិនដាច់ទេព្រោះអ្នកមិនបានចូលចិត្ត។ ការដែលបានប្រកបមុខរបរដែលខ្លួនឯងស្រលាញ់ ចាត់ទុកថាជោគជ័យបាន ៥០%ហើយ ព្រោះអ្នកនឹងមានការតាំងចិត្តខ្ពស់ជាងធ្វើអ្វីដែលខ្លួនឯងមិនចូលចិត្ត។ ២. ជ្រើសរើសដៃគូសហការណ៍ ជំហានបន្ទាប់អ្នកត្រូវចេះជ្រើសរើសដៃគូសហការណ៍ឱ្យបានល្អ ជាពិសេសអ្នកផ្គត់ផ្គង់ទំនិញឬផលិតផលឱ្យអ្នក។ កញ្ញាស្រីនិច្ច បានបញ្ជាក់ថា “រើសដៃគូត្រូវអាជីវកម្មអ្នករស់ តែបើរើសខុសអាជីវកម្មអ្នកនឹងដួល”។ ដូច្នេះមុននឹងរើសអ្នកត្រូវមើលសិនថា តើអ្នកបោះដុំនោះជាមនុស្សបែបណា យកចិត្តទុកដាក់នឹងអ្នកលក់ដែលនៅក្រោមទេ ការប្រាស្រ័យទាក់ទងនៅក្នុងសង្គមយ៉ាងម៉េចដែរ។ ម្ចាស់ផេក Nichhy Skin បន្ថែមទៀតថា “អ្នកផ្គត់ផ្គង់ល្អ នឹងមិនបង្ខំឱ្យអ្នកកាត់ស្ដុកច្រើនឡើយ តែងតែជួយរកហើយដំណោះស្រាយពេលយើងលក់មិនដាច់”។ ប្រសិនបើអ្នកមានអារម្មណ៍ថាដៃគូរបស់អ្នក មិនមែនជាមនុស្សវិជ្ជមាន និងគ្មានទំនួលខុសត្រូវ ឆាប់ដកខ្លួនចេញពីគេឱ្យបានលឿនបំផុត ព្រោះបើទ្រាំនៅយូរទៀតអ្នកអាចនឹងដកខ្លួនលែងទាន់មិនខានឡើយ។ ៣. ផ្ដើមពីតូច ត្រង់ចំណុចនេះ កញ្ញាពន្យល់ថា “ពេលលក់ដូរសូមផ្ដើមពីតូចបានហើយ ជាពិសេសលក់អស់ទំនិញចាំកាត់ស្ដុកថ្មី”។ កុំជ្រួលជ្រើមពេលគេនិយាយថា កាត់ស្ដុកចំនួនច្រើនទើបបានតម្លៃពិសេសធ្វើឱ្យចំណេញច្រើន ត្រូវចាំថាផ្ដើមដំបូងការចំណេញច្រើនមិនសំខាន់ស្មើនឹងការលក់ចេញបានច្រើនឡើយ។ សុខចិត្តឱ្យចំណេញតិចៗតែប្រាកដចិត្តថាទំនិញមិនសល់កប់ក្នុងស្តុក ព្រោះថាលក់ដំបូងៗមិនប្រាកដថាលក់ដាច់ខ្លាំងឡើយ។ អ្នកលក់វ័យក្មេងរូបនេះបានបញ្ជាក់ផងដែរថា ដើម្បីកុំឱ្យសល់អីវ៉ាន់ស្ដុកចោលច្រើនអ្វីដែលអ្នកលក់គួរតែចងចាំគឺ “បើស្ដុកនេះលក់មិនទាន់អស់ដាច់ខាចមិនកាត់ស្ដុកថ្មីឡើយ ហើយបើកាត់ស្ដុកថ្មីត្រូវយកលុយដែលលក់បានទៅទិញ មិនត្រូវលោភដកលុយពីក្នុងផ្ទះទៅកាត់ស្ដុកច្រើនលើសសមត្ថភាពឡើយ”៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:43", "date_created": "2022-08-21T10:50:15.978Z", "category": "ហិរញ្ញវត្ថុ", "views": 293, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឧកញ៉ាភូ ចាន់ដារិទ្ធ៖ «កុំ៦យ៉ាង» គួរជៀសវាងឱ្យបានដាច់ខាតពេលចេញរកស៊ី បើមិនចង់បរាជ័យ	https://business-cambodia.com/articles/oknha-pou-channdarith-ceo-pcdr	ការរៀនពីគន្លឹះជោគជ័យ និងរៀនពីភាពបរាជ័យ គឺសុទ្ធតែមានតម្លៃខ្លាំងដូចគ្នា។ ការរៀនពីជោគជ័យ ដើម្បីដឹងច្បាស់ពីរឿងដែលត្រូវធ្វើឱ្យបានល្អ រីឯរៀនពីបរាជ័យដើម្បីចាត់ទុកជាមេរៀន ជាបទពិសោធន៍ ដើម្បីជៀសវាង កុំឱ្យដើរជាន់ដានបរាជ័យដដែលៗ ខាតបង់ធនធាន កម្លាំងកាយចិត្ត ខាតពេលវេលា ខាតកិត្តិយសជាដើម។ បើក្រឡែកមើលរាល់អ្នកជំនួញ ដែលធ្លាប់រកស៊ីជោគជ័យធំៗនាពេលបច្ចុប្បន្ន គឺគាត់ភាគច្រើនសុទ្ធតែធ្លាប់ឆ្លងកាត់នូវកំហុសឆ្គងតូចធំដោយជៀសមិនផុត ហើយក៏មិនមានអ្នកណាជួបតែរឿងសមបំណងរហូតនោះដែរ។ ក្នុងកិច្ចសម្ភាសន៍ដោយផ្ទាល់រវាងក្រុមការងារ Business Cambodia ជាមួយ ឧកញ៉ាភូ ចាន់ដារិទ្ធ បច្ចុប្បន្នជាអគ្គនាយកក្រុមហ៊ុន PCDR និងអគ្គនាយកក្រុមហ៊ុនអចលនទ្រព្យ SR Real Estate បានប្រាប់ពីកំហុសឆ្គង «កុំ៦យ៉ាង» គួរជៀសវាងឱ្យបានដាច់ខាតពេលចេញរកស៊ី បើមិនចង់បរាជ័យ។ ១. កុំមានអំនួត ការចេញរកស៊ី គឺដើម្បីជួយដោះស្រាយបញ្ហារបស់អតិថិជន និងអាចសម្រេចក្ដីស្រមៃក្នុងអាជីវកម្មរបស់ខ្លួន មិនមែនចេញរកស៊ី ដើម្បីគ្រាន់តែចង់ឱ្យគេកោតសរសើរ និងដើម្បីផ្គាប់ចិត្តមហាជននោះទេ។ លោកឧកញ៉ា មានប្រសាសន៍ថា អ្នកដែលរកស៊ីហើយមានអំនួតមិនអាចជោគជ័យបានយូរអង្វែងនោះទេ ព្រោះក្នុងដំណើរជីវិតជៀសមិនផុតពីការឡើងចុះ ជោគជ័យបរាជ័យនោះទេ ហើយបើរកស៊ីឡើងបន្តិចមានអំនួត លែងឱ្យតម្លៃមនុស្សជុំវិញខ្លួនទៀត នោះរឹតតែបរាជ័យកាន់តែឆាប់។ ២. កុំចំណាយខុសខ្ទង់ អាជីវកម្មភាគច្រើនស្លាប់រស់ព្រោះតែធនធានហិរញ្ញវត្ថុ ព្រោះវាប្រៀបបាននឹងសរសៃឈាមអាជីវកម្មអ៊ីចឹងដែរ។ ចេញរកស៊ីដំបូងៗ ត្រូវប្រយ័ត្នឱ្យបានខ្ពស់បំផុតចំពោះធនធានហិរញ្ញវត្ថុ ត្រូវដឹងអ្វីគួរចាយ អ្វីមិនគួរ ត្រូវចំណាយឱ្យចំគោលដៅ កុំចំណាយខុសខ្ទង់ ហើយបើអាចចំណាយហើយកើនចំណូលត្រឡប់មកវិញទៀត រឹតតែប្រសើរបំផុត។ ៣. កុំឈ្លោះជាមួយអតិថិជន កំហុសឆ្គងដែលធ្វើឱ្យអតិថិជមិនពេញចិត្តចំពោះផលិតផល ឬសេវាកម្មរបស់អ្នក គឺជាគ្រូដ៏ល្អ និងជាមេរៀនដ៏មានតម្លៃបំផុត ដែលម្ចាស់អាជីវកម្មគ្រប់រូប គប្បីយកវាមកឆ្លុះបញ្ចាំង និងកែប្រែផលិតផល ឬសេវាកម្មឱ្យកាន់តែប្រសើរឡើង។ ក្នុងការរកស៊ី គប្បីកុំឈ្លោះជាមួយនឹងអតិថិជន ប៉ុន្តែត្រូវខំពង្រឹងខ្លួនឯងឱ្យកាន់តែប្រសើរឡើង ដើម្បីឱ្យអតិថិជនពេញចិត្ត ហើយជួយណែនាំអាជីវកម្មអ្នកទៅដល់អតិថិជនថ្មីៗទៀតទើបជារឿងល្អបំផុត។ ត្រូវចាំថាសម្ដីអវិជ្ជមានរបស់អតិថិជនម្នាក់ គឺមានឥទ្ធិពលខ្លាំងណាស់ ចំពោះកិត្តិយស កេរ្តិ៍ឈ្មោះអាជីវកម្មអ្នក បើសិនអ្វីដែលគាត់និយាយគឺសុទ្ធតែជាការពិត។ ៤. កុំកុហកខ្លួនឯង បើតាមប្រសាសន៍របស់លោកឧកញ៉ា រកស៊ីត្រូវមានភាពឆ្លាតវៃ ពូកែបត់បែនតាមស្ថានការសេដ្ឋកិច្ច នយោបាយ គោលការណ៍ច្បាប់ផ្សេងៗឱ្យបានលឿនរហ័សច្បាស់លាស់។ ពេលខ្លះត្រូវចេះទទួលស្គាល់ការពិត កុំកុហកខ្លួនឯង និងត្រូវដឹងច្បាស់ថាពេលណាគួរសម្រុក គួរដកទ័ពផងដែរ។ អ្នករកស៊ីឆ្លាតវៃត្រូវបត់បែនដូចទឹក មិនមែនរឹងរូស រឹងទទឹងស្លាប់ក្រឡាជាមួយស្ថានការណ៍អាក្រក់នោះទេ។ ៥. កុំលេងល្បែង ល្បែងតែងតែរេ ម្ដងគេឈ្នះៗ ល្បែងតែងនាំឱ្យវិនាស កាន់តែជឿជាក់ណាស់កាន់តែអន្តរាយ។ បើធ្វើខ្លួនជាអ្នកជំនួញ គួរផ្តោតឱ្យខ្លាំងចំពោះគោលដៅខ្លួន កុំបែកឆ្វេង កុំវង្វេងយកធនធានអាជីវកម្ម ទៅប្រព្រឹត្តអំពោះមិនគប្បី ព្រោះវាអាចធ្វើឱ្យបាត់បង់អ្វីៗគ្រប់យ៉ាងដែលខំសាងរាប់ឆ្នាំបាន។ ៦. កុំឈប់អភិវឌ្ឍន៍ខ្លួន ចំណេះដឹង និងជំនាញ ដែលមានថ្ងៃនេះ អាចនឹងហួសសម័យនៅថ្ងៃស្អែក។ ស្របពេលដែលពិភពលោកក៏ផ្លាស់ប្ដូរលឿនរហ័សដូចផ្លេកបន្ទោទៀតនោះ បើសិនជា មិនខំអភិវឌ្ឍន៍ខ្លួនជាប្រចាំឱ្យកាន់តែខ្លាំងទេ អាចនឹងធ្លាក់ខ្លួនបរាជ័យ ដើរក្រោយគេហៅលេងឮផងដែរ។ ចង់រីកចម្រើនលឿន ត្រូវខំអភិវឌ្ឍន៍ខ្លួនឱ្យត្រូវជាមួយគោលដៅ ក្ដីស្រមៃ និងមុខជំនួញរបស់ខ្លួនគឺជារឿងល្អខ្លាំងបំផុត។ ជារួមមកវិញ ជំនួញគឺជាសិល្បៈក្នុងការដោះស្រាយបញ្ហាដែលមិនចេះចប់មិនចេះហើយនោះទេ ដូច្នេះត្រូវត្រៀមខ្លួនជានិច្ចក្នុងការដោះស្រាយជាមួយបញ្ហា ការបរាជ័យ ភាពអស់សង្ឃឹម និងខំពង្រឹងខ្លួនឯងឱ្យខ្លាំង ទើបអាចជោគជ័យក្នុងភាពជាសហគ្រិន៕ ទទួលបានចំណេះដឹងល្អៗជាច្រើនទៀត លើផេកផ្ទាល់ខ្លួនខ្ញុំ Long Vathanak - ឡុង វឌ្ឍនៈ តេឡេក្រាម៖ 096 351 7713  សៀវភៅ "ស្មុគស្មាញ" ជួយឱ្យជីវិតអ្នក រស់នៅមានក្ដីសុខច្រើនជាងមុន !	{ "spider_name": "businesscambodia", "scrape_at": "2025-06-14_19:40:43", "date_created": "2022-08-21T09:45:46.352Z", "category": "ភាពជាអ្នកដឹកនាំ", "views": 2997, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចំណុចពិសេស៣ ពីហាងមីបន្ទះដែកដ៏ល្បី VITKING HOUSE ទាញភ្ញៀវចូលពេញៗលក់សឹងមិនទាន់	https://business-cambodia.com/articles/vitking-house-strategy	ពេលនិយាយដល់អាហារបួសនិងមីបន្ទះដែកមនុស្សភាគច្រើន ប្រាកដជាស្គាល់នូវហាងដែលល្បីយូរឆ្នាំមកហើយនៅទីក្រុងភ្នំពេញ ក្បែរផ្សារអូឡំពិកដែលមានឈ្មោះថា VITKING HOUSE។ យីហោមួយនេះគឹជារបស់ខ្មែរដែលផ្តោតទៅលើអាហារសុខភាពនិងអាហារដែលធ្វើពីបន្លែ។ អ្វីដែលកាន់តែពិសេសនោះគឺយីហោមួយនេះអាចទាញភ្ញៀវចូលពេញៗដោយសារចំណុចពិសេសៗ៣យ៉ាងនេះ។ ១./ការរៀបចំហាង ពេលចូលហាងដំបូង ចង់មិនចង់ការតុបតែងហាងជារឿងទី១ដែលភ្ញៀវតែងតែសង្កេត សម្រាប់ការរៀបចំហាងរបស់អាហារបួសមួយនេះវិញ គឺបែបលក្ខណៈក្លាសិកនិងមានលក្ខណៈស្តង់ដារដែលសមនិងអាហារពេលល្ងាច។ដោយអាចរាប់បញ្ចូលថាជាហាងដែលអាចទាំងអង្គុយពិសារអាហារលក្ខណៈគ្រួសារក៏ដូចជាអាចពិភាក្សាការងារជាដើម។ ជាងនេះទៅទៀតសម្រាប់ការរៀបចំហាងមានលក្ខណៈទូលាយនិងមានផាសុខកភាពបើទោះបីជាភ្ញៀវចូលច្រើនក្តី។ ២/.តម្លៃសមរម្យ ចំពោះតម្លៃគឺកំណត់ស្តង់ដារមធ្យមដែលអតិថិជននៅក្នុងកម្រិតមួយអាចទទួលយកបទពិសោធន៍ជាមួយរសជាតិអាហារបាន។ ក្នុងនោះសម្រាប់តម្លៃនៃម្ភូបគឺមានចាប់ពី២ដុល្លារឡើងទៅរាប់ចាប់តាំងពីភេសៈជ្ជៈនិងមុខម្ហូប។ សម្រាប់រសជាតិអាហារក៏អាចទទួលយកបានបើទោះបីតម្លៃមិនសូវថ្លៃ ព្រមទាំងអាចទាញភ្ញៀវបរទេសបានច្រើនគួរសមផងដែរព្រោះអាហារអាចតម្រូវទាំងអាស៊ីនិងអឺរុ់ប។ ៣/.សេវាកម្មស្តង់ដារ សេវាកម្មជាផ្នែកមួយសំខាន់ក្នុងអាជីវកម្ម សម្រាប់ VITKING HOUSE គឺមានសេវាកម្មលក្ខណៈស្តង់ដារដោយការរៀបចំបុគ្គលិក សេវាកម្មទទួលភ្ញៀវ ការរៀបចំអាហារ និងសិល្បៈក្នុងការរាក់ទាក់ទៅកាន់ភ្ញៀវផងដែរ។ សរុបមកវិញចំណុចទាំង៣ខាងលើនេះជាអ្វីដែលហាង VITKING HOUSE មាន និងបានកំពុងផ្តោតទៅលើអាហារសុខភាពជាច្រើនហើយមកទល់បច្ចុប្បន្ននេះហាងអាចពង្រីកខ្លួនបាន៤សាខាហើយ ដោយមាន ២សាខានៅរាជធានីភ្នំពេញនិង ២សាខាទៀតនៅខេត្តសៀមរាប៕   អត្ថបទដោយ៖ ពីង ជូអេង ( កូនត្រចៀកកាំ ) Telegram 078216478	{ "spider_name": "businesscambodia", "scrape_at": "2025-06-14_19:40:43", "date_created": "2022-08-21T07:57:58.231Z", "category": "ភាពជាអ្នកដឹកនាំ", "views": 292, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កុំទុកឱ្យខ្លួនទំនេរ! ក្រសួងបើកបង្រៀនជំនាញបច្ចេកទេសជាច្រើន ហើយផ្តល់ប្រាក់ប្រចាំខែឱ្យទៀត	https://business-cambodia.com/articles/the-ministry-teaches-more-than-100-skills-to-earn-money-and-provides-monthly-payments	យោងតាមការចេញផ្សាយរបស់ក្រសួងការងារ និងបណ្តុះបណ្តាលវិជ្ជាជីវៈ បានប្រកាសឱ្យកម្មករនិយោជិតនិងយុវជន ព្រមទាំងសាធារណៈដែលមានបំណងចុះឈ្មោះចូលរៀនវគ្គបណ្តុះបណ្តាលសញ្ញាបត្របច្ចេកទេស និងវិជ្ជាជីវៈ១ (C1) អាចចូលរៀនវគ្គពិសេសមានរយៈពេល ៤ខែ (ព្រឹក-ល្ងាច) ដោយឥតគិតថ្លៃ និងអាចទទួលបានប្រាក់ឧបត្ថម្ភជារៀងរាល់ខែថែមទៀត។  នៅក្នុងសេចក្តីប្រកាសរបស់ក្រសួងការងារ ដែលចេញផ្សាយកាលពីពេលថ្មីៗនេះ បានឱ្យដឹងថា ក្នុងអំឡុងពេលបណ្តុះបណ្តាល សិក្ខាកាមដែលមានប័ណ្ណសមធម៌ (កម្រិតភាពក្រីក្រ១ និង២) នឹងទទួលបានប្រាក់ឧបត្ថម្ភចំនួន ២០០ ០០០រៀល (ពីររយពាន់រៀលគត់) ក្នុងមួយខែសម្រាប់ចំណាយលើការហូបចុក និងស្នាក់នៅ។ ដោយឡែកចំពោះជំនាញដែលក្រសួងនឹងបើកបង្រៀននោះរួមមានដូចជា៖ ជំនាញកាត់ដេរ ជំនាញកែច្នៃបន្លែនិងផ្លែឈើ ជំនាញសេវាកម្មបរិក្ខារម៉ាស៊ីនត្រជាក់ក្នុងអគារ ជំនាញថែរក្សាសម្ផស្សនិងសម្អាងកាយ ជំនាញដំឡើងបណ្តាញអគ្គិសនី និងជំនាញជាច្រើនផ្សេងទៀត។ ក្រសួងការងារក៏បានគូសបញ្ជាក់ដែរថា ដើម្បីអាចចូលរៀនជំនាញខាងលើនេះបាន កម្មនិយោជិត ត្រូវភ្ជាប់មកជាមួយនូវសៀវភៅការងារ ឬប័ណ្ណសំគាល់កម្មករនិយោជិតខ្មែរ កាតសម្គាល់ខ្លួន និងអត្តសញ្ញាណប័ណ្ណសញ្ជាតិខ្មែរជាដើម។ ចំពោះយុវជនសាធារណៈជនត្រូវភ្ជាប់មកជាមួយអត្តសញ្ញាណប័ណ្ណសញ្ជាតិខ្មែរ ឬសំបុត្រកំណើតដើម្បីធ្វើការចុះឈ្មោះចូលរៀនតាមគ្រឹះស្ថានអប់រំបណ្តុះបណ្តាលបច្ចេកទេស និងវិជ្ជាជីវៈដូចមាននៅក្នុងឧបសម្ព័ន្ធ។ សម្រាប់ព័ត៌មានបន្ថែមសូមទំនាក់ទំនងតាមលេខទូរស័ព្ទ ០១២ ៣៣៩ ១៦៦/០១២ ៦២២ ៧៦៧/០១៥ ៣២៨ ១៣៧។  ហើយដើម្បីដឹងពីមុខជំនាញច្បាស់ សូមមើលជំនាញផ្សេងៗ នៅក្នុងសេចក្តីប្រកាសខាងក្រោម៖	{ "spider_name": "businesscambodia", "scrape_at": "2025-06-14_19:40:43", "date_created": "2022-08-21T07:47:50.318Z", "category": "ព័ត៌មានថ្មីៗ", "views": 5280, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ជាអ្នកលក់ដូចគ្នា គេលក់ដាច់ អ្នកលក់មិនដាច់ ដោយសារតែអ្នកមាន "ខ" ទាំង៥នេះ នៅក្នុងខ្លួន	https://business-cambodia.com/articles/dont-live-with-these-habit-if-you-want-to-become-a-saler	មនុស្សម្នាក់ៗតែងតែមានអត្តចរិត និងទម្លាប់ផ្សេងៗគ្នា ហើយភាពផ្សេងគ្នានេះហើយ ទើបធ្វើឱ្យមនុស្សទទួលលទ្ធផលខុសគ្នាៗ។ ជាអ្នកលក់ដូររកស៊ីម្នាក់ យើងត្រូវតែជាមនុស្សមានការផ្លាស់ប្តូរលឿន មិនប្រកាន់យកទម្លាប់ដែលមិនធ្វើឱ្យខ្លួនឯងរីកចម្រើននោះទេ។ ជាក់ស្តែង បើតាមការលើកឡើងរបស់លោក នេន សុធី ដែលជាម្ចាស់ស្នាដៃសៀវភៅអាត់បី បានលើកទឹកចិត្តឱ្យអ្នកលក់ផ្លាស់ប្តូរនូវ ខទាំង៥ ខាងក្រោមនេះចេញ ប្រសិនជាចង់ក្លាយជាអ្នកលក់ដែលអាចទាញចំណូលខ្ពស់៖ ១. ខ្ជិល៖ បច្ចុប្បន្នមានអ្នកលក់អនឡាញច្រើនណាស់ ដែលរក្សាទម្លាប់ខ្ជិលនៅក្នុងខ្លួន ជាអ្នកលក់តែខ្ជិលផុសរូប ខ្ជិលសរសេរខេបសិន ខ្ជិលរៀនអ្វីដែលថ្មី ខ្ជិលទទួលភ្ញៀវ និងខ្ជិលរៀបចំឥវ៉ាន់ឱ្យភ្ញៀវ ជាដើម។ ភាពខ្ជិលនេះហើយ ដែលធ្វើឱ្យភ្ញៀវខ្ជិលទិញគាត់ដែរ ព្រោះថាការងារដែលចេញពីភាពខ្ជិលគឺមិនស្អាតទេ ហើយភ្ញៀវមុននឹងទិញអ្វីមួយ គេមើលអ្នកលក់ខ្លាំងណាស់ ទោះជាលក់អ្វីក៏ដោយ។ ២. ខ្លាច៖ មនុស្សមួយចំនួន ពេលឃើញគេលក់ឥវ៉ាន់ច្រើនចូលចិត្តនិយាយថា មិនបាច់ទៅលក់ផលិតផលនោះទេ ទីផ្សារចង្អៀតណាស់ គេលក់ច្រើនគ្នាហើយ លក់អត់ដាច់ទេ ប៉ុន្តែនៅពេលដែលឃើញផលិតផលមិនសូវមានអ្នកលក់ច្រើន គាត់បែរជានិយាយថា ផលិតផលនោះអត់ទីផ្សារទេ កំុលក់អី គ្មានអ្នកទិញទេ ធាតុពិតមកពីគាត់ខ្លាចសោះ ខ្លាចលក់មិនដាច់ ខ្លាចគេសើច ទាំងដែលខ្លួនមិនដែលសាកល្បងធ្វើវាសោះ ហើយទៅបន្ទោសឥវ៉ាន់លក់មិនដាច់ គ្មានទីផ្សារទៅវិញ។ ជាអ្នកលក់ អ្នកត្រូវតែហ៊ានប្រថុយលើសពីមនុស្សធម្មតា ហ៊ានទិញឥវ៉ាន់យកមកលក់ ហ៊ានផុសលក់ ហ៊ានឡាយលក់ ហ៊ានយកខ្លួនឯងធ្វើជាទីផ្សារ ហ៊ានធ្វើអ្វីដែលថ្មី ទើបអាចទទួលបានលទ្ធផលថ្មី។ ៣. ខ្មាស៖ អ្នកខ្លះសុទ្ធតែតាំងខ្លួនជាអ្នកលក់អនឡាញតែឱ្យទៅឡាយលក់ដូចឱ្យដើរស្រាតអ៉ីចឹង ខ្លួនឡើងរឹង ខ្មាសគេណាស់ មិនហ៊ានសូម្បីតែចេញមុខនិយាយពីផលិតផល ត្រង់ចំណុចនេះលោកបានលើកឡើងថា “ការចេញមុខលក់ដូរ មិនមែនជារឿងដែលគួរឱ្យខ្មាសគេទេ រឿងដែលគួរឱ្យខ្មាសនោះគឺ អត់លុយ រកព្រឹកខ្វះល្ងាចទៅវិញទេ ទើបជារឿងដែលគួរឱ្យខ្មាសគេ” ។  ដូច្នេះហើយអ្នករកស៊ីគួរដូូរទម្លាប់ខ្មាសនេះចោលទៅ គ្មានចំណេញទេ វាមានតែខាត បាត់ឱកាសរកលុយ ខាតពេលវេលា។ ៤. ខូច៖ លោក សុធី បានឱ្យពន្យល់ថា អ្នកលក់ខូច គឺមិនអាចលក់ដាច់យូរទេ ពីព្រោះគ្មាននរណាម្នាក់ចង់ចំណាយលុយជាមួយមនុស្សខូចទេ ដូច្នេះហើយបើទាំងអស់គ្នាណាកំពុងធ្វើរឿងខូចៗជាមួយភ្ញៀវ ចូលដកវាចេញជាបន្ទាន់។ ដែលហៅថាដូចជា កឹបកេងភ្ញៀវ ចង់ឈ្នះចង់ចាញ់ និងមិនចេះអាធ្យាស្រ័យជាមួយភ្ញៀវជាដើម ព្រោះមនុស្សខូចធ្វើអ្វីមិនដែលចង់ឱ្យគេបានសុខនោះទេ។ ដូច្នេះហើយរឿងដែលខូចជាមួយភ្ញៀវដកចោលឱ្យអស់ទៅ និងត្រូវមានការអំណត់ឱ្យបានច្រើន ដូចពាក្យមួយឃ្លាលើកឡើងថា “អ្នកលក់ត្រូវមានបេះដូងខុសពីមនុស្សសាមញ្ញ តែបើអ្នកលក់មានបេះដូងដូចមនុស្សសាមញ្ញដែរទេ លទ្ធផលក៏មិនខុសពីមនុស្សសាមញ្ញដែរ” ។ ៥. ខឹង៖ ពាក្យចាស់ពោលថា “ខឹងខូច ខឹងខុស ខឹងខាត” ។ ម្ចាស់សៀវភៅលក់វ័យក្មេងរូបនេះ បានឱ្យបញ្ជាក់ថា ពិតណាស់អ្នកលក់ដែលពូកែមិនដែលខឹងទេ មិនមែនឃើញគេលក់ដាច់ជាងខ្លួនខឹងគេនោះទេ ព្រោះគ្មានបានអ្វីមកវិញទេ តែផ្ទុយទៅវិញអ្នកត្រូវរៀនសូត្រពីគេ មើលសកម្មភាពរបស់គេ ហេតុអ្វីគេលក់ដាច់ជាងយើង ហើយកំុខឹងភ្ញៀវ ទោះភ្ញៀវខុសឬត្រូវក៏ដោយ បើយើងខុសយើងសុំទោស ហើយព្យាយាមកែលម្អ ហើយបើភ្ញៀវខុសក៏សំុទោស ដែលយើងប្រាប់គាត់មិនបានច្បាស់។ ដូច្នេះហើយ ជាអ្នកលក់ត្រូវគិតឡើងវិញ ថាតើខ្លួនមានចូល “ខ” ណាមួយទេ? បើមានឆាប់យកវាចេញ នោះការលក់របស់អ្នកនឹងរីកចម្រើន។ ត្រូវចាំថា អ្នកលក់ពូកែជាមនុស្សដែលចិត្តទូលាយ ឬគេតែងនិយាយថា មុខក្រាស់ មិនចង់ឈ្នះចាញ់ ធ្វើឱ្យខូចលាភនោះឡើយ ៕ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:43", "date_created": "2022-08-21T05:49:52.909Z", "category": "កំពូលអ្នកលក់", "views": 461, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.